
Introducere 


Introducere la Modulul de Folclor pentru învățământul rural 


Intenţionăm, prin modulul de Folclor, să vă oferim reperele esenţiale ale moştenirii 
noastre culturale şi să vă furnizăm câteva argumente pentru prețuirea folclorului 
românesc, ţinând cont de faptul că folclorul face parte din identitatea românească şi 
cunoaşterea lui este vitală pentru orice român, permițându-i accesul către modelul propriei 
lui spiritualităţi şi deschiderea către spiritualitatea universală, căci numai cunoscându-ne 
rădăcinile vom ajunge aproape de esenţa eternă a umanității. 


Cultura fiecărei localități rurale din România este o variantă locală a modelului 
culturii tradiționale româneşti, iar modulul de Folclor vă furnizează instrumentele ştiinţifice 
necesare identificării şi interpretării culturii locale a aşezării (zonei) unde profesaţi, pentru 
ca apoi să le puteți împărtăşi şi elevilor cunoştinţele dv. Astfel, ei vor înțelege de ce, în 
epoca globalizării şi a mondializării culturale, conştientizarea valorilor noastre identitare, 
pornind de la tradiţia folclorică, legitimează prezența românească în patrimoniul european. 


lată de ce vă propunem, pe de o parte, o scurtă inițiere în disciplina ştiinţifică al 
cărei obiect de studiu este folclorul: folcloristica, o ramură a etnologiei, care este ştiinţa 
culturii tradiționale în ansamblu. Veţi citi, în paginile ce urmează, definiţii, clasificări şi 
algoritme de interpretare şi nu în ultimul rând, vă veţi însuşi conceptele de bază din 
câmpul folcloristicii. 


Pe de altă parte, vă oferim o serie de informații esenţiale despre categoriile 
folclorului românesc, pentru a putea încadra teoretic şi interpreta în mod ştiinţific textele 
folclorice prezente în manualele şcolare, în culegeri sau alte materiale pe care le aveţi la 
dispoziție. 

Obiectivele generale ale modulului de Folclor vizează ca, la sfârşitul parcurgerii 
modulului, să fiți capabili să: 

-  definiţi principalele concepte operaţionale din domeniul folcloristicii; 

-  descrieţi sistemul categoriilor folclorului românesc; 

- identificaţi categoria din care face parte un text folcloric românesc; 

- explicati relaţia dintre folclor şi literatura cultă; 

- aplicaţi conceptele şi datele însuşite în interpretarea unui text folcloric. 


Modulul de studiu este structurat în 12 unităţi de învăţare, urmărind, aşa cum am 
arătat mai sus, să vă familiarizeze cu noţiunile teoretice fundamentale ale folcloristicii, (1) 
Folclorul — parte integrantă a culturii populare 2)Coordonatele mentalului popular. 
Reprezentări mitologice româneşti. Dimensiunea creştină a culturii populare 
româneşti 3) Conceptul de folclor şi evoluţia lui 4) Sistemul dinamic al categoriilor 
folclorului literar) şi, să vă ofere cele mai importante informaţii despre fiecare categorie a 
folclorului literar (5) Poezia de ritual şi ceremonial 6) Poezia obiceiurilor calendaristice 
(de peste an) 7) Poezia riturilor de trecere (a obiceiurilor vieții de familie) 8) Poezia 
riturilor de vindecare (descântecele). Literatura aforistică (proverbe, zicători) şi 
enigmatică (ghicitori) 9) Epica populară în proză 10) Epica populară în versuri 11) 
Lirica populară). Ultima unitate de învăţare ( 12) Folclorul şi viziunea românească a 
lumii. Bazele folclorice ale literaturii române culte) argumentează rolul determinant al 
creaţiei folclorice în modelarea literaturii române moderne. 

Fiecare unitate de învăţare este precedată de obiective educaţionale, care explică pe 
scurt competențele pe care este de aşteptat să le dobândiţi după parcurgerea unităţii 
respective de învățare. Structura unităților de învăţare vă indică problematica fiecăreia. În 
finalul modulului, aveţi la dispoziţie o bibliografie selectivă, care completează lecturile 
complementare recomandate la sfârşitul fiecărei unităţi de învăţare, pe care le-am ales 
dintre textele cele mai accesibile în majoritatea bibliotecilor din ţară. 


Evaluarea performanţei dv. în cunoaşterea folclorului românesc se va realiza prin 
două componente: 

1) Evaluarea continuă: 40% din nota finală. 

- constă în rezolvarea celor patru lucrări de verificare, pe care le găsiţi la sfârşitul Unităţilor 
de învăţare 4, 5, 7 şi 10. Citiţi criteriile specifice de evaluare a fiecărei lucrări de verificare 
după enunţurile cerinţelor lucrărilor. Fiecare lucrare va primi un procentaj de la 1% la 10%, 
astfel încât, însumate, cele patru lucrări să totalizeze maximum 40%. Tutorele vă va 
comunica din timp termenele şi modalitatea de predare a lucrărilor. 

2) Evaluarea finală: 60% din nota finală. 

- constă în răspunsurile la examenul oral pe care-l veţi susţine la sfârşitul modulului. 


Rezolvarea testelor de autoevaluare din cuprinsul acestui modul reprezintă o modalitate 
de pregătire pentru evaluarea finală. 


În concluzie, nota dv. va rezulta din suma procentajelor: 

40% Evaluare continuă + 60% Evaluare finală = maximum 100% 

Nota se va obține din procentajul total obținut, prin rotunjire sau prin scădere. De 
exemplu, dacă aţi obținut 95%, veţi avea nota 10, dar dacă aţi obținut 84%, veţi rămâne la 
nota 8. 


Sperăm ca prin introducerea în studiul folclorului să vă deschidem o poartă spre 
înțelegerea complexităţii culturale şi a fascinaţiei pe care identitatea culturală o exercită 
asupra omului contemporan. 
Mult succes! 
Autorii 

Obiective educaționale 


La sfârşitul parcurgerii unităţii de învăţare, cursanții trebuie să obţină 

capacitatea de a: 

a. a defini şi de a interpreta folclorul ca fenomen cultural, în relația 
cultură-culturi şi în raport cu alte tipuri de comunicare culturală. 

b. identifica şi descrie elementele componente ale culturii populare. 

c. explica accepțţiile conceptului de folclor dintr-o perspectivă modernă, 
cu accent pe componentele sale esenţiale (corpus de cunoştinţe, 
mod de gândire, forme de expresie) şi pe relaţiile dintre ele. 

d. explica aspectele cele mai importante ale relaţiei dintre cultura 
populară şi folclor. 


1.1 Conceptul de cultură 


Deşi cuvântul cultură este întâlnit la tot pasul, utilizat cu sensuri dintre 

cultură cele mai diferite, el poate fi cu greu cuprins într-o definiție de dicţionar 
sau chiar de enciclopedie. Deşi acestea nu lipsesc. Antropologii 
americani Alfred Kroeber şi Clyde Kluckhohn (1952) inventariaseră nu 
mai puţin de 164 de definiţii ale culturii. Peste două decenii, Abraham 
Moles înregistra mai mult de 200 de definiţii (Moles 1974) şi numărul lor 
este, evident, în creştere. 


Să comparăm două astfel de definiţii „canonice” şi să încercăm, pe 
baza lor, să extragem acele elemente care pot să ne ducă la o mai 
bună înțelegere a conceptului de cultură. Începem cu aceea a 
antropologului englez Edward B. Tylor (1871), căruia îi revine, se pare, 
meritul de a fi formulat cea dintâi definiţie a culturii: 


Cultura (sau civilizaţia) este un ansamblu complex care include 
cunoştinţele, credințele, arta, morala, dreptul (legile), obiceiurile şi toate 
celelalte aptitudini şi deprinderi dobândite de om ca membru al 
societății (Cf. Bonte-lzard 1999, 184). 

Cu aproape 90 de ani mai târziu, A.L. Kroeber scria: 

În mare, se poate aproxima ce este cultura zicând că aceasta este ceea 
ce specia umană are şi alte specii sociale nu au. Aceasta ar include 
vorbirea, cunoştinţele, credințele, obiceiurile, arta şi tehnologia, ideile şi 
regulile. Adică, pe scurt, ceea ce noi învăţăm de la alti oameni, de la cei 
mai în vârstă decât noi sau de la trecut, plus ceea ce putem noi să 
adăugăm la acestea (Kroeber 1963, 60-61). 


Ambele definiţii, şi multe altele, sunt definiţii cumulative, descriptive; ele 
ne spun mai mult ce cuprinde cultura, ce intră în sfera acesteia, din ce 
este ea alcătuită, şi mai puţin ce este cultura ca atare, care sunt 
mecanismele producerii, transmiterii şi păstrării acesteia, care este rolul 
şi locul ei în viața omului ca animal social. 


Se pot reține, totuşi, câteva elemente. Cel mai important priveşte natura 
umană a culturii, aceasta fiind rezultatul acţiunii conştiente a omului 
asupra mediului (natural şi social) şi asupra lui însuşi. Cultura se 
dovedeşte a fi un fenomen, o realitate specifică, definitorie, pentru om, 
considerat a fi “animalul cultural prin excelență”. Pe scurt, cultura este 
numele colectiv pe care îl dăm diverselor creaţii ale omului (Krishna 
1956, 317). 


Cultura este, deci, consecința unui îndelung proces de creaţie, de 
învăţare şi de transmitere în interiorul grupului uman restrâns (familie, 
neam, clan, trib) sau extins, larg (etnie, popor, omenire, umanitate), a 
experiențelor dobândite în timp. În acest îndelungat şi repetat act de 
transmitere (învăţare, preluare, selecţie, adaptare) au avut loc ample 
procese de modelare, de formalizare, de standardizare a bunurilor 
culturale, la diversele niveluri de manifestare a acestora. De aici derivă 
caracterul de sistem al culturii ca întreg, întreg văzut, însă, nu ca 
însumare, ca adunare, ca alăturare a componentelor amintite, ci ca 
relaţie între acestea, între ele şi om, între om şi natură. 


Dar cultura nu este un depozit de informație, ci un mecanism de 
organizare extrem de complexă, care păstrează informația, elaborând 
permanent în acest scop mijloacele cele mai eficiente şi compacte, care 
primeşte informaţia nouă, codează şi decodează mesajele, le traduce 
dintr-un sistem de semne în altul. Cultura este un mecanism al 
cunoaşterii, elastic şi de complexă organizare (Lotman 1974, 18). 


Ca o constantă în toate aceste pulsaţii cu privire la cultură apare 
umanul, omul, văzut în ipostaza care îi este proprie lui şi numai lui, 
aceea de animal social. Între sintagmele omul animal cultural şi omul 
animal social există o identitate perfectă, cultura fiind indispensabilă 
pentru ființarea şi funcţionarea societăţii, după cum societatea (grupul) 
reprezintă condiţia sine qua non a producerii culturii. 


Este sigur că nu poate exista cultură fără societate, tot aşa cum nu 
poate exista societate fără indivizi. Reciproc - nici o societate fără 
cultură nu aparține umanului: nu este cunoscută nici o societate umană 
fără cultură; şi ar fi chiar greu de imaginat (Kroeber1963, 60-61). 

Se vorbeşte astfel despre „caracterul inexorabil al culturii”: Se poate 

presupune că, dacă pentru existența biologică a unui individ 
satisfacerea unor cerințe naturale bine definite se dovedeşte suficientă, 
viața unei colectivități, oricare ar fi ea, este imposibilă fără o anumită 
cultură. Pentru orice colectivitate, cultura nu constituie un adaos 
facultativ la minimum conditiilor vitale, ci un principiu obligatoriu, fără de 
care existenţa ei devine imposibilă (Lotman 1974, 16). 


Apar aici două perechi de termeni: individul şi nevoile sale biologice, pe 
de o parte, şi grupul (colectivitatea, societatea) şi nevoile sale culturale, 
pe de alta, care ne conduc spre dicotomia natură-cultură, considerată 
adesea relevantă pentru înţelegerea fenomenului cultural. 


De fapt, relația natură-cultură nu trebuie văzută ca o opoziţie 
ireconciliabilă, ea fiind mediată chiar de sintagma omul animal cultural 
prin excelenţă. Căci omul, ca ființă biologică, este integrat naturii, face 
parte din natură, aflându-se cu aceasta fie în raporturi de confruntare 
(ostilitate, conflict cu forțe necunoscute pe care încearcă să le 
cunoască şi să le supună), fie în raporturi de „cooperare” sub aspectul 
resurselor (hrană, adăpost) sau sub aspectul modelelor (abilităţi 
practice, forme de organizare) oferite de natură omului, încât se 
apreciază că e preferabil a socoti cultura ca o contra-parte a naturii (cf. 
şi Melville J. Herskovits 1955, 305: Cultura este partea făcută de om 
[man-made part] din mediu; de asemenea, Daya Krishna 1986, 327: La 
rândul lor, competiţia şi cooperarea produc acea evoluţie continuă a 
culturii, subprodus accidental al stării de natură). 


Semioticianul I.M. Lotman consideră cultura drept: suma întregii 
informaţii neereditare, împreună cu mijloacele de organizare şi păstrare 
a acesteia (Lotman 1974, 18). Specificarea informaţie neereditară fd, se 
înțelege, informaţie ereditară, genetică adaugă un nou termen opoziţiei 
natură / cultură (i. e. genetic, ereditar vs neereditar, dobândit, învăţat, 
deprins). Mai importantă este aici menţiunea cu privire la mijloacele de 
organizare şi păstrare a acesteia, prin care se înțeleg modelele, 
pattern-urile, structurile de adâncime, ca moduri de organizare a acestei 
informații, între care limba (dar şi alte limbaje sau moduri de 
comunicare) joacă un rol esenţial, şi, nu mai puţin, ca vehicule, ca 
mijloace de transmitere a informaţiei culturale. 


Rezultă din această sumară prezentare a fenomenului atât de complex 
care este cultura anumite particularităţi care, grupate cumva, se 
constituie în aşa-numitele paradoxuri ale culturii: 


1. Cultura este universală luată ca achiziție umană, dar fiecare dintre 
manifestările sale locale sau regionale poate fi considerată unică” şi 
2. Cultura este stabilă, dar şi dinamică, manifestând schimbări continue 


şi constante (Herskovits 1955, 7). 

Test de autoevaluare 1.1: 

A Adăugaţi definiţiilor citate în acest segment al cursului încă două 
~ definiții din dicționare şi / sau enciclopedii; indicaţi sursele (titlul 
volumului din care ați extras definiția, editura, anul de apariție, 
localitatea, pagina), comparati-le, extrageți elementele comune sau 
asemănătoare din cele două definiții. Folosiţi spaţiul liber pentru a nota 
definițiile pe care le-aţi găsit. 

1) Definiţie 


Sursa 


2) Definiţie 
Sursa 


Elemente comune/ asemănătoare ale celor două definiţii: 


Recitiţi secvenţa 1.1. din unitatea de învăţare 1 şi formulati, singuri, o 
definiţie operaţională a culturii, în spaţiul liber de mai jos: 


1.2 Model şi variabilitate în cultură 


Privind cultura ca întreg, ca tot, din aşa-numita perspectivă holistă (de 
la engl. whole, „întreg”), se poate vorbi despre existenţa unei culturi a 
umanităţii, despre universalitatea culturii deci. 


Caracter 
modelat Toate culturile particulare, diferenţiate în timp şi spaţiu, se regăsesc în 
al culturii această cultură unică a umanităţii, definită prin a fi un sistem, o 


structură coerentă de elemente corelate şi care se autoreglează. 
Decurge de aici caracterul modelat al culturii, care îi dă acesteia 
coerenţă şi stabilitate, ceea ce asigură conservarea structurilor şi 
valorilor constituite. Se prenumeră, între aceste elemente tari”, „ferme”, 
„stabile” ale culturii ca întreg, limba („langue” în accepţia lui Ferdinand 
de Saussure), relaţiile de rudenie (regula exogamiei, de exemplu), 
„riturile de trecere” (cf. Arnold Van Gennep [1909] 1996), modul de 
structurare a timpului (început, sfârşit, sărbătoresc, sacru, profan) şi a 
spațiului (limite, margini, hotare, centru) etc. 


În ciuda acestei unităţi, sau poate tocmai datorită ei, în marea cultură a 


umanităţii există un considerabil număr de culturi, rezultate ale 
proceselor care au loc la nivelul culturii, favorizate fiind chiar de 

stabilitatea modelelor (eng. patterns). 

Înnoirile, transformările, mutatiile care au loc la nivelul fiecărei culturi în 
parte îi asigură acesteia continuitatea, rezultat al jocului perpetuu dintre 
persistenţă şi schimbare, al dialecticii care guvernează relaţia modele- 
procese. 


Între factorii care contribuie - grosso modo - la diferenţierea culturilor se 
numără factorul natural (mediul), factorul demografic (uman) şi factorul 
istoric (timp). 


Sigur, nici unul dintre aceşti factori nu trebuie şi nu poate fi absolutizat, 
fiecare şi toţi împreună punându-şi amprenta asupra culturii unui grup 
sau a altuia. Este neîndoielnic, de exemplu, că habitatul natural se va 
regăsi în ocupațiile, uneltele, reprezentările mitologice ale grupului 
uman respectiv, fiind diferențe covârşitoare între cultura de şes şi 
cultura de munte, între cultura zonelor deşertice şi aceea a populațiilor 
de pe ţărmul mărilor şi oceanelor. Dar şi factorul demografic (comunități 
mici sau mari, sedentare sau nomade etc.), precum şi cel istoric 
(cuceritori sau cuceriţi, războaie, năvăliri, revoluții) îşi au rolul lor bine 
definit în trasarea liniilor de demarcaţie dintre diferitele culturi 
particulare. 


1.3  Stadialitatea culturii 


Acceptând, fie şi numai ca ipoteză de lucru, punctul de vedere 
evoluționist, trebuie admis faptul că, pe scara timpului, la nivelul culturii 
ca totalitate şi, respectiv, la nivelul fiecărei culturi în parte, se pot 
identifica nişte trepte, nişte stadii prin care acestea au trecut până în 
momentul în care au ajuns să fie studiate. Părinţii evoluţionismului 
cultural, inspirați fie de evoluționismul biologic darwinian, fie de 
transformismul sociologic al lui A. Smith sau Condillac, susţin devenirea 
culturii, trecerea ei prin nişte stadii, de la cele mai vechi şi mai 
„primitive” până la cele din vremea lor, avansate, moderne, civilizate. 
Pentru Lewis H. Morgan, Ancient Society, 1877, omenirea ar fi trecut 
necesarmente prin trei stări: sălbăticia, barbaria, civilizația, fiecare 
dintre aceste stări presupunând, la rândul lor, anumite trepte sau stadii 
(stadiul inferior al stării de sălbăticie, stadiul mijlociu al stării de 
sălbăticie, stadiul superior al stării de sălbăticie etc.) (vezi Bonte-lzard 
1999, 240-242). 


Fără a accepta, ad litteram, teza evoluţiei, se poate totuşi admite că 
fiecare cultură în parte şi cultura umanităţii în general a parcurs mai 
multe etape, stadii, trepte, de la cele mai vechi (cultura primitivă) până 
la cele mai recente (cultura post-modernă a societăților post-industriale, 
cultura de consum, mass-media etc.). 

1.4 Cultură, cultură primitivă, cultură populară. 


Cultură 
primitivă 


Prin cultură primitivă s-a înțeles atât cultura primilor oameni, a ființelor 
umane aflate la începutul existenței omului ca om, cât şi cultura 
primitivilor „contemporanii noştri”, adică a grupurilor umane aflate într- 
un stadiu de evoluție tehnologică similar sau comparabil cu acela al 
strămoşilor din epoca pietrei până în neolitic. Cultura celor dintâi, a 
primilor oameni, se poate, eventual, reconstitui prin cercetări de paleo- 
antropologie, de arheologie a preistoriei, în timp ce cultura primitivilor 
zilelor noastre a fost studiată la faţa locului, în America de Nord şi de 
Sud, în Africa, Australia şi Oceania, pe măsură ce europenii (călători, 
conchistadori, misionari, mai întâi, antropologi şi etnologi mai târziu) au 
luat cunoştinţă de teritoriile „lumii noi” şi de locuitorii acestora, pe care i- 
au socotit, prin comparaţie cu ei înşişi, „primitivi”, „sălbatici”, aşa cum 
vechii greci îi socoteau pe toţi străinii cu care ei veneau în contact, 
„barbari”. 


Astfel, sub aspectul structurilor economice şi sociale în care s-au 
dezvoltat, aceste culturi zise „,primitive”, sunt specifice stadiilor timpurii 
ale culturii umane. 


Privită întotdeauna de departe (le regard eloigne), de pe poziţia 
„Civilizaţilor”, cultura primitivă s-a dovedit a nu fi totuşi atât de 
rudimentară sau de elementară şi nici înțelegerea ei atât de facilă 
cum s-ar fi crezut. 


În societatea primitivă, tradiția culturală este destul de simplă pentru a fi 
conținută în cunoştinţele inşilor adulți, iar manierele şi morala sunt 
organizate pe un model general bine definit (Benedict 1953, 16). 


Simplitatea care i se atribuie derivă din compararea ei cu cultura 
noastră (mai simplă decât cea vestică), modalitate de a privi, specifică 
antropologiei clasice, „fiică” a colonianismului, care punea o distanţă 
între noi, civilizaţii, europenii, şi ei, primitivii, „sălbaticii”. 


Din aceeaşi perspectivă, cultura primitivă este considerată a fi: 
laboratorul în care noi putem să studiem diversitatea instituţiilor umane, 
aceasta cu atât mai mult cu cât în ea se află şi răspunsuri specifice 
tipului cultural local şi umanității în general (Idem). 


Reţinem de aici utilitarismul, funcţionalismul, practicismul culturii 
primitive, aspect care se regăseşte şi în cadrul culturii populare, 
stabilind astfel o linie de continuitate între ele. 


O altă zonă de contact priveşte modul de transmitere a informaţiei, 
cultura primitivă fiind proprie societăţilor non-literate, care nu cunosc, 
deci, scrisul. Este vorba aici de o oralitate primară, diferită de oralitatea 
secundară, proprie culturii populare. 


Având drept elemente comune utilitarismul şi oralitatea, cele două 
culturi se situează, în timp, pe paliere diferite. Cultura primitivă precede 
cultura populară, iar aceasta din urmă o continuă, în alte condiţii, pe 


Proiectul pentru Învățământul Rural 9 


Folclorul 


Cultura 
populară 


Cultura 
scrisă 


Cultura 
oficială 


10 


cea dintâi, fără a o repeta, desigur. 


Cultura populară apare în momentul adâncirii diferențelor sociale, odată 
cu scindarea grupului pe criterii de proprietate şi cu instaurarea unei 
ierarhii pe criterii de clasă - stăpâni de sclavi şi sclavi, proprietari de 
pământ şi lucrători ai pământului, deținători ai mijloacelor de producţie 
şi producători de bunuri etc. Se poate vorbi, astfel, despre o cultură 
populară a antichităţii, a Evului Mediu, a societăţii capitaliste, industriale 
şi post-industriale, până în vremurile de azi. 


Apariţia scrisului şi a instituţiilor de învăţare a scrierii şi citirii a adâncit 
separarea produsă de avere sau rang social. S-a dezvoltat, astfel, la 
curțile regilor şi nobililor, ca şi pe lângă sanctuarele marilor culte ale 
antichităţii, o cultură scrisă, diferită de aceea a neşiiutorilor de carte din 
păturile de jos, şi adesea inaccesibilă acestora. Coexistă, în diferite 
societăţi, mai multe tipuri de cultură: cultura aulică, de curte, alături de 
cea monahală sau clericală, religioasă, o cultură oficială, a claselor 
dominante, alături de cultura maselor de jos etc. 


Pe măsura creşterii complexităţii societăţii s-au diversificat şi tipurile de 
cultură, adesea coexistente, prezente în aceleaşi spaţii şi în acelaşi 
timp. S-a constituit, astfel, o cultură „savantă”, „academică” sau 
„majoră”, produsă de profesionişti şi învățată în şcoală, înnoitoare, 
individuală, subiectivă, a cărei condiţie de existenţă este originalitatea, 
noutatea. Proliferează, în zilele noastre, o cultură mediatică, „de 
consum”, după cum în societăţile totalitare, în comunism mai ales, s-a 
produs o cultură oficială, care se voia răspândită în mase, alcătuind 
„cultura de mase”. 


Sigur că, oricâtă autonomie şi-ar atribui, aceste culturi comunică între 
ele, au loc împrumuturi reciproce, treceri de la una la alta, adaptări, 
revalorizări permanente, suprapuneri, sincretisme. 


Rezultatele activităţii manuale sau mentale a oamenilor de la şlefuirea 
pietrei şi găurirea lemnului până la cultul soarelui şi mitologia morții 
trebuie codificate, transmise, învăţate, preluate, însuşite, acceptate de 
către membrii grupului sau societăţii care le-a produs. Cultura devine 
astfel o marcă a identităţii omului ca animal cultural şi a apartenenţei lui 
la un anumit grup uman. 


Cultura populară poartă toate semnele esenţiale ale culturii ca întreg 
(organizare internă, primirea, transmiterea şi păstrarea informaţiei etc.), 
dar se deosebeşte, totodată, prin câteva particularităţi, de celelalte 
culturi amintite. 


Ea se află, am văzut, într-un raport de continuitate cu cultura primitivă, 
care o premerge, dar şi de diferenţiere, prin trecerea de la funcțiunile 
strict utilitare la alte funcțiuni, între care şi cea estetică, atunci când e 
vorba de arta populară, ca element constitutiv al culturii tradiționale, 
folclorice sau etnografice. La fel, ceea ce ar părea că le uneşte, fiind, 
într-adevăr, un element comun, oralitatea, practic le diferenţiază. Căci 
în timp ce cultura primitivă aparţine societăţilor non-literate, care nu 

cunosc scrisul, cultura populară aparţine grupurilor iliterate (analfabete, 
neştiutoare de carte) din societăţi literate, care cunosc şi folosesc 
scrisul ca mijloc de transmitere şi de păstrare, conservare, tezaurizare a 
informaţiei. 


Se creează astfel încă o dicotomie, o nouă opoziţie — scris/oral — care 
funcţionează drept criteriu diferenţiator (unul dintre ele) între cultura 
„savantă”, „academică”, „scrisă”, pe de o parte, şi cultura populară, 
orală, pe de altă parte. În cultura românească, această opoziţie a fost 
pertinentă pentru o foarte lungă perioadă de timp, starea de iliterație 
(analfabetism) a unei largi secţiuni a populaţiei ţărilor româneşti 
menţinând-se până în timpurile din urmă. 


Test de autoevaluare 1.2: 

Completaţi tabelul de mai jos cu tipurile principale de cultură menţionate în 
capitolul 1.4 şi evidenţiaţi raporturile în care se află cultura populară cu 
fiecare dintre ele, din punctul de vedere al modului de existenţă, de 
transmitere şi de conservare, al funcţiilor şi valorilor dominante. Citiţi 
comentariul de la sfârşitul unităţii de învăţare. 


Cultură Cultură ... Cultură... Cultură... 
primitivă 
Mod de | oral 
existenţă, 
transmitere 
şi 
conservare 
Funcții şi Utilitarism 
valori Oralitate 
dominante | primară 
Raport cu | anterioritate 
cultura 
populară 


Dar oralitatea, opusă scripturalităţii, nu este singură suficientă pentru a 
defini cultura populară. Este necesar să apelăm şi la alţi factori 
responsabili pentru crearea ei, în primul rând, grupul creator. Chiar 
diferența scris-oral s-a impus după ce societatea respectivă s-a scindat 
în grupuri (clase) diferenţiate sub aspectul averii, prestigiului, puterii. 
Societatea s-a polarizat într-un grup al dominatorilor şi un altul al 
dominaţilor: stăpâni de sclavi-sclavi, feudali-iobagi, proprietari-oameni 
lipsiţi de proprietate. Cei dintâi şi-au creat propriul lor mod de exprimare 
culturală, au adoptat scrisul, au organizat instituţii de învățământ (şcoli, 
academii), în timp ce „vulgul”, „cei de jos”, „poporul” în una din 
accepțiunile cuvântului, şi-au elaborat propria lor cultură, căci fără 
cultură nu poate exista nici un organism social. S-a produs, astfel, o 
separare a culturii elitelor de cultura păturilor de jos, aceasta din urmă 
fiind numită de către cei de sus, căci doar ei aveau să dobândească 
conştiinţa diferenţei, cultura populară. 

Popular/ 
poporan 


Popor 

Determinantul popular din denumirea acesteia, un neologism 
împrumutat din limba franceză (populaire de la peuple = popor), se 
regăseşte în termenul englez folk-culture, german Volks-kunde, italian 
demologie (de la gr. demos = popor şi logos = cuvânt) sau în limbile 
slave, narodnaja kultura (de la norod = popor). 


În folcloristica românească a circulat, paralel cu popular, un compus 
autohton, poporan, căruia B.P. Haşdeu şi alții după el i-au dat sensul de 
„care aparține poporului”, „creat de popor”, diferit de acela al lui popular, 
investit cu semnificaţia „care circulă în popor, care se bucură de 
popularitate în rândul maselor”. 


Dar însuşi conceptul de popor a suferit în timp importante schimbări de 
sens. El a avut şi încă are sensul de etnie, moştenit, odată cu cuvântul, 
din latină, populus (cf. fr. peuple, it. populo, sp. pueblo), desemnând 
locuitorii unui stat, unei cetăți, constituind o comunitate politică şi 
juridică. Mai nou, îi este propriu şi sensul de națiune („poporul român”, 
„poporul francez” „marele popor chinez”) sau de populaţie a unui stat, 
chiar în condiţiile în care aceasta este constituită din mai multe „naţii” 
sau „etnii”, ca în cazul de-acum dispărutului popor sovietic. 


Termenul a fost, de asemenea, conotat sociologic, luând sensul de 
segment (clasă, pătură de jos al unei societăţi, acel vulgus in populo, 
stratul inferior al unui popor. 


În această accepție (pătura de jos, săracii, oprimaţii, clasele dominate 
etc.), poporul şi-a creat propria lui cultură în toate epocile istorice. Se 
poate vorbi, astfel, despre o cultură populară a Antichității, a Evului 
Mediu, a epocii moderne şi a timpului prezent. 


Este posibil ca încă din cele mai vechi timpuri, în Mesopotamia şi în 
Egiptul antic, în Grecia sau la Roma, să se fi conturat o nouă dihotomie 
între cultura oraşului (polis, civis) şi cultura din afara oraşului (extra 
muros), între o cultură citadină şi una rurală. Această diferenţiere s-a 
adâncit pe măsura edificării marilor cetăți şi oraşe-sate, iar mai târziu, 
în epoca industrială, a marilor aglomerări urbane care şi-au elaborat 
propria lor cultură, diferită în multe puncte de aceea a ruralilor, a 
lucrătorilor din sate. Aşa se face că, pentru Europa cel puţin, şi pentru 
Europa de est şi de sud-est mai ales, cultura populară, descoperită şi 
pusă în valoare la începutul epocii moderne, a fost asimilată sau 
identificată drept cultură țărănească sau sătească. 


Cu privire specială la poporul român, s-a susținut cu fervoare ideea unei 
identități între acesta, ca totalitate, şi țărănime. S-a ajuns, astfel, la o 
suprapunere între cultura populară şi cultura țărănească. N. lorga 
afirmă, la un moment dat, că aproape orice artă populară este o artă 
țărănească, iar marele istoric de artă G. Oprescu înfățişa lumii arta 
populară românească drept Arta țărănească la români (1922). 


Această identificare a poporului român cu ţăranul îşi găseşte acoperirea 
în realitatea socio-economică românească, dacă ținem seama că, pe 
durata mai multor secole, populaţia rurală a fost majoritară, agricultura 

a fost ramura economică predominantă, iar satul a constituit unitatea 
socială de bază pe întreg arealul românesc sau mai exact în tot spațiul 
locuit de români. 


Ceea ce nu înseamnă că satul contemporan este acelaşi sat ca acum 
cincizeci, o sută, două sau cinci sute de ani. Schimbarea, mai lentă sau 
mai rapidă, s-a produs. 


Procesele care au loc la nivelul întregii societăți se regăsesc şi în modul 
de viaţă al satului. De aceea, a asimila cultura populară, în totalitatea ei, 
culturii săteşti, ţărăneşti este o prejudecată. Mai ales că, în procesul 
urbanizării, târgurile, mai întâi, oraşele, marile aglomerări urbane de 
mai târziu şi-au creat propria lor cultură populară, diferită de aceea 
specifică habitatului urban propriu-zis. Se poate vorbi, deci, despre o 
cultură populară orăşenească, obiect de studiu al unei discipline 
specializate - etnologia urbană. 


În aceste cadre sociale se produce o cultură care se deosebeşte de 
cultura „noastră”, de cultura „savantă”, „academică”, „modernă”, prin 
aceea că este mai simplă, mai conformistă şi mai explicită, pentru cei 
care o creează şi o perpetuează, în sensul că oamenii nu reflectează şi 


nu-şi pun întrebări în legătură cu cultura lor bine integrată (Tylor 1871). 


Înseamnă că, spre deosebire de cultura mediilor educate, şcolite, 
academice, care se caracterizează prin scris şi care este individuală, 
selectivă, inovatoare, originală, complexă şi enigmatică sau echivocă, 
cultura populară  vieţuieşte oral, este cuprinzătoare, anonimă, 
tradițională, conformistă, simplă, explicită sau clară - nota bene - pentru 
cei din interiorul ei. 


Această din urmă trăsătură plasează, din punct de vedere semiotic, 
cultura populară în rândul culturilor aparținând tipului semantic (sau 
„simbolic”), construit pe semantizarea (sau chiar pe simbolizarea) 
întregii realități în jurul omului, cât şi pe cea a părților ei alcătuitoare 
(Lotman 1974, 29). 


Prin absolutizarea unei trăsături a culturii populare - tradiționalitatea - s- 
a ajuns la o altă echivalare: cultură populară = cultură tradițională. Dar 
tradiția este inerentă oricărei culturi, căci nu există cultură în afara sau 
în absenţa tradiției. Ponderea şi atitudinea inşilor creatori față de 
aceasta sunt diferite. Având o funcţie socială mai apăsată, cultura 
populară vine să valideze experienţe colective, în vreme ce cultura 
(literatura), arta „de autor’, validează, cel mai adesea, experienţe 
individuale. Cea dintâi confirmă aşteptările grupului, a doua le 
controlează sau chiar le supune unor provocări. 

Conformarea la un canon moştenit prin tradiţie, acceptat ca atare, 
punerea în act, cu ocazia fiecărei performări, a unui „set de reguli” 
preexistente duce la „formarea”, la crearea unor modele de gândire şi 


Caracterul de expresie rezistente („locuri comune” în poezia populară, formule în 
dinamic al basm, modele în ornamentica populară, structuri melodice în muzica 
culturii tradițională etc.) şi active în procesul de creaţie. Mai mult, şi lucrul 
populare acesta trebuie de asemenea subliniat, modelele, aparținătoare tradiţiei, 

nu numai că nu împiedică inovaţia, ci chiar o favorizează. 


Dacă se acceptă, uneori, echivalarea cultură populară-cultură 
tradițională, faptul se întâmplă datorită vechimii acesteia care, cel puţin 
la noi, a premers cu multe secole începuturile culturii scrise, aulice (de 
curte) sau clericale, şi cu încă alte câteva pe acelea ale culturii 
moderne, academice, savante. Ceea ce îi conferă, desigur, caracterul 
de „arhivă”, de „depozit” de informaţie despre omul timpurilor istorice şi 
chiar preistorice. 


Dar vechimea, arhaicitatea nu înseamnă stagnare, imobilism, osificare. 
Dimpotrivă, cultura populară s-a manifestat şi se manifestă ca un 
organism viu, aflat într-o continuă, mai lentă sau mai accelerată 
schimbare, adaptare la modificările din planul social şi economic, la 
dinamica grupului creator şi purtător de cultură. Această forță perpetuă 
de regenerare decurge din chiar funcţia ei socială şi din relaţia 
dialectică dintre modele (patterns) şi procese care se verifică întru totul 
la toate nivelurile sau componentele culturii folclorice. 


Perspectiva sociologică şi antropologică asupra culturii populare a 
orientat cercetarea către procesele care au loc în interiorul culturii 
populare, procese dominate de relaţiile care se instituie între 
participanţii la actul de comunicare. Căci cultura populară în ansamblu 
şi fiecare dintre componentele ei în parte reprezintă o formă de 
comunicare, în cadre socio-culturale specifice, între parteneri selectaţi 
de mediul creator şi purtător al acestui tip de cultură, formă de cultură a 
cărei condiţie de existență o constituie răspunsul la nevoile grupului. În 
folclor, şi în cultura populară ca ansamblu care îl integrează, sunt 
recunoscute numai acele forme care pentru colectivitatea respectivă 
sunt potrivite din punct de vedere funcţional (Jakobson-Bogatârev 
[1929] 1983, 464). Numai înțelegând astfel lucrurile, pot fi scoase în 
evidenţă sincretismul funcțional şi mutatiile funcţionale care explică 
procesele de modificare, schimbare, adaptare a faptelor de cultură 
populară la noile împrejurări economice şi sociale, dovedind natura 
dinamică a acestora, procesul continuu de contemporaneizare a 
tradiției. Departe de a fi un „osuar” de credințe şi practici străvechi, de 
obiceiuri şi ritualuri de mult dispărute, cultura populară românească se 
înfăţişează şi astăzi ca o realitate vie şi fascinantă, ca un mod de viaţă. 


1.5 Componentele culturii populare 

Cultura populară românească, delimitată în paginile anterioare de alte 
tipuri de cultură care au premers-o sau cu care a coexistat sau chiar 
coexistă, este alcătuită dintr-un corpus de cunoştinţe şi un mod de 
gândire, situate deci în planul mental-atitudinal şi dintr-o serie de forme 
de artă sau de expresie (verbală, muzicală, gestuală, choreică), numite 
toate cu termenul folclor, din engl. folk-lore, „înțelepciunea poporului”, 
„Ştiinţa poporului”, the lore of the people, cum scria W. J. Thoms, cel 
care, în 1846, l-a folosit pentru prima dată, într-o scrisoare adresată 
revistei „Atheneum” din Londra, în care îl propunea ca înlocuitor pentru 
termeni precum popular antiquities sau popular literature. 

Corpusul de cunoştinţe este rezultatul observaţiei directe, al contactului 
nemijlocit cu natura, al experienţei practice empirice a omului, diferită 
de experimentul ştiinţific, bazat pe măsurători, calcule, aproximări. Pe 
baza unor astfel de observaţii empirice, înmagazinate şi transmise din 
generație în generație, s-au constituit seturi de cunoştinţe referitoare la 
mersul astrelor pe bolta cerească, la perioadele de vegetaţie şi de 
stagnare a naturii, la timpul propice aruncării în pământ a seminţelor şi 
la acela favorabil culegerii roadelor etc. 


Toate acestea au influențat sau chiar au structurat modul de gândire, 
dominat de ceea ce etnologul francez CI. Lévi-Strauss numeşte „logica 
sensibilului” sau „logica concretului”, proprie gândirii primitive sau 
„gândirii sălbatice”, dar prezentă şi în gândirea sau mentalitatea 
populară, care ordonează lumea înconjurătoare în perechi de opoziții 
sau în opoziții binare precum „sus” şi „jos”, „înainte” şi „înapoi”, „umed” 
şi „uscat”, „început” şi „sfârşit”, „crud” şi „gătit”, „miere” şi „scrum”, Cf. CI. 
Levi-Strauss [1964] 1995; 1998) 


Corpusul de cunoştinţe şi modul de gândire se regăsesc, pe de o parte, 
în acte şi activităţi practice, care au ca rezultat obiecte (unelte, instalații, 
adăposturi, veşminte, vase de uz gospodăresc sau cultic, piese de 
mobilier etc.), constituind cultura materială sau material-obiectuală şi în 
comportamente individuale sau de grup -— rituri, ceremonii, obiceiuri, 
festivități etc., constituind cultura obiectual-sprituală, materială şi 
imaterială, iar pe de altă parte în forme de expresie verbală, muzicală, 
gestuală, choreică (literatură populară, muzică, dans, teatru popular), 
constituind latura spirituală a culturii sau, cu un termen mai modern, 
cultura imaterială sau, mai bine zis non-materială. Din raţiuni mai mult 
didactice şi din nevoia de trasare cât mai clară a liniilor de demarcaţie 
dintre diferitele discipline ştiinţifice, cultura populară materială sau 
material-obiectuală face obiectul etnografiei, în timp ce cultura spirituală 
sau non-materială constituie obiectul folclorului, fie acesta folclor literar, 
folclor muzical, folclor choreic (dansul popular). 


1.6 Relaţia cultură populară - folclor. 


Rezultă, deci, că între cultura populară şi folclor există un raport de 
incluziune, folclorul fiind parte integrantă a culturii populare, aceasta 
reprezentând, totodată, cadrul, contextul de manifestare a folclorului. 
Pe de o parte. Pe de alta, datorită caracterului de sistem al culturii 
populare, părţile ei nu funcţionează separat, ci se intercondiţionează 
reciproc. Poezia colindelor, de exemplu, se practică de către un grup de 
tineri (ceata de colindători), formă de organizare socială arhaică, în 
cadrul unui obicei (colindatul) cu dată fixă (de Crăciun şi/sau de Anul 
Nou), cunoscut şi acceptat de către toți membrii grupului, având forme 
standardizate, normate (obligativitatea primirii şi dăruirii de către gazde 
a colindătorilor) şi elemente de recuzită specifice, ţinând explicit de 
cultura materială sau material-obiectuală (vestimentaţie, obiecte rituale 
etc.). Poezia (textul poetic) este însoţită de melodie şi dublată, pe 
alocuri, de gesturi rituale (copiii scormonesc cu beţele lor în jarul din 
vatră). Numai privite în ansamblul lor, ca totalitate, faptele de folclor îşi 
dezvăluie semnificaţia lor profundă, către cunoaşterea căreia tinde 

cercetarea. O lumină în plus întru înţelegerea acestor raporturi aduce 
perspectiva sociologică. 

Pe de altă parte, dar necontrazicând punctul de vedere sociologic, se 
impune perspectiva contextualistă care subliniază dubla dependenţă a 
folclorului (textului folcloric) de context. Odată, de contextul larg cultural, 
cultura populară în ansamblu fiind generatoarea formelor de artă 
(verbală, muzicală, gestuală), apoi de contextul performativ sau 
situaţional (al zicerii), în care formele de artă menţionate se 
actualizează, se reproduc, într-un număr nesfârşit de variante concrete 
ale unor modele tradiționale. Din studierea acestor raporturi rezultă că, 
pe de o parte, folclorul (textul folcloric) este interpretantul contextului 
cultural sau genetic, ale cărui date le reţine, le memorează şi le aduce 
sub forma unor „fosile vii” (Mircea Eliade) până în vremurile moderne, în 
timp ce contextul situațional sau performativ este el interpretantul 
textului, pe care îl selectează şi îl modelează în funcţie de datele 
concrete (timp, loc, grup) ale zicerii. 


Răspunsuri şi comentarii la testele de autoevaluare propuse 

1.1 Consultaţi dicționarele indicate în enunţul testului. 

1.2. Celelalte tipuri de cultură care trebuie trecute în tabel sunt: cultura 
populară, cultura oficială şi cultura scrisă. Dacă nu aţi răspuns corect, 
recitiți Unitatea de învăţare 1. Găsiţi caracteristicile acestor tipuri de 
culturi în textul din dreapta sintagmelor cultura populară, cultura 
scrisă şi cultura oficială, la pag.10. 


1.7 Lecturi complementare pentru Unitatea de învățare 1: Folclorul — parte 
integrantă a culturii populare: 

Tancred Bănăţeanu, Prolegomene la o teorie a esteticii artei populare, 
Editura Minerva, Bucureşti, 1985, Cap. | Domeniu-delimitări-raporturi: 8- 
35. 

Mihai Pop, Pavel Ruxăndoiu, Folclor literar românesc, Editura Didactică 
şi Pedagogică 

Pt. 1.1, vezi Tancred Bănăţeanu, op. cit, p 8-16; Nicolae 
Constantinescu — Alexandru Dobre, Etnografie şi folclor românesc. 
Note de curs — partea l, Editura Fundaţiei România de Mâine, Bucureşti, 
2001, p. 41-45; 

1.2, Tancred Bănăţeanu, op. cit., p. 16-17; Nicolae Constantinescu — 
Alexandru Dobre, op. cit., p. 45-46; 

1.3, Idem, p. 46-48; 

1.4, Tancred Bănăţeanu, op. cit, p. 20-26; Nicolae Constantinescu — 
Alexandru Dobre, op. cit., p. 46-54; 

1.5, Nicolae Constantinescu — Alexandru Dobre, op. cit., p. 60-72; Pavel 
Ruxăndoiu, op. cit., p. 45-50, 79-81 


Proiectul pentru Învățământul Rural 


Coordonatele mentalului popular 
Unitatea de învăţare nr.2. 


Coordonatele mentalului popular. Reprezentări mitologice 
româneşti. Dimensiunea creştină a culturii populare româneşti. 


Cuprins 

Obiective educaționale en nise amateur at ta 17 
2.1 Coordonatele mentalului popular: gândirea mitică, viziunea magică, logica simbolică 17 
2 2-Mit:- rit; text fOlClori Crores acasa de la lata celalat oala aaa la aa 21 
2.3 Reprezentări mitologice româneşti. Antropomorfizarea timpului şi a spaţiului ............. 22 
2.4 Dimensiunea creştină a culturii populare româneşti ................mm nenea 25 
Răspunsuri şi comentarii la testele de autoevaluare propuse... 27 
2.5 Lecturi complementare pentru Unitatea de învăţare 2... 27 


Obiective educaționale 


La sfârşitul parcurgerii unităţii de învăţare, cursantii trebuie să obțină 

capacitatea de a: 

a) Interpreta principalele coordonate ale mentalului popular, gândirea 

mitică, viziunea magică, logica simbolică. 

) explica raportul dintre mit, rit şi text folcloric. 

c) exemplifica, în două paragrafe, antropomorfizarea timpului şi a 

spațiului în reprezentările mitice din cultura populară românească. 

) identifica o reprezentare mitică întâlnită în folclor. 

e) enumera cel puţin cinci reprezentări mitice frecvente în folclorul 
românesc 

f) explica în două fraze ce se înțelege prin „dimensiunea creştină a 
culturii populare româneşti”. 


2.1 Coordonatele mentalului popular: gândirea mitică, viziunea 
magică, logica simbolică. 


Prin mental popular înțelegem modul specific în care omul din mediul 
folcloric concepe realitatea. Mentalul popular nu este echivalent cu 
psihologia colectivă sau cu „sufletul poporului”, ci trebuie înțeles ca un 
sistem de idei, imagini, valori şi atitudini pe care membrii comunității 
tradiționale le au în comun şi care le determină cultura. Totuşi, 
cercetătorii populațiilor „semicivilizate” (grupuri izolate care duc o viaţă 
tribală, apropiată de cea primitivă: aborigenii din Australia, locuitorii 
unor insule din Pacific, băştinaşii din jungla amazoniană ş.a.) au fost 
contrariați de dimensiunea „sensibilă? a gândirii acestora, cu totul 
diferită de gândirea raţională cu care erau obişnuiţi europenii. 


Moştenitorii prestigioasei filosofii greceşti, ce asociază procesele 
mentale cu logica matematică, s-au confruntat cu o lume ce gândea în 

basme şi vorbea în poezii şi s-au văzut nevoiţi să conceptualizeze acest 
tip de gândire şi s-o raporteze la propria cultură, aşezând-o pe o treaptă 
ierarhică inferioară, datorită faptului că „semicivilizaţii” amestecau în 
reprezentările lor mentale imagini şi afecte care obturau claritatea 
ideilor. 

Numită gândire „prelogică”, „sălbatică”, „arhaică”, „primitivă”, „populară”, 
„țărănească”, „tradiţională” sau „folclorică”, gândirea mitică îşi propune 
să descopere şi să reitereze originea şi semnificaţia fenomenelor 
primordiale. Dar această surprindere a obârşiei lucrurilor se face de 
fiecare dată apelându-se la imaginaţie. Declanşată intuitiv, cunoaşterea 


arhaică se valida prin joncţiunea dintre intelect şi afect [Creţu 1980:36]. 


Ca şi gândirea modernă (raţională), gândirea mitică este o cale spre 
cunoaşterea adevărului. Cu toate că tradiţia cărturărească a preluat de 
la Platon înţelegerea mitului ca neadevăr (antinomia mythos . logos 
apare în dialogul Protagoras), pentru omul comunităţii tradiţionale mitul 
era perceput ca având o valoare de adevăr incontestabil. Mitul era o 
narațiune sacră despre începuturi, o revelaţie a realităţii primordiale 
într-o formă cu valenţe estetice, deoarece cunoaşterea mitică recurge, 
ca şi poezia, la imagini [Angelescu 1999:19-20]. Aparent, conţinutul 
miturilor anulează funcția de cunoaştere a gândirii mitice, pentru că 
studiul miturilor ne duce la constatări contradictorii. Într-un mit se poate 
întâmpla orice; se pare că succesiunea evenimentelor nu ar fi 
subordonată nici unei reguli de logică sau de continuitate [Lévi-Strauss 
(1957,1973) 1978:248]. 


De exemplu, în mitologia maya, eroii victorioşi asupra regatului morții 
au, în acelaşi timp, un tată şi doi taţi. Într-un anumit punct al naraţiunii 
mitice, se spune că tatăl lor este Unu Hunahpu şi unchiul lor — Şapte 
Hunahpu. Mai târziu, Şapte Hunahpu este numit şi el „tată”, alternanţa 
dintre „tată” şi „taţi apărând chiar în acelaşi paragraf. Comentatorii 
explică această „lipsă de logică” a povestirii mitice prin faptul că cei doi 
fraţi „şi-au împărtăşit gândurile” şi i-au zămislit pe eroi împreună, pentru 
că formau, de fapt, aceeaşi ființă. După nume, Unu Hunahpu şi Şapte 
Hunahpu sunt reprezentări umane ale timpului, Hunahpu desemnând o 
perioadă de treisprezece zile din calendarul maya, favorabilă prevestirii 
viitorului. Astfel, cei doi frați (zilele) sunt unul singur (perioada 
consacrată, timpul divinaţiei), putând da naştere împreună unor eroi. Nu 
întâmplător, mama eroilor este şi ea o zeiță cu rol important în stabilirea 
calendarului maya: Luna-Sânge. Astfel, o naraţiune aparent ilogică 
revelează un adevăr despre esența timpului, aşa cum a fost ea 
înțeleasă de o străveche civilizaţie central-americană. Toate mitologiile 
conțin astfel de revelații substanţiale, încifrate în povestiri bogate în 
imagini hiperbolizate ale universului familiar comunităţilor tradiționale. 
La vechii greci, zeul morţii, Thanatos, este zămislit de Nyx, zeița beznei, 
ca să-l pedepsească pe Cronos, cel mai mic fiu al Cerului (Uranos) şi al 
Pământului (Geea), pentru că şi-a detronat tatăl. De ce ar constitui 
moartea o pedeapsă pentru o fiinţă nemuritoare ca titanul Cronos? 
Aparent ilogică, naraţiunea mitică transmite un mesaj despre 
interdependenţa dintre timp (Cronos) şi moarte (Thanatos), moartea 
neputând exista în afara timpului. 

Mitologia a timpului, concretizate cel mai grăitor în personificarea momentului 

timpului dimineţii, numit popular „zori”. În folclorul ritual funerar, Zorile sunt 
înfăţişate ca nişte femei frumoase şi îndrăgite („surori”, „zâne,, 
„mândre”), care sunt rugate să-şi grăbească venirea pentru a-l întoarce 
în viață pe omul decedat sau dimpotrivă, să-şi întârzie apariţia pentru 
ca mortul să aibă timp să-şi pregătească lunga şi dificila călătorie către 
„lumea cealaltă”. În ambele variante ale naraţiunii mitice versificate, 
refuzul Zorilor de a asculta rugăminţile oamenilor comunică, în formă 
poetică, un adevăr dureros: timpul şi moartea sunt ireversibile. Există şi 
o reprezentare mitică masculină a dimineţii (Zorilă sau De-către-Ziuă), 
conservată în unele basme româneşti [Pamfile (1916, 1924) 2000:174] 
Spre deosebire de Zorile din cântecele rituale funerare, Zorilă este prins 
de eroul de basm şi legat de un copac, fiind astfel silit să-şi amâne 
venirea până când personajul îşi înfăptuieşte isprăvile eroice. Oprirea în 
loc a timpului, un ideal al omenirii, este deci posibilă doar în universul 
fabulos al basmului. O credinţă din Oltenia spune că cel ce merge 
foarte repede ar putea ajunge din urmă miezul nopții (Miazănoapte fiind 
frate cu Zorilă), fiind astfel „în pas” cu timpul [Pamfile (1916, 1924) 
2000:174] 


Prin urmare, naraţiunile mitice trebuie interpretate ţinând cont de o 
antinomie fundamentală care face parte din natura mitului [Lévi-Strauss 
(1957,1973) 1978:248]. Aşa cum spunea Mircea Eliade, mitul 
revelează, mai adânc decât ar fi posibil chiar experienţei raționaliste să 
dezvăluie, structura însăşi a divinității, care se situează deasupra 
atributelor ei şi reuneşte toate contrariile [Eliade (1964) 1992:383] Una 
dintre propoziţiile fundamentale ale logicii enunţă imposibilitatea 
coexistenţei contrariilor. Contrazicând această propoziție, conţinutul 
mitului îi atrage atenţia receptorului că trebuie „citit” într-un registru 
diferit, acela al logicii simbolice. 


Parcurgerea liniară a naraţiunilor mitice etalează o succesiune adesea 
absurdă de întâmplări, al căror sens rămâne obscur. În schimb, 
interpretarea în adâncime (descompunerea acţiunilor în secvenţe ce se 
relaționează simbolic cu secvențe din alte mituri) limpezeşte 
surprinzător mecanismul gândirii mitice. Logica simbolică, aflată la baza 
acestui mecanism, funcţionează prin asocieri progresive de elemente 
din categorii diferite, dar apropiate de o anumită trăsătură. De exemplu, 
însămânţarea pământului este asociată cu reproducerea oamenilor şi 
pământul este reprezentat ca o femeie care dă naştere pruncilor. În 
mod analog, femeia apare ca un ogor care rodeşte. Totodată, pământul 
îi primeşte în „pântecul” lui pe cei morţi. Se ajunge la un lanţ simbolic 
recurent în mitologiile comunităţilor agrare: 

MOARTE - PĂMÂNT - FERTILITATE - FEMEIE — NAŞTERE. Poziţia 
simetrică a morții şi a naşterii în seria de mai sus conduce, într-un mod 
propriu, la ideea nemuririi: aşa cum ceea ce este îngropat în pământ 
rodeşte şi ceea ce moare va renaşte. Logica simbolică nu 
demonstrează, ci arată, făcând apel la intuiţie, identitatea contrariilor. 
Modul de gândire tradiţional este concretizat într-un set de credinţe şi 
reprezentări care descoperă ordinea din natură şi instituie ordinea în 
societate, punând în valoare calităţile care pot fi grupate în perechi de 


Logica 
simbolică 

opoziții şi omologările care se pot stabili între diferitele structuri binare 
(...)lConstantinescu, Dobre 2001:73]. 


Alături de gândirea mitică şi de logica simbolică, viziunea magică este 
cea de-a treia sintagmă cu valoare explicativă pentru înțelegerea 
mentalului popular. Aceasta se defineşte ca receptivitate a omului din 
mediul folcloric la prezenţa sacrului şi ca sensibilitate la interacțiunile 
dintre uman şi sacru. Orizontul magic al comunităţilor tradiţionale este 
impregnat de sacru, manifestat adesea ca mana, o noţiune ce poate fi 
echivalată cu forța vitală de esenţă divină ce asigură existenţa şi 
perpetuarea tuturor vieţuitoarelor. Omul interacționează, voluntar sau 
involuntar, cu forțele pozitive şi negative ale nivelului sacru, 
recunoscându-le prezența după diverse semne: fenomene 
meteorologice neobişnuite, manifestări atipice ale animalelor din jurul 
casei, vise, accidente casnice. Din faptul că viziunea magică face parte 
din mentalul popular nu trebuie să înțelegem că oamenii din mediul 
folcloric trăiesc asemenea strămoşilor lor primitivi, într-o lume dominată 
exclusiv de superstiție şi că singurele lor raporturi cu sacrul se 
subordonează credinţei în magie. (...)Gândirea omului colectivității 
tradiționale nu funcţionează mecanic, încremenită în tipare imuabile 
(...). Din contră, alcătuită pe unități binare, exprimate practic în mituri şi 
simboluri polare (sacru-profan, celest-teluric, bine-rău etc.), ea va căuta 
de fiecare dată să armonizeze rațional antitezele observate în cosmos 
şi în viața lumii (...)lCreţu 1980:11]. Gh. Pavelescu este de părere că 
Mentalitatea satului trebuie înțeleasă ca un complex de factori între 
care alături de elemente religioase, mitice, empirice, se află şi cele 
magice într-o proporție variabilă (...) Această mentalitate este însă 
ireductibilă la oricare din factorii componenți, fără a se aduce prin 
aceasta prejudicii importante cunoaşterii sale [Pavelescu 1998:6]. 


Test de autoevaluare 2.1 

Adevărat sau fals? Notaţi în dreptul fiecărei propoziţii de mai jos 
valoarea ei de adevăr: A (adevărat) sau F (fals). Comparati 
răspunsurile voastre cu răspunsurile corecte, aflate la sfârşitul unităţii 
de învăţare 2 

Gândirea mitică este ilogică. 

Antinomia face parte din natura mitului. 

Logica simbolică stă la baza gândirii mitice. 

Cunoaşterea mitică realizează joncţiunea dintre intelect şi afect. 
Viziunea magică nu mai este o coordonată actuală a mentalului 
popular. 


Or audi uzi a 


2.2 Mit, rit, text folcloric 


După cum aţi citit, mitul este o istorie sacră despre începuturile unei 
comunităţi: relatează fondarea unei aşezări, apărarea ei de duşmani, 
faptele divine ale zeilor şi faptele eroice ale strămoşilor. Toate 
întâmplările povestite de mit au în centru relaţia dintre om („strămoşul 
mitic”) şi sacru (galeria zeităților locale). Mitul este considerat adevărat, 
deşi se referă la un timp anterior începutului istoriei: „înainte de facerea 


Proiectul pentru Învățământul Rural 


Coordonatele mentalului popular 


lumii” sau „la începutul lumii”, în orice caz „în vremea de demult” [Levi- 
Strauss (1957, 1973)1978:250]. 


Valoarea de adevăr a mitului pentru oamenii comunităţilor tradiționale 
este certificată de existenţa riturilor. Riturile pun în practică anumite 

Rit secvenţe ale scenariilor mitice: dacă strămoşul mitic a primit un anumit 
dar al zeilor după ce le-a oferit un animal sacrificat, urmaşii lui vor 
sacrifica un animal din aceeaşi specie la aceeaşi dată şi cu aceleaşi 
gesturi originare, păstrate de memoria colectivă. De exemplu, în cultura 
populară românească, în riturile de construcţie atestate de cercetările 
etnologice, s-a conservat mitul balcanic al sacrificiului uman pentru 
ridicarea unei construcţii. Dacă la început meşterii zidari ucideau un om 
şi-l îngropau la temelia construcţiei pe care o înălțau, în timp, substanța 
sacrificiului s-a diminuat şi s-a ajuns la un sacrificiu simbolic, practicat şi 
în zilele noastre: în fundaţia unei construcţii noi sunt depuse obiecte cu 
valoare simbolică (bani, metale preţioase, icoană, cruce), menite să-i 
asigure durabilitatea. Mitul, de orice natură ar fi, este întotdeauna un 
precedent şi un exemplu, nu numai în raport cu acțiunile („sacre” sau 
„profane”) ale omului, ci şi în raport cu propria lui condiţie; mai mult: un 
precedent pentru modurile realului în general. „Noi trebuie să facem 
ceea ce zeii au făcut la început” [Eliade (1964) 1992:381]. Forţa mitului 
este dată, aşadar, de încărcătura lui religioasă. Prin rituri, oamenii nu 
repetă pur şi simplu miturile, ci le readuc în prezent: evenimentele 
presupuse a se fi desfăşurat în trecut formează şi o structură 
permanentă [Lévi-Strauss (1957, 1973) 1978:250], reactualizată de 
fiecare performare a unui rit. 


Cu toate că, la origine, riturile folclorice aveau funcţia de a readuce pe 
pământ timpul consacrat comunicării cu divinitatea, oferindu-le 
oamenilor prilejul de a-şi imita strămoşii şi de a-i imita pe zei, odată cu 
apariţia bisericii, sensul religios al riturilor a fost încorporat instituţiei 
ecleziastice şi practicile rituale anterioare s-au păstrat doar în virtutea 
moştenirii bătrâneşti. Întrebaţi de ce respectă anumite obiceiuri, cei mai 
mulți oameni ai satului răspund că : „Aşa se face.”, „Aşa este bine.” sau 
„Aşa am apucat. Conţinutul mitic al unui anumit ritual se poate 
reconstitui doar fragmentar, apelând la mai mulți reprezentanţi ai 
tradiției colective: Aşa cum nimeni nu ştie la perfectie hotarul satului, 
deşi foarte mulți sunt cei care îl cunosc în liniile sale generale, tot astfel 
nimeni nu poate construi un text mitic care să cuprindă tot ce poate da 
comunitatea în domeniul respectiv, chiar dacă există numeroşi 
povestitori bine informaţi, talentaţi şi prodigioşi. Cel mai adesea însă, 
informaţiile sunt fragmentare şi lacunare. Ele se află la „vorbitori” 
distincti, care cată să fie identificaţi şi cărora trebuie să li se rețină 
opiniile (...)|Hedeşan 2000:14]. 


Calea cea mai importantă de reconstituire a unei mitologii păstrate în 
oralitate, cum este cea care configurează mentalul popular românesc, 
rămâne însă investigarea textelor folclorice. Culturile de tip folcloric 


IR încorporează miturile în „productii folclorice” (legende, basme, 
folcloric povestiri), în credinţe şi tradiţii, în metafore şi imagini poetice. Din 


aceste texte concrete, culese, înregistrate şi studiate abia în ultimii 150- 
200 de ani, se poate reconstitui o „mitologie populară românească”(cf. 

Coman, 1986, 1988) (...)l|Constantinescu, Dobre 2001:77]. Textele 
folclorice păstrează însă numai sensul miturilor, nu şi forța lor de a 
modifica realitatea. Aceasta se conservă doar în cadrul ritualurilor. De 
aceea, un text folcloric ritual, cum ar fi urarea cu sorcova, desprins din 
contextul lui de interpretare, nu va mai îndeplini nici măcar potenţial o 
funcţie  magic-augurală, de asigurare a sănătăţii şi vitalităţii 
destinatarului urării, ci va fi o simplă formulă versificată, cu oarecare 
valoare estetică rezultată din suita de comparații (Tare ca piatra/ lute ca 
săgeata etc.). Integrate însă în faptul de cultură care le justifică 
existenţa, textele folclorice reprezintă documente de mental popular, 
exprimând poetic gândirea mitică a comunităţilor tradiționale. 


Test de autoevaluare 2.2. 
Comentati într-o singură frază, folosind spațiul liber de mai jos, relaţia 
dintre mit, ritual şi text folcloric. 


Citiţi o variantă corectă de rezolvare la sfârşitul unităţii de învăţare. 


2.3 Reprezentări mitologice româneşti. Antropomorfizarea timpului şi a 


spațiului 


Modelul 
ciclic al 
timpului 

1) Reprezentarea timpului în mentalul popular 

În mentalul popular, timpul este perceput calitativ şi inegal, fiind compus 
din ceasuri bune şi ceasuri rele. Pentru omul comunităţii tradiționale, 
anumite momente sunt mai favorabile decât altele, constituind 
adevărate „porţi de comunicare ale nivelului profan (uman) cu nivelul 
sacru (divin). 


Putem vorbi despre un model ciclic al timpului în mentalul popular: anul 
(ca şi ziua) se sfârşeşte în punctul unde începe un alt an, „moartea” 
anului vechi fiind necesară pentru „naşterea” celui nou. Reîntorcându- 
se mereu la origini, exponentul mentalităţii folclorice îşi înscrie existența 
în ritmul circular al naturii, unde extincţia nu este decât un preludiu al 
regenerării. 


Timpul sacru, adică perioada când, conform credințelor populare, se 
instituie de fapt comunicarea dintre om şi divinitate, este concentrat la 
maximum în sărbătoare. Timpul profan este durata care se desfăşoară 
fără conştientizarea prezenţei sacrului, fiind lipsit de dimensiunea 
calitativă a timpului sacru. Trebuie să remarcăm că există momente de 
sacralitate şi în afara sărbătorilor, aşa cum întâlnim „insule” de timp 
profan şi în desfăşurarea ceremonialurilor tradiționale. Timpul sacru şi 
timpul profan pot coexista fără să se excludă reciproc: de exemplu, Joia 
Mare (ultima zi de joi din postul Paşitelui) este, prin datină, încărcată de 
sacralitate, fiind o „zi mare” de pomenire a morților; aceeaşi zi poate fi 
însă tratată ca o durată obişnuită de către un membru neintegrat în 


Proiectul pentru Învățământul Rural 


Coordonatele mentalului popular 


cultura grupului (un copil mic sau un „înstrăinat” care a uitat, parţial sau 

total, obiceiurile). 

Timpul sărbătoresc se întoarce spre timpul originar (mitic), 
Timp recuperându-l, dar şi îmbogăţindu-l cu toate acumulările culturale ale 
sărbătoresc comunităţii de pe axa timpului cotidian (integrat în timpul istoric). De 

aceea, unii etnologi consideră că reprezentarea timpului sărbătoresc în 

mentalitatea folclorică românească nu este circulară, ci spiralată, 
marcând aspiraţia spre mai bine a comunităţii, manifestată la fiecare 
nouă celebrare calendaristică şi demonstrând forța componentei 

creştine a culturii populare: Experienţa timpului trebuie să constituie o 

spirală ascendentă, pe care urcă generațiile care nu întrerup niciodată 

legăturile dintre ele, cei vii şi cei adormiti aşteptând, împreună, „învierea 
de obşte” şi urmând, cu fiecare An Nou, o treaptă superioară care îi 
apropie de idealul mântuirii [Ispas 2003:131]. Totuşi, spirala ca simbol 
al regenerării este mai veche decât creştinismul, fiind atestată încă de 
la începutul mileniului VII î.Hr. [Gimbutas 1989:80-81]. O formă 
simplificată a spiralei se regăseşte în simbolul scării, ca punte între cer 
şi pământ [Eliade apud Evseev 1998:420] şi reprezentări „animate” ale 
spiralei („şarpele meandrat pe verticală sau în zigzag sau „şarpele 
ondulat”) au fost descoperite de arheologi pe ceramica europeană 
neolitică (6500 — 5300 î.Hr.) [Gimbutas 1989:80]. Prin urmare, spirala 
ascensională a timpului sărbătoresc (ce se întoarce la origini, înălțându- 
se totodată, cu fiecare celebrare, tot mai aproape de sacru) ţine de un 
simbolism anterior creştinismului, dar este întărită de imaginea creştină 
a „scării” pe care drept credincioşii o urcă toată viața, spre mântuire. 


2. Reprezentarea spațiului în mentalul popular 
Gândirea mitică percepe în mod similar timpul şi spaţiul. Ca şi timpul, 
spațiul nu este omogen (...). Există (...) un spațiu sacru, prin urmare, 
Spaţiu „puternic”, semnificativ, şi există alte spaţii, neconsacrate, prin urmare, 
sacru lipsite de structură, de consistență, într-un cuvânt, amorfe [Eliade 
(1957, 1965)1992:21]. Conform logicii simbolice, reprezentările spaţiale 
ale centrului şi ale locurilor de trecere dintr-un spaţiu familiar într-unul 
mai puţin cunoscut sau străin au calitatea de a înmagazina substanță 
sacră, pozitivă sau negativă. Astfel, vatra (centrul casei), casa (centrul 
gospodăriei), biserica (aflată adesea în centrul satului), fereastra şi uşa 
(trecerea din casă către afară), poarta (trecerea din curte către sat), 
drumul, podul ş.a. sunt elemente consacrate în topografia mentală a 
omului folcloric. Familiile din satele româneşti păstrează o icoană 
deasupra vetrei („icoana de vatră”). Datorită fumului, aceste icoane se 
deteriorează repede, dar nu sunt mutate din loc, dovedind că țăranul 
percepe sacralitatea mitică a centrului casei în deplină armonie cu 
sacralitatea creştină. Simbolurile spaţiale ale centrului sunt încărcate de 
substanță sacră benefică şi pot fi imaginate schematic ca nişte cercuri 
concentrice din ce în ce mai largi: vatră — casă — ogradă — sat - moşie. 
În schimb, spaţiile de trecere (fereastra, uşa, pragul, poarta, puntea, 
etc.) sunt ambivalente, şi prin aceasta periculoase, iar zona aflată 
dincolo de hotarul satului este percepută ca un receptacul al sacrului 
malefic. 
În virtutea logicii simbolice, mentalul popular găseşte corespondențe 
între elemente spaţiale diverse: pădurea are „streaşină ca o casă, casa 
are „talpă” ca omul, iar omul, la rândul lui, poate fi „stâlpul” casei. 

Ca şi timpul, spaţiul poate fi sărbătoresc şi cotidian, sacru şi profan. 
Proporția dintre sacru şi profan este în favoarea celui dintâi în spațiul 
sărbătoresc, în vreme ce spaţiul cotidian este mult mai profan, fiind însă 
marcat calitativ de prezența sacrului. 


3. Antropomorfizarea timpului şi a spațiului. 

Atât timpul, cât şi spaţiul sunt „umanizate” de exponenții gândirii mitice. 
Reprezentările antropomorfe (cu formă umană) ale diverselor unităţi 
temporale abundă în cultura populară românească: Zorile, Marţolea 
(marțea este considerată o zi nefastă a săptămânii), Joimărica (Joia 
Mare), bătrânul Crăciun, Rusaliile. Reprezentările mitice ale spațiului 
sunt mai hibride, aflate între antropomorf şi zoomorf: Fata Pădurii, 
Vâlva Băii (zâna minei), lelele (tot ființe ale pădurii, echivalate uneori cu 
Rusaliile), Ştima apelor sau a comorilor, ş.a. 


4. Alte reprezentări mitice 

Atât cât se poate recompune din faptele de cultură populară, 
recunoaştem în centrul mitologiei româneşti elementele naturii 
universale şi pe cele specifice teritoriului de formare al poporului nostru: 
soarele, luna şi stelele, pământul arabil şi pădurea cu arborii ei (brad, 
alun, salcie), animalele domestice (în special calul, oaia şi boul) şi 
sălbatice (lupul, ursul, cerbul), păsările (găina, cocoşul, cerbul, cucul) şi 
plantele (iarba fiarelor, mătrăguna). Se presupune că această mitologie 
a naturii este stratul cel mai vechi, de provenienţă traco-dacică, parțial 
chiar anterioară, pentru că regăsim în el universalii ale gândirii mitice. În 
acelaşi timp, este posibil ca poporul român să fi preluat anumite 
elemente din mitologia grecească şi cea a Orientului apropiat, pe filieră 
latină. Moşitenirea latină apare cu evidență în practicile ritual- 
ceremoniale precum colindatul sau în elementele de cult al strămoşilor 
din obiceiurile populare româneşti. Nu în ultimul rând, mitologia 
românească este bogată în elemente creştine, care au fost adaptate 
gândirii mitice a comunităţilor tradiţionale, armonizându-se formal cu 
reprezentările precreştine. Zmeul şi Maica Domnului îşi împart 
„teritoriul” descântecelor, Crăciun se creştinează după naşterea lui 
lisus, Blajinii sărbătoresc Paştele, zilele săptămânii primesc nume de 
sfinte (Sfânta Vineri, Sfânta Duminică etc.). 


Test de autoevaluare 2.3. 

Recitiţi secvenţa 2.3 din Unitatea de învăţare 2, apoi citiți cu atenţie 
următoarea relatare [Pamfile (1916, 1924) 2000:191] şi subliniaţi cu 
culori diferite sau cu tipuri de linii diferite cuvintele (sintagmele) care 
asociază ielele cu 

- o mitologie a timpului; 

- o mitologie a spațiului; 

- o mitologie creştină. 

Un mare neajuns crede poporul că are de la un fel de spirite femeiești 
ce poartă diferite numiri, cari toate la un loc se cuprind în acel de lele, şi 
uneori în cel de Zâne sau Rusalii (...). Unele credinţi spun că ar fi nişte 
babe urâte; altele că ar fi nişte fecioare frumoase; unele că umblă într- 
anumite zile de Rusalii; altele că umblă şi alteori; în sfârşit, unele 
credinţi ne spun că lelele umblă prin anumite locuri numai, iar altele, că 
umblă pretutindeni. 

După unele credinţi, se spune că lelele sunt fiicele lui Rusalim-Împărat 
şi că urăsc pe creştini, pentru că aceştia, ca supuşi ai tatălui lor, au 
trecut la creştinism. 


O indicație de rezolvare se află la sfârşitul unităţii de învăţare. 


2.4 Dimensiunea creştină a culturii populare româneşti 


Mitologie 
şi religie 


Creştinism 
cosmic 


Afinitatea dintre mitologiile precreştine şi religia creştină se explică prin 
continuitatea dintre ele: atât mitologia, cât şi religia sunt forme de 
participare a umanului la ideea de sacru, funcţionând prin respectarea 
ritualurilor. Spre deosebire de mitologie, care poate fi privită ca o formă 
embrionară de religie, religia ca atare (în speţă, religia creştină) este 
mai  conceptualizată în cadrul logicii raționale şi mai puternic 
instituționalizată prin mecanismul ecleziastic (aşezăminte bisericeşti, 
ierarhie preoțească, texte canonice scrise). Prin „politica” ei, religia 
creştină absoarbe substanța religioasă a mitologiei, dar se 
contaminează iremediabil de emanaţiile „eretice” ale acesteia. Ne oprim 
la unul din multele exemple ce demonstrează „simbioza” dintre 
mitologie şi religia creştină: la Înălțarea Domnului (40 de zile după 
Paşte), preotul catolic ieşea din sat în fruntea unei procesiuni şi se 
îndrepta către semănături, unde făcea patru popasuri, citind din cele 
patru Evanghelii, apoi citind o „binecuvântare a timpurilor” şi stropind cu 
agheasmă oamenii şi vitele. După părerea lui Gh. F. Ciauşanu [(1914) 
2001:33], această sărbătoare catolică religioasă preia, cu mici 
modificări, Ambarvalia romană, celebrată pentru creşterea şi coacerea 
cerealelor, arătând cum creştinismul s-a aşezat peste practicile 
superstițioase ca un lustru peste culoarea firească a lemnului. 


Pornind de la interpretarea Mioriţei, Mircea Eliade deducea că, în sud- 
estul european, contopirea dintre creştinism şi mitologie a condus la o 
creaţie religioasă proprie, numită creştinism cosmic. Acesta pe de o 
parte, (...), proiectează misterul cristologic asupra naturii întregi, iar pe 
de altă parte, neglijează elementele istorice ale creştinismului, 
insistând, dimpotrivă, asupra dimensiunii liturgice a existenţei omului în 
lume [Eliade (1970)1980:246]. Sincretismul precreştin-creştin este o 
caracteristică a culturii populare româneşti: personaje ale mitologiei 
antice au fost investite cu virtuţi creştine (Venus, Venera a devenit Sf. 
Vineri; Mircea Eliade credea că şi Diana s-ar fi păstrat în numele unei 
sărbători populare — Sânzienele: „Sancta Diana”), după cum sfinți 
creştini au intrat în legende şi credințe populare (Sf. Petru a devenit 
patronul lupilor, Sf. Andrei marchează începutul sezonului rece, e „cap 
de iarnă” şi a dat numele popular al lunii Decembrie, „Undrea”, 
„Îndrea”). Colindele zise laice, de origine romană, au asimilat ca refren 
caracteristic o invocație creştină, Halleluja, Domine, devenită în folclor 
refrenul „Leruia, Doamne”. Vieţile sfinților au fost preluate din paginile 
cărților de colportaj şi transferate în circulaţia orală a legendelor 
hagiografice [Constantinescu, Dobre 2001:82]. 


În acelaşi timp, studiind credințele şi textele folclorice, ne dăm seama 
că mentalul popular şi-a făurit propriul creştinism, după tipar mitologic, 

înzestrând reprezentările creştine cu atribute necanonice, deduse din 
asocieri proprii logicii simbolice. Substanţa religioasă a culturii populare 
româneşti s-a transferat fără tensiuni către religia creştină şi aceasta, la 
rândul ei, a tolerat cu înțelepciune „contaminarea mitică”. 


Test de autoevaluare 2.4. 

Recitiţi cu atenţie secvenţa 2.4. din unitatea de învăţare 2 şi explicaţi, în 
două fraze, ce se înţelege prin „dimensiunea creştină a culturii populare 
româneşti”. Folosiţi spaţiul alb de mai jos. Găsiţi indicaţii de rezolvare a 
temei la sfârşitul unităţii de învăţare 2. 


Răspunsuri la testele de autoevaluare propuse : 

2.1 

1F, 2A, 3A, 4A, 5F. 

Dacă nu ati răspuns corect, recitiți cu atenție secvenţa 2.1 


2.2 

Mitul este istoria sacră a comunităţilor tradiționale, care este readusă în 
prezent prin intermediul ritualului şi al cărei sens se păstrează, în formă 
poetică, în textele folclorice. 


Dacă nu aţi înțeles clar relaţia dintre mit, ritual şi text folcloric, recitiţi 
secvenţa 2.2. 

2.3. 

ielele asociate cu o mitologie a timpului: Un mare neajuns crede 
poporul că are de la un fel de spirite femeieşti ce poartă diferite numiri, 
cari toate la un loc se cuprind în acel de lele, şi uneori în cel de Zâne 
sau Rusalii (...). Unele credinti spun că ar fi nişte babe urâte; altele că 
ar fi nişte fecioare frumoase; unele că umblă _într-anumite_zile_de 
Rusalii; altele că umblă şi alteori; în sfârşit, unele credinţi ne spun că 
lelele umblă prin anumite locuri numai, iar altele, că umblă pretutindeni. 

După unele credinţi, se spune că lelele sunt fiicele lui Rusalim-Împărat 
şi că urăsc pe creştini, pentru că aceştia, ca supuşi ai tatălui lor, au 
trecut la creştinism. 

Găsiţi explicaţii pentru aceste sublinieri în secvenţa 2.3. 

2.4. 

Trebuie să vă referiți la raportul dintre mitologie şi religie şi la 
creştinismul cosmic al comunităţilor tradiționale româneşti. 

Ca să răspundeţi corect, recitiți secvenţa 2.4. 


2.5.Lecturi complementare pentru Unitatea de învățare 2: Coordonatele mentalului 
popular. 

Mircea Eliade (1957 Das Heilige und das Profane, 1965 Le Sacre et le Profane), Sacrul şi 
profanul, traducere din limba franceză de Rodica Chira, Ed. Humanitas, 1992:11-107. 


Pt. 2.1. Eliade, op. cit.:195-198 CI. Levi-Strauss 1978 (1957, 1973, Anthropologie 
structurale), Antropologia structurală, prefață de lon Aluaş, traducere din lb. franceză de |. 
Pecher, Ed. Politică, Bucureşti:246-251. 

2.2. Mihai Pop — Pavel Ruxăndoiu, Folclor literar românesc, Bucureşti, Editura Didactică şi 
Pedagogică, 1978: 138-139. 

2.3. Eliade op. cit.: 11-207 

2.4. Ovidiu Papadima (1938) 1995, O viziune românească a lumii. Studiu de folclor, Ed. a 
II-a, revizuită, cu o postfață de |. Oprişan, Ed. Saeculum 1.O., Bucureşti, p.170-178. 

Cuprins 

Obiective ediieaționăle zace saca catea e au etala tă a Dal ol ta i Ata d dia 28 
3.1 Folclorul — între definiţii şi realități; dinamismul folclorului; de la „lucruri” la „procese” .28 
3.2 Caractere specifice ale literaturii populare şi consecinţe asupra textului folcloric: ....... 32 
Răspunsuri şi comentarii la testele de autoevaluare propuse... 39 
3.3 Lecturi complementare pentru Unitatea de învăţare 3... 40 


Obiective educaționale 

La sfârşitul parcurgerii unităţii de învăţare, cursanții trebuie să obțină 

capacitatea de a: 

a. distinge între „folclor «obiect de studiu» şi „folclor 
ştiinţifică al cărei obiect este „folclor”"»= „folcloristică” 

b. explica în ce constă dinamica folclorului, ţinând cont de calitatea lui 
de fenomen viu, în continuă schimbare 

c. susține cu argumente calitatea folclorului de a fi „o formă 
particulară de creaţie” şi de a sesiza diferențele dintre folclor şi alte 
tipuri de artă şi literatură 

d. identifica trăsăturile specifice ale folclorului (oralitate, anonimat, 
caracter colectiv, tradiționalitate, caracter formalizat, sincretism, 
existenţa prin variante, dependenţă contextuală) 


51) = »2) = 


«disciplină 


3.1 Folclorul — între definiţii şi realități; dinamismul folclorului; de la 
„lucruri” la „procese” 


În ansamblul culturii populare se disting, din punctul de vedere al 
modului de existență, două componente majore: cultura materială 
(forme de manifestare materială, material-obiectuală, tangibilă) şi 
cultura spirituală (forme de manifestare non-obiectuală, imaterială sau 
non-materială, intangibilă). În mare, folclorul acoperă cea de-a doua 
secţiune, înglobând formele de artă verbală (literatura populară, 
folclorul literar), muzicală (muzica populară, folclorul muzical), corporal- 
ritmică (dansul popular, folclorul coregrafic), corporal-ritmic-gestuală 
(teatrul popular, folclorul teatral, care atrage în sfera sa şi manifestări 

Caracterizarea rituale sau ritual-ceremoniale). 

folclorului î 
li vor fi proprii folclorului, ca şi culturii populare, oralitatea, existenţa prin 
variante, anonimatul, caracterul colectiv, sincretismul şi caracterul 
formalizat. Pe linia de continuitate dintre cultura populară şi cultura 
primitivă, în folclor vor domina funcțiunile utilitare, practice, de 
confirmare a aşteptărilor grupului, de impunere a unor modele, prin care 
grupul dobândeşte stabilitate şi îşi menţine coeziunea. Din punct de 
vedere axiologic folclorul va valida experiențe colective, impunând 
norme comune grupului, relevând un anume conformism ce decurge 

din caracterul său puternic semiotizat, din faptul că atât creatorii cât şi 
consumatorii săi nu reflectează şi nu îşi pun întrebări în legătură cu 
cultura lor bine integrată. 


Intrat în atenţia învăţaţilor încă din sec. al XVIII-lea, folclorul s-a bucurat 


Istoricul şi se bucură în continuare de atenţia acestora, dovadă neîntrerupta 
termenului serie de încercări de a-i surprinde esența într-o definiție cât mai 
„folclor cuprinzătoare şi mai exactă. Se cuvine menţionat aici, în primul rând, 


cel care a „inventat? cuvântul, arheologul englez William J. Thoms care 
propunea, într-o scrisoare adresată revistei londoneze „The Atheneum” 
şi publicată, în numărul din 22 august 1846, sub pseudo-nimul 
Ambrose Merton, înlocuirea mai vechilor termeni popular antiquities 
(«antichităţi populare») sau popular literature («literatură populară») cu 
un „bun compus saxon — folklore” , the lore of the people, 
«înțelepciunea, ştiinţa poporului» (Thoms [1846] în Dundes 1965, 4-5). 
Punctul de vedere formulat de Thoms avea să domine gândirea 
folcloristică pentru o bună bucată de timp, impunând ideea vechimii, 
perisabilităţii, dispariţiei folclorului sub presiunea «civilizaţiei moderne», 
de unde necesitatea desfăşurării unei operaţii de «salvare» a 
rămăşițelor, a «supravieţuirilor» ajunse până în timpurile noastre - 
amintiri ale unor „obiceiuri neglijate”, „legende palide”, „tradiţii locale”, 
„balade fragmentare”. 

Nu alta era poziţia cărturarilor români care „descoperiseră” şi ei folclorul 
şi împrumutaseră chiar cuvântul englez, impus curând în terminologia 
de specialitate. B. P. Hasdeu îl foloseşte de câteva ori în „Introducere” 
la Etymologicum Magnum Romaniae, făcând chiar unele precizări care 
depăşeau însemnările lui W. J. Thoms. El nota că prin folclor se 
înțelege întregul trai prezinte şi trecut al unui popor, viața lui materială şi 
morală în treptata-i desfăşurare, cu toate ale ei multe şi mărunte. Mai 
ales accentul pus pe aspectul „actua!” („trai prezinte şi trecut”) şi pe 
transformările pe care folclorul le suferă în timp (treptata-i desfăşurare) 
merită reținute. 


Folclorul a continuat să fie, totuşi, văzut ca un „arhaism”, ca o moştenire 
venită din timpuri imemoriale, ca un “depozit” de vechituri, util pentru 
reconstituirea trecutului îndepărtat şi pentru certificarea unei identități 
puse sub semnul întrebării sau nerecunoscute. 

Ovid Densusianu adaugă, în cunoscuta sa lecţie introductivă la un curs 
de filologie romanică, publicată sub titlul Folclorul - cum trebuie înțeles 
(1909) un accent important: Folclorul trebuie să ne arate cum se 
răsfrâng în sufletul poporului de jos diferitele manifestații ale vieţii, cum 
simte şi gândeşte el fie sub influența ideilor, credințelor, superstiţiilor 
moştenite din trecut, fie sub aceea a impresiilor pe care i le deşteaptă 


împrejurările de fiecare zi (subl. n. N. C.). 


Aprecierea lui Ovid Densusianu care atrăgea atenţia asupra dimensiunii 
contemporane _a folclorului are o valoare teoretică programatică de 
netăgăduit: ... cineva nu trăieşte numai din ce moşteneşte, ci şi din ce 
se adaugă pe fiecare zi în sufletul lui, şi că aceasta este mai ales partea 
ce merită să fie explorată (Densusianu [1909] 1966, 43-44) 

Test de autoevaluare 3.1: 

Extrageţi din cele două citate de mai sus (1. Folclorul trebuie să ne 
arate... împrejurările de fiecare zi; 2. cineva nu trăieşte ... explorată), 
cuvintele care conţin ideea de “tradiţie” şi pe cele care sugerează ideea 
de 'înnoire', 'nou, 'contemporan'. Folosiţi spațiul de mai jos. Citiţi 
răspunsul corect la finalul unităţii de învăţare 3. 


Întoarcerea privirii dinspre (exclusiv) trecut spre prezent reprezintă, 
neîndoielnic, un progres în efortul de înțelegere a folclorului şi 
Densusianu constata cu satisfacţie, după o bună bucată de timp, că nu 
fusese singur în acest demers. Contemporanul său Arnold Van Gennep 
punea accent pe calitatea folclorului de a fi o realitate vie (realite 
vivante) cuprinzând fapte care se produc în prezentul imediat, sub ochii 
noştri (faits naissants): Ceea ce interesează folclorul este faptul viu, 
direct. (...) este întrebuințarea acestor obiecte de către ființe actuale vii, 
obiceiurile făcute într-adevăr sub ochii noştri şi cercetarea conditiilor 
complexe, îndeosebi psihice, ale acestor obiceiuri (Van Gennep 1924, 
27-28). 


Deosebit de productive au fost cercetările de sociologie a culturii 
populare, observarea, la fața locului, în cadrul unei „unităţi sociale” date 
(sat, cătun, vecinătate), a modului de producere, de transmitere, de 
schimbare a unui cântec sau a unei poveşti, a unui obicei sau a unei 
practicii magice, vorbindu-se insistent despre "biologia" faptelor de 
folclor. Asemenea unui organism viu, fondul muzical al unei comunități, 
chiar aparent închisă, se modifică neîncetat, ca efect al unei evoluţii 
lente, el creşte sau scade, în plus, prin salturi. (Brăiloiu IV 1979, 102). 
Cercetătorul ajunge, în urma unei investigații intensive şi impersonale, 
ferindu-se de selecție şi amestec, la următoarea încheiere: Dar 
vremurile se schimbau acum prea repede. Zi de zi, evenimentele îl 
apăsau pe legislator, constrângându-l să ritualizeze în grabă datine şi 
obiceiuri noi care năpădeau, până şi chefurile periodice ale tinerilor. În 
timp ce tradiţia se străduia să țină pasul cu o evoluţie vertiginoasă de 
acum înainte, prin uşile pe care ea însăşi le deschisese, duşmanii de 
moarte îi asediau tabăra prea puțin întărită, adevăratele rituri se atrofiau 
unul câte unul. Vechii zei începeau să apună (Idem, 255). 

Problema definirii cât mai riguroase a faptelor de folclor este pusă în 
termeni asemănători de un lingvist (R. O. Jakobson) şi un etnograf (P. 
G. Bogatârev), reprezentanţi de seamă ai „şcolii formale ruse”, care, 
combinând perspectiva funcționalistă, dominantă, la un moment dat, în 
antropologia culturală (Franz Boas, Bronislaw Malinowski, A. R. 
Radcliffe - Brown) cu teoria lingvistică a lui Ferdinad de Saussure, 
elaborează studiul Folclorul ca formă specifică a creației, 1929. Studiul 
urmărea „specificarea” folclorului, distingerea lui de alte tipuri de 
manifestări artistice şi în primul rând de literatura cultă, „de autor”. 

Distincţiei lingvistice saussure-iene între langue şi parole i se găsesc 
corespondențe în planul creaţiei poetice orale, respectiv culte, scrise. 


Opera folclorică este extra-personală, ca şi langue, şi trăieşte o viaţă 
pur potențială, nu este, în cele din urmă, decât un complex al 
cunoscutelor norme şi impulsuri, canavaua tradiţiilor actuale pe care 
interpreții (cititorii) o însufletesc cu aportul lor particular, cum fac 
creatorii de parole fată de langue. În măsura în care aceste inovaţii 
individuale ale limbii (sau ale folclorului) răspund exigențelor comunității 
şi anticipează evoluţia regulată a lui langue (sau a folclorului) ele se vor 
socializa şi vor deveni fapte de langue (sau elemente ale operei 
folclorice) (Jakobson-Bogatârev [1929] 1983, 464). 


Faţă de această situaţie, opera literară cultă se aşează ferm pe poziția 
lui parole, prin caracterul ei eminamente individual, prin faptul că nu 


este „predeterminată” de cenzura tradiţiei, de ale cărei exigenţe ţine 
seama numai în parte. 


Existența operei folclorice este, cum se vede, condiţionată de 
acceptarea ei de către colectivitate, acceptare susținută de calitatea 
creaţiei respective de a răspunde unei anumite funcții. Într-un cuvânt, în 
folclor sunt confirmate numai acele forme care pentru colectivitatea 
respectivă sunt potrivite din punct de vedere funcţional (...) existența 
unei opere folclorice presupune existența unei colectivități care să şi-o 
însuşească şi s-o sancţioneze (Idem). 


Se subliniază, astfel, dependenţa creaţiei folclorice de grupul creator de 
folclor, de nevoile şi interesele imediate ale acestuia, mereu 
schimbătoare, ceea ce induce dimensiunea dinamică a folclorului ca 
parte a culturii populare. Dinamismul folclorului este pus în relaţie cu 
modificările, mai lente sau mai rapide, din viața grupurilor creatoare, 
purtătoare, păstrătoare şi „consumatoare” de folclor. Se anticipează 
astfel, cu câteva decenii, punctul de vedere dinamic — contextualist 
potrivit căruia folclorul nu mai este considerat un agregat de lucruri, 
aflat într-o stare de imobilism, de stagnare, care ar fi dus, inevitabil, la 
dispariţia lui în epoca modernă (aşa cum se anticipase), ci ca un 
ansamblu coerent de fapte structurate într-un sistem care se 
autoreglează, aflat ca atare într-o perpetuă devenire. Sintetizând 
principalele opţiuni ale acestei direcţii, Dan Ben-Amos insista asupra 
necesității studierii fenomenelor aşa cum se prezintă ele în realitatea 
folclorică vie, în cadrul lor actual de manifestare: în contextul lor cultural 
folclorul nu este un agregat de lucruri, ci un proces — un proces 
comunicativ, ca să fim mai exacti (Ben-Amos 1971, 10-11; cf. şi 
Constantinescu 1984, 9-12). 

3.2 Caractere specifice ale literaturii populare şi consecințe asupra 
textului folcloric: 


Oralitatea 

3.2.1 Oralitatea şi mobilitatea textului folcloric; creaţia prin 
variante; relaţia dintre cod şi discurs 

Fără să se poată pune un semn de identitate între folclor şi literatura 
populară, aceasta din urmă fiind doar o secvenţă constitutivă a celui 
dintâi, cercetarea a stăruit mai mult asupra formelor de artă a cuvântului, 
deşi, cum vom vedea, acestea apar rareori izolate de componenta 
muzicală, gestuală, ritmică. 


Oralitatea, considerată a fi una dintre trăsăturile definitorii ale folclorului, 
se recomandă ca atare mai ales în ceea ce priveşte formele de artă a 
cuvântului, literatura populară (orală), unde opoziţia scris-oral 
funcţionează ca element diferenţiator mult mai evident decât în cazul 
muzicii sau dansului, unde este mai puţin pertinentă. În cazul literaturii 
culte, „de autor”, transmiterea este mediată, intermediată, mijlocită de 
scris. Ea este creată, circulă şi ajunge la destinatarul-cititor prin 
mijlocirea semnelor grafice, a literelor care fixează textul pe un suport 
material oarecare (hârtie, coajă de copac, mătase etc.), în timp ce, în 
formele tradiționale, textul de literatură populară este creat, transmis, 
receptat direct, parcurgând traseul de la gură la ureche, ceea ce 
impune, ca o condiţie a transmiterii, co-prezența emiţătorului şi 
receptorului în timp şi spaţiu. Trebuie făcută aici precizarea că opoziția 
oral/scris a intervenit relativ târziu, pe scara istoriei, majoritatea 
culturilor fiind, până la „inventarea” scrisului, orale. Este vorba, cum s-a 
precizat, de o oralitate pură sau primară, proprie societăților care nu 
cunoşteau de loc scrisul şi în care totalitatea tradiţiei culturale era 
transmisă numai prin memorie, față de ceea ce Paul Zumthor a numit 
oralitatea secundă, cuprinzând traditiile orale dintr-o societate în care 
există şi sisteme de scriere (Cf. Noul dicționar 1996, 392-402). 


Relaţia oral — scris se arată a fi mai complexă decât una de simplă 
opoziţie tranşantă, ireconciliabilă. Atunci când scrisul a devenit un 
instrument la îndemâna celor mai mulţi şi a fost folosit chiar de inşii 
folclorici ca modalitate de transmitere a unor mesaje în condiţiile în care 
distanța dintre parteneri făcea imposibilă comunicarea prin viu grai, 
intervenţia scrisului nu a anulat oralitatea de principiu a textului folcloric. 
Interesant de menţionat că transmiţătorii acestor mesaje aveau 
conştiinţa scrisului, ca intermediar între transmiţător şi destinatar, în 
condiţii speciale (cătănie, război etc.), când comunicarea directă nu era 
posibilă: „lar pun stânga pe hârtie/Şi cu dreapta-ncep a scrie,/Scrisoare 
trimisă ţie - /Ca toată lumea să ştie/Că de-o vreme îndelungată/Ai un 
drăguţ în armată” (Folclor din Moldova, vol. II, textul 241, p. 194). 
Compararea textelor scrise şi trimise ca scrisori acasă de un soldat 
bucovinean cu producții folclorice autentice demonstrează esența 
populară, orală a celor dintâi: Din cercetarea manuscrisului său am tras 
două învățăminte: odată, am văzut că versurile lui (ale soldatului Tomuţ 
— n. n. N. C.) sunt aproape întocmai asemenea celor nescrise ale 
poporului; apoi ne-am putut da seama că puținele deosebiri se datoresc 
instrucției şcoale şi de aici tragem dovada că firea pe 

de-a-ntregul «orală» a poeziei populare este o _însuşire de căpetenie, 
nu întâmplătoare a ei (subl. n. N. C.) (Brăiloiu 1944, 33). De aceea nu 


se poate face nici o confuzie între poeziile-scrisori ale lui Eminescu sau 
Coşbuc (Măicuță dragă, cartea mea/Găsească-mi-te-n pace...) şi 
„poeziile” soldatului Tomuţ, mai ales din punctul de vedere al receptării: 
cele dintâi sunt destinate, esenţial, lecturii, cititului, celelalte — audierii, 
fiindcă chiar citite, ele erau murmurate, silabisite, transpuse în mesaj 
oral, adresându-se mai mult urechii decât ochiului. 


Admiţând că, în cazul folclorului, al literaturii populare, orice performare 
înseamnă şi creaţie, rezultă că definitorie pentru opera folclorică este 
compunerea orală în performanţă, receptarea constituindu-se într-un 
act unic şi cu o dinamică ireversibilă. Astfel, linia de demarcaţie dintre 
literatura orală şi literatura scrisă capătă un contur mai clar tocmai în 
zona receptării, opunând audierea ireversibilă unei lecturi reversibile. 
Un poem autentic oral ... trebuie să poată fi gustat în mod adecvat cu 
ocazia unei audiții unice continue, în timp ce poemul scris cere o 
receptare care trece prin reveniri, recitiri parțiale ... care nu sunt posibile 
în cazul performanței orale (Noul dicţionar general... 1996, 398) 


Înțeleasă astfel, oralitatea de principiu a faptelor de folclor explică alte 

Consecinte trăsături ale modului de existență a faptelor de folclor - . existența prin 

ale oralității variante. Nefixate în scris, faptele de folclor se modifică de la o 
interpretare la alta, fie că e vorba de unul şi acelaşi performer sau de 
interpreți diferiți. Cum în folclor fiecare interpretare reprezintă, în fapt, 
un act de creație, rezultă că de fiecare dată se obţine o variantă, un 
produs finit, independent, în mare parte nou şi original. Aceasta 
înseamnă că numărul virtual al variantelor unei piese folclorice este 
egal cu numărul interpretărilor, al performărilor, imposibil de contabilizat, 
cu alte cuvinte, infinit. 


Variantele folclorice sunt creaţii finite, existând doar în momentul 
performării lor, fiind, din acest punct de vedere, efemere, evanescente. 
Înregistrate pe bandă de magnetofon şi transcrise pe fişe, apoi tipărite 
în colecții, ele supraviețuiesc momentului interpretării, ceea ce nu 
contravine ideii de efemeritate implicată de existenţa lor orală. 

Ca realizări autonome, ca obiectivări individuale ale unui model virtual, 
preexistent în conştiinţa interpretului şi a colectivităţii (grupului), 
variantele conţin nu doar elemente de identificare a insului creator, dar 
şi date care ţin de mentalitatea de grup, de epocă, de zonă sau loc etc. 


În definirea variantelor se are în vedere contribuţia fiecărui individ 
creator la obiectivarea, la actualizarea modelului dat. El selectează din 
arsenalul de mijloace specifice categoriei respective pe acelea care 
corespund mai exact intenţiilor sale, talentului său, capacității lui 
creatoare. Evident această selecţie nu este arbitrară, pentru că bunul 
astfel creat este supus probei de foc a acceptării lui de către 
colectivitate. Fiecare variantă datorată unui ins folcloric poate să aibă 
nota ei specifică, dar nu stridentă. 


Mutarea accentului de pe textele de colecţie pe performarea vie, pe 
producerea textelor folclorice concrete ajută înțelegerii mai adecvate a 

mecanismului creării variantelor în folclor. Acestea apar ca rezultat 
al 'jocului' dintre interpret şi audienţă într-o situaţie de performare dată. 
Or aceasta sau „contextul situaţional' sau  „performativ” se 
caracterizează printr-o extraordinară mobilitate: cadrul temporal, uneori 
şi cel spaţial, performerii, auditorii fiecărei performări/ziceri/ interpretări 
a unei opere folclorice se modifică permanent, consecința fiind 
obținerea, în fiecare nouă împrejurare, a unei noi variante. Dar, pe de 
altă parte, aceste modificări nu se fac în afara unor norme ale creaţiei, 
în afara unor modele prestabilite, impuse de tradiţie. Încât procesul 
producerii variantelor în folclor şi specificul acestora nu poate fi separat 
de relaţia individ — colectivitate (grup) şi înnoire — tradiţie. 


Test de autoevaluare 3.2 

1. Selectaţi din lista de mai jos şi scrieți în două coloane: a) termenii 
care caracterizează variantele în folclor şi b) termenii care 
caracterizează variantele în literatura cultă: 

există în număr finit, scrise, creaţii independente, actualizează un 
model, produse ale contextelor de performare, ilustrează efortul de 
cristalizare a unei imagini, produse ale laboratorului individual de 
creație, orale, se produc în număr virtual infinit, etape de creație. 
Folosiţi spațiul liber de mai jos. 


Citiţi răspunsul corect la finalul unităţii de învăţare 3. 


3.2.2  Tradiţionalitatea; raportul  tradiție-inovaţie; structura 
diacronică a faptelor de folclor; procese de continuitate şi evoluţie 
în cultură; integrarea progresivă a inovației în folclor; 

Astfel, privitor la raportul dintre tradiție şi inovaţie, se insistă asupra 
rolului „socializării” celei din urmă, modificările personale devenind fapte 
de limbă numai atunci când colectivitatea purtătoare a langue le-a 
sancționat şi le-a primit ca valide pentru toti şi, prin analogie, viața unei 
teme folclorice începe în momentul în care este primită de comunitatea 
dată şi există din momentul în care această comunitate şi-a făcut-o 
proprie sau, cu alte cuvinte, o operă devine fenomen folcloric numai 
odată cu acceptarea ei de către colectivitate (Jakobson — Bogatârev 
[1929] 1983, 465). 


În consecință, un fapt folcloric neacceptat de colectivitate cade în 
desuetudine, moare, dat fiind că folclorul conservă numai acele forme 
care sunt funcţionale pentru o comunitate dată (Idem, 465) 

De altfel situaţiile de respingere a unor forme folclorice de către 
colectivitate sunt relativ rare, atâta timp cât funcţionează cenzura 
preventivă a acesteia. Actul de naştere pentru opera folclorică este 
semnat nu în momentul când aceasta se obiectivizează pentru prima 

dată, ci în momentul în care a fost primită (acceptată) de colectivitate 
(Ibid.). 


Fără a se nega rolul individului în realizarea unui bun folcloric, 
posibilitatea ca acesta să conţină în sine elemente generate de 
personalitatea creatorului, o anume expresie individuală, se insistă 
asupra obligativităţii sancțiunii sale de către colectivitate: un rit fără 
sancţiunea colectivității nu poate exista. Receptarea (şi acceptarea) 
operei folclorice sunt condiţionate de capacitatea creatorului de a 
răspunde cerințelor grupului (beneficiarilor, destinatarilor) mesajului, de 
a se integra în sistemul de norme, de prescripţii ale acestora, de a-i 
exprima pe aceştia mai mult decât pe sine însuşi, el fiind doar 
mesagerul poetic al colectivității, delegat să-i exprime sentimentele şi 
ideile, (Bârlea 1981 I, 30). În acest sens, creatorul individual este 
condiționat de “orizontul aşteptării' receptorilor săi, de „modul de 
gândire” al grupului, de mijloacele, procedeele, structurile prozodice şi 
imagistice conservate prin tradiţie şi de care nu se poate face în nici un 
fel abstracție. 


Tradiţionalitatea folclorului a fost identificată, pe de o parte, cu 
vechimea acestuia, cu faptul că multe dintre componentele sale 
(„corpusul de cunoştinţe”, „modul de gândire”, anumite „forme de 
expresie”) sunt, realmente «vechi», vin din formele gândirii şi practicilor 
primitive şi arhaice. Dar, ca să fim drepţi, trebuie spus că întreaga 
cultură stă sub semnul tradiţiei, fiind o moştenire păstrată, prin diferite 
mijloace, din cele mai vechi timpuri până astăzi. Rezultă, deci, că 
tradiţia (tradiţionalitatea) nu este o trăsătură exclusivă a creaţiei 
populare, orale, atâta timp cât aceasta caracterizează cultura umanităţii 
în întregul ei, indiferent de stadiul istoric sau de grupul pe care îl 
reprezintă. Mai mult chiar, cei care privesc fenomenul folcloric din 
interiorul acestuia consideră că, în multe cazuri, caracterul tradițional 
este o calitate accidentală, asociată cu acesta în unele cazuri, mai de 
grabă decât o trăsătură obiectivă, intrinsecă a lui (a folclorului — n. n. N. 
C.), iar tradiţia este un fapt savant şi nu un fapt cultural. Vechimea 
materialului a fost stabilită după cercetări laborioase şi performerii 
(«zicătorii») habar n-au de aceasta (Ben-Amos 1971, 13). De fapt, 
însuşi conceptul de tradiţie are un conţinut istoric, în sensul că unele 
«tradiţii», considerate în mod curent ca «vechi», sunt, în realitate de 
dată relativ recentă. De exemplu, tradiția sărbătoririi revelionului, 
generalizată astăzi la oraşe şi la sate, s-a impus abia în ultimii 50-60 de 
ani, când a luat locul Crăciunului, sărbătoarea religioasă a Naşterii 
Domnului, interzisă, pe motive ideologice, de comunişti, sau, mai nou, 
St. Valentine's Day, intrat în sistemul sărbătorilor „tradiţionale” după 
1990. 


3.2.3 Caracterul colectiv, rezultat al interacțiunii individ-grup 
(colectivitate); Dinamica grupului creator de folclor 

Specificul relaţiei dintre individ şi colectivitate în folclor este determinat, 
din nou, de natura orală a comunicării folclorice, de apartenența 


Caracterul a, na h î i e 
performerului la un grup care îşi exercită aşa-numita cenzură preventivă, 


colectiv 

obligându-l, astfel, pe individul-creator să elaboreze în spiritul tradiţiei, 
la care el însuşi aderă (Jakobson -Bogatârev ([1929] 1983, 467). 
Caracterul colectiv apare, deci, ca o consecinţă a oralității şi în strânsă 
dependenţă de socializarea faptelor de folclor, amintită mai sus, încât 
un produs folcloric (realizat, în principiu, individual) devine colectiv 
numai după ce a fost acceptat de un anumit grup. lar procesul este 
facilitat de relaţia interactivă dintre individ şi grup, care poate fi 
exprimată printr-un raport de incluziune (I € C), cazul cel mai frecvent, 
ceata de colindători fiind alcătuită din tineri aparținând grupului satului, 
vecinătăţii, ca şi femeile performere ale cântecului zorilor din 
ceremonialul funebru; de identitate (| = C), cazul, la fel de frecvent, al 
proverbelor şi zicătorilor, anecdotelor, strigăturilor, pe care toată lumea 
le ştie şi le poate performa în anumite împrejurări; şi chiar de non- 
identitate totală (| 7 C), cazul, mai puţin studiat, al cântecelor de cerşit, 
când performerii nu aparțin grupului căruia i se adresează, performarea 
având o funcţie strict economică, de agonisire a traiului, aici 
manifestându-se o ruptură totală între producători şi consumatori (Idem). 
Nu acelaşi lucru se poate spune despre tendința de profesionalizare a 
unor indivizi sau a unor grupuri (lăutari, bocitoare, descântătoare) care, 
chiar dacă nu sunt, strictamente, membri ai unui grup dat, îşi vor orienta 
performarea către nevoile grupului, vor răspunde solicitărilor acestuia, 
vor crea în spiritul tradiției lui. 


Caracterul colectiv se dobândeşte, deci, în procesul circulației, prin 
trecerea de la un individ creator la altul, în timp şi în spaţiu, făcând 
astfel distincţia necesară între aşa-numita „creaţie plurală”, cu care ne-a 
obişnuit retorica romantică, potrivit căreia întreg „poporul” ar fi fost 
creatorul folclorului, şi creaţia colectivă în succesiune, prin contribuții 


individuale succesive, în nesfârşitul şir al variantelor. 


Trebuie, în fine, să ţinem seama de dinamica grupului creator de folclor, 
ai cărei membri îşi schimbă, în timp, poziţia, performerii de azi ai 
colindelor devenind, după căsătorie, „gazde, beneficiari ai actului 
colindatului, iar copiii, tinerii colindaţi la un moment dat vor deveni ei 
înşişi colindători, urători, performeri, transmiţători ai tradiţiei învățate 
direct, de la cei dinaintea lor, transformând, în termeni lingvistici, 
„competenţa” dobândită ca beneficiari (primitori, ascultători) în 
„performanţă”. 


3.2.4 Caracterul formalizat ca rezultantă a tradiţiei colective şi efect 
al oralității; raportul dintre model şi variantă; nivelele formalizării 
Realizarea în bune condițiuni a comunicării, decodificarea promptă, 
imediată (i-mediată) şi exactă a mesajului se bazează pe cunoaşterea 
codului specific atât de către interpretul-transmiţător cât şi de către 
colectivitatea-receptoare. Aceasta este, în acelaşi timp, şi o premisă a 
recreării textului, a reactualizării acestuia de către alţi si alți interpreți, 
virtuali creatori. Aflat în posesia codului, insul folcloric are posibilitatea 
utilizării acestuia în raport cu nevoile comunicării artistice, codul 
prezentându-se sub forma unei abstracții generale, gata oricând să se 
concretizeze prin actualizare. Modelarea, la diferite nivele ale textului, 
se regăseşte în ceea ce numim caracterul formalizat al creaţiei 
folclorice. 

Formalizarea atinge toate nivelurile operei, de la cel al structurii 
compoziționale până la cel al cuvântului (formulele de basm, incipit-ul 
cântecului popular românesc, refrenele din colinde etc.). 


Se vede deci, că sfera formalizării este foarte cuprinzătoare şi că 
justificarea ei (numai) prin caracterul mnemotehnic incontestabil nu este 
suficientă. Ne găsim de fapt în fața unui sistem de elemente corelate, a 
unui cod ce stă la baza comunicării literare orale (Pop 1967, 157; cf şi 
Pop-Ruxăndoiu 1976, 78-97). Între aceste elemente „formalizate” ale 
folclorului se numără modelele structurale ale diferitelor categorii, 
formulele stereotipe, locurile comune, clişeele călătoare, structurile 
metaforice şi metaforele consacrate, formulele iniţiale şi finale, 
laitmotivele şi refrenurile, versificaţia etc. 


Se poate constata că, mai ales la nivelul categoriilor narative, dar nu 
numai al acestora, a avut loc un proces intens de modelare, s-au impus 
anumite scheme narative (mai ales), devenite adevărate mărci 
categoriale inconfundabile. Cazul cel mai elocvent, basmul fantastic 
care, relevă nici mai mult nici mai puţin decât a avea o structură 
monotipică (V. |. Propp ([1928] 1970, 28). 


3.2.5 Sincretismul de limbaje, sincretismul de coduri culturale şi 
sincretismul funcțional; relațiile textului cu contextele sale 

Caracterul formalizat al folclorului nu poate fi izolat de sincretismul de 
limbaje sau de coduri de expresie. Unul dintre modelele cele mai stabile 
ale poeziei populare — versificaţia — se explică şi prin strânsa relaţie 
dintre vers şi rândul melodic, acesta din urmă arătându-se a fi de-a 
dreptul „tiranic”, cum nota C. Brăiloiu (| 1967), impunând lungimea 
versului (5-6 sau 7-8 silabe), segmentarea acestuia în picioare metrice 
bisilabice şi distribuţia invariabilă a accentelor pe prima silabă. Tot în 
procesul zicerii, cântării textelor poetice se realizează „pseudo-strofele”, 
grupări de versuri impuse de reluările rândului melodic şi întărite de 
grupurile de rime (monorima) (Cf. Brăiloiu | 1967; Constantinescu 1973). 


Sincretismul 


Dar sincretismul de limbaje nu se reduce la relaţia text-melodie, ci are 
în vedere şi alte forme de expresie precum gestica, mimica, pantomima, 
modulaţia vocii la care bunii povestitori recurg în producerea formelor 
narative (basme, legende, snoave) sau a celor cu caracter dramatic 
(teatrul popular, obiceiuri), unde se adaugă elemente de recuzită, 
instrumente muzicale, piese de vestimentaţie etc. 

Aşa cum s-a arătat nu o dată, cele mai multe dintre faptele de literatură 
populară nu au o existenţă independentă, ci sunt incluse în complexe 
culturale mai largi, sunt integrate acestora şi îşi dezvăluie semnificaţiile 
prin raportarea la ele. Statutul faptelor de literatură populară nu este, pe 
ansamblul folclorului literar, acelaşi, unele fiind mai strâns legate de 
anumite manifestări ritual-ceremoniale, celelalte arătând o relativă 
independenţă față de astfel de ocazii. Din punctul acesta de vedere, 
relaționarea faptelor de cultură populară cu cele ţinând de cultura 
primitivă este obligatorie pentru buna înțelegere a textelor de literatură 
orală şi explică un alt tip de sincretism specific folclorului — sincretismul 
de coduri culturale. Astfel, îndreptându-ne atenţia asupra productiilor 

literare integrate unor complexe ceremoniale putem constata că 
acestea rețin şi conservă, uneori în chip neaşteptat, o mentalitate 
proprie omului aflat pe o treaptă îndepărtată a istoriei sale, o concepție 
arhaică despre lume, despre relaţiile sale cu semenii, cu natura etc. 
(magie, rituri) care coexistă cu un mod de gândire evoluat, modern. În 
colinde, de exemplu, stratului primitiv îi sunt asociate personaje 
(Dumnezeu, sfinţi) sau toposuri (rai, iad) biblice, creştine. Basmul 
popular şi chiar cântecul epic eroic conservă, în forme literare (teme, 
motive, personaje), elemente ale mitologiei arhaice, rituri de mult 
dispărute, forme de viaţă socială străveche, alături de care pot apărea 
instituții de dată relativ recentă, ecouri ale unor evenimente istorice 
(războaie, calamităţi) etc. 


Această formă de sincretism reflectă schimbările continue la care textul 
folcloric este supus în procesul trecerii sale prin timp, al mobilităţii 
unanim acceptate a contextului performativ sau situațional în care textul 
este produs, pe fundalul schimbărilor, mai lente, dar nu insesizabile, ale 
contextului larg cultural care generează textul folcloric. În acest proces, 
ținând seama de axioma potrivit căreia în folclor sunt acceptate numai 
acele forme care răspund unor nevoi ale grupului, este de înţeles că, 
aşteptările şi nevoile grupului nefiind mereu aceleaşi, pentru a rămâne 
în atenția grupului, un bun folcloric trebuie să se adapteze acestor 
cerințe. Are loc o aglutinare de funcţii, o cuplare a unor funcţii vechi cu 
altele noi, conducând la ceea ce se cheamă sincretismul de funcţii sau 
sincretismul funcţional, un colind, ca să dăm un exemplu, cumulând 
funcţia de urare şi felicitare, de festivizare a momentului, de socializare, 
de divertisment, de obţinere a unor câştiguri materiale etc. În timp, 
unele funcţii mai noi pot lua locul celor mai vechi, având loc acele 
mutații funcţionale responsabile pentru perpetuarea folclorului, pentru 
aspectul lui contemporan. Basmul popular a abandonat, în mare parte, 
funcţia lui formativă, modelatoare, câştigând în schimb o puternică 
funcție de divertisment, după cum Căluşul, vechi ritual de vindecare, a 
pierdut treptat funcţiile apotropaice dobândind certe valori spectaculare. 


Test de autoevaluare 3.3 
Recitiţi unitatea de învăţare 3 şi selectaţi răspunsul corect care 
completează afirmaţiile de mai jos. Un singur răspuns este corect 
pentru fiecare afirmaţie. Răspunsurile şi comentariile temei se află la 
finalul unităţii de învăţare 3 
1. Termenul folclor este de origine: a) engleză; b) franceză; c) 
ucraineană 


2. In limba de origine „folclor” înseamnă: a) eliberarea poporului; b) 
lupta pentru pace; c) înțelepciunea poporului 

3. Folclorul se poate defini astfel: a) creaţia orală la modul ei 
sincretic; b) ştiinţa care are drept obiect de studiu creaţia orală la 
modul ei sincretic; c) şi a) şi b) sunt adevărate. 

4. Oralitatea primară caracterizează formele culturii: a) primitive; b) 
populare; c) mediatice 

5. Numărul virtual al variantelor unei creaţii populare este: a) redus; 
b) infinit; c) aleatoriu 

6. Variabilitatea textului folcloric se explică, printre altele, prin: a) 
oralitatea folclorului; b) scurtimea textelor folclorice; c) memoria 
precară a informatorilor 

7. Tradiţia în folclor: a) exclude inovaţia; b) înglobează inovaţia; c) 
este indiferentă faţă de inovaţie 

8. O consecinţă a oralității şi tradiționalităţii asupra textului folcloric 
contribuind la stabilitatea acestuia este: a) caracterul anonim; b) 
caracterul formalizat; c) caracterul sincretic 


Răspunsuri şi comentarii la testele de autoevaluare propuse: 


3.1: - cuvinte care sugerează ideea de tradiţie: influența ideilor, 
credințelor,  superstițiilor moştenite din trecut; ce 
moşteneşte; 


- cuvinte care sugerează ideea de înnoire/inovaţie: impresii 

[lor] pe care i le deşteaptă împrejurările de fiecare zi, ce se 
adaugă pe fiecare zi în sufletul lui. 

Dacă nu aţi răspuns corect, recitiți secvența 3.1. 

3.2 

a) termenii care caracterizează variantele în folclor 

orale 

se produc în număr virtual infinit 

creații independente, 

actualizează un model, 


produse ale contextelor 

de performare 

b) termenii care caracterizează variantele în literatura cultă: 
scrise 

există în număr finit, 

etape de creație 

ilustrează efortul de cristalizare a unei imagini, 

produse ale laboratorului individual de creație. 


Dacă nu ați răspuns corect, recitiți textul din dreapta sublinierii 
consecinţe ale oralității 

3.3 

Răspunsuri corecte: 1a, 2c, 3c, 4a, 5b, 6a, 7b, 8b. 

Comentarii: 

4a) Prin oralitate primară, Paul Zumthor înţelege acea formă a oralității 
care circulă într-o cultură unde scrierea este inexistentă 

5b) Chiar şi acelaşi interpret al unei creaţii populare poate performa, de- 
a lungul vieţii, un număr foarte mare de variante ale creaţiei respective 
7b) Oricât ar fi de conservator, folclorul nu exclude inovaţia, deoarece 
caracterul lui  contextual-funcţional îi impune să se adapteze 
schimbărilor din societate 

8b) Şi caracterul anonim este o consecinţă a oralităţii, dar caracterul 
formalizat este acela care contribuie la stabilitatea textelor folclorice 
Dacă nu aţi răspuns corect, recitiţi în întregime Unitatea de învăţare 3 

3.3 Lecturi complementare pentru Unitatea de învăţare 3 

Conceptul de folclor şi evoluţia lui. 

Nicolae Constantinescu, Lectura textului folcloric, Bucureşti, Editura Minerva, 1986, p. 5- 
52 

Mihai Pop — Pavel Ruxăndoiu, Folclor literar românesc, Bucureşti, Editura Didactică şi 
Pedagogică, 1991, p. 59-115 


Pt. 3.1 vezi Nicolae Constantinescu, op. cit., p. 9-20; Pavel Ruxăndoiu, Folclorul literar în 
contextul culturii populare româneşti, Editura «Grai şi Suflet - Cultura Naţională», 
Bucureşti, 2001, p. 82-88 

3.2, Idem, p. 97-125; Mihai Pop — Pavel Ruxăndoiu, op. cit, p. 59-66; 78-89 

Cuprins 
Obiectiv operaționale sic cette casetei car 00 ae atat te dial RO au alei CE Baiat i can de iei das 41 
4.1 Principii şi criterii de delimitare a categoriilor literaturii populare......................cc. 41 
4.2 Sistemul categoriilor folclorice din perspectiva relaţiei textului poetic cu contextul 
sitúational (performativ sceptice eee ep eee Dieu Socant pa paag eo e educe egala 48 
4.3 Sistemul dinamic al categoriilor folclorului literar... 51 
Răspunsuri şi comentarii la testele de autoevaluare propuse... 52 
Lucrarea de Verili calea (piatza ii aia aa ac daia Dad a ba 30 da a a id d ca i ta da dă 53 
4.4 Lecturi complementare pentru Unitatea de învăţare 1 eene 54 


Obiective operaționale 

La sfârşitul parcurgerii unităţii de învăţare 4, cursanții trebuie să obţină 

capacitatea de a: 

a. argumenta necesitatea utilizării, pentru folclorul literar, a altor criterii 
de delimitare a categoriilor acestuia decât în cazul literaturii (artei) 
culte 

b. enumera şi aplica în mod corect criteriile specifice de delimitare a 
categoriilor folclorului literar, rezultate din natura specifică a 
obiectului 

c. interpreta relaţiile existente între categoriile folclorului literar 


4.1. Principii şi criterii de delimitare a categoriilor literaturii populare 


După ce am definit, în unităţile de învăţare precedente, conceptul de 
folclor ca parte integrantă a culturii populare şi am delimitat, în interiorul 
domeniului larg, principalele lui componente, între care „formele de artă 
a cuvântului”, literatura populară sau folclorul literar, rămâne să 
efectuăm acum operaţia de distingere, de identificare a „claselor” 
alcătuitoare ale ansamblului. Pentru că este evident faptul că folclorul 
nu se prezintă ca un conglomerat de „lucruri”, ca o mulţime miriadică de 
„Obiecte, ci ca un sistem bine organizat, în care textele, oricare ar fi 
modul lor de existenţă (materială sau imaterială, verbală, muzicală sau 
choreică) se grupează, după criterii interne, unele vizibile, altele mai 
puţin evidente, în clase sau categorii. Clasificările şi tipologiile, ca 
instrumente indispen-sabile de lucru, sunt ele însele rezultatul analizei 
şi interpretării, reprezentând totodată premisa necesară a oricărei 
interpretări valide, serioase. Operația clasificării materialului (pe care şi- 
o pune orice ştiinţă, în primul rând cele naturale, dar şi cele sociale sau 
umaniste) este văzută ca un proces dialectic, de o importanţă 
covârşitoare pentru înțelegerea obiectului: Materialul trebuie împărțit pe 
părți componente, cu alte cuvinte trebuie clasificat. O clasificare corectă 
constituie una dintre primele trepte ale descrierii ştiintifice. De 
corectitudinea clasificării depinde justeţea cercetării ulterioare. Dar, deşi 
clasificarea se află la temelia oricărei cercetări, ea însăşi trebuie să 
rezulte dintr-o riguroasă studiere prealabilă (Propp [1928] 1970, 10). 

Calitatea folclorului de a fi, după formula lui R. Jakobson şi P. 
Bogatârev, o formă particulară a creaţiei impune tratarea 
componentelor sale (literatura, muzica populară) ca atare. Astfel, deşi 
în linii generale, cum a arătat B. Şt. Delavrancea în discursul să de 
recepţie la Academia Română, Din estetica poeziei populare, 1913, 
estetica noastră populară este la fel, în legile ei fundamentale, cu 
estetica operelor de cea mai înaltă cultură, când se pune problema 
distingerii „genurilor” şi „speciilor” literaturii orale ne lovim de o serie de 
dificultăţi. Căci, dacă marile tipuri de discurs, identificate de esteticile 
clasice (epicul, liricul, dramaticul), se regăsesc fără dificultate în 
producțiile folclorice, încât oricine poate să probeze că un basm este o 
narațiune aparținând, deci, genului epic, o doină poartă semnele 
liricului, iar spectacolul de teatru cu tematică religioasă Irozii aparţine 
genului dramatic, va fi mult mai dificil de aflat în folclor specii precum 
nuvela sau schița, sonetul sau rondelul, drama de idei ori comedia de 
moravuri. Mai mult, se va constata că epicul sau liricul şi chiar 
dramaticul traversează diferitele forme ale literaturii orale, structuri 
narative fiind prezente şi în colinde, şi în balade, şi în basme, dar 
fiecare din cele trei construcții epice aparține unor categorii folclorice 
distincte, inconfundabile: prima folclorului ritual, poeziei obiceiurilor 
calendaristice sau de peste an, celelalte două epicii populare în versuri, 
respectiv în proză. 


Dar pentru a ajunge la aceste încadrări categoriale trebuie să ţinem 
seama de specificitatea mesajului folcloric realizat şi transmis pe cale 
orală, anonim şi colectiv, tradițional şi sincretic, produs în anumite 
circumstanțe, răspunzând unor funcţii precise în mediul lui specific de 
viaţă. Mai ales natura funcţională a faptelor de folclor trebuie avută în 
vedere, ştiut fiind că în folclor sunt confirmate numai acele forme care 
pentru colectivitatea respectivă sunt potrivite din punct de vedere 
funcţional (Jakobson — Bogatârev [1929] 1983, 464). Se va putea 
observa că, deşi „povestea” din colindul cu leul, din basmul cu 
Greuceanu sau din balada/cântecul epic Şarpele sunt, în linii generale, 
asemănătoare (un erou, voinicul, „junele” din colind, respectiv 
Greuceanu din basm ori Mistriceanul din baladă se confruntă fizic cu un 
adversar aparținând altui regn sau altei lumi, iar lupta se termină, de 
regulă, cu victoria eroului), modul cum este povestită şi împrejurările 
zicerii sunt total diferite. În primul caz este vorba despre o poveste în 
versuri cântată într-o anumită circumstanţă, de Crăciun sau de Anul 
Nou, la casa unde există un băiat tânăr, un fecior de însurat, de o ceată 
de flăcăi, în cadrul unui obicei tradițional, colindatul, având o funcţie 
primordială de urare şi de felicitare, în timp ce în celelalte cazuri textul 
este performat în ocazii neceremoniale (la şezătoare sau în casă, la 
gura sobei - basmul, la petrecerea de nuntă sau la ospăţul de la han - 
balada), de un performer mai mult sau mai puţin specializat, lăutar, 
bărbat, matur, în cazul cântecului epic, bărbat sau femeie cu harul 
povestitului, în cazul basmului, fiecare din cele două specii având funcții 
diferite de aceea de urare şi felicitare; balada o funcţie de eroizare, 
poate şi moralizatoare, basmul o funcţie de modelare, dar şi didactică, 
educativă sau pur şi simplu de divertisment. 


Chiar şi pe această cale empirică se pot trage unele concluzii în 

legătură cu criteriile de identificare a categoriilor folclorice, criterii care 
sunt intrinsece folclorului, modului său de a se produce şi de a exista. 
lar unul dintre aceste criterii îl constituie funcţia, rolul, rostul lor în viața 
socială a grupului creator şi consumator de folclor. Deşi se situa, 
precumpănitor, pe poziția cercetătorului literar al folclorului, D. 
Caracostea sublinia cu claritate natura funcţională a acestuia: A vedea 
funcţional plăsmuirile populare însemnează a le integra în viața 
comunității, aşa încât, dincolo de orice plăsmuire, să poti intui rostul ei 
condiționat de: vârstă şi sex, situaţie socială, poziţie față de spațiul care 
modelează optica, față de ritmul anotimpurilor legat de cel al 
sărbătorilor păstrătoare a vechii viziuni mitice etc. Structurii expresive îi 
corespunde o configurație socială cu o anumită viziune a lumii 
(Caracostea 1969 II, 68). Profesorul bucureştean anticipează, cu câteva 
decenii, o nouă orientare din folcloristica secolului al XX-lea — 
contextualismul — atrăgând atenţia asupra factorilor care contribuie la 
realizarea, la transmiterea şi la conservarea textului folcloric: timpul, 
spațiul, vârsta, sexul, condiţia socială a performerului şi a ascultătorilor 
săi. 


Din perspectiva funcţională, părintele folcloristicii româneşti moderne, 
Ovid Densusianu ([1909] 1966, 50) observa că în folclorul tradițional 
trebuie să distingem două categorii de producțiuni: 1) cele care stau în 
strânsă legătură cu viața practică (credințe, obiceiuri, superstiții) şi 2) 
cele care ar putea fi numite de ordine ideală, pentru că se raportă la 
sfera superioară de gândire şi simtire a omului simplu, la partea poetică 
a vieţii lui (basme, tradiţii, legende, poezii). Răspunzând întrebării 
privitoare la viabilitatea, la perenitatea folclorului, el aprecia că 
producţiile aparținând primei grupe sunt mai expuse pieirii pentru că 
ele, fiind o rămăşiţă a condiţiunilor primitive de trai, nu vor mai avea cu 
vremea substratul pe care se întemeiază, ceea ce este, în parte, corect, 
deşi realitatea a demonstrat că multe din aceste „rămăşiţe” au traversat 
vremurile, prin subtilul mecanism de adaptare a lor la noile condiţii de 
viaţă şi la noile cerințe ale grupului, prin aşa-numitele mutații funcţionale 
şi  sincretismul (pluralismul) de functii. Aceasta înseamnă că, deşi 
funcția acționează ca un criteriu solid de diferenţiere a categoriilor 
folclorice, în timp s-au produs „glisări” de funcţie şi, ca atare, schimbări 
de încadrare categorială. Cele mai evidente sunt trecerile din sfera 
ceremonialului în aceea a neceremonialului, din domeniul ritualului în 
acela al spectacularului. Probabil, cum de altfel s-a şi demonstrat, multe 
dintre jocurile de copii au avut un substrat mitic şi o funcţie rituală, care 
au fost uitate cu timpul, manifestările respective fiind transferate integral 
în domeniul ludicului. Cine dintre noi îşi imaginează, de pildă, că 
formula rostită adesea în copilărie — La popa la poartă,/O pisică 
moartă,/ Cine-o râde şi-o vorbi/S-o mănânce coaptă —, prin care 
„jucătorilor” li se impunea interdicţia de a vorbi, încălcarea acesteia fiind 
pedepsită, reprezintă, de fapt, o probă dintr-un vechi scenariu ritual 
(„muţenia rituală”), subsumat riturilor de iniţiere, ca şi proba somnului, a 
abstinenţei alimentare sau sexuale etc., ascunzând o adevărată 
mitologie a tăcerii. La fel, multe dacă nu chiar toate jocurile (dansurile) 
populare au fost la origine dansuri rituale, cu funcţii sociale şi 
psihologice precise — de solidarizare a grupului, de integrare a noilor 
veniţi în grupul de vârstă corespunzător etc. O mişcare dinspre ritual 

spre non-ritual s-a produs şi în cazul bocetelor, al lamentaţiilor funebre 
zise exclusiv în cadrul ceremonialului de înmormântare sau cu ocazia 
comemorării morţilor, dar care au „migrat? către poezia nerituală, 
devenind cântece lirice de jale, de durere, de soartă şi noroc. Acelaşi 
parcurs l-au avut şi ghicitorile, a căror funcţie rituală originară este de 
netăgăduit, ele fiind utilizate, în vechime, ca probe în riturile de iniţiere, 
de agregare sau de identificare, cum se poate argumenta cu celebra 
ghicitoare a Sfinxului. Cu timpul această funcţie s-a pierdut, fiind 
înlocuită cu una de divertisment, de amuzament, de joc al inteligenţei, 
un „joc” care ţine seama de învăţarea lexicului cultural al grupului, de 
cunoaşterea culturii acestuia. Căci, pentru un out-sider, oricât de 
inteligent, de perspicace, dezlegarea chiar şi acelor mai simple cimilituri 
ar fi aproape cu neputinţă fără asimilarea cunoştinţelor elementare de 
cultură materială şi spirituală ale grupului respectiv. 


Test de autoevaluare 4.1: 

1. Se dă următoarea ghicitoare: La trup pepene,/La cap 
pieptene,/La coadă secere,/La picioare răşchitoare,/ Împunge cu clonțu- 
n soare; Încercaţi să o decodaţi fără a recurge la antologii sau 
dicţionare de ghicitori. Întrebaţi părinţii, bunicii, rude sau cunoştinţe mai 
în vârstă şi notaţi răspunsurile lor. Extrageţi indiciile oferite de fiecare 
formulă metaforică şi identificaţi sfera culturală din care provin. 
Explicaţi, într-o singură frază, mecanismul producerii metaforei. Folosiţi 
spațiul liber de mai jos. 


Citiţi răspunsul la finalul unităţii de învăţare 4. 


Că, la origine, ghicitorile au avut o funcţie rituală rezultă şi din 
conservarea lor în anumite contexte rituale cum ar fi, de pildă, 
obiceiurile de nuntă din zona Bihor, în cadrul cărora se rosteşte, la un 
moment dat, o oraţie, cunoscută sub numele de nevesteasca sau 
cântecul lăcății în cuprinsul căreia mirelui i se pun o serie de întrebări 
(ghicitori) cărora trebuie să le răspundă corect, pentru a primi mireasa: 
Dar tot nu ţi-om da/Nevestuţa ta/Până nu vei spune/Că pe astă 
lume,/Pe deasupra noastră/ Ce umbră-i mai deasă, răspunsul aşteptat 
fiind umbra cerului. 


Reciproc, se poate constata şi fenomenul invers, acela de ritualizare a 
unor texte care, obişnuit, nu aparțineau secțiunii rituale. Unele teme 
epice, de exemplu Cântecul Nunului sau Letinului bogat, Tipul 15 (21), 
Amzulescu 1981 sau Moşneagul (Întoarcerea soțului), Tipul 133 (290), 
Amzulescu 1983, au fost atrase în repertoriul de nuntă, devenind, în 
unele locuri, cântece cu o destinaţie specială, zise în cadrul ceremonial 
al nunții, la masa mare. 

Cu toate aceste „glisări' de funcţii, criteriul funcţional este suficient de 
ferm pentru a permite o primă tranşare a manifestărilor folclorice în 
două mari categorii: rituale şi nerituale. Aparţin folclorului ritual acele 
forme ale literaturii, muzicii, dansului popular care apar exclusiv în 
cadrul unor obiceiuri, fie acestea (1) obiceiuri calendaristice sau de 
peste an, grupate în cicluri, în jurul marilor sărbători (de Crăciun şi Anul 
Nou -— colinde, sorcova, jocuri dramatice cu măşti), sau obiceiuri 
sezoniere, legate de ocupațiile de bază ale românilor, de muncile 
agricole sau de calendarul pastoral; (2) obiceiuri legate de momentele 
esenţiale ale vieții — naşterea, căsătoria, moartea — construite pe 
modelul aşa numitelor „rituri de trecere”; (3) obiceiuri sau rituri de 
vindecare, ținând de magia medicală sau de medicina populară 
(etnoiatrie). În cealaltă secţiune largă, a folclorului neritual, intră 
categorii literare corespunzătoare genurilor literaturii artistice „de autor” 
— epicului şi, respectiv liricului, în delimitarea acestora intervenind un 
criteriu intern, acela al modului de realizare, în versuri sau în proză. 
Rezultă de aici existența speciilor epice în proză (basmul, legenda, 
snoava) sau în versuri (cântecul epic propriu-zis, balada familială, 
jurnalul oral) şi a speciilor lirice (acestea, în principiu, doar în versuri) — 
cântecul propriu-zis, doina, strigătura, cântecul modern, cântecul de 
leagăn. Între acestea, Pavel Ruxăndoiu (2001,341-399) introduce aşa- 
numitele „categorii de tranziție” în care include poezia colindelor 
religioase, poezia descântecelor, proverbele şi zicătorile, ghicitorile. 
După cum se vede, două din sub-categoriile selectate (colindele şi 
descântecele) îşi au locul lor bine definit în schema clasificatoare de 
mai sus, în timp ce, într-adevăr, „literatura sapienţială şi enigmatică” (cf. 
Vrabie 1970, 276-297) (proverbe, zicători, ghicitori) nu-şi găsiseră locul 
în aceasta, ceea ce nu înseamnă că principiul sau criteriul funcţional nu 
ar fi valid, ci doar că nu a fost aplicat consecvent. La fel, o secțiune 
importantă a creaţiei populare — folclorul copiilor — căreia sintezele lui 
Gheorghe Vrabie (1970) şi Ovidiu Bârlea (1983) îi acordă locul cuvenit, 
în alte lucrări este nejustificat ignorată. 


Trebuie să ţinem seama de faptul că funcţia singură nu oferă, totuşi, 
siguranţa unei încadrări categoriale certe, pe de o parte pentru că texte 
aparținând unor categorii folclorice distincte pot răspunde unor funcții 
identice sau foarte asemănătoare. Astfel, colindele de copii şi sorcova, 
practicate cu ocazia sărbătorilor de Crăciun şi de Anul Nou, au esenţial 
o funcţie de urare, de felicitare, augurală, ele aşezându-se, totuşi, în 
clase/sub-clase distincte, în interiorul categoriei largi a poeziei 
obiceiurilor calendaristice. La fel, colindele religioase şi cântecele de 
stea, rostite cu ocazia Sărbătorii Naşterii Domnului, având funcţii foarte 
asemănătoare — de vestire a sărbătorii, de rememorare şi glorificare a 
lui Isus — , aparţin unor grupe diferite, neconfundabile, dacă se iau în 
calcul şi alte criterii decât acela strict funcţional, aşa cum se va vedea în 
capitolul respectiv. 


Un al doilea criteriu, strâns legat de primul, este cel structural, binomul 
funcţie - structură acţionând cu mai multă exactitate în delimitarea 
categoriilor folclorice. Fără a face o legătură mecanică între cei doi 
termeni, se poate estima că unei anumite funcţii îi corespunde o 
anumită structură a textului. Demonstrația cea mai convingătoare în 

acest sens a făcut-o V. |. Propp ([1928] 1970) în celebrul său studiu 
Morfologia basmului în care, după o laborioasă analiză, ajunge la 
concluzia că basmul fantastic are o structură monotipică. Compoziţia 
basmului fantastic, cu succesiunea predictibilă a secvenţelor narative 
(numite de Propp „funcţii”), de la „prejudiciere” sau „lipsă” la „remediere” 
sau „lichidarea lipsei”, conţinând obligatoriu perechea „luptă-victorie” şi 
încheindu-se, de regulă, cu „căsătoria” şi „înscăunarea” eroului este 
rezultatul direct al funcţiei (aici cu sensul de „rost, „rol, „scop”) 
primordiale a basmului, aceea de a propune un model comportamental, 
un model eroic, în care protagonistul uman depăşeşte, prin vitejie, 
inteligență, forță, omenie, toate obstacolele, ajungând la împlinire. În 
raport cu funcţia, fiecare categorie şi-a elaborat propriul model, încât ar 
fi greu de confundat, din punctul de vedere al structurii compoziționale, 
o oraţie de nuntă (în care se „povesteşte căutarea de către mire a 
soției) cu un un colind de tânăr în preajma căsătoriei sau cu un cântec 
epic precum, să zicem, lovan Iorgovan, a cărui temă centrală este tot 
căutarea soției. „Beneficiarul” mesajului în fiecare din cele trei tipuri de 
texte este diferit, funcţia lor — specifică, modelul structural — adecvat 
acesteia. La aceeaşi concluzie se ajunge prin analiza comparată a unui 
text de caloian, de descântec, de colind şi de cântec liric (Cf. 
Constantinescu 1986, 85-93). 


La diferenţierea categoriilor şi sub-categoriilor („speciilor”) literaturii 
orale, binomului funcție-structură i se adaugă un al treilea element, la 
fel de important — mijloacele de expresie. Într-adevăr, fiecare categorie 
(sub-categorie) folclorică şi-a elaborat, în timp, o serie de „mărci 
formale neambigue” care contribuie, uneori decisiv, la identificarea lor. 
Este evident că acestea se află într-o strânsă legătură cu celelalte două 
— structura şi funcția. Din nou, basmul oferă exemplul cel mai 
concludent, formulele care încadrează, care „înrămează” mesajul 
narativ au rolul de a izola textul poveștii din fluxul comunicării „normale”, 
obişnuite, neartistice, de a marca începutul (formula iniţială) şi sfârşitul 
(formula finală) acesteia, pe de o parte, şi de a-l introduce pe ascultător 
în lumea fabuloasă a basmului, în care totul este posibil (A fost odată 
ca niciodată, că dacă n-ar fi nu s-ar povesti ...), pentru ca apoi să-l 
scoată din acest univers, readucându-l, cum se zice, „cu picioarele pe 
pământ” (Şi-am încălecat pe-o şa şi v-am spus povestea aşa). Dincolo 
de funcţia de „pregătire a auditorului pentru receptarea basmului” şi, 
respectiv, de transpunere a ascultătorilor în lumea reală; printr-o uşoară 
ironie, prin tonul de glumă, de parodie, formula finală destramă lumea 
de basm (Roşianu 1973, 43, 97), formulele au şi rostul de a identifica 
sub-categoria (specia) basm fantastic (propriu-zis), diferenţiind-o de alte 
specii narative în proză (legenda, snoava, povestirea), făcând-o de 
neconfundat. 

În acelaşi mod acţionează formulele iniţiale (Foaie verde mărăcine, 
/Ascultaţi, boieri, la mine,/Să vă spun pe Corbea bine) şi finale (Mai 
ziceti cu toți amin/Că ne fu cântec deplin...) ale cântecului epic. 


În raport cu funcţia, fiecare categorie şi-a elaborat elemente formulare 
specifice, „incipit-uri” şi „coda” adecvate tipului de mesaj pe care îl 
închid între ele. La colinde, de exemplu, dacă formula de deschidere 
prezintă o mare varietate marcând „punerea în temă”, plasarea spaţială, 

uneori şi temporală (Supt aripa cerului, Sub poală de codru verde, Cam 
pe după codrii verzi, Ce seară-i de-această seară, Într-o sfânt duminici 
etc.), formula finală cuprinde chiar urarea directă — scopul final al 
întregii manifestări — , fiind detaşată de restul textului şi prin faptul că 
aceasta este zisă, rostită, în timp ce colindul propriu-zis este cântat: 
Cutare (numele persoanei colindate, n. n. N. C.), ochii negri,/Fie-mi 
sănătoasă/Cu fraţi, cu surori, /Cu bătrâni părinți/Şi cu noi cu toţi sau La 
mulți ani cu sănătate/Că-i mai bună decât toate. Formulelor de acest tip 
li se adaugă, în cazul colindelor, un alt semn categorial — refrenul, un 
vers (rareori un grup de versuri) repetat la intervale regulate în cursul 
cântării, având o mai mare sau mai mică legătură cu conținutul textului 
şi cu destinatarul mesajului, de la vechiul şi foarte răspânditul Lerui, ler, 
Leruia, Doamne, Hoi, lerui ler, cu forme corupte precum Volerunda, 
lerui Domnului sau Valearom şi mari boieri la Florile dalbe, flori de măr, 
uneori combinat cu primul: Haia Ler şi flori de măr sau Florile-s dalbe 
ler de măru, la altele „specializate precum cele de la colindele de 
flăcău: Junelui, june bun sau Mirel tinerelu, de fată: Cunună de vinețele 
sau Dalba-i fecioriță, de gospodar: Domnului, Domn nost sau Doamne, 
Domnul nostru şi altele. 


Tot ca o consecinţă directă a funcţiei primordiale a categoriei apar şi 
formulele finale ale descântecului în care se pot identifica două 
componente: una prin care se indică starea de bine, de echilibru, de 
sănătate dorită „pacientului” în urma actului magic de vindecare (lon să 
rămâie curat,/Curat şi luminat,/Cum e de la Dumnezeu dat,/De la Maica 
Domnului lăsat), a doua în care se specifică „responsabilităţile” fiecăruia 
dintre actanţi: Descântecul de la mine,/ Leacul de la Dumnezeu sau 


Descântecu meu/Şi leacu de la Dumnezeu/Şi de la sfânta zi de azi 


Categoriile astfel delimitate sunt rezultatul unui demers analitic, 
întreprins de cercetători, căci pentru omul culturii tradiționale 
taxonomia, deşi extrem de importantă, este una de ordin practic, 
învățată şi aplicată în virtutea tradiției, dar una infailibilă, căci nici un ins 
folcloric din mediul tradițional autentic nu va cânta colinde de Crăciun la 
Florii sau cântece satirice sau de petrecere la înmormântare, nu va veni 
să ureze cu sorcova de Sânziene şi nu va performa jocul paparudelor în 
decembrie, de Sf. Niculae. 


rih Test de autoevaluare 4.2: 

A 1.Indicaţi, prin notarea literelor R sau N deasupra termenilor despărțiți 
i prin virgule, căror categorii folclorice (rituale sau nerituale) le aparțin 
următoarele tipuri de texte: 


colinde, cântece satirice, cântece de petrecere, sorcova, paparude. 
Citiţi răspunsul la finalul capitolului. 


2.Explicaţi într-o singură frază în virtutea căror principii omul societăţii 
tradiționale nu face „greşeli” în încadrarea categorială a 
manifestărilor folclorice respective. O indicație de răspuns se află în 
textul secvenţei 4.2, imediat după subtitlul care urmează. 

Un posibil răspuns la cerința nr. 2 din exerciţiul de mai sus ar viza 
neconcordanța dintre respectivele texte poetice şi contextul lor 
performativ, ocazia zicerii lor în condiţii normale, în cadrele societății 
tradiţionale. Pentru că, dintr-o perspectivă ceva mai nouă, folclorul este 
văzut, pornind de la formularea lui Dan Ben-Amos (1971, 13), ca 
artistic communication in small groups, ca o comunicare [artistică] 
[orală] de grup în context. Dacă asupra naturii comunicaţionale a 
folclorului s-a căzut de acord foarte de timpuriu, „artisticitatea” şi 
„oralitatea” ridică unele semne de întrebare, de aceea le-am şi plasat, 
aici, 

între paranteze. Marcăm astfel un adevăr pe care cei vechi l-au eludat — 
anume că pentru cele mai multe dintre producțiile folclorice tradiționale 
calitatea estetică nu era un dat intrinsec, nu „frumuseţea” unui colind 
sau a unui descântec atrăgea după sine belşugul sau sănătatea, ci 
gesturile făcute şi cuvintele zise în situaţii bine determinate, de inşi 
aleşi, destinaţi unei astfel de îndeletniciri, erau vectorii reuşitei. Altfel 
spus, funcţiile practice, utilitare dominau pe cele estetice, şi asta chiar 
în cazul categoriilor sau speciilor ţinând de „sfera ideală” a folclorului — 
basmul, balada, cântecul liric. Pentru acesta din urmă, de reținut 
menţiunea că ...până şi cântecul pe care-l zice omul în singurătate este 
condiționat de grupul social din care face parte, potrivit situațiilor tipice, 
în legătură şi cu ciclul anotimpurilor (Caracostea 1969 II, 72). Ceea ce 
nu exclude existenţa, în literatura, în muzica, în arta populară unor 
valori expresive de o mare originalitate şi subtilitate. 


La fel, oralitatea de principiu a folclorului nu poate fi pusă sub semnul 
întrebării, cu precizările făcute în capitolul precedent unde se arăta 
foarte clar că „nu tot ce este oral este folclor” şi, reciproc, „nu tot ce este 
folclor este oral”, această din urmă afirmaţie având în vedere intervenţia 
din ce în ce mai activă a scrisului în transmiterea, conservarea şi chiar 
producerea folclorului. 


Totuşi, ceea ce este caracteristic pentru comunicarea de tip folcloric 
este transmiterea mesajului prin viu grai, direct, nemediat, de la 
persoană la persoană. lar acest mod de comunicare presupune 
coprezenţa emiţătorului şi destinatarului în timp şi spaţiu, cei doi trebuie 
să se afle simultan în acelaşi cadru temporal şi spaţial. Situaţia este 
comună multor tipuri de comunicare sau de activități umane: lecţiile la 
şcoală şi cursurile la universitate, slujba religioasă în biserică, procesul 
din sala de tribunal, discuţiile din jurul mesei în familie, declaraţia de 
dragoste din parc sau de pe plaja de la Costineşti, duelul galeriilor la 
meciurile de fotbal de pe stadion presupun, toate, coprezența 
interlocutorilor, convorbitorilor, participanţilor la actul de comunicare 
fără de care comunicarea nu se poate realiza. lar cadrul împrejurarea, 
situaţia în care are loc comunicarea reprezintă contextul plin de sens 
(Bauman 1986, 3) în care se produc „textele”: lecţia despre râurile din 
bazinul de vest la Geografie, cursul despre poezia lui Arghezi la Istoria 
literaturii române, predica preotului la încheierea slujbei, declaraţia de 
amor, încurajările şi ocările adresate de suporteri echipelor din teren ş. 


Proiectul pentru Învățământul Rural 


„Grupul 
creator de 
folclor” 


Dubla 

dependență 
contextuală 
a folclorului 


Clasificarea 
după 
contextul 
situațional 


Sistemul dinamic al categoriilor folclorului literar 


a. m. d. Sunt nişte „texte” foarte complexe, realizate, adesea, nu doar 
din material verbal, dar şi din imagini, hărţi, diapozitive, cântece, 
zgomote, bannere, într-o combinaţie extrem de sugestivă care apropie 
aceste manifestări de folclor, fără a fi însă folclor şi cu atât mai puţin 
literatură populară (deşi bârfele, zvonurile, glumele care se spun în jurul 
mesei în familie sau chiar încurajările elaborate sau spontane ale 
suporterilor au mari şanse de a fi sau de a deveni fapte de folclor). 


Ceea ce conferă unui mesaj oral realizat într-un context oarecare 
calitatea de text folcloric este grupul în interiorul căruia se produce 
comunicarea. Dan Ben-Amos vorbeşte despre „grupuri mici” (small 
groups), dar nu dimensiunea este definitorie, ci natura constituenților, 
legăturile dintre ei, persistenţa în timp, conştiinţa apartenenţei la grupul 
respectiv, valorile reciproc împărtăşite, codul cultural comun. „Grupul 
creator de folclor” (fo/k-group) poate fi alcătuit din minimum doi membri 
(descântătoarea şi „pacientul”) ajungând, în viziunea romantică, să se 
confunde cu „poporul”, fie în sens etnicist, fie în sens sociologic (pături 
de jos, literați, vulgus in populo, defavorizați etc.). 


„Grupul creator de folclor” face parte din context, la realizarea textului 
contribuind în egală măsură  „performerul” şi „audiența sau 
„destinatarul”, situaţi în cadre temporale şi spaţiale definite. 
Caracteristică pentru contextul situațional sau performativ, echivalent 
cu „situația de discurs” din lingvistică, este mobilitatea. Contextul 
situational este o arenă interactivă în care vârsta, statutul şi sexul 
vorbitorului obțin semnificații simbolice în comunicare. La fel, codul, 
stilul şi măsura, intonaţia şi dramatizarea, genul şi construcțiile sale, ca 
şi timpul şi locul performanței sunt purtătoare de sensuri (Ben-Amos 
1993, 217). 


Considerând comunicarea folclorică „un discurs circumstantial”, trebuie 
să admitem, odată cu Paul Zumthor (1983, 148), că poemul rămâne de 
neînțeles în afara situației, iar schimbarea cadrului („situaţiei”) duce la 
modificarea sensului şi a funcțiunii sociale a textului. Rezultă de aici 
importante concluzii de ordin teoretic general privind, pe de o parte, 
dubla dependenţă contextuală a folclorului (faţă de contextul cultural 
sau genetic, cel în care se produce, se generează textul şi contextul 
performativ sau situaţional, cel în care se re-produce, se performează, 
se zice concret textul) şi, pe de altă parte, relația sau relaţiile care se 
instituie între textul folcloric şi cele două contexte. Sumar, se admite că 
textul este interpretantul contextului cultural (social, genetic), iar 
contextul situațional (performativ, al zicerii) este interpretantul textului; 
contextul situaţional sau comunicaţional, cel mai îngust, cel mai direct 
context pentru folclorul vorbit ... funcţionează ca interpretant al 
mesajelor folclorice (Ben-Amos 1993, 215-216). 


Această din urmă observaţie, din care rezultă că „situaţia de discurs”, 
împrejurarea zicerii cu toate componentele sale (timp, spaţiu, grup — 
performeri şi audienţă = contextul situaţional sau performativ) are 
consecințe în planul identificării categoriilor folclorice. Se poate 
constata, astfel, că unele categorii folclorice sunt strict dependente de 
un anumit context, de un cadru ritual sau ceremonial, performarea lor 

fiind posibilă, permisă, obligatorie chiar, numai în acele circumstanțe. În 
grupul larg al categoriilor folclorice strict dependente de un context ritual 
(ceremonial) intră toate acele manifestări folclorice integrate obiceiurilor 
calendaristice sau de peste an, obiceiurilor vieţii de familie (riturilor de 
trecere) sau practicilor rituale cu funcţie de vindecare, identificate astfel 
potrivit criteriului funcție-structură-mijloace de realizare artistică discutat 
în secţiunea A. 


O a doua clasă mare grupează mesaje folclorice (texte, în sensul cel 
mai larg al cuvântului, cf. Constantinescu 1986, 58-62) independente de 
un cadru ceremonial dat, dar strict dependente de un anumit context 
locuţionar__sau_situaţional. Intră aici categorii folclorice pe care 
clasificarea anterioară le plasa în alte grupe: legenda, snoava, 
anecdota, bancul, gluma („arondate” epicii populare în proză, căreia îi şi 
aparțin, dacă avem în vedere narativitatea şi forma neversificată), 
strigătura de joc şi cântecul de leagăn (subsumate liricii populare), 
proverbele şi zicătorile, pe de o parte, şi ghicitorile, pe de alta (incluse 
în clasa instituită ad-hoc a literaturii aforistice şi enigmatice), jocurile de 
copii sau folclorul infantil, ignorat de unele studii sau tratat separat, fără 
o justificare clară, de altele. Este limpede că snoava populară 
tradițională şi bancul mediilor citadine şi intelectuale nu sunt performate 
într-un cadru ceremonial predeterminat, de Crăciun sau de Anul Nou, la 
masa mare de la nuntă sau la prohoditul mortului (unele dintre aceste 
situaţii exclud chiar posibilitatea zicerii lor), dar nici nu sunt spuse 
oricând, oriunde, de oricine, către oricine. Zicerea lor este cerută de o 
anumită situație de comunicare — conversaţie, discuţie informală într-un 
cadru propice, între interlocutori între care există legături de mai lungă 
sau mai scurtă durată, încredere şi compatibilitate. Nu o să se spună 
snoave sau bancuri despre bâlbâiţi într-un grup în care există persoane 
cu acest defect de vorbire, şi nici glume sau anecdote obscene în 
prezența copiilor sau femeilor. Situaţia de comunicare este aceea care 
cere snoava sau gluma, o atrage în fluxul conversaţional, la nivel 
locuţionar ea fiind introdusă printr-o pseudoformulă: ai făcut ca ăla..., 
seamănă cu baba care ..., parcă ai fi Păcală... etc. La fel, nimeni nu 
spune un proverb sau o zicătoare nitam-nisam, fără o legătură cu ceea 
ce se discută; dimpotrivă, proverbele, aparținând unui stoc de ziceri 
sapienţiale tradiționale, învățate, moştenite sunt chemate de un anumit 
context conversaţional la care se raportează, pe care îl comentează, îl 
sintetizează într-o formulare concisă, memorabilă, introdusă în discurs 
prin formule de tipul „vorba ceea”, „vorba ăluia'”, care „decupează” 
textul, îl evidenţiază în raport cu comunicarea comună, cotidiană, 
neartistică. 


A treia clasă mare cuprinde mesaje folclorice independente _de_un 


context ceremonial şi relativ independente de un anumit context 
situational. „Relativ independente” pentru că este axiomatic faptul că 


folclorul — un discurs circumstantial, comunicare orală de grup în 
context (cf. mai sus) — nu poate fi conceput în afara contextului. Totuşi, 
pare limpede că spre deosebire de snoave sau de proverbe, a căror 
zicere este condiționată de contextul locuţionar, spunerea unui basm, 
interpretarea unei balade sau cântarea unei doine nu mai sunt strict 
dependente de o anume împrejurare. Sigur, nici acestea nu pot fi zise 

oricând şi oriunde, dar condiţionările sunt mult mai laxe. Se povesteşte 
la şezătoare sau la clacă, la moară sau la han, în familie sau în 
cabanele forestiere, în dormitoarele din cazărmile militare sau în 
închisori, oriunde există povestitori, cunoscători de basme, şi ascultători 
dispuşi să-i asculte. Pentru doină (cântecul liric în general), ocaziile 
sunt încă mai numeroase; femeia poate cânta în casă, la lucru în 
gospodărie, la şezătoare, flăcăii cântau „pe coastă”, pe uliţă, la 
petreceri. Balada (cântecul epic) are o arie mai restrânsă de 
manifestare — petreceri, popasuri la hanuri, în trecutul îndepărtat la 
mesele domneşti, la ospeţele boiereşti, în Balcani la cafenele — fără o 
strictă condiţionare rituală, deşi ocazia cea mai bună era masa mare de 
la nunta tradițională. 


pih Test de autoevaluare 4.3: 

P= | 1. Alcătuiți două liste cu categoriile folclorice rezultate din 
aplicarea celor două criterii majore expuse în secvențele 4.1 şi 4.2 
(criteriul funcţional şi criteriul contextual). Folosiţi spaţiul liber de mai 
jos. 


Verificaţi dacă aţi înțeles sistemul categoriilor folclorice, consultând 
răspunsul de la sfârşitul unităţii de învăţare 4. 


4.3. Sistemul dinamic al categoriilor folclorului literar 


Indiferent de criteriile aplicate în delimitarea categoriilor literaturii orale, 

operaţie efectuată cu scopul de a pune ordine într-un material 
multiform, de a uşura învăţarea şi de a facilita interpretarea, se impune 
observaţia că grupurile astfel rezultate, cu toate trăsăturile comune care 
unesc diferitele tipuri de texte, dându-le individualitate, separându-le 
unele de altele, aparțin unui întreg, fac parte dintr-un sistem bine 
articulat, care presupune interferenţe, treceri, ajustări. Am menţionat în 
Secţiunea A fenomenul „mutaţiilor funcţionale”, responsabil pentru 
trecerile unor mesaje folclorice din sfera ritualului în aceea a non- 
ritualului, posibilitatea ca o temă folclorică să se ipostazieze în tipuri de 
variante aparținând folclorului ritual şi neritual — cazul Mioriței şi al 
Megşterului Manole cunoscute mai mult ca balade, dar existând, în 
realitatea folclorică vie, în Transilvania, şi sub formă de colinde. Teme 
epice pot figura în colecţii atât ca basme, aparținând, deci, epicii 
populare în proză, cât şi ca balade (cântece epice), povestiri cu funcţie 
etiologică se regăsesc în legendele în proză, dar şi în cântece epice 
„legendare sau  superstițioase” (Soarele şi Luna). Prezentarea 
sistematică, în continuare, a marilor categorii ale folclorului literar 

românesc va evidenția caracterul de sistem al acestuia, procesele şi 
mutatiile suferite în timp de părţile lui constitutive şi, ca urmare, de 
întregul care le conţine. 


Răspunsuri şi comentarii la testele de autoevaluare propuse 

4.1 Răspunsul ghicitorii este „cocoşul”. Formulele La trup pepene/ La 
cap pieptene/ La coadă secere/ La picioare răşchitoare sunt construite 
prin recurgerea la elemente din universul gospodăriei rurale. Propoziția 
Împunge cu clonțu-n soare sugerează atributul cocoşului de a anunţa, 
prin glasul lui, venirea zorilor. Cine a văzut cocoşii cântând îşi aminteşte 
imediat poziția acestora, cu trupul arcuit şi ciocul (c/onțul) ridicat în sus 
(spre soare). 

Mecanismul producerii  metaforei asociază diferite însuşiri ale 
viețuitoarei încifrate cu elemente din universul rural familiar creatorului 
ghicitorii. 


Dacă nu aţi răspuns corect, recitiți secvenţa 4.1. 


4.2 

R N N R R 

colinde, cântece satirice, cântece de petrecere, sorcova, paparude. 
Dacă nu aţi răspuns corect, recitiți textul din dreapta sublinierii 
categorii folclorice rituale şi nerituale 


4.3 

După criteriul funcţional, manifestările folclorice se clasifică în două 
mari categorii: rituale şi nerituale. Aparţin folclorului ritual acele forme 
ale literaturii, muzicii, dansului popular care apar exclusiv în cadrul unor 
obiceiuri, fie acestea (1) obiceiuri calendaristice sau de peste an, 
grupate în cicluri, în jurul marilor sărbători (de Crăciun şi Anul Nou — 
colinde, sorcova, jocuri dramatice cu măşti), sau obiceiuri sezoniere, 
legate de ocupațiile de bază ale românilor, de muncile agricole sau de 
calendarul pastoral; (2) obiceiuri legate de momentele esenţiale ale 
vieţii — naşterea, căsătoria, moartea — (3) obiceiuri sau rituri de 
vindecare, ţinând de magia medicală sau de medicina populară 
(etnoiatrie). Aparţin folclorului neritual categorii literare corespunzătoare 
genurilor literaturii artistice „de autor” — epicului şi, respectiv liricului, în 
delimitarea acestora intervenind un criteriu intern, acela al modului de 
realizare, în versuri sau în proză: epica în proză (basmul, legenda, 
snoava) sau în versuri (cântecul epic propriu-zis, balada familială, 
jurnalul oral) şi lirica populară (în principiu, doar în versuri) — cântecul 
propriu-zis, doina, strigătura, cântecul modern, cântecul de leagăn. 
Pavel Ruxăndoiu introduce aşa-numitele „categorii de tranziţie” în care 
include poezia colindelor religioase, poezia descântecelor, proverbele şi 
zicătorile, ghicitorile. 

După criteriul dependenței de context, manifestările folclorice pot fi: (1) 
strict dependente de un context ritual ceremonial (obiceiurile 
calendaristice, obiceiurile vieții de familie, riturile de vindecare); (2) 
independente de un context ritual ceremonial şi strict dependente de un 
context situațional (legenda, snoava, bancul, anecdota, gluma, 
strigătura la joc, cântecul de leagăn, proverbul, zicătoarea, ghicitoarea, 
jocurile de copii, folclorul infantil) şi (3) independente de un context 

ritual ceremonial şi relativ independente de un context situaţional 
(basmul, cântecul epic, cântecul liric, doina). 


Dacă nu aţi răspuns corect, recitiți secvențele 4.1 şi 4.2 


pi Lucrarea de verificare 1: 

= | l. Citiţi integral o variantă din colindul cu şarpele (de ex. textul nr. 
i 119 din „Colindă-mă, Doamne, colindă”. Colinde populare românești. 
Ediție îngrijită, prefață, bibliografie şi glosar de lordan Datcu. Editura 
Minerva, 1992, vol. l, p. 176-178), Greuceanu (Petre Ispirescu, 
Legende sau basmele românilor. Prefaţă de Nicolae Constantinescu, 
Editura Minerva, 1989, p. 157-166) şi Mistriceanul (Balade populare 
româneşti. Introducere, indice tematic şi bibliografic, antologie de Al. |. 
Amzulescu, Editura pentru Literatură, 1964, vol. l, p. 323-333). 
a)ldentificaţi 3 asemănări între cei trei eroi masculini din cele trei 
categorii de texte şi notaţi-le pe trei coloane: 

erou de colind erou de basm erou de cântec epic (baladă) 
b)ldentificaţi, în fiecare dintre cele trei categorii de texte, secvenţa luptei 
eroului cu adversarul (şarpe, zmeoaica, în cazul basmului) şi transcrieți 
cele trei secvențe de luptă pe trei coloane: 

lupta în colind lupta în basm lupta în cântecul epic 


[ ] [ ] [ ] 


Realizaţi, în trei paragrafe, o comparaţie între cele trei secvențe de 
luptă din punct de vedere al dimensiunilor secvenţelor, al frecvenţei 
verbelor de acţiune şi al figurilor de stil utilizate pentru a exprima 
tensiunea confruntării dintre eroi şi adversarii lor monstruoşi. 
c)Comparaţi finalul celor trei texte indicate mai sus. Identificați 
deosebirile din secvențele finale (este eroul învingător în toate trei 
cazurile?; este monstrul ucis în toate trei cazurile?; care este 
consecinţa confruntării dintre erou şi monstru pentru erou şi/ sau pentru 
comunitate?) şi interpretaţi, în trei paragrafe, adecvarea secvențele 
finale la categoria textului folcloric (colind, basm, cântec epic) unde 
apar. 


Atenţie! Aceasta este o lucrare de sinteză care trebuie să fie 
rezolvată în 500-600 cuvinte. Pentru rezolvarea ei corectă: 
e citiți în întregime unitatea de învăţare 4, precum şi subpunctele 
6.2, 9.2 şi 10.2 de la unităţile de învăţare 6, 9 şi 10. 
e citiți bibliografia unităţii de învățare 4 (în special paginile 
recomandate pentru 4.1) 
Criteriile de evaluare a lucrării se află la sfârşitul unităţii de învăţare. 


Criterii de evaluare a lucrării de verificare 1 
Lucrarea prezentată va primi un procentaj maxim de 10%, în funcţie de 
următoarele criterii: 

1% trimiterea lucrării 

2% identificarea celor trei asemănări 

2% realizarea comparaţiei, cu respectarea celor trei elemente care 
trebuie comparate, conform cerinţei 

3% identificarea deosebirilor dintre secvențele finale ale celor trei texte 
şi interpretarea acestor deosebiri conform cerințelor 

1% redactarea corectă a lucrării 

1% elemente de originalitate a interpretării 


4.4 Lecturi complementare pentru Unitatea de învăţare 4 - Sistemul 
dinamic al categoriilor folclorului literar 

Nicolae Constantinescu, Lectura textului folcloric, Bucureşti, Editura 
Minerva, 1986: 20-78 

Pavel Ruxăndoiu, Folclorul literar în contextul culturii populare 
româneşti, Bucureşti, Editura „Grai şi Suflet — Cultura Naţională”, 2001: 
176-188 (sau: Mihai Pop, Pavel Ruxăndoiu, Folclor literar românesc, 
ediţia a Il-a, Editura didactică şi pedagogică, Bucureşti, 1978: 122-131) 


Pt. 4.1., vezi Nicolae Constantinescu, op. cit., p. 84-96; Pavel Ruxăndoiu, op. cit, p. 176- 


186; 


4.2. , ldem, p. 186-188; 
4.3. Mihai Pop — Pavel Ruxăndoiu, Folclor literar românesc, Bucureşti, Editura Didactică şi 
Pedagogică, 1991, 120-125 

Cuprins 

5.3 Poezia de ritual şi ceremonial în sistemul obiceiurilor populare tradiţionale. ............... 58 
5.4 Cadrul funcţional al poeziei de ritual şi ceremonial... eee 61 
5.5 Relaţia între textul şi contextul rituale şi ceremoniale (între poezie şi obicei). ............. 65 
5.6 Mutatii funcţionale în sistemul poeziei de ritual şi ceremonial... 65 
5.7 Evoluţia obiceiurilor populare tradiţionale: de la ritual la spectacular........................... 66 
Răspunsuri şi comentarii la testele de autoevaluare propuse... 66 
Lucrarea de verificare: Zi ocean at ee lati ded lg 2 at aaa ai 67 
5.8 Lecturi complementare pentru Unitatea de învăţare 5... 67 


Obiective educaționale 

La sfârşitul parcurgerii unităţii de învățare 5, cursanţii vor avea 

capacitatea de a: 

a. utiliza corect conceptele operaţionale pentru tema unităţii de 
învăţare; 

b. descrie sistemul obiceiurilor populare cu acuratețe de 80%; 

c. explica relaţia dintre poezia ritual-ceremonială şi obiceiul care o 
include într-o singură frază; 

d. prezenta trei exemple de mutații funcţionale în sistemul obiceiurilor 
populare tradiționale; 

e. explica evoluţia obiceiurilor populare tradiţionale de la ritual la 
spectacular, folosind trei argumente. 


5.1. Concepte operaționale pentru descrierea şi caracterizarea 
poeziei de ritual şi ceremonial. 


Poezia de ritual şi ceremonial include ansamblul textelor folclorice strict 
dependente de un context ritual şi ceremonial, cu o componentă 
verbală şi cu valenţe estetice. Mai concret, încadrăm în poezia de ritual 
şi ceremonial secvențele versificate sau cântecele interpretate numai în 
desfăşurarea unui obicei popular tradiţional (colindat, uratul cu sorcova, 
nunta populară tradiţională etc.). Aceste poezii populare sunt rostite sau 
cântate de anumiţi protagonişti (ceata de feciori la colindat, copiii la 
uratul cu sorcova, vornicul sau pocânzăreasa la nuntă etc.), în 
momente şi locuri bine stabilite prin tradiţie şi cunoscute datorită 
conservării obiceiurilor. Desigur, obiceiurile populare tradiţionale nu se 
desfăşoară absolut identic în fiecare sat sau mediu folcloric, ci cunosc 
mici variaţii locale, explicabile prin influența complexului de factori 

geografici, istorici şi sociali diverşi care au determinat existenţa fiecărei 
comunităţi. Cu toate acestea, ritualurile sunt nucleul stabil al culturii 
populare româneşti, pentru că oferă modele de comportare în fața 
schimbărilor calendaristice sau a modificărilor de statut biologic şi social 
ce se petrec în viața omului. Forța acestor modele de “răspuns la 
necunoscut” provine din faptul că ele repetă acţiuni săvârşite de eroii 
mitici ai comunităţii, al căror succes este garantat de căile consacrate 
de captare a bunăvoinței divine. Textele rituale şi ceremoniale 
raportează poetic obiceiurile la originile lor mitice. Astfel se explică 
stabilitatea conținutului acestora, precum şi interpretarea lor 
condiționată de cadrul ritual (de exemplu, în unele zone există credința 
că, dacă un om va interpreta colinde înainte de data de 14 noiembrie, 
când începe postul Crăciunului, recolta lui va fi atacată de dăunători). 
Poeziile rituale nu se spun sau nu se cântă oricând, oriunde, oricum şi 
de către oricine, pentru a nu-şi pierde rostul lor străvechi, acela de a 
călăuzi comunicarea dintre uman şi divin pentru trecerea cu bine a unei 
etape din viața grupului şi a individului. 

În continuare, veţi citi definițiile conceptelor operaţionale utile pentru 
descrierea şi caracterizarea poeziei de ritual şi ceremonial: 


CONCEPT DEFINIȚIE 

obicei ansamblul manifestărilor folclorice legate de 
o anumită dată (Pop 1999:33). 

rit element al obiceiului în care intervin 


reprezentări mitologice, plasate la nivelul 
sacrului, în virtutea credințelor vechi ale 
mediilor folclorice (Pop 1999:33-34). 

în unele lucrări de specialitate, rit e 
sinonim cu ritual 
ritual suită de rituri, conservată în structura unui 
obicei folcloric pentru că pune în practică un 
mit al comunității. 


ceremonial nivelul spectacular al unui obicei. 
poezie rituală text folcloric inclus într-un ritual. 
repertoriu ritual ansamblul textelor folclorice interpretate în 


cadrul unui anumit ritual 

(exemple: repertoriu ritual al colindatului, al 
obiceiurilor de Anul Nou, al obiceiurilor de 
seceriş, al obiceiurilor de la nuntă etc.). 
actant ritual persoană sau grup de persoane din mediul 
folcloric specializată (specializate) în 
executarea unuia sau mai multor rituri din 
cadrul ritualului. 

funcţie rituală medierea relației dintre uman şi sacru prin 
intermediul ritualului. 

obicei calendaristic | obicei practicat într-un moment important 
din calendarul unei comunităţi folclorice 
(trecerea de la un ciclu astronomic la altul, 
de la un anotimp la altul, de la un ciclu 
agrar/ pastoral/ etc la altul). 


Proiectul pentru Învățământul Rural 


Poezia de ritual şi ceremonia 


obicei familial obicei practicat într-un moment important 
din existența unui membru al comunității 


folclorice (trecerea de la un grup de vârstă 
la altul, de la un statut biologic/ social la 
altul). 
ști Test de autoevaluare 5.1. 
F= | Adevărat sau fals? Recitiţi definițiile conceptelor operaţionale şi stabiliți 
valoarea de adevăr a următoarelor propoziţii, notând alături de numărul 
propoziției literele A (adevărat) sau F (fals): 


1 Ritul este un element al unui obicei popular tradițional. 

2 Ritualul este mai vechi decât mitul. 

3 Ceremonialul se referă mai ales la conţinutul ritual al unui obicei. 

4 Anumite poezii rituale sunt cântate. 

5 Funcţia rituală a unui text folcloric presupune medierea relaţiei dintre 
individ şi comunitate. 


Verificaţi-vă performanţa cu răspunsurile de la sfârşitul unităţii de 
învăţare 5. 


5.2. Contextul cultural al poeziei de ritual şi ceremonial: obiceiurile 
populare tradiționale. 


Obiceiurile încifrează înțelesuri profunde asupra relaţiilor omului cu 
lumea înconjurătoare, cu natura, asupra relațiilor interumane, asupra 
mersului normal al vieţii sociale şi asupra soluţiilor pe care, într-o 
evoluție de multe ori milenară, omenirea le-a găsit pentru a face ca 
lucrurile să reintre în normal atunci când rânduiala lumii a fost, dintr-o 
pricină sau alta, stricată. [Pop 1999:7] 

Poezia de ritual şi ceremonial se interpretează în contextul stabil al 
obiceiurilor populare tradiţionale, calendaristice sau familiale. Poezia 
rituală nu poate exista în afara obiceiurilor iar unele obiceiuri nu pot fi 
înțelese în absenţa poeziei rituale. Astfel, spunem că există o relație de 
determinare reciprocă între poezia rituală şi obicei: 

Ca orice manifestare folclorică, un obicei popular tradiţional se 
realizează prin armonizarea mai multor limbaje: gestual, verbal, 
melodic, coregrafic ş.a. Interpretarea poeziei de ritual şi ceremonial 
presupune asocierea mai multor limbaje (moduri de expresie), 
constituind, de fapt, un act artistic sincretic. Sintagma poezie de ritual şi 
ceremonial se referă la componenta verbală cu funcţie estetică a 
obiceiului, consemnată de majoritatea culegerilor de folclor. Obiceiurile 
tradiționale nu sunt însă simple “montaje” de texte literare, ci sisteme de 
reglementare a existenței comunitare, funcţionale şi coerente. 
Secvențele poetice au locul şi rostul lor în aceste sisteme, conţinând 
informații culturale, energii rituale şi valenţe estetice. 

În prezent, obiceiurile populare tradiționale româneşti nu presupun 
obligatoriu un repertoriu poetic ritual şi ceremonial. Există obiceiuri fără 
poezie sau cu un repertoriu poetic minimal şi negeneralizat în toate 
zonele folclorice (Sântoaderul, Căluşul, Sânandreiul), dar şi obiceiuri ce 

includ o literatură orală spectaculoasă (colindatul, obiceiurile de nuntă, 
obiceiurile de înmormântare). 

Semnificațiile unor reprezentări mitice a căror putere generează 
comportamente rituale sunt transmise însă nu numai cu ajutorul 
poeziei, ci şi prin multe povestiri, prezentate drept întâmplări 
“adevărate” şi motivând respectarea prescripţiilor rituale. De exemplu, o 
țărancă îi povestea lui Ovid Densusianu în jurul anului 1900 cum i-au 
încurcat lelele firele (“itele”) din războiul de ţesut pentru că s-a 
încumetat să lucreze în săptămâna Rusaliilor (relatarea aceasta şi 
altele, asemănătoare, au fost publicate în antologia dialectală Graiul 
nostru. Texte din toate părțile locuite de români 1906-1908, alcătuită de 
O. Densusianu, |. A. Candrea şi Th. Speranţia). 


Obiceiurile populare tradiţionale conservă elemente din straturi culturale 
succesive, de la cultura neolitică preindoeuropeană la culturile daco- 
getică şi romană, cultura medievală românească şi cultura premodernă 
a epocii fanariote. Arheologul Marija Gimbutas spune că acţiunea de a 
cerne făina prin sită avea valențe magice pentru oamenii din neolitic, 
semnificând separarea “albului” de “negru”, a elementului pur de cel 
impur, a binelui de rău. Întâlnim un ecou al acestei practici magice 
arhaice în poezia Pluguşorului, în secvenţa unde gospodina cerne făina 
proaspătă, iar gestul ei se amplifică la nivel cosmic. 


lată mândra jupâneasă, 
Dochiana cea frumoasă, 
c-auzea tocmai din casă 
chiotul flăcăilor, 
scârțâitul carelor, 

şi-n cămară că mergea 
şi din cui îşi alegea 

sită mare şi cam deasă, 
tot cu pânza de mătasă 
Sufleca ea mâneci albe, 
şi-arăta brațele dalbe, 
şi cernea, mări, cernea, 
ninsoarea se aşternea: 
pe sus tobele băteau, 
negurele jos cădeau. 
[Flori alese 1967 vol. 1l:107] 


Una dintre cele mai cunoscute ghicitori din mediul folcloric încifrează 
cuvântul “sită” chiar prin versurile: Pe sus tobele băteau/ Negurile jos 
cădeau. Unui străin i-ar fi aproape imposibil să ghicească răspunsul 
ghicitorii (sita), în vreme ce un membru al comunităţii recunoaşte imediat 
un loc comun din repertoriul poetic al culturii lui de apartenenţă. 

Sita ca obiect magic apare şi în riturile de naştere: în Bucovina, când “i 
se apropia sorocul” (sarcina era aproape de termen), femeia însărcinată 
strecura apă printr-un ciur (sită rară), convinsă că va naşte la fel de 
uşor cum trece apa prin ciur [Marian (1892)1995:31]. În mod similar, se 
pot ilustra şi moştenirile dacică şi romană ale culturii populare 
româneşti. 

Cu toate că este transmisă oral sau non-verbal, orice cultură de tip 
folcloric îşi comunică vechimea şi rădăcinile într-un limbaj simbolic, 

difuzat deopotrivă în ornamentica tradiţională, în armoniile melodice, în 
gestica rituală sau în textele poetice. Valoarea documentară a 
folclorului a fost un subiect permanent de dezbatere pentru specialişti, 
mulți încercând să demonstreze dominanta traco-dacică, romană sau 
creştină a culturii populare româneşti, fără a reuşi să convingă până la 
capăt. Concluzia acestor dezbateri este că obiceiurile populare 
tradiționale au începuturi străvechi şi un caracter sincretic, acumulând 
elemente din culturile dominante în orizontul lor de referință într-o 
epocă sau alta. De aceea, este dificil să plasăm precis originea unui 
anumit obicei într-o anumită epocă: fiind rod al suprapunerilor culturale, 
obiceiurile se altoiesc de-a lungul vremii cu practici rituale şi creații 
folclorice noi, dar care se vor învechi şi ele ulterior, înscriindu-se în 
tiparul tradiţional. 


5.3. Poezia de ritual şi ceremonial în sistemul obiceiurilor populare 


tradiționale. 


Nu toate obiceiurile populare tradiționale conţin texte poetice. În 
continuare, vă prezentăm un tabel cu principalele tipuri de poezie de 
ritual şi ceremonial, obiceiurile în care apar şi câteva informaţii 
contextuale referitoare la interpretarea folclorului ritual. 


Tip de text ritual Obiceiul unde apare Context 
Actant Loc Timp Mod de 
interpretare 
colind/ colindat ceata de case de 24.12. seara | cântat 
colindă de feciori gospodari 
ceată 
colind/ colindat grup de copii | case de 24.12 ziua cântat 
colindă de gospodari 
copii 
cântec de colindat grup de copii | case de 24.12. ziua cântat 
stea gospodari 
Pluguşor uratul cu grup de curți de 31.12. recitat 
plugul săteni gospodari seara (scandat) 
Pluguşor al | uratul de grup de copii | curți de 31.12 ziua recitat 
copiilor Anul Nou gospodari (scandat) 
(Pluguleţ) 
Sorcovă uratul de grup de copii | case de 01.01. ziua recitată 
Anul Nou gospodari 
Vasilcă uratul de grup de case de 01.01. ziua recitată 
Anul Nou urători gospodari 
Lăzăriţă Lăzărelul grup de fete | uliţă (centrul | Sâmbăta, în | cântată 
satului) Ajun de Florii 
Drăgaică Jocul grup de fete | uliţă (aer 23.06.seara | cântată 
Drăgaicei liber) 
cântec de obiceiurile grup de la câmp în diferite cântat 
seceriş de la secerători pe drum, de | momente de 
seceratul la câmp la seceriş 
grâului către casă 
cântec de obiceiuri de | grup de fete/ | pe uliţă, în în condiţii de | cântat 

invocare a invocare a grup de copii | fața porților/ | secetă, de 
ploii ploii la râu câte ori e 
(Paparude, nevoie 
Caloian) 
teatru ritual | obiceiurile ceata de în sat, în aer | perioada interpretare 
hibernale feciori/ liber 26.12-31.12/ | dramatică 
Căluş căluşari Rusalii (zilele 
43-50 după 
Paşti) 
oraţie obiceiuri de | moaşa casa nou- la ospăţul recitată 
la naştere (naştere) născutu-lui numirii 
obiceiuri de | vornicul casa miresei | copilului; 
la nuntă (nuntă) la peţit; la 
jocul bradu- 
lui; la luarea 
miresei de 
acasă; la 
schimbul de 
daruri 
formulă de obiceiuri de | moaşa, casa nou- după naştere | recitată 
urare la naştere naşii, născutului la prima 
vizitatorii scaldă; 
nou- la ursire; 
născutului la cumetrie 
cântec ritual | obiceiuri de | lăutarii acasă la când se cântat 
nupţial/ la nuntă; (nuntă) mire/ bărbiereşte 
funerar obiceiuri de | grup de mireasă; la | ginerele; 
la femei sau miri la când se 
înmormânta- | fete fereastră pune voalul 
re (funerar) miresei; în 
acasă la zori, după 
decedat; pe | noaptea 
uliţă; la nuntii 
mormânt în zorii de 
priveghi; 
când se 
aduce în sat 
bradul tăiat 
pentru un om 
care a murit 
tânăr, când 
este petrecut 
mortul. 
bocet obiceiuri de | femei acasă la în orice mo- | cântat 
la decedat; pe | mental 
înmormânta- uliţă; la ritualului 
re mormânt funerar cu 
excepția 
nopților. 
strigătură obiceiuri de | vornicul la casa în timpul recitată 
rituală la nuntă lăutarii mirelui; pe ospățului de | (strigată) 
uliţă nuntă; la joc 

când se 
strânge darul 
de la meseni 
descântec obiceiuri de | moaşa la casa nou- | în caz de Recitat 
la naştere descântător | născutului nevoie (când | (dramatizat) 
descântat ul/ acasă la trebuie 
descântătoa | descântătoa | prevenită 
rea re; în diferite | sau 
locuri din sat | vindecată o 
şi din boală sau o 
apropiere stare patolo- 
gică 
Tipurile de texte folclorice prezentate mai sus nu epuizează repertoriul 
ritual verbal, dar au un indice ridicat de literaritate, justificând sintagma 
poezie de ritual şi ceremonial. Indicaţiile contextuale pot varia în funcţie 
de tradiţiile locale de interpretare, dar constituie un punct de referință 
validat de majoritatea cercetătorilor. Citiţi detalii despre caracteristicile 
textuale şi contextuale ale poeziei de ritual şi ceremonial în capitolele 6- 
8 (Poezia obiceiurilor calendaristice, Poezia riturilor de trecere, 
Poezia riturilor de vindecare). 
P Test de autoevaluare 5.2. În ce obiceiuri apar următoarele tipuri de 
P=] texte folclorice? Grupați textele din coloana 1 cu obiceiurile din coloana 


2 (de exemplu, colindele şi colindatul:1d ) Citiţi răspunsurile la sfârşitul 


unităţii de învăţare 5: 


1) colind 

2) oraţie 

3) cântec ritual 
nupţial/funerar 

4) cântec de invocare 
a ploii 

5) Pluguşor 

a) obiceiuri la naştere 
b) obiceiuri de nuntă 

c) obiceiuri de la 
înmormântare 

d) colindat 

e) uratul cu plugul 
f) Paparude 


g) Caloian 

5.4. Cadrul fu 


Versuri de 
Pluguşor 

care se referă la 
trecerea de la 
anul vechi la 
anul nou: 

ncțional al poeziei de ritual şi ceremonial. 


Funcţiile poeziei de ritual şi ceremonial sunt determinate de funcțiile 
obiceiurilor populare tradiţionale în ansamblu. De exemplu, un obicei a 
cărui funcție este aceea de a marca trecerea de la anul vechi la anul 
nou, precum “uratul cu plugul”, include un text poetic (Pluguşorul) cu 
versuri adecvate mesajului de înnoire a anului 

Să reținem că, în trecut, Pluguşorul se interpreta în ultima zi de iarnă, 
pentru că anul nou se sărbătorea la 1 martie şi nu la 1 ianuarie, ca 
astăzi. De aceea, versurile de Plugugşor care se referă la schimbarea 
anului pot conţine indicaţii temporale ce trimit la calendarul vechi (1 
martie = anul nou) sau la calendarul nou (1 ianuarie = anul nou). Citiţi 
detalii despre data interpretării Pluguşorului în capitolul consacrat 


Mai cu bine, mai cu rău 
Am ajuns la Anul Nou. 
[Adăscăliţei 1987:88] 


Asta-i sara de pe urmă, 

Vin plugarii de vă ură 

Şi vă zic întru mulți ani, (...) 
[Adăscăliţei 1987:88] 


obiceiurilor calendaristice. 


Funcţia principală a obiceiurilor este aceea de a păstra echilibrul din 
relaţiile stabilite de membrii unei comunităţi, în condiţiile unei schimbări 
suferite de întregul grup (obiceiurile calendaristice) sau numai de un 
microgrup familial (obiceiurile familiale). Fiecare schimbare este însoțită 
de ritualuri care o reglementează în spiritul tradiţiei, asigurându-se 
astfel continuitatea existenței comune. Pentru mentalitatea folclorică, 
modelată de gândirea mitică, orice modificare importantă din natură sau 
din viața omului atrage după sine o apropiere între forțele sacre şi 
nivelul profan. Sărbătorile populare sunt “zile mari” când comunicarea 
dintre uman şi transcendent devine posibilă şi muritorii îşi pot orienta 
favorabil traseul pentru perioada următoare. Funcţia rituală a 
obiceiurilor, preluată şi de poezia de ritual şi ceremonial, constă în 
medierea relației dintre planul profan şi cel sacru. Actanţii rituali 
(performerii obiceiurilor) sunt “negociatorii” bunăvoinţei forțelor sacre, 
percepute în general ca reprezentări mitice (bătrânul Crăciun la 
colindat, Ursitoarele în obiceiurile de la naştere, Sora soarelui şi Sora 
boarelui în obiceiurile de la seceratul grâului ş.a.) sau mitico-religioase 
(Sfântul Vasile la uratul cu plugul, Maica Domnului, Dumnezeu, Sf. lon, 
Sf. Duminică în colindele religioase ş.a.). În virtutea scenariilor mitice 
aflate la baza ritualurilor folclorice, poezia de ritual şi ceremonial 
actualizează medierea dintre uman (profan) şi sacru în două etape: 
etapa de protejare a umanului împotriva intervențiilor malefice ale 
sacrului (etapa apotropaică); 


etapa de calificare a umanului ca obiect al acţiunii sacrului benefic 
(etapa propițiatoare). 


Proiectul pentru Învățământul Rural 


Secvenţă cu 
funcție 
apotropaică 
dintr-un text 
ritual 

de invocare a 
ploii 
IPaparudele 

dintr-o orație 

să pornească ploile, 
paparudele, 

şi să fereşti holdele, 
paparudele, 

de toate mălurile, 
paparudele; 

să goneşti tăciunele, 
paparudele, 

din toate ogoarele, 
paparudele! 

[Şerb 1967:123] 


Cas-aceasta, ce se face, 
Fie făcută pe pace 

Şi pe loc 

Cu noroc, 

Pe viață 

Cu dulceaţă. 

Domnul sfânt vă dăruiască 
Locaş pentru dumneavoastră: 
Curte albă lângă drum 

Să sălăşuiţi 

Pe cei neavuți, 

Să hrăniți 

Pe cei flămânzi, 

Să adăpați 

Pe cei însetați (...) 

[Şerb 1967:153] 


În consecinţă, poezia de ritual şi ceremonial are deopotrivă o funcţie 
apotropaică (de apărare împotriva răului) şi o funcţie propițiatoare (de 
atragere a binelui). 


Aceste funcţii se realizează prin cuvinte cu valoare simbolică sau prin 
figuri de stil (hiperbola, alegoria) care situează conţinutul textului într-un 
plan ideal, transferând atribute superlative asupra beneficiarilor 
ritualului. 

În acelaşi timp, obiceiurile populare tradiționale au o componentă 
socială, de reglementare a relaţiilor interumane, prin propunerea unor 
modele de comportare adecvate momentelor importante din viața 
comunităţii. Protagoniştii obiceiurilor îşi asumă roluri de autoritate 
rituală, sancţionând abaterile de la principiile morale şi de la “codul de 
maniere” îndătinat. De exemplu, colindătorii au obligaţia de a merge la 
toate casele din sat, oricât de greu ar fi drumul spre acestea pe timp de 
iarnă şi oricât de marginală ar fi poziția unui gospodar în ierarhia socială 
a satului. În schimb, gazdele trebuie să-i primească şi să-i răsplătească 
pe colindători pentru urarea lor. În caz contrar, cei care nu acceptă să 
se conformeze obiceiului vor fi “descolindaţi”: li se va cânta un “colind” 
în care urările sunt înlocuite de “antiurări” asemănătoare blestemelor şi 
vor fi victime ale unor gesturi de sancționare. Citiţi detalii despre astfel 
de practici rituale în lecţia consacrată colindatului. Prin urmare, funcția 
socială a obiceiurilor populare tradiţionale constă în normarea conduitei 
adecvate pentru participarea la viața de grup (mai larg: comunitate — 

Versuri cu tentă 
comică 

despre rolul 
naşului 
(nunului) 
dintr-o orație de 
nuntă: 

sau mai restrâns: familie). Integrarea în modelul comportamental ritual îi 
solidarizează pe membrii societăţii, asigurându-le trecerea lină prin 
momentele nodale ale timpului colectiv sau individual. 


În mod concret, poezia de ritual şi ceremonial conţine elemente care îi 
argumentează şi funcţia socială, alături de cea rituală. Textele de la 
nuntă conţin, de exemplu, referiri la obligaţia protagonişiilor de a se 
despărţi de libertăţile vieţii de celibatari, la rolul important al naşului în 
desfăşurarea ceremonialului, la datoria soacrei mari de a-şi accepta 
nora în familie etc. Adesea, funcţia socială a poeziei de ritual şi 
ceremonial este exprimată într-o notă comic-satirică, sintetizând în 
maniera cea mai eficientă şi educativă experienţa culturală cu privire la 
momentele delicate din viața oamenilor. 


Mai pe urmă nunul mare, 
Cel cu doba în spinare, 
Bagă mâna-n buzunare, 
Şi cinstesc pe finii dumitale: 
Cu nişte galbini din tară, 
l-a câştigat astă-vară, 

l-a fost ascuns în cămară, 
Şi acuma i-a scos iară, 

Şi cu nişte taleri mari, 
Rămaşi încă de tătari. 
[Şerb 1967: 198] 


O altă funcţie importantă, specifică poeziei de ritual şi ceremonial, este 
aceea de conservare fragmentară a unor informaţii despre civilizația 
rurală tradițională care nu mai fac parte din paradigma culturală a 
satelor contemporane. Aceasta poate fi numită funcţia documentar- 
etnografică a folclorului literar ritual. Textele poetice păstrează memoria 
arhaică a comunităţii, oferind indicii de interpretare a unor practici 
rituale ce nu mai pot fi explicate de protagoniştii obiceiurilor din zilele 
noastre. De exemplu, cântecele rituale funerare înregistrate de 
Constantin Brăiloiu în perioada interbelică descriu drumul lung şi greu 
pe care cel dispărut îl face după moarte, către lumea cealaltă. Etapele 
acestui drum recompun mitul românesc despre moarte, privită ca “mare 
trecere”, motivând diverse gesturi rituale, precum aşezarea unui ban în 
mâna celui decedat, aşternerea unor pânze albe în intersecțiile ce vor fi 
traversate de alaiul funerar, împărțirea unor obiecte şi alimente 
participanţilor la înmormântare ş.a. 


În contextul ei folcloric, ca parte a obiceiurilor populare tradiționale, 
poezia de ritual şi ceremonial are, aşadar, ca funcţii principale: vestirea 
ceremoniei, funcţia rituală şi funcția socială. Cu excepţia textelor rituale 
funerare, creația artistică orală specifică “zilelor mari” are şi o funcţie 
caracteristică de urare şi felicitare, inclusă în protocolul marilor sărbători 
calendaristice sau familiale. Funcţia documentar-etnografică a poeziei 
de ritual şi ceremonial este relevantă pentru cercetătorii culturii 
populare, interesaţi de reconstituirea mitologiei şi a mecanismelor 
gândirii arhaice. Pentru receptorii de folclor nespecialişti, poezia de 
ritual şi ceremonial este o sursă de emotie estetică. În general, publicul 
din afara mediului folcloric are acces doar la textele literare rituale şi 

mai puţin la melodiile lor sau la alte elemente care ţin de interpretarea 
creaţiei artistice verbale în cadrul viu şi dinamic al obiceiului. Chiar şi 
aşa, frustrat de multe informaţii întregitoare cu privire la poezia de ritual 
şi ceremonial, cititorul unor texte din această categorie le poate aprecia 
valoarea estetică, la nivelul armoniei compoziţiei, al lirismului autentic şi 
al utilizării imaginative a simbolurilor. 


5.5. Relaţia între textul şi contextul rituale şi ceremoniale (între poezie 


şi obicei). 


Fragment dintr- 
un cântec 

de invocare a 
ploii care 

îşi interpretează 
ritualul 

asociat 
(Caloianul): 


Poezia de ritual şi ceremonial se referă la obiceiul care o include: 
colindele vorbesc despre colindat, oraţia de nuntă - despre ritualul 
nupţial, cântecul ritual funerar — despre datina înmormântării ş.a.m.d. 
Nu există, însă, o corespondenţă perfectă între desfăşurarea obiceiului 
şi textul poetic. Uneori, textul conţine elemente rituale mai vechi, pe 
care nu le mai găsim în practicarea actuală a unor obiceiuri. De 
exemplu, Cântecul Zorilor, un text funerar, sugerează că moartea unei 
persoane era anunţată în scris, prin “răvaşe” arse în colţuri. 


În general, creaţia orală sugerează conţinutul ritual, reordonându-l după 
legile poeticii folclorice şi transpunându-l în imagini care descriu şi 
interpretează totodată sensul obiceiurilor. 


Caloiene-iene, 
Caloiene-iene, 

du-te-n cer şi cere 

să deschiză porțile, 

să sloboază ploile, 

să curgă ca gârlele, 
zilele 

şi nopțile, 

ca să crească grânele. 
[Şerb 1967:118] 


5.6. Mutatii funcţionale în sistemul poeziei de ritual şi ceremonial. 


Aşa cum am văzut anterior, aceeaşi poezie rituală îndeplineşte mai 
multe funcţii. Prin mutație funcţională se înţelege 

1) schimbarea de funcţie pe care o suferă un fapt de folclor (mutaţie- 
schimbare). 

2)înlocuirea funcţiei dominante a unui fapt de folclor cu alta (mutaţie- 
înlocuire). 

Cea mai spectaculoasă mutaţie-schimbare este trecerea unui text 
folcloric din regim neritual în regim ritual şi, respectiv, deritualizarea 
unei creații rituale la origine. Despre ritualizare (mutaţie-schimbare) 
putem vorbi în cazul cântecelor epice (iniţial nerituale) care au fost 
incluse în repertoriul nunții, în special în sudul Transilvaniei. Exemple 
de astfel de cântece epice integrate ritualului nupţial sunt: Ghiţă 
Cătănuţă, Cântecul nunului ş.a. 

Pierderea statutului ritual a unor tipuri de texte folclorice este discutată 
mai ales în cazul ghicitorii, existând indicii care atestă originea rituală a 
acestei categorii incluse astăzi în folclorul copiilor. 

Mutaţiile funcţionale de tipul reierarhizării funcţiilor se înregistrează în 
evoluția obiceiurilor, vechile funcţii ritual-magice ale acestora lăsând 
locul principal unor funcţii mai noi, de divertisment şi păstrare a 
tradiţiilor locale. 

Mutaţia funcţională [de tip înlocuire, n.n.] implică o schimbare în 
ierarhia functiilor, trecerea în poziţie dominantă a unei funcții 
subiacente, fără ca vechea funcţie să dispară. 

[Pop 1999:16] 


5.7. Evoluţia obiceiurilor populare tradiționale: de la ritual la 


spectacular. 

1) 
2) 


Sensul religios al obiceiurilor populare tradiționale s-a pierdut, gradual: 
datorită preluării funcţiei de comunicare dintre uman şi divin de către 
instituţia sacerdotală creştină şi 

datorită interzicerii manifestării religiozităţii de către ideologia comunistă 
oficială, în perioada 1947-1989. 

În al treilea rând, mediatizarea obiceiurilor şi transformarea lor în 
produse de consum a impus necesitatea accentuării laturii spectaculare 
a ritualurilor, care are un impact mai pronunţat asupra unor “beneficiari” 
din afara comunităţii folclorice. 

Cu toate acestea, funcţia de normare a vieții grupului tradițional 

deținută de obiceiuri nu a dispărut, pentru că nu au dispărut nici 
“trecerile” pe care riturile calendaristice sau familiale le modelează 
favorabil. Anotimpurile se succed, oamenii se nasc şi mor după ritmurile 
implacabile ale naturii. Comunitatea tradiţională se conduce încă după 
rosturile rituale, deşi multe explicaţii ale acestora s-au pierdut sau par 
demonetizate în contextul mentalitar şi cultural actual. 

Diversificarea ofertei culturale accesibile “insului folcloric” determină şi 
multiplicarea opţiunilor sale de refuncţionalizare a obiceiurilor. De la 
supralicitarea funcţiei rituale din dorința de redescoperire a credințelor 
strămoşeşti până la conştientizarea funcţiei identitare a tradiţiei locale în 
patrimoniul naţional şi european, de la magic la spectacular şi de la 
social la estetic, tabloul dinamic al interpretărilor obiceiurilor populare 
tradiționale le demonstrează longevitatea şi vitalitatea. 


Răspunsuri şi comentarii la testele de autoevaluare propuse: 
5.1.1A 2F 3F 4A 5F. 

Dacă nu aţi răspuns corect, recitiți definițiile conceptelor operaționale 
din tabelul de la secvenţa 5.1 


5.2. 1d, 2a,b, 3b,c, 4f,g 5e. 
Dacă nu aţi răspuns corect, recitiți tabelul de la secvenţa 5.3 

pih Lucrarea de verificare 2 
=] Alcătuiți un eseu de 200 - 250 de cuvinte cu următoarea temă: 
Obiceiurile populare tradiționale sunt un mecanism creator şi 
păstrător de ordine şi de cultură [Pop 1999:8]. 
Eseul trebuie să conţină, obligatoriu: 


e o definiţie a obiceiurilor populare tradiționale 

e Explicaţia modului în care obiceiurile populare tradiționale 
creează şi mențin ordinea socială şi cultura unei comunități. 

e Un exemplu de obicei popular tradițional românesc care 
ilustrează ideea din citat (este creator şi păstrător de ordine şi 
cultură) 

Pentru realizarea eseului, recitiţi unitatea de învăţare 5 şi citiți în 

special, paginile din bibliografie recomandate pentru secvențele 5.2, 

5.3 şi 5.7. 

Citiţi criteriile de evaluare a lucrării la sfârşitul unităţii de învăţare 5. 


Criterii de evaluare a lucrării de verificare 2 

1% trimiterea eseului 

2,5% includerea în eseu a unei definiţii corecte a obiceiurilor populare tradiționale 

2,5% explicaţia pertinentă a modului în care obiceiurile populare tradiționale creează şi 
menţin ordinea socială şi cultura unei comunități. 

2% includerea în eseu a unui exemplu de obicei popular tradiţional românesc care 
ilustrează ideea din citat 

1% redactarea corectă 

1% elemente de originalitate 


5.8 Lecturi complementare pentru Unitatea de învățare 5: Poezia de ritual şi 
ceremonial 

Mihai Pop, Obiceiuri tradiționale româneşti, ediţie revăzută cu note şi postfață de Rodica 
Zane, Ed. Univers, Colecţia Excellens, Bucureşti, 1999: 13-41 (sau ediţia din 1976, 
capitolele 1-3). 


Pt. 5.1. Pop, op.cit.:33-37. 

5.2. Pop, op.cit.:38-41. 

5.3. Mihai Pop — Pavel Ruxăndoiu, Folclor literar românesc, Bucureşti, Editura Didactică şi 
Pedagogică, 1978: 138-141. 

5.4. Pop, Ruxăndoiu, op. cit.:129-130. 

5.5. Pop, Ruxăndoiu, op. cit.:118-119. 

5.6. Pop, op.cit.:15-21 

5.7. Pop, op.cit.:196-215. 

Unitatea de învăţare nr.6 


Poezia obiceiurilor calendaristice (de peste an) 


Cuprins 

Obiective Ed IGANONAlES a esp ciu ee e careicai beta ee Veiat cae cz e ao lu azot ci alba Cta ci eat gi a aaa 68 
6.1 Prezentarea celor mai importante obiceiuri din calendarul popular... 68 
6.2 Poezia obiceiurilor de Crăciun: context, clasificare, structură, funcții ..............mmeeeeeeeeeee 69 
6.3 Poezia riturilor agrare: context, structură, funcţii. ............cmneeeee nenea 73 
6.4 Sincretisme culturale şi funcţionale în poezia obiceiurilor calendaristice ..................... 76 
6.5 Similitudini şi distincţii între tipurile de poezii incluse în obiceiurile calendaristice........ 77 
Răspunsuri şi comentarii la testele de autoevaluare propuse... 78 
6.6 Lecturi complementare pentru Unitatea de învăţare 6... 79 


Obiective educaționale 

La sfârşitul parcurgerii unităţii de învăţare 6, cursanții trebuie să obțină 

capacitatea de a: 

a. descrie cele mai importante obiceiuri din calendarul popular cu 
acuratețe de 80% 

b. identifica apartenenţa unui text de colind la o anumită categorie cu 
acuratețe de 80% 

c. interpreta dubla funcţie rituală a Pluguşorului — calendaristică şi 
agrară - în trei fraze 

d. prezenta cel puţin trei exemple de sincretisme culturale şi 
funcţionale ce se pot recunoaşte în textele poetice din repertoriul 
obiceiurilor calendaristice 

e. explica diferenţele dintre: 

— cântece de stea şi colinde 

-colinde de copii şi colinde de ceată 

- colinde şi Pluguşor 


6.1. Prezentarea celor mai importante obiceiuri din calendarul popular. 


Precizia şi eficiența calendarului ţăranului sunt asigurate de stabilitatea 
reperelor cosmice  (echinocții, solstiţii, faze lunare) şi terestre 
(bioritmurile de reproducere ale animalelor, migrația păsărilor, 
înfrunzitul şi desfrunzitul codrului etc. [Ghinoiu 2001:240] 


Momentele-reper ale calendarului popular, sacre şi festive totodată 
sunt, în prezent, Crăciunul, Anul Nou şi Paştele, subliniind importanța 
pe care o joacă, în actualitate, pentru comunităţile tradiționale, dar şi 
pentru societatea românească în general, calendarul creştin [Hedeşan 
2005:391]. 


În vreme ce obiceiurile de la Crăciun (colindatul, Moş Ajunul, teatrul 
popular ritual ş.a.) şi Anul Nou (Pluguşorul, jocurile cu măşti, Sorcova, 

Semănatul, Vasilca ş.a.) sunt obiceiuri cu dată fixă, tradiţiile populare 
asociate sărbătorii Paştelui sunt numite obiceiuri cu dată fixă mobilă, 
pentru că data calendaristică a Paştelui se schimbă de la an la an, dar 
este stabilită în funcţie de fazele lunii, având ca reper fix echinocțiul de 
primăvară (Paştele “cade” în prima duminică postechinocţială cu lună 
nouă). Cele mai importante obiceiuri populare calendaristice de 
primăvară sunt legate de sărbătoarea pascală: aprinderea focurilor vii şi 
strigarea peste sat de Lăsata Secului (începutul postului Paştelui), 
pregătirea ofrandelor alimentare pentru cei morţi de Joimari (ultima zi 
de joi din post), vopsirea ouălor şi îmbrăcarea (“primenirea”) cu haine 
noi pentru noaptea Învierii, pomenile rituale din perioada postpascală 
(din Duminica Tomii — Paştele Blajinilor, de Înălțare/ Ispas — Paştele 
Cailor sau Joia lepelor, din sâmbăta Rusaliilor — Moşii de Vară) şi, în 
sudul ţării, Lăzărelul în sâmbăta Floriilor şi Căluşul în săptămâna 
Rusaliilor. 


O serie de obiceiuri populare cu dată fixă (Mărţişorul — la 1 martie, 
Mucenicii — la 9 martie, Sânzienele şi Drăgaica la 24 iunie), păstrate în 
perioada dintre începutul primăverii şi solstițiul de vară amintesc faptul 
că în Antichitate anul calendaristic începea la 1 martie. Roma fixează 
oficial data Anului Nou la 1 ianuarie în 153 î.Hr., iar la români, data de 1 
ianuarie este legiferată ca primă zi a anului calendaristic abia în 1701 
[Pop 1999:44]. În vechime, Anul Nou începea odată cu regenerarea 
naturii şi era marcat de rituri cu scop de a asigura fertilitatea 
pământului, în care erau prezente simboluri agrare şi vegetale. 
Schimbarea de dată a Anului Nou, de la 1 martie la 1 ianuarie, a atras 
după sine “retragerea” unor obiceiuri dinspre primăvară spre iarnă. 
Astfel se explică, de exemplu, abundența de elemente agrare din 
Pluguşor, aparent nepotrivite cu un obicei de iarnă, dar perfect 
justificate dacă ţinem seama de vechiul context temporal de interpretare 
a acestui ritual şi anume 1 martie, dată ce inaugura o perioadă 
favorabilă cultivării pământului. 


În afară de obiceiurile calendaristice cu dată fixă şi de cele cu dată fixă 
mobilă, în cultura populară românească întâlnim şi obiceiuri cu dată 
mobilă, care sunt practicate ori de câte ori sunt întrunite condiţii care le 
fac necesare. Cele mai importante obiceiuri populare calendaristice cu 
dată mobilă sunt obiceiurile de invocare a ploii (Paparuda, Caloianul) şi 
obiceiurile de seceriş (Buzduganul în sudul Transilvaniei — [ara Oltului şi 
Cununa în vestul Transilvaniei — zona Crişurilor). Ambele tipuri de 
obiceiuri menţionate constituie răspunsuri culturale specifice la nevoile 
unei civilizaţii agrare. Există şi alte obiceiuri ocupaţionale cu dată 
mobilă, conservând rituri pastorale, viticole etc., dar mai sărace în 
elemente folclorice (muzicale, literare şi coregrafice). 


Poezia obiceiurilor calendaristice include creații legate de obiceiul 
pluguşorului, colindatului, umblatului cu steaua, sorcova, de teatrul 
popular (cu măşti, religios şi cu tematică haiducească sau istorică), din 
cadrul obiceiurilor de Anul Nou, precum şi poezia riturilor de invocare a 
ploii (scaloianul şi paparudele), a drăgaicii, lăzărelului şi cea a a 
obiceiurilor de la sfârşitul  secerişului, conservate în folclorul 
transilvănean [Pop, Ruxăndoiu 1978:143]. 

Test de autoevaluare 6.1 

Identificaţi categoria din care fac parte obiceiurile de mai jos: a)obiceiuri 
cu dată fixă; b)obiceiuri cu dată fixă mobilă; c)obiceiuri cu dată mobilă, 
notând literele a), b) sau c) în dreptul numelor obiceiurilor. Citiţi 
răspunsul corect la sfârşitul unităţii de învăţare 6. 

1.Cununa (de seceriş); 

2.colindatul; 

3.Pluguşorul; 

4.Paparuda; 

5.Lăzărelul; 

6.Caloianul 

(Scaloianul); 

7.Căluşul; 

8.Drăgaica; 

9.Mărţişorul; 

10.Sorcova 


6.2. Poezia obiceiurilor de Crăciun: context, clasificare, structură, 


funcții 


Context 


Clasificare 

Obiceiul colindatului este mai vechi decât creştinismul, el prezentând 
asemănări cu sărbătoarea romană a Saturnaliilor şi elemente ce pot fi 
explicate prin supraviețuirea, de-a lungul timpului, a cultului solar al 
zeului persan Mithra, o divinitate populară atât în Imperiul Roman cât şi 
în spaţiul geto-dacic. 


Suprapunerea sărbătorii naşterii Fiului Domnului peste alte festivități 
anterioare se datorează imperativului — simţit de ierarhii bisericii — de a 
respecta anumite tradiţii culturale, pentru asigurarea impunerii 
calendarului creştin în rândul poporului, dar şi valorii astronomice a 
datei de 25 decembrie, ziua de Crăciun marcând solstițiul de iarnă, 
punct nodal pentru răsturnarea duratelor zilei şi a nopţii în favoarea 
celei dintâi. Colindatul de Crăciun se constituie astfel ca o celebrare a 
victoriei luminii asupra întunericului, permiţând revitalizarea ciclului 

cosmic şi “înnoirea” timpului. 


Ceata de colindători (ceata de feciori, butea sau berea junilor în Ardeal) 
este compusă, în mod ritual, dintr-un număr de 10-20 sau chiar mai 
mulți tineri şi are un rol însemnat în desfăşurarea, după rânduială, a 
sărbătorilor calendaristice, dar şi a riturilor premaritale sau nupțţiale. 
Tinerii se strâng din vreme la o gazdă pentru a repeta colindele şi în 
Ajunul Crăciunului, seara, pornesc din casă în casă (de la marginea 
satului sau de la gospodăriile personalităţilor satului), cântând colinde şi 
fiind răsplătiți cu alimente, băutură şi bani. 


Colindele se pot clasifica în funcţie de criterii contextuale, structurale şi 
funcționale, în următoarele categorii: 

1. după criteriul apartenenței tematice la un anumit context cultural: 
colinde /aice (precreştine) şi colinde religioase (creştine). 

2. după criteriul actanţilor (interpreţilor sau performerilor) colindei: 
colinde de copii şi colinde de ceată. 

3. după criteriul destinatarului (beneficiarului), colindele laice sunt: 
colinde cu urare generalizată (de gospodar), adresate întregii familii şi 
colinde cu urare individualizată (de fecior, de fată, de prunc, de tineri 
căsătoriţi, de văduvi, de doliu ş.a.). 

4. după criteriul locului de interpretare a colindei: colinde de fereastră 
(cântate la fereastra caselor, având ca teme vestirea sărbătorii sau 
cererea permisiunii de a colinda), colinde de casă (cântate în prag sau 
în casă, în jurul mesei de Crăciun), colinde de zori, cântate 
la.încheierea colindatului din sat, pe uliţă sau pe o înălțime, vestind 
astfel finalizarea cu succes a misiunii rituale şi sociale a colindătorilor. 

1. după criteriul functiei colindelor în cadrul ritualului: colinde 
protocolare [Brătulescu 1981: 36], conținând aproape în exclusivitate 
referiri la ritualul colindatului (colindele de fereastră şi colindele de zori 
sunt de acest tip) şi colinde propriu-zise. 


Unii cercetători ai culturii populare româneşti au remarcat faptul că 
fenomenul colindatului poate fi întâlnit şi în alte momente importante ale 
calendarului popular, devenind o formă specializată de semnalare a 
atmosferei festive. Astfel, în câteva zone ale ţării s-au înregistrat colinde 
de Sân' Nicoară (Sf. Nicolae), de Bobotează, de Florii, de Paşti etc. 
[Breazul(1938)1993:461 şi urm.] 


Motivele epico-descriptive ale colindelor conturează un repertoriu 
extrem de divers: portretele bătrânului Crăciun sau al fetei frumoase din 
leagănul de mătase, lupta tânărului cu un animal fabulos (leul, dulful de 
mare), vânarea cerbului sau a ciutei, alergarea cailor ş.a. în colindele 
laice şi: facerea lumii, naşterea lui lisus, competiţia dintre Sf. lon şi Sf. 
Duminică, drumul Maicii Domnului în căutarea Fiului, sfârşitul lumii - în 
colindele religioase. În Transilvania, tema mioritică şi cea a sacrificiului 
pentru zidire (Meşterul Manole) circulă sub formă de colinde, 
funcţionând în special ca nişte colinde de doliu, adresate familiilor aflate 
în situaţia de a-şi plânge un membru dispărut recent. 

Monica Brătulescu a publicat în 1981 tipologia colindelor, conţinând 217 
tipuri şi 10 mari categorii, reflectând astfel varietatea repertoriului şi 
semnificaţiile deosebite ale acestei categorii folclorice. 


Colindele au structuri diferite, în funcţie de tipul funcţional pe care îl 

Structură ilustrează. Elementele stabile sunt: refrenul (Lerui ler; Florile dalbe; 
Domnului, domn bun; Cunună de vineţele; Ziurel de ziuă etc.), urările 
directe din finalul textelor, identificarea eroului din secvențele narativ- 
descriptive cu destinatarul colindei, atmosfera fabuloasă creată prin 
hiperbolizarea elementelor din sistemul real de referință al textului. 
Foarte multe colinde conţin referiri la ritualul colindatului, conservând 
poetic şi vechi rituri de purificare sau fertilizare, neasociate obligatoriu 
contextului ceremonial din prezent. 


Realizarea urării în colinde se poate exprima indirect - prin structuri 


epico-descriptive hiperbolice, cu funcţie idealizantă - şi direct, în 
secvenţe lirice rezumate în câteva versuri. De multe ori, din urarea 

directă aflăm precis şi cine este destinatarul colindei, apărând uneori 
dificultăţi de clasificare datorate complexităţii textelor. 


Funcţiile colindelor sunt variate, dictate de suprapunerile culturale 
manifestate la nivel textual şi contextual: 

- rituală, de reiterare a mitologiei solstițiale şi ulterior religioase; de 
vestire a sărbătorii, de urare şi felicitare; magic-augurală (de asigurare, 
prin forța magică a cuvântului, a unei evoluții superlative a 
destinatarului colindei - şi prin aceasta, a întregii comunităţi - în 
următorul ciclu astronomic); spectaculară; premaritală (pentru colindele 
de fecior, de fată, de logodnici); socializantă; economică. 

Caracteristice pentru colindatul creştin sunt o funcție narativă, de 
propagare a substanței evanghelice şi a mesajului ei, o funcţie liturgică, 
legată de stabilirea şi consacrarea gesturilor şi a materiilor rituale 
creştine, o funcţie simbolică, prin care sistemul de credințe şi de 
obiceiuri al societății tradiționale este asimilat în aceste texte sub chipul 
unor imagini şi personaje alegorice [Zane 2004:107] 


Caracterul social al colindatului a fost studiat de etnologi (Pop, 1999, 
mai ales pp.82-83), observându-se că, în perioada sărbătorilor de iarnă, 
ceata de feciori acţionează ca o adevărată instituţie tradiţională, 
impunând autoritar o scară de valori culturale ce va avea drept rezultat 
atribuirea de "roluri de prestigiu" membrilor comunităţii. Din acest punct 
de vedere ne putem explica şi formele de sancţionare a caselor care 
nu-i primeau pe colindători: gesturi agresive (scoaterea porţilor din 
balamale, murdărirea zidurilor caselor etc.) însoţite de interpretarea 
unor texte imprecative, un fel de anti-colinde asemănătoare 
blestemelor, întreg fenomenul fiind cunoscut sub numele de 
"descolindat". 


Făcând parte, alături de Pluguşor, din complexul sărbătoresc al 
schimbării anului, colindele apar în mediul folcloric în concurenţă cu alte 
forme rituale de festivizare: cântecele de stea (diferite de colinde prin 
originea cultă şi conţinutul liniar al textului şi obiceiului), Moş Ajunul 
(urările copiilor, reduse la vestirea Crăciunului şi cererea de a fi 
răsplătiți), lrozii sau Vicleimul (teatru popular cu tematică religioasă), 
Turca (joc de mascaţi nelipsit în trecut din suita colindătorilor 
transilvăneni) ş.a. 


Test de autoevaluare 6.2 
Citiţi cu atenţie colindele de mai jos (refrenul este versul subliniat) şi 
rezolvati următoarele cerinţe: 


1. clasificați cele două colinde, după criteriul destinatarului sau 
după criteriul funcției lor în cadrul ritualului. 
2. explicați într-un paragraf care este semnificația fulgului d-aurel 


din colindul nr.2, ținând cont de contextul cultural al sărbătorii 
Crăciunului 
Citiţi răspunsurile la sfârşitul unității de învățare 6 

Colindul nr. 1 

[Şerb 1967:21-22] 

Din forma ineluluiu, 
Junelui, junelui bunu, 
Luai urma leuluiu 

şi o luai şi o aflaiu, 
Colea-ncoaci colea- 
ncoleare, 

Colea-n vârful munţiloru, 
Sub poalele braziloru. 
Găsii leul adormitu, 
Adormit, nepomenitu. 
Leul din somn se trezeare 
şi către june-mi ziceare: 

- Ce-ai cătat junel pe-aici? 
Doar călile le-ai zmintitu 
Ori murgu ţi-o bolânzitu? 
June din grai îi grăiare: 

- Călile nu le-am zmintitu 
Murgu nu mi-a bolânzitu, 
Ci-am venit să ne luptămu, 
să ne-alegem de viteji. 
Se luară, se luptară, 

Zi de vară până-n seară. 
Când fu aicea-n cap de 
seară, 

Pusă leu pe june josu. 


Colindul nr. 2 
[Teodorescu 
(1885)1985 1:51] 
Dalbe zori de ziuă 
Voi nu vă grăbiţi 

Şi nu-mi răsăriți, 
C-am fost depărtați 
Pest-ăi vârfi de munți, 
Unde nencetat 

Doi vulturi se bat 
Printr-un mic norel, 
P-un fulg d-aurel 
Noi ni i-am bătut, 
Fulgul le-am luat 
Şi noi l-am adus 

‘N plasa arcului, 

‘N coama murgului, 
Şi noi l-am ferit 

De văpăi, 

De ploi, 

June cum se meşterere 
De sub leu iară ieşere. 
Se luară a doua oară, 

Zi de vară până-n seară, 
Pusă june pe leu josu, 
Cum mi-l pusă zgardă-i 
pusă, 

şi mi-l leagă-n curea 
neagră, 

şi-l scobori jos la ţară, 
Jos la țară-n târg de mară, 
Pe ulița greciloru, 

Tot în fața feteloru, 

şi-n cinstea părinţiloru 
câți pe june mi-l vedeau 
Toată lumea-l fericeau: 
Ferică de maica-sa-re, 
Ce băiat o-nfăşiatu 
De-mi aduce leu legatu, 
Leu legat nevătămatu, 
Nici în puşti că nu-i 
puşcatu, 

Nici în săbii nu-i tăiatu, 
Numa-n lupte că sunt 
drepte, 

De la Dumnezeu înțelepte. 


Şi noi l-am ferit 

De praf, 

De pulberi. 

Şi noi l-am adus 
Verde şi frumos 
Cestuia domn bun, 
Bun domnul (cutare), 
C-are feţi şi fete. 
Poarte-l sănătoşi, 
Rar, 

La zile mari, 

Ziua de Crăciun 

Şi de Bobotează 
Când preoți botează, 
Lumea creştinează. 
Bună vremea-n casă, 
Boieri, dumneavoastră. 
La mulți ani cu bine 
Şi cu sănătate. 

6.3. Poezia riturilor agrare: context, structură, funcții. 


Context 

ja 


Pluguşorul 

Pluguşorul face parte atât din sistemul obiceiurilor calendaristice 
(marcând începutul anului), cât şi din sistemul obiceiurilor agrare (prin 
conţinutul referitor la ansamblul muncilor necesare pentru cultivarea şi 
valorificarea grâului). 


În mod tradițional, Pluguşorul se interpretează în seara de 31 
decembrie (Ajunul Anului Nou) şi constă într-o suită de gesturi rituale: 
tragerea unei brazde de plug în curtea gospodarilor-gazde, imitarea 
zgomotelor produse de lucrarea pământului (cu ajutorul unei recuzite 
sonore compuse din buhai — instrument muzical specific pentru 
Pluguşor, scoțând un sunet asemănător mugetului boului, bice, clopoței 
sau tălăngi, fiare de plug ş.a.) şi scandarea unui text ce are ca subiect 
transformarea grâului în pâine. 

Pluguşorul se întâlneşte în forma ritual-spectaculară descrisă mai sus 
în Moldova (cel mai frecvent), Muntenia şi Dobrogea. În Transilvania, 
cercetările etnografice nu au semnalat existența P/uguşorului ca obicei 
performat în Ajunul Anului Nou, dar au revelat faptul că textul de 
Pluguşor se păstrează în cadrul obiceiului colindatului sau al obiceiului 
cununii de seceriş. Astfel, recunoaştem textul Pluguşorului în “colinda 
grâului” sau “colinda colacului” şi în oraţia de mulțumire pentru daruri 
rostită de vătaful cetei de colindători la încheierea colindatului de la o 
casă şi numită “mulțămita la colac”. De asemenea, poezia Pluguşorului 
poate fi întâlnită şi ca text ritual (“descântecă”) în structura ceremonială 
a obiceiului cununii de la seceratul grâului. 


Vasile Adăscăliței este de părere că obiceiul Pluguşorului este o creație 
proprie românească deşi multe din constituentele sale sunt regăsite şi 
în viața folclorică a altor popoare. Fiind alcătuit dintr-o sumă de fapte 
inegale ca vârstă, dar închegate unitar, Pluguşorul reprezintă o sinteză 
a culturii spirituale de tip agrar de până la epoca formării poporului 
nostru [Adăscăliţei 1987:150-152]. 


Ceata de Pluguşor este compusă în general din bărbaţi tineri, dar pot 
merge “cu uratul” şi copii, gospodari mai vârstnici sau femei, în funcţie 
de tradiția zonală, modelată de condiţiile istorico-sociale şi de 
mentalitatea referitoare la practicile agrare. Actanţii se deosebesc de 
alți participanţi la complexul obiceiurilor de Anul Nou (componenții 
cetelor de mascaţi, interpreţii de teatru popular ş.a.) prin îmbrăcămintea 
țărănească tradiţională, fără ornamente colorate şi prin lipsa măștii. 


Textul este recitat (scandat/ strigat) de către conducătorul cetei, cel mai 
frecvent, dar s-a înregistrat şi interpretarea Pluguşorului pe secvențe, 
rostite pe rând de mai mulţi membri ai grupului de urători. Pauzele 
dintre secvențe sunt semnalate de interjecţii şi formule specifice 
(“Mânaţi, măi!” etc.), dând tonul vacarmului regizat pentru a spori 
veselia participanţilor. În acelaşi timp, însă, rolul zgomotului în 
sărbătorile calendaristice este şi unul apotropaic, de alungare a 
spiritelor rele aflate în libertate pe pragurile dintre ciclurile temporale. 

Poezia Pluguşorului are o structură descriptiv-narativă, cu scurte 
Structură intercalări lirice în momentele exprimării urărilor directe. Varianta 
transilvăneană a Pluguşorului are o valoare etnografică mai pronunţată, 
relatând, într-un limbaj arhaic şi cu o terminologie de specialitate, 
succesiunea riguroasă a muncilor agricole, de la fâurirea plugului şi 
până la scoaterea colacilor obţinuţi din făina cea nouă din cuptor. 
Varianta bucovineană a Pluguşorului este mult mai amplă şi conţine o 
introducere şi o încheiere cu funcţie de a asigura legătura dintre text şi 
context, făcând referire la urători, la momentul desfăşurării obiceiului, la 
protocolul ritual pus în mişcare cu această ocazie, etc. De asemenea, 
putem observa un anumit grad de dramatizare în acest Pluguşor. 
personajele sunt mai precis individualizate, adeseori apar dialoguri 
dinamice împletite cu observaţii pertinente pentru reflectarea relaţiilor 
sociale din comunitatea tradițională. Personajul principal din Pluguşor 
este un gospodar bogat şi înzestrat cu maximă competenţă în materie 
de agricultură. Astfel, el acţionează consonant cu un tipar eroic al 
ocupației respective. Valoarea mitică a protagonistului Pluguşorului este 
potențată în unele variante de numele primit de acesta: Traian 
(împăratul roman fiind foarte popular în acest context prin varianta de 
Pluguşor pusă în circulaţie de Vasile Alecsandri), Sf. Vasile ş.a. 


Funcţia Pluguşorului a fost la origine cea rituală, de reiterare a mitului 

Funcție agrar al comunităţii, asimilat începutului de an, momentul cel mai 
favorabil pentru a atrage bunăvoința forțelor sacre asupra oamenilor şi 
ogoarelor. În trecut, este neîndoielnic faptul că funcţiona în cadrul 
Pluguşorului şi o magie a gestului şi a cuvântului, cu finalitate 
apotropaică şi  fertilizatoare. Totodată, remarcăm şi o funcţie 
spectaculară a obiceiului, manifestată concomitent cu funcţiile de 
festivizare (vestire a sărbătorii) şi de urare şi felicitare. Nu putem neglija 
nici funcţia socializatoare (de afirmare a solidarităţii grupului tradiţional), 
dar nici pe cea economică, de obţinere a alimentelor sau banilor, o 
motivaţie foarte actuală a uratului cu Pluguşorul pentru multe cete 
active. Textul de Pluguşor, conservat în Transilvania în cadrul obiceiului 
colindatului, are şi o funcţie etnografică, fiind numit de Dumitru Pop un 
mic tratat de agrotehnică primitivă [Pop 1989:40]. 


zih Test de autoevaluare 6.3 

P= | Citiţi cu atenție fragmentul de Pluguşor de mai jos şi selectați: a) un 
E fragment care indică data calendaristică anuală a interpretării textului; 
b) un fragment care se referă la caracterul agrar al textului. Transcrieţi 
fragmentele selectate în spațiul liber de mai jos. 
Citiţi răspunsul la sfârşitul unităţii de învăţare 6. 

Pluguşorul 

[Teodorescu (1885)1985 
1:101-109] 

Bună vremea, 

Bună vremea! 

Bade gazdă, odihneşti 

Ori numai ne amăgeşti, 
Ori plugăraşi nu doreşti, 
Căci te cam posomoreşti. 
Noi cu plugul ne-am luat 
De cu seara ce-a-nserat, 
ş-am fi venit mai demult, 
Dar noi nu ne-am priceput: 
Ca copiii am făcut; 

Dară şi d-acuma-i bine 
Căci mâine-i Sfântul Vasile. 
Mânaţi, băieţei! 

-Hăi! hăi! 

Într-o joi de dimineață 

S-a sculat badea din faţă, 
Dimineaţa s-a sculat, 

Pe ochi negri s-a spălat; 
lar soția dumisale, 
Preacinstita gazdă mare. 
Un şcir alb în mâni i-a dat 
şi s-a şters pe mâni curat, 
Apoi iară s-a-turnat, 

Un peptene şi-a luat, 
Chica neagr-a peptănat, 
În strai nou s-a îmbrăcat, 
La icoane s-a-nchinat, 

şi, ieşind afară-ndat, 

Din bucium a buciumat. 
Slugile şi-a adunat, 
Slugilor porunc-a dat 

La ocol d-au alergat, 

ş-au scos doisprezece boi 
Dintre cei mai buni de soi: 


În coadă codălbei, 

În frunte tintăței; 

Mici de statură, 

Buni de trăsură, 

Cu coarnele belciugate, 
Cu aur suflate. 

Mânaţi, băieţei! 

- Hăi! hăi! 

şi-şi luase bădişorul 
Tăvala şi pluguşorul, 
Cei doisprezece bourei 
şi doisprezece plugărei; 
şi-apoi mi-a plecat, 

S-a dus la arat 

La câmpul durat, 

La măru-nrotat, 

Pe un deluț ascuțit 

Ca o dungă de cuțit. 
Ajungând 

şi-ncepând, 

A brăzdat 

ş-a arat 

În lungiş 

şi-n curmeziş: 

Brazdă neagră-a răsturnat, 
Grâu de vară-a revărsat, 
Grâu de vară 

Cu secară, 

Să răsară 

Până-n seară, 

S-alunge foamea din ţară, 
Pe păgâni de pe hotare, 
Grâu mărunt, 

Arnăut... 

şi-a dat Domnul, s-a făcut, 
Pe la vară şi mai mult. 
Mânaţi, feciorei! 

-Hăi! hăi! 


Boi bourei (...) 


2. Riturile de invocare a ploii: Paparudele şi Caloianul 
În cultura populară românească, ploaia fertilă este atrasă deasupra 
ogoarelor prin riturile de invocare a ploii: Paparudele şi Caloianul. 
Cântecul paparudelor era o incantaţie pentru ploaie [Pop 1999:121], 
performată de fete tinere, în timp ce dansau îmbrăcate sumar, cu 
cingători din frunze, iar gospodarii satului ieşeau la porți şi le udau cu 
apă. Caloianul (Scaloianul) constă în “sacrificarea” unei păpuşi din lut. 
După o înmormântare fictivă, însoţită de un cântec ritual, păpuşa este 
aruncată într-o fântână sau este lăsată să plutească pe o apă 
curgătoare, în virtutea credinței că acest sacrificiu simbolic va avea 
drept urmare pornirea ploilor [Pop 1999: 123-127]. 

3. Obiceiurile de seceriş 

Încheierea ciclului agrar este consacrată în Transilvania de obiceiurile 
Buzduganului ([ara Oltului) şi Cununii de secerat (vestul Ardealului). 
Dealu Mohului este cântecul ritual interpretat de secerătorii din [ara 
Oltului în alaiul care aduce cu fală la casa gospodarului o cruce din 
spice, numită “Buzdugan”, ce semnifică reuşita acţiunii de recoltare. 
Acest cântec ritual este construit pe aceleaşi principii ca şi colindele. 
Motivului fabulos, în care Sora soarelui îşi dispută întâietatea cu Sora 
vântului, îi urmează secvenţa urării şi apoi cea prin care se cer darurile 


[Pop 1999:133]. 


La încheierea seceratului, femeile din vestul Transilvaniei (Cluj, Alba, 
Bihor, Sălaj, Bistriţa-Năsăud) împleteau o cunună rotundă din primele, 
ultimele sau cele mai frumoase spice ale holdei. Cununa era purtată de 
cea mai tânără sau cea mai frumoasă dintre secerătoare, care mergea 
în fruntea tuturor celorlalţi spre casa gazdei. Femeile din alai cântau pe 
drum Cântecul cununii, cu versuri descriptive, evocând rodul bogat şi 
prezentând secvențe comune cu textul de Pluguşor. 


6.4. Sincretisme culturale şi funcționale în poezia obiceiurilor 
calendaristice 


Apărute într-o cultură predominant orală, creaţiile folclorice nu au o dată 
precisă de naştere. Le putem aproxima vechimea numai dacă le 
analizăm comparativ, încercând să recunoaştem într-un text repere 
temporale care ne permit să-l raportăm la o anumită perioadă istorică, 
fie direct, fie prin analogie cu texte asemănătoare consemnate în 
documente. Deşi se vorbeşte despre “atemporalitatea” folclorului şi 
despre vechimea lui “imemorială”, creaţia orală tradiţională nu este de 
fapt ruptă de realitate, ci răspunde cu propriul ei arsenal expresiv 
epocilor pe care le traversează. De exemplu, în acelaşi colind pot fi 
introduse un personaj mitic străvechi (precum bătrânul Crăciun) şi o 
figură religioasă mai recentă (Dumnezeu sau lisus). Vorbim, în acest 
caz, despre prezența unui sincretism de coduri culturale în textul 
respectiv, demonstrând adaptarea unui colind precreştin la viziunea 
creştină despre lume. În folclorul românesc întâlnim şi sincretisme 
culturale determinate de interacțiunile dintre cultura romană şi cultura 
dacică, dintre cultura romană şi elemente culturale slave şi chiar dintre 
cultura populară şi cultura cărturărească sau cultura de consum. În 
general, sincretismele culturale caracterizează textele poetice rituale, 
fiind un indiciu dublu de vechime şi de continuitate în timp a acestora. 


Este tipic pentru folclorul literar al obiceiurilor ca acelaşi text să 
îndeplinească simultan mai multe funcţii, creându-se un sincretism 
funcţional. Astfel, Pluguşorul are o funcţie magic-rituală, de câştigare a 
bunăvoinţei divine pentru asigurarea unui an prosper pentru 
comunitate, o funcţie de vestire a sărbătorii, una de urare şi felicitare, 
una socială (de solidarizare a membrilor grupului, incluşi în circuitul 
practicării urării), una economică (pentru urătorii interesaţi de un câştig 
material) etc. În timp, se produc mutații funcţionale, care aduc în prim 

plan doar câteva dintre funcţiile unui text ritual, fără ca celelalte să 
dispară însă cu totul. 


6.5. Similitudini şi distincții între tipurile de poezii incluse în obiceiurile 


calendaristice. 


78 


Problema confuziei între subcategorii distincte din repertoriul poetic al 
obiceiurilor calendaristice apare cu deosebire pentru folclorul festiv 
hibernal. Adesea, cântecele de stea, Pluguşorul, Sorcova şi jocurile cu 
măşti sunt numite toate “colinde”, în mod eronat, pentru că se 
diferenţiază semnificativ de colindele propriu-zise. Concret, cântecele 
de stea au origine cărturărească şi conţinut monotematic (istorisind 
călăuzirea magilor către locul naşterii lui lisus). Sunt cântate în Ajunul 
Crăciunului, de copii care umblă cu un element de recuzită specific 
(“steaua” din lemn sau carton, ornamentată strălucitor). 


Ca text poetic, Pluguşorul se deosebeşte de colindele propriu-zise prin 
conținutul monotematic (descrie munca agrară), modul de interpretare 
(recitat) şi contextul de interpretare (Ajunul Anului Nou, seara de 31 
decembrie). Cu toate acestea, în Transilvania, unde nu s-a consemnat 
Pluguşorul ca obicei de Anul Nou, textul de Pluguşor (monotematic şi 
recitat) este întâlnit la colindat (24 decembrie) sub forma Mulţămitei la 
colac. Colinda colacului (la Crăciun) şi anumite variante ale cântecelor 
de cunună (în cadrul obiceiurilor de seceriş), au un conţinut foarte 
asemănător cu cel al Pluguşorului, dar se cântă, nu se recită, aşa cum 
se întâmplă în cazul Pluguşorului propriu-zis. 


Jocurile cu măşti se interpretează cu predilecție în Ajunul Anului Nou, 
cu excepţia Turcăi, care însoțea, pe la jumătatea secolului XX, 
colindatul în Transilvania. Spre deosebire de colindele propriu-zise, 
jocurile cu măşti se caracterizează prin centralitatea elementului 
coregrafic, textul — atunci când există - fiind un simplu apendice ritmic al 
dansului. 


Test de autoevaluare 6.4 

Alcătuiţi un tabel cu principalele tipuri de texte poetice din repertoriul 
hibernal, precizând: 

- denumirea cea mai cunoscută a textului; 

- data de interpretare; 

- actanţii (cine interpretează textul); 

caracteristici ale textului (mod de interpretare, recuzită, elemente de 
conținut şi structură). 

Recitiţi, în scopul rezolvării corecte a exerciţiului, unităţile de învăţare 5 
şi 6. 

Răspunsuri şi comentarii la testele de autoevaluare propuse: 
6.1 1c 2a 3a 4c 5b 6c 7b 8a 9a 10a 
Dacă nu ați răspuns corect, recitiți secvența 6.1 


6.2 a) 1=colind cu urare individualizată (de fecior); 2=colind de zori. 
c)Fulgul d-aurel este o metaforă pentru lumina solară, care se 
regenerează simbolic după solstițiul de iarnă, marcat în folclorul 
românesc de sărbătoarea Crăciunului. Colindătorii aduc fulgul d-aurel la 
fiecare gospodărie colindată, garantând comunităţii vitalitatea noului 
timp inaugurat ritual (verde şi frumos). 

Dacă nu aţi răspuns corect, recitiți secvenţa 6.2. 


6.3 a) Noi cu plugul ne-am luat/ De cu seara ce-a-nserat,/ ş-am fi venit 
mai demult, /Dar noi nu ne-am priceput:/ Ca copiii am făcut;/ 

Dară şi d-acuma-i bine/ Căci mâine-i Sfântul Vasile. 

b) Ajungând! şi-ncepând,/ A brăzdat/ ş-a arat/ În lungiş/ şi-n curmeziş: 
Brazdă neagră-a răsturnat,/ Grâu de vară-a revărsat(...) (Observaţie: 
pot fi selectate şi alte fragmente care se referă la caracterul agrar al 
textului de Pluguşor) 

Dacă nu aţi răspuns corect, citiți din bibliografie Vasile Adăscăliței (vezi 
lecturi complementare), pag. 49-98. 


6.6 Lecturi complementare pentru Unitatea de învățare 6: Poezia obiceiurilor 
calendaristice (de peste an) 

Vasile Adăscăliţei, Istoria unui obicei. Pluguşorul, Ed. Junimea, laşi, 1987: 49-98; 141-153. 
Monica Brătulescu, Colinda românească. The Romanian Colinda (Winter-Solstice Songs), 
Ed. Minerva, Bucureşti, 1981: 71-100. 


Pt.6.1. lon Ghinoiu1997, Obiceiuri populare de peste an. Dicţionar, Ed. Fundaţiei Culturale 
Române, Bucureşti: VII-XIII, XV 

6.2 Mihai Pop, 1999 Obiceiuri tradiționale româneşti, ediţie revăzută cu note şi postfață de 
Rodica Zane, Ed. Univers, Colecţia Excellens, Bucureşti:46-83 

6.3. Adăscăliței, op.cit.: 49-9 

6.4. Brătulescu, op. cit.: 98-100, Pop, op. cit.:90-94. 

6.5. Adăscăliţei, op.cit.: 141-153, Brătulescu, op. cit.: 71-97. 

Unitatea de învăţare nr.7 


Poezia riturilor de trecere (a obiceiurilor vieții de familie) 

7.7 Lecturi complementare pentru Unitatea de învăţare 7... 92 


Obiective educaționale 

La sfârşitul parcurgerii unităţii de învăţare 7, cursanţii vor obține 

capacitatea de a: 

a. explica similitudinile şi distincţiile dintre riturile calendaristice şi 
riturile de trecere; 

b.descrie structura unui rit de trecere şi exemplifica această structură cu 
elemente componente ale riturilor de trecere din cultura populară 
românească; 

c.prezenta tipurile de texte poetice din repertoriul riturilor de trecere 
româneşti cu acuratețe de 80%; 

d.explica semnificaţia a cel puţin trei elemente simbolice şi alegorice din 
poezia riturilor de trecere; 

e.identifica cel puţin trei funcţii caracteristice pentru un text folcloric 
inclus în repertoriul poetic al riturilor de trecere; 

f. demonstra gradul de corespondenţă dintre un text poetic ritual (oraţie 
de nuntă, cântec ceremonial de înmormântare) şi ritul de trecere 
asociat lui. 


7.1  Riturile de trecere în ansamblul obiceiurilor tradiționale româneşti 


Aşa cum obiceiurile calendaristice încearcă să controleze relația dintre 
comunităţile umane şi timp, aşezând cosmicul sub semnul sacrului, 
riturile de trecere stabilesc un tipar cultural de traversare a momentelor 
celor mai importante din viața individului: naşterea, iniţierea în 
adolescenţă, căsătoria, moartea. 


În practică, riturile de trecere socializează biologicul, consacrând 
treptele existenței umane individuale prin raportarea lor rituală la un 
model mitic. Ca şi trecerile din natură (de la un an la altul, de la un 

sezon la altul), naşterea, nunta şi moartea sunt considerate praguri 
vitale, de a căror depăşire optimă depinde calitatea nu numai a vieții 
individului ci şi a vieţii întregii comunităţi tradiţionale. 

Vrând să deosebească cele două mari categorii de obiceiuri, cele de 
peste an şi cele legate de momente importante din viața omului, 
folcloriştii au accentuat caracterul colectiv şi ciclic al celor dintâi şi au 
remarcat că cele din urmă priveau mai mult viața individuală, iar 
desfăşurarea lor era legată de momente bine determinate, care nu se 
repetă [Pop 1999:141]. 


Cu toate deosebirile dintre ele, există însă şi o serie de trăsături care 


Comparație apropie riturile familiale de cele calendaristice: 

între riturile prezența secvenţelor rituale cu funcţie divinatorie sau premaritală în 

familiale şi cadrul obiceiurilor calendaristice (jocurile de “ghicire” a ursitei fetelor şi 

riturile flăcăilor necăsătoriți din Ajunul Anului nou; colindele “de fată” şi “de 

calendaristice fecior” adresate tinerilor cărora li se doreşte o căsătorie apropiată şi 
fericită ş.a.); 


- reprezentarea mentală a celor mai importante schimbări din viața 
omului (transformările de statut biologic sau social) în mod asemănător 
cu reprezentarea schimbărilor din natură, ceea ce determină similitudini 
între desfăşurarea riturilor de trecere şi cea a obiceiurilor calendaristice, 
marcând “treceri” în spaţiu sau în timp: Prin ideea lor fundamentală şi 
prin forma lor generală, [riturile de trecere] sunt calchiate, copiate 
întocmai după trecerile din natură, de pildă trecerea peste şaua unui 
munte, peste cursul unui râu mare de şes, peste o strâmtoare sau un 
golf mare, peste pragul unei case sau al unui templu, trecerea dintr-un 
teritoriu în altul [Van Gennep apud Pop 1999:143]. 

- interdependenta vieţii de familie şi a celei comunitare în societatea 
rurală tradiţională, determinând un interes egal acordat de comunitate 
atât riturilor calendaristice, cât şi celor familiale; un succes individual 
atrage după sine prosperitatea grupului, în timp ce un eşec (o căsătorie 
din care nu rezultă urmaşi, moartea accidentală la o vârstă tânără) 
ameninţă echilibrul general şi impune performarea unor rituri “de 
reparare” a răului produs. 


La origine, semnificaţia riturilor de trecere în cultura populară 
românească este aceea de mediere a experienţei umane inedite prin 
raportare la un model mitic. Astfel, riturile de la naştere pun în practică 
un scenariu prin care strămoşii au aşezat destinul primului născut din 
comunitate sub protecţia divinității; nunta reface traseul inițiatic al 
eroului care-şi găseşte aleasa în urma depăşirii unor probe de 
maturitate; înmormântarea asigură integrarea lină a celui decedat în 
“lumea cealaltă”. 


Inventarul reprezentărilor mitice cu valoare explicativă pentru 
desfăşurarea obiceiurilor familiale apare în poezia riturilor de trecere, 
sub forma unor metafore frecvente în textele ceremoniale. Decodate, 
aceste metafore echivalează naşterea cu trecerea în lumea albă, nunta 
cu vânarea unei făpturi misterioase (fiară, căprioară, stea, floare) şi 
câştigarea ei prin virtuţi războinice iar moartea cu o mare călătorie a 
dalbului de pribeag din tara cu dor în cea fără dor. 

Test de autoevaluare 7.1 

Explicați în trei fraze relația dintre următorul fragment poetic şi 
reprezentarea nunţii în mentalitatea folclorică. Puteți folosi chenarul 
liber din dreapta textului. Citiţi răspunsul la sfârşitul unității de învăţare 
7. 


C-a nostu tînăru-mpărat 

D-asară s-a rădicat 

Pi dincolo de mare 

Despre soare-răsare 

Cu grea oaste-n vănătoare, 

Să-vineze munti cu brazi, 

Cîmpurile cu florile, 

Viile cu vinurile, 

Bălţile cu peştele, 

Satele cu fetele. 

Că noi vinarăm cit vînarăm, 

Cînd fuse joi mai apoi, 

La mijlog de cale 

La loc de-ntulmare 

Dăderem peste-o urmuşoară de feară 

şi o stătu' toată oastea noastră la mirare 

şi zisă cî di ci să fie astă urmuşoară. 

Unia ziseră că să fie urmuşoară de floricică de mac, 
Cu-a nostu tînăru-mpărat de veac; 

lar unia zisă să fie urmuşoară de floricică de zînă, 
Cu-a nostu tînăru-mpărat de vecie; 

lar unia zisă să fie urmuşoară de floricică de casă, 


Cu-a nostu tînăru-mpărat de vecie la masă. 


(Arhiva Institutului de Cercetări Etnografice şi Dialectologice, îg.6678, 


Informator: Petrache Porujnicu, 41 ani, Nereju-Vrancea. Culegător: C. 
Brăiloiu, 20.07.1938) 


7.2. Structura unui rit de trecere 

Studiind tratamentul magico-religios al obiceiurilor din viața de familie a 
comunităților tradiţionale, Arnold Van Gennep descompunea în 1909 
structura riturilor de trecere în trei secvenţe: 


1) rituri de separare (separaţie/ preliminare) 
2) rituri de limită (prag/ liminare) 

3) rituri de agregare (integrare/ postliminare), 


observând că Riturile de separare sunt mai dezvoltate în cazul 
funeraliilor, riturile de agregare în ceremonialurile de căsătorie, iar în 
ceea ce priveşte riturile de limită, ele pot constitui o secţiune 
importantă, de exemplu în graviditate, logodnă, iniţiere (...) [Van 
Gennep (1909)1996:22]. 

Având funcţia de separare de o stare anterioară, riturile preliminare vor 
fi cu precădere purificatoare şi profilactice. Riturile liminare asigură 
trecerea propriu-zisă de la o stare “veche” la o stare “nouă” şi-i feresc 
pe protagonişti de pericolele drumului, fiind mai ales rituri apotropaice şi 
propițiatoare, în timp ce riturile postliminare (cu funcţia de integrare a 
protagoniştilor în noua stare) sunt orientate spre solidarizarea 
membrilor comunității, fiind rituri de consacrare. 

Tabelul următor defineşte categoriile de rituri enumerate mai sus şi 
detaliază pentru fiecare categorie câte un exemplu preluat din 


descrierile obiceiurilor tradiționale familiale româneşti. 


Tipul Definiţie Secvența Exemplu 
ritului ritului de 
trecere unde 
apare mai 
frecvent 
rit de rit ce-i asigură separarea de | prima scaldă a nou-născutului 
purificare protagonistului vechea stare | la naştere: Apa se încălzeşte 
condiția de puritate potrivit într-o oală nouă şi se 
simbolică, toarnă într-o albie (cadă mică); 
implicând cel mai se adaugă în apă o rămurică 
frecvent utilizarea de busuioc de la Ziua Crucii, 
rituală a apei sau a unul sau mai mulţi bani de 
focului argint, o floare de bujor, lemnul 
Domnului, o bucăţică de 
fagure de miere, una de pâine, 
alta de zahăr, puţin lapte şi 
puţină agheasmă. Moaşa 
introduce copilul în apă, 
urându-i să fie Scump ca 
argintul/ Dulce ca mierea,/ Bun 
ca pânea,/ Sănătos ca oul,/ 
Rumen ca bujorul/ Atrăgător 
ca busuiocul/ Şi alb ca laptele 
[Marian (1892)1995:57-58]. 
rit rit de prevenire a separarea de | La înmormântarea anumitor 
profilactic unei situații vechea stare | persoane suspectate, se 
nefavorabile pentru aşează în sicriu obiecte (băț 
protagonist, de măceş, tămâie, pietricele, 
implicând frecvent mei, icoană de lemn), pentru a 
utilizarea unor le împiedica să se transforme 
amulete în strigoi după moarte[Marian 
(?)1995:58] 
rit rit de apărare trecerea “Puşcarea” (tragerea cu puşti, 
apotropaic | împotriva unei propriu-zisă în aer) pe ulițele satului, când 
potenţiale alaiul mirelui merge să ia 
intervenții a sacrului mireasa la cununie; se practică 
malefic în Transilvania [Sărbători...I]l 
2003:122] 
rit rit de captare a trecerea Aşezarea podurilor. pe drumul 
propiţiator bunăvoinţei propriu-zisă alaiului funerar, peste spaţiile 
sacrului, pentru de trecere (prag, răscruce etc) 


Proiectul pentru Învățământul Rural 


83 


Poezia riturilor de trecere 


asigurarea unei 
evoluţii favorabile a 
situaţiei protago- 
niştilor 

rit care consolidea- 
ză o stare de lucruri 
stabilită recent, prin 
solidarizarea 
membrilor 
comunităţii 
tradiționale. 

Implică adesea 
împărțirea de 
ofrande, mai ales 
alimentare. 


Facem observaţia importantă că tipurile de rituri definite mai sus 
(profilactice, etc.) nu sunt atribuite în mod exclusiv doar anumitor 
secvenţe din desfăşurarea riturilor de trecere. Putem întâlni rituri 
apotropaice în secvența preliminară şi rituri de purificare în secvența 
postliminară, dar este o situaţie mai rară. De aceea, identificarea 
funcției specifice a unui anumit rit nu trebuie făcută mecanic, ci pe baza 
unei interpretări logice a rolului acestuia în contextul ceremonial. 


se aştern pânze albe, pentru 
ca cel dispărut să aleagă calea 
cea dreaptă către lumea 
cealaltă [Marian (?)1995:195] 
Pomana funerară, repetată la 
intervale rituale, până în cel 
de-al şaptelea an de la 
dispariția defunctului. 


rit de 
consacrare 


integrarea în 
noua stare 


Test de autoevaluare 7.2. 

În ce categorie de rituri se încadrează practicile de mai jos: 

a) rit de purificare; 

b) rit propiţiator; 

c) rit de consacrare? 

Notaţi literele a), b) sau c) după fiecare practică. Citiţi răspunsul la 

sfârşitul unităţii de învăţare 7. 

1. cumetria de la naştere (ospăţul organizat la numirea copilului, la 
care iau parte naşii şi vecinii); 

2. pregătirea mesei Ursitoarelor, în cea de-a treia seară de la naşterea 
unui copil, cu scop de a le câştiga bunăvoința faţă de nou-născut; 

3. scăldarea defunctului pregătit pentru înmormântare; 

4. iertăciunile miresei la nuntă (la plecarea din casa părintească a 
miresei, cei doi tineri îngenuncheau în fața părinţilor fetei, cerându-le 
iertare; după datină, mireasa trebuia să plângă.). 

5. “Calea primară” (întâia vizită, de după nuntă, a tinerilor căsătoriţi la 
socrii mici, cu daruri). 


7.3. Repertoriul poetic asociat riturilor de trecere 


Naştere 

Folclorul poetic al riturilor de trecere cuprinde următoarele tipuri de 
texte: 

la naştere: i) poezie magică de apărare, constând în descântece 
performate în special de moaşă, cum ar fi Descântecul de Zburător, 
Descântecul de Samcă sau Descântecul de desfăcut de ursită, cel din 
urmă fiind rostit în cazul unei naşteri grele. 

ii) poezie de urare, interpretată mai ales de moaşă şi de naşă în 
momentele importante ce jalonează obiceiurile de la naştere. 

iii) oratia de cumetrie [Marian, Naşterea... (1892) 1995:146], 
interpretată de moaşă, cu un text poetic articulat în jurul motivului 
luminii, ca metaforă pentru orientarea destinului nou-născutului. 

iv) formule rituale (de exemplu, formula de cerere a darului de către 
moaşă, la cumetrie). 

Nuntă b) la nuntă i) cântece rituale: Cântecul la împodobitul miresei, simetric cu 
un text cântat la bărbieritul ginerelui, prin care este marcată poetic 
despărțirea de starea de celibatar; cântecul ritual Zorile, interpretat de 
lăutari la fereastra tinerilor, în prima dimineaţă de după nuntă; Cântecul 
lăcății, consemnat în zona Bihorului, un text unde sunt enumerate 
ghicitorile pe care trebuie să le dezlege mirele pentru a obţine mireasa. 
ii) oratii: orația de petit, oratia bradului, oratia mare, orația darurilor. Cea 
mai frecventă este orația mare (numită şi conăcărie sau colăcărie), 
interpretată de conducătorul ritual al grupului mirelui (vornic, colăcer 
sau conăcar) în momentul când alaiul tânărului ajunge la poarta fetei 
peţite şi-i cere să iasă afară, pentru a merge la cununie. Conţinutul 
orației mari, recitate de vornic, include alegoriile vânătorii şi războiului. 
iii) strigături ceremoniale: strigarea darurilor şi iertăciunile rostite la 
plecarea la cununie; 

iv) texte folclorice nerituale, care au intrat în repertoriul ritual în unele 
zone ale ţării, datorită conţinutului lor cu implicaţii moralizatoare 
referitoare la viața conjugală. Asemenea texte sunt cântecele epice cu 
subiect familial incluse în repertoriul nupţial mai ales în sudul 
Transilvaniei: Moşneagul, Letinul bogat, Ghiţă Cătănuţă, Cântecul lui 
Vartici. 

c) înmormântare: i) cântece rituale funerare (Cântecul Bradului, Cântecul 
Mare, Cântecul de despărțire) 

Înmormântare ii) bocete, cântece evocând, pe melodii improvizate tributare tradiției 

locale, biografia defunctului. Spre deosebire de cântecele rituale 
funerare, cu un context foarte rigid şi un conţinut pietrificat ce le atestă 
vechimea şi caracterul accentuat ritual, bocetele sunt personalizate, 
textul lor fiind adaptat în funcţie de “povestea vieții” celui dispărut şi de 
sentimentele interpretei. Distincția dintre cântecele rituale funerare şi 
bocete a fost explicată prima dată de către Constantin Brăiloiu, în urma 
unor cercetări ale obiceiurilor de înmormântare, întreprinse în sate 
româneşti în perioada interbelică. Dacă practica  bocirii este 
generalizată pe tot teritoriul românesc, Brăiloiu a constatat că aria de 
răspândire a cântecelor rituale funerare se restrânge la o zonă ce 
cuprinde sudul Transilvaniei, nordul Olteniei şi Banatul. În plus, 
Cântecul Bradului nu este interpretat decât la decesul tinerilor 
necăsătoriți, când în zona menţionată se practică “înmormântarea cu 
brad”, un rit reparatoriu menit să compenseze destinul tragic al mortului 
tânăr. 
iii) verşuri, creaţii cărturăreşti compuse de cantori şi învăţători şi intrate 
în repertoriul folcloric al înmormântărilor din Transilvania. Spre 
deosebire de bocete, care se referă direct la persoana defunctă, 
verşurile comentează poetic moartea în sine, pe fondul filosofic al 
perisabilităţii biologicului. 

7.4. Elemente simbolice şi alegorice în poezia riturilor de trecere 


Colacul 


Bradul 


86 


Simbolurile din poezia riturilor de trecere pot fi regăsite şi în texte rituale 
din alte categorii, fiind o expresie a specificului gândirii mitice, 
manifestate prin saturarea realităţii de sensuri corespondente, ce 
sugerează, dincolo de forme variate, unitatea de profunzime a lumii. 


De exemplu, colacul apare în general în poezia rituală ca un simbol al 
sacrificiului folositor. Aşa cum grâul este “chinuit” pentru a se 
transforma în pâine, hrană cu valență sacră în cultura populară 
românească, şi omul trece prin transformări dureroase, dar necesare 
pentru a-şi împlini rostul lui pe lume. Desigur, sensurile simbolice ale 
elementelor rituale pe care le regăsim şi în textele poetice nu apar 
explicit în tradiţia orală, dar se conservă latent, prin sugestiile de 
spiritualizare ce însoțesc întotdeauna obiectele concrete. Într-o variantă 
a textului ritual funerar Cântecul Zorilor, ce descrie pregătirile 
defunctului de “plecare” către lumea cealaltă, ne confruntăm cu 
următoarea secvenţă: Roagă-mi-te, roagă/ De şapte zidari/ Zidul să-l 
zidească/ Şi tie să-ți lase/ Şapte zăbrelui:/ Pe una să-ţi vină/ Colac şi 
lumină,;/ Pe una să-ţi vină/ Izvorul de apă,/ Dorul de la tată;/ Pe una să-ți 
vină/ Miroase de flori/ Dor de la surori,/ Pe una să-ţi vină/ Spicul 
grâului;/ Pe una să-ți vină/ Buciumel de vie;/ Pe una să-ţi vină/ Raza 
soarelui. Lectura literară ne îndeamnă să interpretăm fragmentul ca pe 
o expresie metaforică a universului afectiv (dragostea rudelor şi lucrurile 
cele mai iubite) lăsat în urmă de cel ce moare. Căutând, după metoda 
etnologică, să integrăm textul poetic în cultura care l-a produs, 
remarcăm ideea “zidirii” mormântului ca pe o casă, ale cărei “zăbrelui” 
(ferestre mici, şapte la număr, o cifră cu mare potenţial magic) 
îngrădesc şi controlează comunicarea dintre morţi şi vii. O investigaţie 
etnografică privind practicile de înmormântare atestă că fragmentul citat 
trimite la obiceiul — dispărut astăzi — de a se tăia nişte deschizături cu 
funcţie rituală în capacele sicrielor. De asemenea, versul Colac şi 
lumină descrie chintesenţa ofrandei de pomenire, ţinând cont de faptul 
că, în limbaj popular, lumina defineşte metonimic lumânarea. Dar între 
colac şi lumină se poate trasa şi o echivalență simbolică, pentru că 
forma rotundă a pâinii rituale ţine de simbolismul solar (nu întâmplător, 
ultimul vers al fragmentului este Raza soarelui). Dacă ne amintim şi 
versurile întâlnite adesea la finalul colindelor, când urătorii primesc rept 
răsplată Un colac de grâu frumos/ Ca şi fața lui Cristos, realizăm că 
există şi un strat semantic religios al simbolului pe care încercăm să-l 
descifrăm. Este uşor de demonstrat că un termen poetic folcloric cu 
valoare simbolică în cazul nostru, colacul) se află în relaţii strânse cu 
alţi termeni simbolici (grâul, lumina, soarele, Cristos) fiind încadrat într- 
un fel de limbaj unde cuvintele funcţionează ca semne ce trimit la alte 
semne, făcând posibile substituiri surprinzătoare pentru necunoscătorii 
gândirii tradiționale. 


Analizând interpretările simbolice ale bradului din cântecul ritual funerar 
unde apare acest termen, Nicolae Panea observă că majoritatea 
exegețţilor privesc arborele fie ca pe un dublu vegetal al celui dispărut, 
fie ca pe un brad-mireasă, ţinând cont şi de ritualul nupţial 
compensatoriu practicat la înmormântarea “cu brad? a tinerilor 

necăsătoriți [Panea 2003:111]. Pornind de la simbolistica axială a 
bradului, etnologul concluzionează că în poezia rituală funerară, bradul 
apare ca un simbol vectorial de identitate cosmică, fiind un factor 
inițiatic, o cale de revelare a lumilor situate în afara vetrei satului, 
inclusiv o lume de dincolo, tributară gândirii mitice, dar şi unei retorici 
creştine populare [Panea 2003:111]. 


O serie de alte simboluri importante din poezia riturilor de trecere 
(steaua, zorile, floarea răsădită, căprioara, lupul ş.a.), precum şi 
alegoriile esenţiale pentru înțelegerea substratului mitic din ritualurile 
nunții (vânătoarea, războiul) şi înmormântării (marea călătorie) pot primi 
interpretări complexe. Substratul simbolic al textelor rituale asociate 
obiceiurilor vieţii de familie constituie, pe de o parte, un cod ce face 
posibil accesul la resorturile mentalități tradiţionale şi pe de altă parte, o 
formă de exprimare artistică a adevărului poetic folcloric despre 
naştere, viață şi moarte. 


Alte 
simboluri 


Test de autoevaluare 7.3. 

Citiţi prima secvență a Cântecului Mare şi enumeraţi cinci termeni 
poetici cu valoare simbolică prezenţi în text. Puteţi folosi spațiul liber din 
dreapta textului. Citiţi răspunsul la sfârşitul unităţii de învăţare 7. 


Cântecul Mare (fragment) 
Scoală, loane, scoală, 
Cu ochii priveşte, 

Cu mâna primeşte. 
Că noi am venit, 

Că am auzit 

Că eşti călător, 

Cu roua-n picioare, 
Cu ceaţa-n spinare, 
Pe cea cale lungă, 
Lungă, fără umbră. 
şi noi ne rugăm 

Cu rugare mare, 

Cu strigare tare, 
Seama tu să-ţi iei, 
Seama drumului. 

şi să nu-mi apuci, 
Către mâna stângă, 
Că-i calea nătângă, 
Cu bivoli arată, 

Cu spini semănată 
şi-s tot mese strânse 
şi cu făclii stinse; 
Dar tu să-mi apuci, 
Către mâna dreaptă, 
Că-i calea curată, 
Cu boi albi arată, 

Cu grâu semănată 
şi-s tot mese-ntinse 
şi făclii aprinse. 

7.5. Funcţii ale poeziei riturilor de trecere 


Conservarea 
tradiţiei 


Funcţia 
ritual-magică 


Funcţia 
spectaculară 

În prezent, prima funcţie a creaţiilor poetice interpretate în cadrul 
obiceiurilor vieţii de familie este aceea de a respecta ceremonialul, 
marcând aşa cum se cuvine momentele importante din existenţa unei 
familii tradiţionale. Textele cântate sau recitate pe parcursul nunții 
folclorice, de exemplu, concentrează sensurile fiecărei etape rituale din 
care este compusă trecerea de la starea de celibatar la starea de 
căsătorit: oratia pețitului se referă la peţit, momentul bradului este 
sintetizat în oraţia bradului, cântecele de despărțire însoțesc gătirea 
ginerelui şi a miresei, schimbul de daruri are loc pe fondul orației 
darurilor etc. 


Poezia riturilor de trecere potențează şi jalonează ceremonialul, 
conservându-i structura din interior, în virtutea caracterului tradițional al 
culturii populare. Textele folclorice funcţionează ca un scenariu care 
este pus în practică de fiecare familie, menţinându-i prestigiul social. 
Comunitatea îi judecă pe protagoniştii obiceiurilor, remarcând şi 
sancționând orice omisiune sau alterare a datinilor. În sate există de 
obicei persoane specializate (moaşa, vornicul, bocitoarele), bune 
cunoscătoare ale riturilor, la care oamenii fac apel la nevoie, 
acceptându-le sfaturile şi cenzura şi răsplătindu-le pentru osteneală. 


În trecut, principala funcţie a poeziei riturilor de trecere era funcţia ritual- 
magică: textele “povestesc” miturile, reactivându-le şi instaurând 
comunicarea cu sacrul. Asemenea eroului mitic, dalbul de pribeag 
porneşte la drum, înzestrat cu tot ce-i este de trebuinţă pentru a ajunge 
în lumea de dincolo: lumânarea îl ajută să aleagă calea albă; cu banul 
plăteşte o vamă; cu maramele, sovoanele (prosoapele) şi florile câştigă 
bunăvoința unor locuitori ai spațiului intermediar. Aflăm toate aceste 
detalii din Cântecul Mare, un tulburător îndreptar de călătorie menit să-l 
călăuzească pe cel care pleacă pentru totdeauna dintre ai săi. 
Observăm că astfel de texte rituale conferă un sens precis fiecărei 
secvenţe a obiceiului, subliniindu-i importanța. De exemplu, dăruirea 
maramelor (învelitori de cap feminine) de pomană la moartea unui 
bărbat poate părea de neînțeles pentru un străin de gândirea folclorică, 
dar se justifică în ordinea rituală tocmai prin textul Cântecului Mare, de 
unde aflăm că maramele îi sunt necesare chiar protagonistului 
obiceiului, pentru a depăşi un obstacol din drumul lui către țara fără dor. 


De-a lungul timpului, funcţia ritual-magică a poeziei obiceiurilor familiale 
s-a diminuat, odată cu deplasarea sentimentului religios al omului din 
mediul tradițional dinspre izvorul mitic precreştin spre cel creştin. În 
aceste condiţii, textele folclorice sunt percepute în latura lor 
ornamentală şi mai ales repertoriul poetic nupțial îşi accentuează 
funcția spectaculară, de delectare a participanţilor la evenimentul 
celebrat. Aluziile erotic-comice din poezia naşterii sau a nunții pot fi 
integrate funcţiei de divertisment, deşi la origine trebuie să fi avut rostul 
magic de potenţare a fertilităţii în momentul măririi unei familii. 

Pentru cercetătorii culturii populare româneşti, folclorul literar al 
obiceiurilor familiale are mai ales o funcție etnologică, reținând în 
versuri un mod de gândire străvechi, dar şi realităţi sociale pertinente 
pentru înțelegerea valorilor din comunităţile tradiționale. Nicolae 
Constantinescu vorbeşte despre reflexele relaţiilor de rudenie în 
folclorul poetic al riturilor de trecere, demonstrând că textele rituale 
conservă atât structura, cât şi ierarhia neamului din societatea rurală 
tradițională [Constantinescu 2000:210-225]. 


Se pot discuta şi alte funcţii ale poeziei obiceiurilor de familie: o functie 
psihologică, de exprimare a suferinței despărțirii în cântecele de la 
împodobitul miresei şi în bocete, o funcție estetică, ținând strict de 
literaritatea textelor, o funcţie socială (rudele feminine ale unui defunct 
trebuie să-l bocească pentru a-şi păstra prestigiul social, deşi poate că 
nu consideră bocetul o formă adecvată de exprimare a durerii), chiar o 
functie de identitate, în cazul persoanelor născute într-o localitate şi 
mutate în alta, care doresc să-şi celebreze sărbătorile de familie ca /a 
ele acasă. 


7.6. Repere de interpretare a poeziei riturilor de trecere: relaţia dintre 
text şi context; caracteristici structurale; constante stilistice. 


Ordine rituală 
şi 
Ordine poetică 


Creaţiile orale asociate riturilor de trecere interpretează poetic contextul 
ritual. Tendința repertoriului de poeme, retorice sau lirice, care 
alcătuiesc suita ceremonială, este de a concentra în spaţiul lor mai 
restrâns semnificaţii ceremoniale distribuite pe spaţii mai întinse. 
Secvențele poematice nu se suprapun fidel secvențelor ceremoniale, ci 
le substanțializează într-o organizare relativ proprie, cu deschideri 
semnificative mult mai largi. Oraţia mare sau de conăcărit, de exemplu, 
este o reprezentare integrală a ceremonialului, de la petit până la masa 
care încheie spectacolul propriu-zis al nunții, după cum cântecul de 
despărțire al miresei este o reprezentare integrală a trecerii înseși, 
marcând spaţiul de care mireasa se desparte (...) şi, prin opoziție, 
spațiul în care mireasa se integrează [Pop, Ruxăndoiu 1978: 1989]. 


Din punct de vedere structural, oraţiile de nuntă şi cântecele rituale 
funerare se disting printr-o dublare a componentei epic-descriptive de o 
componentă metaforic-alegorică. Prima componentă enumără sintetic 
etapele ritualului în cadrul căruia apare textul iar cea de-a doua 
încifrează poetic semnificaţia mitică a acestor etape. Faptul că 
desfăşurarea ritualului descris în poezie nu corespunde perfect cu 
ordinea rituală din realitate se explică prin primatul componentei 
metaforic-alegorice asupra celei epic-descriptive. Textul poetic nu este 
o oglindă a obiceiului, ci o cale de acces către soluţiile găsite de 
mentalitatea folclorică pentru medierea trecerilor importante din viața 
omului. De exemplu, moartea nefirească a unui tânăr necăsătorit 
impune soluția contopirii ritului funerar cu cel nupţial şi forțarea cadrului 
imaginarului tradițional să accepte “moareta-nuntă”, cunoscută în 
folclorul românesc mai ales datorită variantei Mioriței publicate de 
Vasile Alecsandri. În repertoriul poetic funerar, reprezentarea morții ca 
nuntă se întâlneşte în varianta sud-transilvăneană a Cântecului 

Bradului, unde bradul apare ca substitut al perechii celui mort nelumit 
[Pop, Ruxăndoiu 1978:215]. Bradul este împodobit cu flori şi obiecte 
rituale şi este destinat să fie pom de veac persoanei dispărute. 


Registrul stilistic al poeziei riturilor de trecere cuprinde o gamă largă de 
figuri precum personificarea, hiperbola, epitetul, metafora sau alegoria, 
acestea două din urmă semnalând nuclee de semnificaţie mitică. 
Întâlnim şi o varietate de figuri ale repetiţiei, comune în creaţia orală, de 
la repetarea unui cuvânt până la multiplicarea unei structuri sintactice. 
Textele cântate au de obicei refrene, cum este cel dintr-o variantă a 
Cântecului Zorilor. Zorilor, zorilor,/ Voi, surorilor,/ Voi să nu pripiţi,/ Să 
ne năvăliţi,/ Până şi-o găti/ Dalbul de pribeag... 


Test de autoevaluare 7.4. 

Citiţi următorul fragment din varianta sud-transilvăneană a Cântecului 
Zorilor [Şerb 1967:232] şi comentaţi într-un paragraf mijloacele poetice 
prin care este sugerată opoziţia dintre viață şi moarte. Puteţi folosi 
spaţiul liber din dreapta textului. Citiţi răspunsul în continuare, la 
sfârşitul unităţii de învăţare 7. 


- Zorilor, surorilor, 
Mândrelor, voi zânelor! 

lan grăbiţi voi de ziliţi 

Şi pre lon îl întâlniți, 

ŞI-I întoarceți înapoi, 

Să vină el iar cu voi 

L-astă lume luminată, 

De Dumnezeu bun lăsată, 
La vânt, ploaie şi la soare 
Şi la apă curgătoare. 

- Noi, acum vezi că grăbim, 
lacă de loc că zilim 

Dar nu-ntoarcem înapoi, 
Pe lon a veni cu noi, 

Ci că vremea ne-a venit 
De pornit la răsărit, 
Unde-un măr mândru-nflorit 
De tot că s-a vestejit. 


Răspunsuri şi comentarii la testele de autoevaluare propuse: 

7.1. Fragmentul de oraţie de nuntă propus spre interpretare transpune 
poetic o reprezentare mitică a nunţii în mentalitatea folclorică. Întregul 
fragment prezintă alegoric nunta sub forma unei vânători purtate de un 
tânăr împărat cu oastea lui, pe un spaţiu vast, compus din elemente ce 
schițează simbolic un univers favorabil căsătoriei, prin echilibrul 
masculin-feminin (munți cu brazi, câmpurile cu florile, viile cu vinurile, 
bălțile cu peştele, satele cu fetele). Portretul miresei ideale este realizat 
printr-o triplă metaforă (floricică de mac, floricică de zână, floricică de 
casă), sugerându-se, concomitent, etapele apropierii dintre tineri şi 
trăinicia dorită viitoarei căsnicii. 

Dacă nu aţi răspuns corect, citiți din Mihai Pop, Obiceiuri tradiționale 
româneşti, pag.35-56. 

7.2. 1c), 2b), 3a), 4a), 5c). 
Dacă nu ați răspuns corect, recitiți tabelul de la secvenţa 7.2 


7.3. cale, mâna (stângă, dreaptă), călător, făclie (stinsă, aprinsă), spini. 
Dacă nu aţi răspuns corect, recitiți secvența 7.4 


7.4. Registrul stilistic (personificarea zorilor şi calificarea lor cu epitete 
idealizante şi afective (zânelor, mândrelor, surorilor); descrierea lumii 
celor vii prin epitetul lume luminată) compune un univers solar şi fertil 
(ploaie, apă curgătoare), specific vieţii. În schimb, structura dialogală a 
fragmentului, formată în jurul verbelor, sugerează opoziţia dintre dorinţa 
oamenilor de a-l readuce la viaţă pe defunct şi caracterul implacabil al 
fenomenului morții (grăbiţi, şi-l întoarceți versus vezi că grăbim, Dar nu- 
ntoarcem înapoi). Metafora vegetală din finalul fragmentului (un măr 
mândru-nflorit/ De tot că s-a vestejit) accentuează sentimentul tragic al 
perisabilităţii fiinţei umane. 

Dacă nu aţi răspuns corect, recitiți secvenţa 7.6 


pt Lucrarea de verificare 3 


Realizaţi , în 200-250 de cuvinte, o comparaţie între Cântecul miresei şi 
Cântecul la bărbieritul ginerelui, argumentând următoarele trăsături: 

- perspectiva masculină din ambele texte; 

- specializarea conţinutului poetic prin referire la universul miresei/ 
ginerelui înaintea căsătoriei. 


Cântecul miresei 

Taci, mireasă, nu mai plânge, 
Că la maică-ta te-i duce 

Când o face pleopul mere 

Şi tânjeala vineţele, 

Când s-o-ntoarce 
Gârla-ncoace. 

Te-i duce la maică-ta 

Când o-nflori cânepa, 

Când mi-o cânta ştiuca-n baltă, 
C-atunci te-i mai face fată. 
[Teodorescu 1985 (1885):248] 


Cântecul la bărbieritul ginerelui 
Frunză verde măr uscat, 
Pân-ce eram ne-nsurat 
Aveam cal de-ncălicat, 
Haine bune de-mbrăcat 

Şi mândre de sărutat. 

Dar dacă m-am însurat 

Calul pe mălai l-am dat, 
Păruşorul pe secară, 

Doar mă scoate-n primăvară. 
Primăvara-i mama noastră, 
la zăpada de pe coastă 

Şi bruma de pe fereastă 

Şi pune plugul pe brazdă 
Şi seamănă pâne coaptă 
Şi satură lumea toată. 
[Marian 1995 (1890):217]. 


Pentru rezolvarea corectă a lucrării, citiți în special paginile din 
bibliografie recomandate pentru 7.3 şi 7.6. 


Criteriile de evaluare a lucrării de verificare 3 

1% trimiterea lucrării 

2% identificarea perspectivei masculine în cele două texte 

2% argumentarea prezenţei perspectivei masculine în cele două tipuri 
de texte 

1% identificarea, în cele două texte, a unor elemente ce caracterizează 
universul tinerilor necăsătoriți din comunităţile tradiționale 

2% demonstrarea adecvării conţinutului poetic la funcţia celor două 
texte rituale 

1% redactarea corectă 

1% elemente de originalitate 


7.7 Lecturi complementare recomandate pentru Unitatea de învățare 7 Poezia 
riturilor de trecere 

Mihai Pop, Obiceiurile în legătură cu momentele mai importante din viața omului în Istoria 
literaturii române, vol. |, Ed. Academiei Republicii Populare Române, Bucureşti, 1964: 35- 
56. 

Nicolae Constantinescu, Etnologia şi folclorul relațiilor de rudenie, Ed. Univers, colecția 
Excellens, Bucureşti, 2000:151-231 (sau ediţia |, Relațiile de rudenie în societățile 
tradiționale. Reflexe în folclorul românesc, Ed. Academiei, Bucureşti, 1987, capitolul 
Reflexe ale relațiilor de rudenie în folclorul românesc) 


Pt. 7.1. Pop, op. cit.:140-142. 

7.2. Mihai Pop, Pavel Ruxăndoiu, Folclor literar românesc, Ediţia a Il-a, Ed. didactică şi 
pedagogică, Bucureşti, 1978: 182-183. 

7.3 Mihai Pop în op. cit.: 35-56. 

7.4. Pop, Ruxăndoiu, op. cit.: 215-223. 

7.5. Pop, Ruxăndoiu, op. cit.: 183-184. 

7.6. Constantinescu op. cit.:151-231.:151-231. 

Unitatea de învăţare nr.8 


Poezia riturilor de vindecare (descântecele). Literatura  aforistică 
(proverbe, zicători) şi enigmatică (ghicitori). 


Cuprins 
Obiective:operaționale: antec to di ăla 0 ll tota 92 
8.1 Componentele riturilor de vindecare şi relaţiile dintre ele. ............... mmm 92 
8.2 Structuri tipice ale descântecelor..................mm eee nana 94 
8.3 Funcţiile descântecelor în contextul riturilor de vindecare „seere 96 
8.4 Repere de analiză a descântecelor: imagini poetice; relaţia dintre textul poetic şi actul 

TIE CIOAPI LUI EI 1 NE EEE E EE EREE ada d 3 aa E aaa ză 20 aaa ate 8 at i ză 97 
8.5 Literatura aforistică şi enigmatică: probleme ale încadrării în sistemul categoriilor 

jel lei fe] | UI [ed pc | sI ERE PCC RR E A RISE A E RP e RRC RI RI RI RARI ANI RI RER ONE) INNORARI TE 99 
8.6 Natura contextuală a literaturii aforistice şi enigmatice. .................mmmmnnnnnnnnnneeeeeeeeeeeeee 100 
8.7 Tipuri structurale de proverbe şi ghicitori... eee eee 101 
8.8 Funcţii specifice ale proverbelor şi ghicitorilor ...............mmmmeenennenneeeeeee eee 102 
Răspunsuri şi comentarii la testele de autoevaluare propuse... 103 
8.9 Lecturi complementare pentru Unitatea de învăţare 8... 104 


Obiective operaționale 
La sfărşitul parcurgerii unităţii de învăţare 8, cursanţii vor obține 
capacitatea de a: 
a. descrie desfăşurarea unui rit de vindecare din cultura populară 
românească, precizând relaţiile dintre componentele ritului. 
b. clasifica descântecele după criteriul funcţional-structural. 
c. enumera cel puţin cinci imagini poetice caracteristice pentru 
descântece. 
d. argumenta relația de interdependenţă dintre textul poetic şi actul 
magic-ritual (descântec şi descântat). 
e. încadra literatura aforistică şi enigmatică în sistemul categoriilor 
folclorului literar. 
f. argumenta natura contextuală a literaturii aforistice şi enigmatice. 
g. exemplifica tipurile structurale ale proverbelor şi ghicitorilor cu 
acuratețe de 80 %. 
h. identifica cel puţin trei funcţii specifice pentru textele folclorice incluse 
în literatura aforistică şi enigmatică 


8.1. Componentele riturilor de vindecare şi relațiile dintre ele. 


Ca şi celelalte rituri din cultura populară românească, riturile de 
vindecare transpun în practică o veche viziune religioasă prin care 
oamenii din comunităţile tradiționale îşi ordonează întreaga existenţă în 
funcţie de un nivel sacru, populat de divinități mitice. Însă, spre 
deosebire de riturile calendaristice şi de cele familiale, care invocă 
forțele sacre pentru a rezolva diversele “treceri” inevitabile din cursul 

timpului colectiv şi individual, riturile de vindecare se aplică unor situații 
anormale, căci îmbolnăvirea este privită ca un accident intervenit în 
mod nedrept în viața omului. Adesea, cei bolnavi îşi sporesc suferința 
revoltându-se că destinul le-a rezervat “tocmai lor’ o asemenea 
maladie. Manifestarea subită a simptomelor unei boli facilitează 
interpretarea ei, conform mentalități folclorice, ca pe o pedeapsă 
datorată încălcării unor interdicții prevăzute de relaţia cu sacrul 
(nerespectarea sărbătorilor) sau, uneori, ca pe rezultatul unei acţiuni 
malefice a unui vrăjitor aflat în slujba unui duşman al celui bolnav. În 
consecinţă, vindecarea se va produce prin accesul la sursa îmbolnăvirii, 
posibil cu ajutorul unei persoane specializate în terapia magică, singura 
în măsură să “ia cu mâna” boala apărută “din senin”. 


Credinţa în vindecarea miraculoasă are, prin urmare, o componentă 
psihologică general umană ce-i explică răspândirea în medii variate şi 
printre oameni cu educaţie diferită. Spre deosebire de religia creştină, 
care nu-i oferă suferindului garanţia unei însănătoşiri rapide, magia 
operează mutații spectaculoase în starea pacientului, pentru că 
vrăjitorul nu acceptă relația de subordonare față de sacru. El 
“porunceşte” forței patogene să dispară sau o constrânge prin tehnici 
diverse să iasă din trupul bolnav. Preotul invocă şi imploră, magicianul 
somează şi amenință. Asumându-şi o relaţie violentă cu sacrul, 
vrăjitorul este permanent în pericol să piardă lupta, astfel explicându-se 
şi eşecurile lui terapeutice. În orice caz, eficacitatea magiei implică 
credința în magie (...) sub trei aspecte complementare: în primul rând, 
credința vrăjitorului în eficacitatea tehnicilor sale, apoi credința 
bolnavului pe care îl îngrijeşte sau a victimei pe care o persecută în 
puterea vrăjitorului, în sfârşit încrederea şi exigenţele opiniei colective, 
care formează în fiece clipă un fel de câmp gravitațional, în sânul căruia 
se definesc şi se situează relaţiile dintre vrăjitor şi cel pe care îi vrăjeşte 
[Lévi-Strauss (1957,1973)1978:1999] 


În acelaşi timp, nu se poate nega valoarea medicală a unor remedii 
magice, pentru că prin ritual, prin forma de exprimare, retetele sunt 
aproape întotdeauna magice, iar prin substanța şi procedeele 
întrebuințate ele ascund un empirism de o netăgăduită vechime şi 
eficacitate [Pavelescu 1998:38]. 


Desfăşurarea unui rit de vindecare (act magic terapeutic) presupune 
obligatoriu întâlnirea pacientului cu terapeutul şi performarea actului de 
vindecare magică de către cel de-al doilea în beneficiul celui dintâi. La 
rândul lui, actul de vindecare magică în cultura populară presupune 
influențarea sacrului (prin formule verbale, gesturi, utilizarea unei 
recuzite specifice). Adesea, nivelul sacru este stratificat în imaginarul 
magic, compunându-se dintr-un sacru malefic (forța patogenă: diavolul, 
samca, zmeul etc.) şi un sacru benefic (forța lecuitoare: Maica 
Domnului, lisus, Dumnezeu, sfinți). La nivelul sacrului malefic 
recunoaştem un mare număr de reprezentări mitice, în vreme ce 
vindecarea vine mai ales din zona panteonului creştin, transfigurat de 
imaginaţia populară. 

Prezentăm recapitulativ componentele unui rit de vindecare în cultura 
populară românească: 


NIVEL. SACRU (SACRU BENEFIC) 
(SACRU MALEFIC) 


TERAPEUT ACT MAGIC (TEXT MAGIC) PACIENT 
(ACTANT (GESTURI MAGICE) 
MAGIC) (RECUZITA MAGICA) 


Practicantul riturilor de vindecare este cel mai frecvent de sex 

feminin şi poartă denumiri precum babă, băbăreasă, doftoroaie, 
descântătoare, fermecătoare sau cotătoare. Actul magic este denumit 
descântat, făcut, desfăcut, cotat sau dezlegat. Prin analogie cu actul 
magic, textul magic se numeşte descântec, facere, desfacere, 
dezlegare sau, mai rar, vrajă şi farmec. Termenii variază de la o regiune 
la alta şi arată că avem de-a face cu acţiuni defensive, profilactice şi cu 
acțiuni ofensive, păgubitoare [Pop, Ruxăndoiu 1978:229], deoarece 
există şi actanţi magici specializaţi în îmbolnăvirea unei persoane vizate 
de “clientul” lor, mai ales în sfera magiei erotice. 


Absența iubirii şi dragostea neîmpărtăşită sunt încadrate de 
mentalitatea folclorică tot în categoria bolilor, existând acte magice 
complementare cu funcţia de aducere a ursitului/ ursitei, de legare/ 
dezlegare a cununiilor, de despărţire/ reunire a celor ce se iubesc 
(făcutul/ desfăcutul de urât) ş.a. 


O categorie bine reprezentată de acte magice nu se adresează 
pacienţilor umani, ci vitelor care nu mai dau lapte şi trebuie tratate cu 
ajutorul descântecelor de mana laptelui. 


S.FI. Marian făcea o distincţie funcţională între descântece, vrăji, 
farmece şi desfaceri: descântecele au scopul de a aduce alinare unui 
bolnav, vrăjile îi fac cuiva mai mult sau mai puțin rău, farmecele atrag 
admiraţia necondiționată a celui de jur pentru cel “fermecat”, iar 
desfacerile anihilează o vrajă aruncată de un duşman asupra cuiva 
[apud Gorovei (1930) 1985:68-69]. 


Gh. Pavelescu include descântatul şi desfacerile în magia defensivă şi 
vrăjile şi farmecele în cea ofensivă [Pavelescu 1998:41]. Acelaşi autor 
denumeşte actul magic — vrajă şi textul magic — descântec, definindu-le 
astfel: prin vrajă vom înțelege (...) orice acţiune cu scop practic, 
condusă de principiile gândirii magice. Prin descântec vom înțelege 
vraja exercitată prin formula orală, sau prin incantații (...)| Pavelescu 
1998:42]. La fel sunt folosiţi termenii vrajă şi descântec şi la Artur 
Gorovei [Gorovei (1930)1985:74-75]. 

8.2. Structuri tipice ale descântecelor 

Structura descântecelor este determinată de funcţia lor în cadrul riturilor 
de vindecare şi îmbină, prin mărci discursive proprii, patru secvenţe de 
conținut referitoare la a) starea inițială (de sănătate) a pacientului, b) 
actul de îmbolnăvire, c) actul de vindecare, d) starea finală (de 
purificare) [Pop, Ruxăndoiu 1978:235]. Prima secvenţă este cea mai 
instabilă dintre cele patru, ea putând chiar lipsi din text, în vreme ce 
ultima s-a cristalizat în formule precum: Să rămână X [numele de botez 
al pacientului, n.n.] curat, luminat/ Ca argintul strecurat. Analizând 
corpusul de descântece rezultat din cercetarea realizată în Munţii 
Apuseni în 1934, Gh. Pavelescu a dedus că motivele principale din 
formula orală sunt: rugăciunea sau invocaţia, povestirea alegorică, 
exorcismul sau blestemul, urarea sau menirea şi încheierea. Natural că, 
datorită diferitelor procese de memorie, aceste părți nu se găsesc 
întotdeauna în aceeaşi ordine, uneori putând chiar să lipsească unele 
dintre ele [Pavelescu 1998:89]. Sintetic, rugăciunea invocă sacrul 
pentru eficientizarea actului magic; povestirea alegorică reconstituie 
poetic îmbolnăvirea pacientului; exorcismul constă în alungarea bolii 
prin ameninţări sau trimiterea ei în locuri pustii şi fabuloase; urarea 
anticipează hiperbolic însănătoşirea pacientului iar încheierea se referă, 
simetric față de rugăciune, la forța care poate genera vindecarea. În 
general, încheierea este scurtă (Descântecul de la mine,/ Leacul de la 
Dumnezeu), formulând şi o anume disculpare precaută a actantului 
magic în cazul unui eşec, prin cuvinte care atribuie, în ultimă instanţă, 
divinității rezultatul terapeutic. 


Dacă rugăciunea şi încheierea sunt plasate ferm la începutul, respectiv 
la sfârşitul textului magic, povestirea alegorică, exorcismul şi urarea 
(menirea) nu au întotdeauna poziţie şi succesiune fixă (...), se 
inversează şi se amestecă în acelaşi descântec [Pavelescu 1998:95]. 


Test de autoevaluare 8.1. 

Delimitaţi secvențele structurale ale următorului descântec (rugăciune, 
povestire, exorcism, menire) şi identificaţi-le semnificaţia de etape ale 
vindecării magice prin cuvânt în câte o sintagmă. Scrieţi în spațiul liber 
de deasupra secvenţelor delimitate Citiţi răspunsul la sfârşitul unităţii de 
învățare 8: 


Vine ciuta de la munte/ Lingându-şi puii pe frunte:/ Îi linge de pistricei,/ 


Să-i facă frumuşei./ Eu pe (cutare) îl ling de deochi/ Dintre ochi./ Cât a 
sta vântul în gard/ Atâta să steie deochiul în cap./ Din cap să fugă n sat/ 
Ca un câne turbat,/ Cu coada încârligată,/ Îmbărligată,/ Şi unde a pica/ 
Acolo s-a frânge,/ Deochiul a plânge./ Acolo a plesnit,/ Şi a murit,/ Şi 
(cutare) să rămâie curat,/ Luminat,/ Ca argintul strecurat. [Gorovei 
(1930)1985:292] 

Având în vedere actualizarea predominantă a secvenţei povestirii 
alegorice sau a secvenţei exorcismului în textele magice, Mihai Pop şi 
Pavel Ruxăndoiu consideră că descântecele pot fi împărţite în două 
mari tipuri structurale: tipul fabulativ şi tipul imperativ [Pop, Ruxăndoiu 
1978:235]. Tipul fabulativ conţine descântece care “povestesc” episodul 
îmbolnăvirii, urmat de cel al vindecării, în vreme ce în tipul imperativ 
sunt incluse texte construite în jurul amenințărilor şi poruncilor adresate 
complexului patologic. 


Test de autoevaluare 8.2. 

Comparaţi următoarele două descântece şi decideţi care dintre ele 
aparține tipului fabulativ şi care aparține tipului imperativ. Notaţi în 
partea dreaptă a casetei tipurile descântecelor: fabulativ sau imperativ. 
Citiţi răspunsul la sfârşitul unităţii de învăţare 8. 


a) De gâlci 
Gâlcă, 
Modâlcă. 


Sui pe furcă 

Şi te du la munte. 

Furca să vie, 

Gâlca să rămăie; 

Gâlca să rătăcească 

Pe N. să nu-l mai găsească. 
[Pavelescu 1998:329] 


b) De muşcătură 
Pasăre brezuie 

Pe burtă să suie, 

Butura s-aprinsă 

Veni o ploaie şi o stânsă. 
Viţă de vie tăiată 
Muşcătură de şarpe 

Şi de nevăstuică 
vindecată. 

[Pavelescu 1998:30] 


8.3. Funcţiile descântecelor în contextul riturilor de vindecare 


Există două elemente mitice care au condiţionat şi au favorizat apariția 
şi dezvoltarea descântecelor: a) dualismul — credința într-un geniu al 
răului (provocator al bolilor) şi un geniu al binelui (în creştinism, de 
exemplu, opoziţia diavol/ Dumnezeu; b) credința în puterea magică a 
cuvântului [Pop, Ruxăndoiu 1978:229]. 


Ca şi alte forme de poezie rituală, descântecele nu se referă la realitate, 
ci o instituie, cuvintele consacrate având forța de a se împlini în fapt, 
conform credințelor folclorice. Odată respectate condiţiile rituale 
(descântecul nu are efect decât dacă este rostit de un actant 

specializat, într-un anume loc, timp şi mod), textul îndeplineşte o functie 
magică, de obţinere a efectului dorit de vrăjitor. Funcţia magică a 
descântecelor constă în vindecarea spectaculoasă a bolnavului “tratat” 
de descântătoare. Aceasta are însă grijă să enunţe în text statutul ei de 
intermediar între divin şi uman, precizând că leacul vine de la 
Dumnezeu. Funcţia magică a vrăjilor erotice vizează atragerea 
persoanei iubite sau 'ursite”, iar eficiența făcăturilor presupune ca 
destinatarului acestui tip de text să i se întâmple ceva rău. La rândul lor, 
desfăcăturile sunt remedii pentru o presupusă facere malefică, 
“dezlegând” victima de vraja nocivă aruncată asupra ei. 


Ca nuanțe ale funcţiei magice a descântecelor putem nota funcţia 
magică profilactică (în special în cadrul riturilor de la naştere, când mai 
ales moaşa rosteşte descăntece de protejare a copilului de un rău 
potenţial), funcţia magică augurală (în descântecele erotice de aducere 
a persoanei “ursite” unei anumite fete, amintind de practicile rituale 
premaritale de “ghicire” a perechii tinerilor necăsătoriți), funcţia magică 
terapeutică (în marea majoritate a textelor medical-magice), funcţia 
magică apotropaică (în desfacerile menite să-l apere pe beneficiarul lor 
de o acţiune malefică a sacrului, provocată de un vrăjitor). 


În acelaşi timp, din perspectiva cercetătorilor culturii populare, 
descântecele au o funcţie etnografică, de conservare a unor practici 
medicale tradiţionale, precum şi a inventarului termenilor populari 
referitori la diverse boli: izdat sau mătrici (colici intestinali), brâncă sau 
orbalț (erizipel), boala copiilor (epilepsie), soare sec (insolaţie), lipitură 
(anxietate atribuită  “spaimei din dragoste”) etc. [Gorovei 
(1930)1985:437-450]. Datorită integrării lor într-un context ritual, 
poeziile magice s-au menținut aproape neschimbate de-a lungul 
timpului, păstrând astfel în conţinutul lor cuvinte vechi, ce atestă fapte 
uitate de civilizaţie folclorică. 


Mai mult, descântecele funcţionează şi ca documente mentale. Funcţia 
lor etnologică permite ca, prin analiză, să obținem indicii despre 
viziunea magică a comunităţilor tradiționale, aplicată la situații 
imprevizibile din cursul vieţii omului: boală, accident, ghinion, suferință 
din dragoste. 


Tocmai datorită faptului că încifrează o meditaţie străveche asupra 
destinului uman, descântecele ating adesea nivelul poeziei autentice, 
concretizându-şi funcţia estetică: 

Tu, muma pădurii,/ Lipitură de noapte,/ De miezul nopții,/ De cântarea 
cocoşilor,/ Din vărsatul zorilor:/ Cu hotar te hotăresc,/ Cu marmură te 
înmărmuresc,/ Cu piatră te împietresc,/ De la (cutare) te gonesc,/ Să te 
duci:/ Unde popă nu toacă,/ Unde fată mare cosiță nu-mpleteşte,/ Unde 
de Dumnezeu nu se pomeneşte;/ Acolo diavolul locuieşte [Gorovei 
(1930)1985:219]. 

8.4. Repere de analiză a descântecelor: imagini poetice; relaţia dintre 
textul poetic şi actul magic- ritual 


Îmbolnăvirea 


Agentul 
malefic 


Spațiul 
determinat 
negativ 


Vindecarea 


Mentalitatea folclorică îşi reprezintă îmbolnăvirea ca pe o întâlnire 
nefastă dintre victima plecată la drum şi una sau mai multe forțe din 
sfera sacrului mitic. Imaginea poetică a “întâlnirii cu boala se 
construieşte narativ în descântecele fabulative: Plecă (cutare)/ Pă cale, 
pă cărare,/ Să-ntâlni cu brânca-n cale... [Gorovei (1930)1985:234]. 
Uneori, boala personficată este cea care pleacă la drum: Plecă brânca 
cu brâncoiu' ei/ Amândoi într-o cărăroaie;/ Se întâlniră cu Maica 
Precista/ În cale [Gorovei:236]; alteori, forțele sacrului pozitiv pornesc 
în călătorie cu scop curativ: A plecat patru sfinţi la vânătoare:/ Sfântul 
Gheorghe,/ Sfântul Dumitru,/ Sfântul Haralambie,/ Şi Sfântul Mina./ La 
vânătoare a plecat/ Şi nimica n-a vânat [Gorovei:235]. 


Descrierea agentului malefic (boala personificată sau forța care a 
cauzat-o) sugerează simptomele maladiei (Brânca bujorată,/ Brânca- 
nfiorată./ Brânca cu buba...etc) sau etalează exhaustiv cunoştinţele 
descântătoarei despre sacrul negativ: Pleacă (cutare) pă cale/ Pă 
cărare, / Să-ntâlni cu ăl spurcat/ Şi cu zmeu-n cale;/ Cu zmeul,/ Cu 
zmeoaica,/ Cu  primitoriu,/ Cu  primitoarea,/ Cu  zburătoriu,/ Cu 
zburătoarea... [Gorovei:227-228]. 


Un motiv comun al descântecelor terapeutice este trimiterea bolii într-un 
loc de unde să nu se mai poată întoarce şi se realizează prin imagini 
poetice abundând în determinări hiperbolic-negative ale spaţiului: Peste 
99 de hotare,/ Peste 99 de mirişti,/ peste 99 de dealuri,/ peste 99 de 
poduri,/ peste 99 de ape,/ peste 99 de şanţuri nerânite,/ peste 99 de 
drumuri părăsite; Unde cocoş negru nu cântă,/ găină neagră nu 
cârcâeşte,/ corman nu s'aude etc [Pavelescu 1998:92]. 


Motivul vindecării se articulează în jurul unor comparații extinse (Cum 
se plămădeşte aluatul în căpistere,/ Şi faguru de miere,/ Varza în 
grădină,/ Ceara în stupină,/ Aşa să se plămădească inima (cutăruia)/ Şi 
să rămâie (cutare) curat,/ Luminat,/ Ca Maica Sfântă Mărie./ Leac să-i 
fie! | Gorovei:212]), al unor gradaţii (bolii i se porunceşte Să ieşi de la 
cutare/ Din şele/ În pele,/ Din pele/ În picioare,/ Din picioare/ În 
genunchi,/ Din genunchi/ În călcâie, / Din călcâie,/ În pământ 
[Gorovei:214]) sau al unor repetiţii insistente, la toate nivelurile 
limbajului (lexical, morfologic, semantic, sintactic). 


Test de autoevaluare 8.3. 

Comentaţi în trei fraze imaginile poetice prin care este sugerată 
vindecarea celui bolnav în următorul descântec “de albeaţă” (cataractă, 
opacifierea vederii). Folosiţi spaţiul liber din dreapta textului. Citiţi 
răspunsul la sfârşitul unităţii de învăţare 8: 


-Unde te duci, fată albă, 
Cu mătura albă? 


- Mă duc la biserica albă. 

- Ce să faci la biserica albă? 
- Să mătur albeaţa, roşeaţa 
Şi săgetăturile, 

Ca să rămâie (Cutare) curat, 
Şi luminat, 


Ca aurul strecurat | Gorovei:195] 


Relaţia dintre textele magice şi riturile ce le încadrează poate fi 
demonstrată prin compararea “leacurilor” enumerate în descântece cu 
datele de context privind recuzita şi gesturile folosite în actele de 
vindecare. De exemplu, un descântec de “gâlci” (inflamații ale 
ganglionilor) se interpretează cu furca în mână, gestul magic fiind 
explicat în text: Gâlcă, moaâlcă/ Sui pe furcă,/ Şi te duci la munte./ 
Furca să vie/ Gâlca să rămâie (...) [Pavelescu 1998:328-329;]; 
“albeaţa” dintr-un alt descântec este măturată, rasă şi ştearsăi de 9 fete 
în imaginea poetică, acțiune susținută de prevederea rituală a 
acompanierii textului cu recuzita menţionată în el (se descântă cu 


cuțâtul, mătura şi ştergătoarea [Pavelescu 1998:334]) etc. 


Inventarul obiectelor cu potenţial terapeutic magic este foarte variat, 
cuprinzând substanţe din toate regnurile, brute sau prelucrate, aflate 
într-o relație strânsă cu pacientul sau cu victima vrăjii. Relaţia dintre 
textele poetice şi riturile de vindecare permite şi descifrarea poetic- 
mitică a unor gesturi terapeutice aparent obscure: Era o vacă pestriță,/ 
Născu un vițel pestriț,/ Trecu un împărat (vânător),/ L-a văzut/ L-a 
deochiat/ S-a întors mamă-sa de l-a lins/ Şi iarăşi s-a vindecat de 
deochi;/ Te ling şi eu să-ţi treacă de deochi | Gorovei:292]. 


8.5. Literatura aforistică şi enigmatică: probleme ale încadrării în 
sistemul categoriilor folclorului literar 


Ipoteza 
originii 
rituale a 
ghicitorii 

Literatura aforistică şi enigmatică include proverbele, zicătorile şi 
ghicitorile. Există argumente în favoarea străvechii origini rituale a 
acestor specii ce se actualizează în prezent în contexte nerituale. De 
exemplu, prezenţa în repertoriul nupţial din Bihor a Cântecului lăcăţii, o 
serie de ghicitori inițiatice destinate simbolic mirelui, dar rezolvate de 
naş, pledează pentru originea rituală a ghicitorii. Se presupune că la 
originea ghicitorilor se află tipare primitive de gândire care au stat la 
baza limbajului tabuistic. Pronunţarea unui cuvânt crea, în concepția 
primitivă, o prezenţă cvasifizică a obiectului sau ființei denumite prin el, 
ceea ce ar fi putut avea efect nociv asupra omului; cuvântul nociv a fost 
înlocuit în limbaj prin substitute tabuistice, creându-se de cele mai multe 
ori o metaforă sau parafrază metonimică [Pop, Ruxăndoiu 1978:255]. 
Păstrarea funcţiei de probă de iniţiere pe care o au ghicitorile în folclorul 

ritual (repertoriul de nuntă) sau neritual (basme) le atestă apartenenţa 
la un cod cultural al grupului. Interpretarea ghicitorilor la şezători, mai 
ales de către tineri, constituia o probă de agerime a minții, dar şi o 
dovadă de participare la un tip de cunoaştere închis, accesibil numai 
membrilor comunităţii. Într-adevăr, ghicitorile sunt greu sau imposibil de 
dezlegat doar pentru “străini”, funcţionând ca “parole de recunoaştere” 
pentru cei familiarizați cu tradiţia gândirii simbolice. Ele nu sunt atestate 
de inteligenţă, ci de identitate. 


Proverbele sunt concentrări memorabile ale înțelepciunii şi experienţei 
populare, comparabile cu maximele din culturile altor popoare. Spre 
deosebire de proverbe, care exprimă o judecată completă, cu toţi 
termenii precizaţi (ex.: Cine se scoală de dimineaţă, departe ajunge), 
zicătorile sintetizează experiența de viaţă a grupului într-o formă 
eliptică, putând fi înțelese doar dacă se cunoaşte codul cultural căruia îi 
aparţin (ex: a face zile fripte). Cu privire la proverbe, s-a constatat că 
roadele experienței umane au fost conservate nu în formule plate şi 
lipsite de expresivitate, ci în expresii de mare plasticitate, dar există şi 
texte nemetaforice, deci nu întreg corpusul proverbelor alcătuieşte o 
literatură (Pop, Ruxăndoiu 1978:242-3]. Deşi creată şi dezvoltată în 
oralitate, literatura aforistică a suferit încă din Antichitate contaminări cu 
maximele şi sentințele scrise, atribuite unor creatori cunoscuți, 
rezultând dificultatea de a delimita ceea ce este de pură tradiţie orală 
de ceea ce a pătruns, într-o zonă sau alta, prin intermediul cuvântului 
scris [Pop, Ruxâăndoiu 1978:244]. Marele corpus de proverbe alcătuit 
de luliu Zanne (Proverbele românilor..., Bucureşti, I-X, 1885-1903), una 
dintre cele mai voluminoase colecţii mondiale de literatură aforistică, 
suferă tocmai de eterogenitatea surselor (orale şi scripturale), 
verificarea autenticităţii folclorice a textelor cu posibilă provenienţă din 
oralitate nefiind încă înfăptuită [Ruxăndoiu 2003:12]. 


Test de autoevaluare 8.4. 

Pornind de la următoarea afirmaţie: ...Proverbele se comportă ca mici 
opere literare. Valoarea lor estetică este cu atât mai mare, cu cât 
formularea este mai aproape de senzorial (de o experiență directă) şi 
cu cât acest senzorial exprimă o idee mai generală [Pop, Ruxăndoiu 
1978:250], identificaţi în lista următoare proverbele metaforice (pm) şi 
proverbele nemetaforice (pn). Notaţi (pm) sau (pn) în dreptul fiecărui 
proverb. Citiţi răspunsul la sfârşitul unităţii de învăţare 8: 

1. Ca răbdarea la necaz, nici un leac mai bun. 

Cine se amestecă în tărâte, porcii îl mănâncă. 

Cine învață la tinerețe se odihneşte la bătrânețe. 

Decât să iasă omului nume rău, mai bine ochii din cap. 

Decât un an cioară, mai bine o zi şoim. 

Spune-mi cu cine te aduni, să-ți spun cine eşti. 

Soarele, că-i soare, şi tot nu poate încălzi lumea toată. 

Nici usturoi n-a mâncat, nici gura nu-i miroase. 

9. E mai bine în coliba ta decât în palatul altuia. 

10. Buturuga mică răstoarnă carul cât de mare. 

[Hinţescu (1877)1985] 


ONDARON 

Problematica încadrării teritoriale a literaturii aforistice şi enigmatice se 
poate reduce la aşezarea ei în ecuaţia ritual/ neritual şi literar/ neliterar. 
Din studierea unui număr de exemple, constatăm caracterul de tranziție 
al ghicitorii între ritual şi neritual şi al proverbului folcloric între literar şi 
neliterar. Dincolo de dificultăţile de încadrare, natura contextual- 
funcţională a proverbelor şi ghicitorilor le aşează cu fermitate în 
sistemul categoriilor folclorului literar. 


8.6. Natura contextuală a literaturii aforistice şi enigmatice. 

Proverbele metaforice implică anumite cunoştinţe pentru ca sensul lor 
să fie înțeles. De exemplu, un om dintr-o cultură ce nu conţine informații 
despre comoprtamentul alimentaral ciorii şi al şoimului (prima nu 
îndrăzneşte să atace o pradă mare şi se mulţumeşte adesea cu resturi 
sau hrană vegetală, în vreme ce a doua pasăre este un prădător 
redutabil) nu poate înţelege de ce este mai bine să fii o zi şoim decât un 
an cioară. După cum spune Pavel Ruxăndoiu, proverbele [şi ghicitorile 
pot fi caracterizate similar, n.n] nu funcționează (...) în actele de 
comunicare concretă numai în limitele conţinutului lor propozițional, ci 
sunt investite cu o încărcătură semantică suplimentară, care nu poate fi 
redusă la sensul literal al componentelor lor lexicale. Această 
încărcătură semantică suplimentară este efectul unui consens colectiv 
autorizat prin tradiţie. Prin însăşi natura lor, proverbele sunt folosite în 
contextul unor experiențe directe individuale sau de grup [Ruxăndoiu 
2003:42]. Uneori întâlnim variante antagonice ale aceluiaşi proverb 
(Decât un car de minte mai bine un dram de noroc./ Mai bine un dram 
de minte decât un car de noroc.), care demonstrează că textele din 
literatura aforistică nu comunică precepte de viață cu valoare 
universală, ci sintetizează experienţe singulare, dar tipice, până la un 
anumit punct, pentru existenţa colectivă. Tot adaptarea la context 
implică, uneori, şi trecerea proverbului de la un tipar expresiv la altul 
(Alergi mult, mănânci puţin./ Cine aleargă mult, mănâncă putin”) [Pop, 
Ruxăndoiu 1978:245]. 


Caracterul contextual al ghicitorii este ilustrat cel mai concludent de 
dificultatea dezlegării ei de către un neiniţiat în cultura grupului. 
Aproape toate metaforele care încifrează sensul ghicitorilor sunt 
construite cu elemente din universul rural tradițional. 


Test de autoevaluare 8.5. 

Extrageţi din textele următoarelor ghicitori zece elemente aparținând 
universului rural tradiţional şi scrieţi-le separat, sub formă de listă, în 
spațiul liber de mai jos. Citiţi răspunsul la sfârşitul unităţii de învăţare 8: 
Ce intră mereu în sat/ şi câinii la ea nu bat? |latră, nn] (ceața) 

Buturugă uscată,/ o rădică încărcată,/ şi o dă jos descărcată (lingura) 
Într-un vârf de spin/ îmblătea [treiera, n.n.] iepurile in (luleaua). 

Ce-i mic ca şi un fir de mac,/ şi sare în sus ca şi un tap? (puricele) 

La cap pieptene,/ la grumaz coş cu grăunțe,/ şi la coadă secere. 
(cocoşul) 

Am un sac rotund,/ fără nici un fund (coşul şi fumul). 
[Gorovei (1898) 1959] 


Uneori, sensul unei ghicitori poate fi dedus indirect, prin raportarea 
metaforei enigmatice din textul ei la conţinutul unui proverb: 

Sunt trei frați:/ Unul roagă iarna,/ Unul roagă vara,/ Şi unul: Fie cum va 
fi. 

Cunoscând proverbul Înțeleptul îşi face iarna car şi vara sanie., putem 
ajunge la dezlegarea ghicitorii de mai sus: Primul frate este carul, al 
doilea este sania. Pe cel de-al treilea frate (jugul), nu-l mai putem ghici 
prin raportare la un proverb, ci prin asociere cu primii doi termeni ghiciţi, 
ştiind că jugul se ataşează şi la sanie şi la car. 


8.7. Tipuri structurale de proverbe şi ghicitori 


Proverbe 
imperative şi 
proverbe 
enunțiative 


Ghicitori 
interogative 
sau 
onomatopeice 


Din punct de vedere structural, cercetările au distins două tipuri 
generale de proverbe: cele imperative negative (La pomul lăudat să nu 
te duci cu sacul.) şi cele enunţiative (afirmative: Buturuga mică 
răstoarnă carul mare. şi negative: Ulmul nu face pere.). Prin urmare, 
vom diferenţia (...) în limbajul paremiologic trei categorii de expresii: 
zicătorile, proverbele imperative şi proverbele propriu-zise [enunţiative, 
n.n.] [Pop, Ruxăndoiu 1978:247] 


Structural, ghicitorile sunt creaţii versificate, marcate uneori categorial 
de existența unor formule iniţiale (Ghici ghicitoarea mea!; Cinel, cinel!; 
Ce e aceea?) şi finale (Sai, omule/ băiete de ghiceşte; Ziceţi toti că nu-i 
aşa!; Cine n-a ghici/ Gâtul i-oi suci). Unele apar însă ca simple întrebări, 
apartenenţa lor la literatura enigmatică deducându-se din context: Cine 
trece valea şi nu se udă? (gândul). Structura ghicitorii poate fi 
interogativă (Ce-i mai mic ca Dumnezeu/ Şi mai mare ca-mpăratul? - 
Moartea) sau onomatopeică (Fâş, fâş/ Prin păiş/ Paci-paci/ Prin copaci - 
Coasa), dar o analiză detaliată a exemplelor evidenţiază şi alte tipare 
de construcţie a speciei. Un rol important în structura ghicitorii îl are 
formula introductivă de solicitare a dezlegării enigmei: Ghici ghicitoarea 
mea, Cinel cinel!, Ciumel ciumel!. Ovidiu Papadima face diferenţa între 
formulele ghicitorilor din sudul ţării (pe baza verbului a ghici) şi cele din 
Transilvania (Cinel, cinel! şi altele, similare), susținând că sensul lui a 
ghici acoperă dezlegarea unei enigme, în vreme ce a cimili (de la care 
derivă cinel) înseamnă a crea o enigmă, propunând-o celorlalţi pentru 
dezlegare [Papadima (1968)1977:305]. Astfel, a cimili şi a ghici ar 
denota două acţiuni complementare, fiind echivalente cu perechea de 
verbe a încifra/ a descifra. 


Remarcând frecvența verbelor a fi şi a avea în debutul textelor 
ghicitorilor, tot O. Papadima distingea între ghicitorile pseudoconstatări 
(pornind de la verbul a fi: Sunt doi frați gemeni,/ Vor să se vadă/ Dar un 
munte îi desparte (ochii)) şi ghicitori pseudomărturisiri (care încep cu a 
avea: Am o puică;. Amuş îi albă,/ Amuş îi neagră (ziua şi noaptea)) 
[Papadima (1968)1977:307]. 

Test de autoevaluare 8.6. 

Aşezaţi textele paremiologice de mai jos pe trei coloane: a) proverbe 
enunţiative; b) proverbe imperative; c) zicători. Citiţi răspunsul la 
sfârşitul capitolului. 

1. Omul sfinteşte locul, iar nu locul pe om. 

Vremea descoperă adevărul. 

Nu împrumuta pe bogat şi nu promite săracului. 

Nici un lucru să nu crezi/ Cu ochii până nu vezi. 

Nu vinde mierea când n-ai stupi. 

Sarea cu marea. 

Ca nisipul mării. 

Care umblă să cuprindă multe, putine adună. 

Í Bani albi de zile negre. 

10. A împleti coadă albă. 


CONTARON 


8.8. Funcţii specifice ale proverbelor şi ghicitorilor 


Funcții: 
didactic- 
moralizatoare 


- de 
divertisment 


- socială 


-estetică 


- etnografică 


- ritual- 
iniţiatică 

Atât proverbele, cât şi ghicitorile au o funcţie didactică, mai pronunţat 
moralizatoare în cazul proverbelor şi cu nuanţe de divertisment pentru 
ghicitori. 


În acelaşi timp, ambele categorii folclorice au o funcţie socială, derivată 
din natura lor contextuală: prin actualizarea proverbelor şi a ghicitorilor 
în diferite situaţii de comunicare, membrii unui grup folcloric îşi confirmă 
apartenenţa la un fond cultural comun. Limbajul aforistic şi enigmatic îi 
apropie pe “indivizii folclorici” şi le întăreşte sentimentul de identitate 
colectivă. 


În al treilea rând, prin sintetizarea plastică a gândirii populare, 
proverbele şi ghicitorile îşi manifestă funcția estetică. Dacă în alte 
categorii folclorice metafora este mai puţin folosită, în literatura 
aforistică şi enigmatică ea se situează pe primul loc în inventarul stilistic 
al creatorilor populari. 


Pentru literatura aforistică nu se poate neglija o funcție etnografică, de 
reflectare, până la un punct, a cutumei juridice orale, care s-a cristalizat 
în expresii proverbiale. 

Posibila origine rituală a literaturii enigmatice introduce în problematica 
funcţiilor ghicitorii şi mutaţia suferită de acestea în trecerea de la ritual 
la neritual: renunţarea la o veche funcţie rituar-inițiatică în favoarea unei 
funcţii ludice, de divertisment. 


Test de autoevaluare 8.7. 

Comentaţi (favorabil sau critic) într-un microeseu de 150-200 de 
cuvinte, următorul citat: Procesul acesta de mimare aparent candidă, 
contrastul dintre exactitatea simulată a afirmației şi realitatea ascunsă - 
aceea că ea nu e decât o metaforă - constituie unul dintre farmecele 
ghicitorii [Papadima (1968)1977:307]. 

Pentru sugestii, apelaţi la textul Ghicitoarea (Forma de artă) de Ovidiu 
Papadima (date complete bibliografice mai jos, la Lecturi 
complementare) 

Răspunsuri şi comentarii la testele de autoevaluare propuse: 

8.1. Vine ciuta.../Dintre ochi = povestire alegorică; potenţarea acțiunii 
de vindecare prin analogie cu un reflex din universul zoologic. 

Cât a sta vântul în gard.../ Şi a murit = exorcism; prin comparații 
repetate, boala este trimisă departe de bolnav şi “ucisă”. 

Şi (cutare).../Ca argintul strecurat = menire; se face referire, printr-o 
formulă specifică, la starea de sănătate recâştigată a pacientului. 

Dacă nu aţi răspuns corect, recitiți secvenţa 8.2 


8.2. a) imperativ; b) fabulativ. 
Dacă nu aţi răspuns corect, recitiți ultimul paragraf al secvenţței 8.2. 


8.3 Descântecul are o structură fabulativă, constând într-un dialog 
imaginar dintre descântătoare şi o reprezentare poetică a sacrului 
pozitiv (fata albă). Motivul vindecării se realizează prin repetarea 
insistentă a epitetului albă (fată albă, biserica albă, mătura albă) şi prin 
concretizarea actului terapeutic într-un act domestic cu potenţial magic 
(albeața este măturată din biserica albă). Formula finală subliniază 
redobândirea sănătăţii de către destinatarul descântecului, cu ajutorul 
dublului epitet (curat/ Şi luminat) şi al comparaţiei cu efect de a sugera 
puritatea simbolică (...să rămâie (cutare) (...) ca aurul strecurat). 

Dacă nu aţi răspuns corect, recitiți secvenţa 8.4 


8.4. pm:2,5,7,8,10; pn:1,3,4,6,9. 
Dacă nu aţi răspuns corect, citiți din Pop, Ruxăndoiu (vezi Lecturi 
complementare...) pag.241-242. 


8.5. sat, buturugă, spin, îmblătea, in, mac, tap, grăunţe, secere, sac. 
Dacă nu aţi răspuns corect, recitiţi textul despre ghicitori din Unitatea de 
învăţare 8. 


8.6. a) 1,2,8; b) 3,4,5; c) 6,7,9,10. 
Dacă nu aţi răspuns corect, recitiți secvența 8.7 


8.9 Lecturi complementare pentru Unitatea de învăţare 8. Poezia riturilor de 
vindecare. Literatura aforistică şi enigmatică 

Mihai Pop, Pavel Ruxăndoiu, Folclor literar românesc, Ediţia a Il-a, Ed. didactică şi 
pedagogică, Bucureşti, 1978: 228-260. 

Ovidiu Papadima, Ghicitoarea (Forma de artă) în Frumosul românesc în concepția şi 
viziunea poporului, Ediţie îngrijită şi comentarii de loan Şerb şi Florica Şerb, prefaţă de 
Dan Grigorescu, Ed. Eminescu, Bucureşti, 1977: 300-316 


Pt. 8.1. Pop, Ruxăndoiu, op. cit.:233-235. 

8.2. Pop, Ruxăndoiu, op. cit.:235-237. 

8.3. Artur Gorovei (1930)1985 , (Descântecele românilor) Literatură populară ||, ediţie 
îngrijită, introducere, note, comentarii, bibliografie şi glosar de lordan Datcu, Ed. Minerva, 
Bucureşti: 33-37. 

8.4. Gorovei, op. cit.:104-107, 142-145, 171-178. 

8.5. Pop, Ruxăndoiu, op. cit.: 241-242. 

8.6. Pop, Ruxăndoiu, op. cit.:250-251. 

8.7. Pop, Ruxăndoiu, op. cit.: 245-249, Papadima, op. cit.:304-316. 

8.8. Pop, Ruxăndoiu, op. cit.: 255-258, Papadima, op. cit.:300-316. 

Cuprins 

Obiective e LIEENONAlE eeorsiaaiateza cca etate cal cet EE A ata) za za acuta etalat eset 106 

9.1 Epica populară în proză — caracterizare generală; povestitul ca act şi povestirea ca 
text; speciile prozei populare: basmul, legenda, snoava, povestirea ............................ 106 


9.2 Basmul popular. Convenţiile estetice ale basmului fantastic: structura şi stilul; 
fantasticul în basm; timpul şi spaţiul în basm; relația basmului popular cu mitul, legenda, 
povestirea; personajele. Straturi în basmul propriu-zis: moşteniri arhaice şi aluviuni 
recente; basmul în contemporaneitate. Basmul nuvelistic şi basmul despre animale — 


caracterizare generală; raportul cu celelalte specii ale epicii populare în proză ........... 108 
9.3 Legenda populară: funcţii, tipologie, statut estetic ...............mmmeeeeeeneeneeeeeeeeeeeee 116 
9.4 Snoava populară: funcţii, tipologie, personaje, modalităţi de realizare a comicului ....117 
Răspunsuri şi comentarii la testele de autoevaluare propuse .................mmmeeeeenennneeeeee 119 
9.5 Lecturi complementare pentru Unitatea de învăţare 9... 119 


Obiective educaționale 

La sfârşitul parcurgerii unităţii de învăţare 9, cursantii trebuie să obțină 

capacitatea de a: 

a. Identifica şi argumenta diferențele dintre formele epicii populare în 
proză (basm, legendă, snoavă, povestire), aparținând literaturii orale şi 
speciile prozei culte (roman, nuvelă, schiță, povestire), aparținând 
literaturii scrise 

b. distinge, în cadrul oralităţii, diferența dintre actul povestitului şi textul 
povestirii (naraţiunii) şi consecințele acestei relații în modul de 
construire a textului 

c. exemplifica diferențele de cod poetic dintre diferitele categorii (sub- 
categorii) ale epicii populare în proză (basm legendă, snoavă, povestire 
etc.) 

d. aplica unele concepte ale teoriei literaturii (epic, structură narativă, 
personaj, fantastic, fabulos, comic) la analiza prozei folclorice. 


9.1 Epica populară în proză — caracterizare generală; povestitul ca act 
şi povestirea ca text; speciile prozei populare: basmul, legenda, snoava, 
povestirea 


Apartenența categorială a epicii populare, în proză şi în versuri, la clasa 
mare a folclorului neritual (nelegat de obiceiuri) se susține fără mari 
eforturi, căci nici una dintre speciile narative orale (basmul, legenda, 
snoava; balada, cântecul epic) nu se zice exclusiv într-o ocazie 
ceremonială, în cadrul unui obicei calendaristic sau legat de un moment 
important al vieţii omului. Din perspectiva contextualistă, epica orală se 
constituie, deci, într-o categorie independentă de un context ritual 

(ceremonial) şi relativ independentă de un context situaţional ori 
locuţionar. Această relativă independenţă se explică, pe de o parte, prin 
natura contextuală a textului folcloric, considerat a fi un discurs 
circumstantial şi pe de altă parte prin dependenţa, într-o măsura mai 
mare sau mai mică, a fiecăreia dintre sub-categoriile epicii orale de un 
anumit context situațional sau locuţionar. Astfel, în cazul basmului, 
performat evident într-un anume cadru, care presupune cu necesitate 
co-prezenţa povestitorului şi a ascultătorilor săi în timp şi spațiu, 
performarea (zicerea) nu este condiţionată de o anumită situaţie 
concretă sau de un anume context locuționar (comunicativ). În schimb, 
legendele toponimice (despre locuri) sau etiologice (despre origine) 
sunt cerute, „chemate” de locul concret aflat în apropiere, de planta sau 
de animalul ale căror formă, culoare, comportament solicită cu 
necesitate o explicaţie, un răspuns plauzibil la întrebarea „de ce”: de ce 
se cheamă muntele acela Retezat?, de ce nu are ursul coadă?, de ce 
are sticletele penajul multicolor?, de ce i se zice plantei acesteia 
rochița-rândunicii? etc. La fel, snoava, scurtă naraţiune cu funcţia de 
satirizare a defectelor omeneşti, este spusă în anumite împrejurări, 
când situaţia de viaţă, cazul particular, excepția de la normalitate cere 
zicerea întâmplării pusă pe seama lui Păcală, a unei babe, a unui popă 
„exemplari” în rău. 


Spre deosebire de formele epicii culte, în versuri sau în proză, realizate 


Povestit în scris şi destinate cititului, formele epicii populare sunt realizate prin 
şi viu grai, sunt create, transmise, receptate pe cale orală. Trebuie astfel 
povestire făcută distincţia dintre actul povestitului (= performare, enunţare) şi 


rezultatul acestuia, povestirea (= mesajul, enunţul), între gestul oral şi 
textul oral. Zicerea, spunerea „poveşiii” are consecințe vizibile în planul 
realizării naraţiunilor populare care şi-au creat o serie de mijloace 
formale de izolare a mesajului artistic de fluxul comunicării cotidiene, 
non-artistice (formulele de început, „inițale” şi de sfârşit, „finale”) care, 
prin specializare, în raport cu funcţiile dominante ale fiecărei sub- 
categorii, devin şi mărci de identificare a basmului, legendei, snoavei, 
povestirii despre întâmplări trăite etc. Aceste formule, unele extrem de 
elaborate, precum cele ale basmului fantastic sau propriu-zis, altele 
doar schițate, precum cele ale legendei sau snoavei, întrețin convenţia 
artistică, decupând cu mai multă sau mai puţină fermitate discursul 
artistic şi subliniind solemnitatea accentuată a stilului în cazul basmului 
față de caracterul mai puțin marcat al stilului solemn în legendă şi 
absenţa acestuia în povestire (Angelescu 1983, 254). 


Evident că fiecare dintre aceste sub-categorii ale epicii populare în 
Ocazii de proză îşi au propriile lor contexte de zicere, ocazii de povestit, unele 
povestit comune pentru mai multe dintre ele. În societatea sătească tradițională, 
şezătoarea, clăcile, desfăcutul porumbului, toamna, aşteptatul la moară 
sau la piuă, nopţile la stână sau în cabanele forestiere erau prilejuri de 
zicere a basmelor, a legendelor, a snoavelor, în funcţie de repertoriul 
povestitorilor şi de cerințele grupului de ascultători. În timpurile mai noi, 
cazarma sau închisoarea, taberele muncitorilor sezonieri la drumuri sau 
pe şantierele de construcţii au fost ocazii bune pentru povestit, din nou 
în funcţie de „cerere” şi de „ofertă”. Aceste ocazii au favorizat, totodată, 
contactele şi schimbul de informaţii, între povestitori şi ascultători din 

diferite zone etno-folclorice, au facilitat circulaţia temelor şi motivelor pe 
scară naţională, uneori, în zonele de contact sau de interferenţă, pe 
scară internaţională. 


Axioma după care contextul situațional este interpretantul textului se 
verifică şi în cazul performării formelor epicii populare în proză, 
prezența copiilor — considerați a fi „consumatorii” preferaţi de basme, 
spuse „la gura sobei” de un „unchiaş sfătos” — , de pildă, restrângând 
posibilitatea spunerii poveştilor licenţioase sau a snoavelor pe teme 
sexuale, de la zicerea acestora fiind excluse, în satul tradițional, chiar şi 
femeile. 


9.2 Basmul popular. Convenţiile estetice ale basmului fantastic: 
structura şi stilul; fantasticul în basm; timpul şi spațiul în basm; relația 
basmului popular cu mitul, legenda, povestirea; personajele. Straturi în 
basmul propriu-zis: moşteniri arhaice şi aluviuni recente; basmul în 
contemporaneitate. Basmul nuvelistic şi basmul despre animale — 
caracterizare generală; raportul cu celelalte specii ale epicii populare în 


proză 


Basmul 
folcloric — 
mărci 
categoriale 

Basmul este o specie a epicii populare în proză, cunoscută în mediile 
folclorice sub numele general de poveste. Termenul basm, de origine 
slavă, basn”, cu sensul originar de 'fabulă', 'apolog', 'minciună', 
'născocire', a intrat în textele scrise româneşti sub formele basnă şi 
basnu încă din sec. al XVII-lea (cf. B. P. Hasdeu) şi a fost adoptat, mai 
târziu, de către culegătorii de proză populară din Muntenia (N. Filimon, 
P. Ispirescu) pentru a desemna o narațiune orală de mari dimensiuni, 
"pluriepisodică" (Ov. Bârlea), aparținând "poveştilor complexe" 
('complex tales' vs 'simple tales', poveşti simple, cf. Stith Thompson) în 
care un erou, aparținând de regulă umanului, se confruntă cu adversari, 
veniți din lumea non-umanului (zmei, balauri, zgripțuroaice, draci), pe 
care Îi învinge, prin forțele proprii sau, cel mai adesea, cu sprijinul unor 
personaje ajutătoare (adjuvanti), ființe umane sau animale dotate cu 
însuşiri supranaturale. 


Dimensiunea, amploarea epică diferențiază basmul de celelalte specii 
ale prozei populare, orale, şi îl apropie de narațiunile populare în versuri 
cântate, cântece bătrâneşti sau balade, pe de o parte, şi de romanul din 
literatura cultă, pe de altă parte. Apropierea de roman a fost menţionată 
încă de Hasdeu şi fixată într-o formulare memorabilă de G. Călinescu 
(1965): Basmul este un gen vast, depăşind cu mult romanul, fiind 
mitologie, etică, ştiinţă, observație morală etc. Deosebirea constă în 
natura orală a basmului popular, față de existența scrisă a romanului 
din literatura autor. Cel dintâi este spus de un povestitor către un 
auditoriu, fiind destinat ascultării, al doilea este scris şi destinat cititului. 
Efect al oralităţii, caracterul formalizat se manifestă la toate nivelele 
basmului folcloric, de la cel de suprafață (formulele) până la cel de 
adâncime (structura). 

Mărci categoriale, formulele de început (iniţiale) şi de sfârşit (finale) 
încadrează naraţiunea, delimitează povestea de comunicarea cotidiană, 

obişnuită, ceea ce face ca basmul să fie socotit o "povestire în ramă". 
Formulele iniţiale avertizează ascultătorul în legătură cu caracterul 
neobişnuit al întâmplărilor care urmează a fi relatate, întâmplări care s- 
au petrecut în trecut (A fost odată ca niciodată, că dacă n-ar fi nu s-ar 
povesti...), într-un timp fabulos, ireal, incontrolabil, un timp al tuturor 
posibilităților (pe când se potcoveau purecii cu nouăzeci şi nouă de oca 
de fier şi zburau până la cer...). Recurgând la aşa numita formulă a 
imposibilului (cf. P. Bogatirev, apud N. Roşianu, 1974), constând în 
alăturarea unor elemente care se contrazic, se exclud reciproc, 
formulele inițiale au menirea de a-l abstrage pe ascultător din 
contingent şi de a-l transporta în lumea fabulosului, constituindu-se într- 
un procedeu poetic specific basmului fantastic ca rod al ficţiunii poetice. 


La rândul lor, formulele finale, printr-un procedeu contrar, îl readuc, cum 
s-ar zice, "cu picioarele pe pământ", povestitorul continuând să afirme 
calitatea sa de martor/participant la evenimentele relatate (Şi s-a 
întâmplat că eram şi eu acolo şi am mâncat din bucatele ce erau la 
masă), calitate negată printr-o replică a 'formulei imposibilului' de la 
începutul basmului. De multe ori, formula finală lasă să se înțeleagă că 
toată istorisirea a fost o născocire: M-am suit pe o prăjină/Şi v-am spus 
chiar o minciună... ori lar eu mă suii pe-o şea/Şi o spusei aşa,/Şeaua a 
fost cam ruginoasă/Şi povestea mincinoasă. 


Instanța orală a comunicării explică, de asemenea, prezenţa şi funcţia 
formulelor mediane dintre care unele, cele "externe", au menirea (a) de 
a trezi curiozitatea ascultătorilor, "solicitându-li-se astfel atenţia”, (b) de 
a verifica atenţia acestora, care trebuie să dea dovadă că iau parte 
activă la actul de comunicare, şi (c) de a face trecerea de la un episod 
al basmului la altul, de la o "mişcare" la alta. Tot ca o consecinţă a 
oralității apare şi celălalt grup al formulelor mediane, numite "interne", 
formule care caracterizează anumite personaje, obiecte, acţiuni, 
schimburi de replici etc., constituind un adevărat "depozit" de elemente 
prefabricate, aflat la dispoziţia povestitorului şi care servesc procesului 
de creație şi dau stabilitate basmului (Cf. Roşianu 1974). 


Test de autoevaluare 9.1 

Citiţi cu atenţie următoarele formule specifice basmului folcloric, pe care 
le întâlnim în colecția de basme culese de loan Pop Reteganul: 

a) A fost o dată ca niciodată, că de n-ar fi fost, nu s-ar povesti 

b) Merse multă lume împărăție, ca Dumnezeu să ne tie 

c) Soare luminat,/ Spune-mi tu curat/ Şi adevărat: Văzut-ai ori ba/ 
În umblarea ta/ Faţă ca a mea?/ Faţă de muiere/ Cu-atâta plăcere? 
/ Faţă de nevastă/ Atât de frumoasă? 

d) Însuratu-s-a Toderică, ori rămas-a tot holtei? — nu se ştie, dar 
aceea ştiu, că la fete de împărat n-a mai umblat a peti şi — 

de n-a murit — şi astăzi trăieşte. 

e) Multe s-au mai întâmplat în lumea asta mare, şi câteodată 
auzim povestindu-ni-se câte o întâmplare de ne vine mai a nu 

o crede. Şi totuşi trebuie să credem multe din cele ce auzim; 

cel puțin eu unul mai bucuros cred toate, decât să merg să 

caut de sunt adevărate sau nu. 

Identificați poziția fiecărei formule de mai sus în basm: formulă inițială 
(FI), formulă mediană (FM) sau formulă finală (FF) şi notaţi FI, FM sau 
FF în dreptul ei. Argumentați, într-o singură frază, identificările făcute. 
Folosiţi spațiul liber de mai jos. 


Citiţi răspunsul corect la finalul unităţii de învăţare 9 


Sub basmul propriu-zis, în tipologia internațională sunt cuprinse 
narațiuni diferite, atât din punctul de vedere al originii, cât şi al tematicii, 
structurii şi formelor de expresie, distingându-se între:(A) poveştile 
fantastice, corespunzând la ceea ce în engleză se numeşte fairy-tale 
sau magic-tale (Tales of Magic), în germană Märchen, în franceză 
conte de fees, (B) poveştile religioase (Religious Tales), (C) basmul 
nuvelistic (Novelle/Romantic Tales), (D) basme despre uriaşul (dracul) 
cel prost (Tales of the Stupid Ogre), toate grupate sub denumirea 
generică "ordinary folk-tales", acoperind tipurile 300-1199 din Catalogul 
Aarne-Thompson (ATh), în timp ce basmul despre animale (Animal 
Tales) ocupă poziţiile 1-299, glumele şi anecdotele (Jokes and 
Anecdotes) - 1200-1999, poveştile cu formule (Formula Tales) - 2000- 
2399, un ultim capitol cuprinzând „poveşti neclasificabile” (Unclassified 
Tales), tipurile 2400-2499 (The Types of the Folktale. A Classification 
and Bibliography. Antti Aarnes, Verzeichnis der Marchentypen, 
"F.F.C." no. 3 [1910], Translated and Enlarged by Stith Thompson, 
„F.F.C." no. 74, 1928, Second Revision, "F.F.C." no. 184, 1961). 


Lazăr Şăineanu (1895) propunea o clasificare a basmului apropiată, în 
liniile ei generale, de aceea acceptată, ulterior, pe plan mondial, 
incluzând, în Secţiunea întâia, Poveşti mitico-fantastice, cu nu mai puţin 
de zece "cicluri", în Secţiunea a doua, Poveşti etico-mitice 
(psihologice), cu alte zece "cicluri", într-a treia - Poveşti religioase 
(legende) (trei "cicluri"), într-a patra - Poveşti glumețe (snoave) cu două 
"cicluri", şi într-un "Adaus" - Fabula animală. 


Sigur că tot acest efort de ordonare, de clasificare a materialului 
narațiunilor populare în proză a adâncit cunoaşterea domeniului şi a 
contribuit la definirea mai exactă a speciei-pivot a acestuia, basmului 
fantastic sau propriu-zis. Alături de caracterul formular, generat, ca în 
cazul întregului folclor, de natura orală a comunicării, basmul se 
defineşte ca o structură narativă de un tip deosebit, determinată de 
funcţiile lui, mai vechi şi mai noi. 


Tentaţia aflării originilor a orientat cercetarea, în acord cu direcţiile 
ştiinţifice dominante în epocă, către miturile arhaice clasice sau indo- 
europene (teoria mitologică) sau către textele scrise ale vechilor indieni, 
de unde, pe diferite căi, ar fi ajuns în Europa (teoria indianistă sau 

migraţionistă). O dezvoltare a teoriei mitologice se găseşte în aşa- 
numita teorie naturistă, după care, în procesul despărțirii limbilor din 
trunchiul comun indo-european, sensurile primare ale unor cuvinte s-au 
uitat, mitologia fiind rezultatul unei "boli a limbajului”. 


Grupului teoriilor monogenetice li se opune grupul teoriilor poligenetice 
sau antropologice, rod al depăşirii europocentrismului şi al deschiderii 
unor noi perspective prin cunoaşterea populațiilor aşa-zis "primitive" şi a 
culturii acestora. Cel puţin la nivelul unor motive, teme, atitudini comune 
narațiunilor diferitelor popoare, între care nu au putut exista schimburi 
culturale, împrumuturi sau influențe reciproce, singura explicație 
plauzibilă stă în producerea lor independentă, de către mentalitatea 
primitivă, în locuri şi în timpuri diferite, după cum susţin E. B. Tylor şi 
Andrew Lang. Mai aproape de dezideratul găsirii "rădăcinilor istorice” 
ale basmului "ca întreg" se află V. I. Propp ([1946] 1973). Studiul său 
Rădăcinile istorice ale basmului fantastic este un model de cercetare 
"genetică", diferită de cea "istorică", urmărind să descopere "izvoarele 
basmului”, prin raportarea acestuia la "instituţiile sociale ale trecutului”, 
la anumite "datini şi rituri", la miturile arhaice şi la modul de gândire 
primitiv. Pentru Propp, basmul nu este 'supravieţuire', ci rezultatul unui 
proces istoric, al devenirii în timp, al desacralizării, demagizării ritului şi 
mitului deopotrivă. O contribuţie originală, chiar dacă prea puțin 
cunoscută pe plan internaţional, la elucidarea originii basmului aduce B. 
P. Hasdeu care întrevede ca sursă a acestuia visul (teoria onirică). Fără 
a fi validată în chip ştiinţific, teoria onirică deschide drumul cercetării 
psihanalitice a basmului. 


Evident, nici una dintre aceste ipoteze, luată singură, nu dă un răspuns 

Basm şi mit definitiv, complet în legătură cu originea basmului; în fiecare, însă, se 
pot găsi sugestii demne de a fi luate în consideraţie şi din toate se 
poate întrupa o imagine mai completă a basmului ca întreg. Căci este 
sigur că basmul popular, tradițional se află în imediata proximitate a 
mitului primitiv (diferit de miturile clasice ale antichităţii greco-latine), pe 
care îl continuă, dar de care se şi desparte, se diferenţiază din punct de 
vedere funcţional. Primul are un pronunţat caracter ritual situându-se pe 
planul sacrului, spre deosebire de basm care este o povestire nerituală 
situată pe planul profanului. De aici decurge veridicitatea (şi 
credibilitatea) absolută a mitului, în raport cu caracterul neveridic al 
basmului, al cărui adevăr este subminat de chiar formulele iniţiale şi 
finale amintite mai sus. Mitul explică, are o funcţie etiologică, „povestea” 
lui este plasată într-un timp al originilor, al începuturilor (in i/lo tempore), 
basmul relatează experienţa unui erou uman petrecută într-un timp din 
afara istoriei, dar nu primordial, ci vag depărtat de momentul zicerii. 
Mitul instituie, prin rememorarea unor gesturi primordiale, o ordine; 
basmul propune, prin intermediul ficţiunii, un model de comportament 
ideal, o lume, alta decât cea reală, imediată, o lume dorită, visată, 
imaginată, construită prin mijlocirea cuvântului. Mitul este un construct 
cultural cu valoare ideologică, basmul - un produs estetic, o operă de 
artă a cuvântului menită să emoţioneze. 


O particularitate artistică de prim ordin a basmului propriu-zis o 


Fantasticul pini $ Ape uta $ i pei = 
constituie amestecul inextricabil dintre realitate şi ceea obişnuim să 


în basm 


Proiectul pentru Învățământul Rural 111 


Epica populară în proză 


Structura 
basmului 
fantastic 


112 


numim fantastic. Naşterea şi creşterea miraculoasă a eroului (numit, 
generic, Făt-Frumos, dar şi Greuceanu, Prâslea, Petrea, Țugunea etc.), 
ființele supranaturale aparținând altor tărâmuri şi altor regnuri (zmei, 
balauri), metamorfozele spectaculoase ale celor urmăriți, dimensiunile 
fizice nefireşti ale unor personaje, animalele vorbitoare, calul care 
mănâncă jăratec, obiecte şi unelte magice cu puteri ieşite din comun, 
substanțe cu calități tămăduitoare precum apa vie şi apa moartă 
proiectează basmul într-o lume ale cărei margini sunt nefireşti din 
punctul de vedere al gândirii raţionale, ştiinţifice, a omului modern. Dar 
nu şi din acela al omului societăţii tradiționale pentru care, există 
mărturii, toată „sceneria basmului se înscrie în limitele posibilului: 
Poate că s-o întâmplat cândva, oarecând zice un povestitor, altul afirmă 
chiar mai categoric: Tăte aşa or fost, n-ai pute alcătui atâtea minciuni, al 
treilea aduce în sprijin „argumente istorice”: Că viteji o fost, ştim şi din 
istorie. Estea-s adevărate. [...] Toate o fost cu putință. 

Indiferent care ar fi sursa genetică a elementelor fantastice prezente în 
basm (mituri, ritualuri, credinţe magice, visuri, coşmaruri etc.), ceea ce 
trebuie reținut este literaturizarea lor, transformarea lor în imagini 
poetice, în constituienţi ai unui discurs narativ de tip ficțional. Alegoria, 
fabulosul, feericul, miraculosul devin nişte procedee de încifrare, de 
poetizare a realităţii de dincolo de real, o lume acceptată, ca şi cum ar fi 
reală. Amestecul firesc al celor două lumi, relaţia de complementaritate 
ce se stabileşte între ele constituie una dintre dominantele basmului 
fantastic. 


Basmul popular a găsit în el însuşi forța de a se adapta necontenit 
condițiilor mereu schimbătoare din societatea omenească, răspunzând 
nevoii fireşti a omului de a domina forțele răului, de a se bucura de 
victoria binelui, de a dobândi fericirea, de a se împlini prin dragoste şi 
căsătorie, de a străbate spații nelimitate, de a controla timpul, de a 
atinge inaccesibilul. O sursă a acestui 'proteism', a acestei forțe de 
perpetuă regenerare se află în chiar structura sa narativă. În raport cu 
funcţia ei dominantă, fiecare categorie folclorică şi-a creat un model sau 
modele structurale proprii. S-a constatat că, urmare a procesului de 
modelare, basmul propriu-zis sau fantastic are o structură "monotipică”. 
Concluzia este rezultatul cercetării "morfologice" intreprinse de V. |. 
Propp ([1928] 1970) care a identificat elementele stabile ale basmului, 
numite "funcții", a constatat că numărul funcțiilor din basmului fantastic 
este limitat, reducându-se la 31 de astfel de „invariante”, şi că 
succesiunea funcțiilor este întotdeauna aceeaşi. Nu toate funcţiile se 
regăsesc la nivelul unui singur basm, dar unele dintre ele, cuplate în 
perechi, sunt obligatorii (de ex. funcţia VIII — „prejudicierea” şi XIX — 
„remedierea”, sau XVI — „lupta” şi XVIII — „victoria”). În raport cu schema 
epică utilizată, se poate distinge între aşa numitele "basme biografice", 
care urmăresc eroul de la naştere sau chiar de înainte de naştere, 
adesea miraculoasă (dintr-un bob de piper, dintr-o lacrimă, dintr-un măr 
etc.), până la căsătorie şi înscăunare, şi basme "episodice", "mai scurte 
şi mai clare" (Bârlea 1981) în care se insistă numai asupra unui 
episod din viața eroului. Unicitatea şi stabilitatea modelului la nivelul 
repertoriului de basme al tuturor popoarelor asigură transmiterea şi 
perpetuarea categoriei, regenerarea ei continuă, şi explică permanenta 
în timp a naraţiunilor populare de acest tip. 

Originea şi temele comune pe spații culturale extrem de largi, ca şi 
modelul narativ universal nu se opun originalității şi specificului naţional 
sau local. Nuanţele particulare, parfumul specific al fiecărei realizări 
concrete a unei teme sau a unui motiv universal în variante individuale 
datorate unui povestitor înzestrat vin să contrabalanseze 'şablonismul' 
învederat al basmului, schematismul construcţiei sale. Basmul, ca şi 
literatura clasică, aprecia G. Călinescu, este un plagiat sincer şi total şi 
geniul se relevă în arta copiatului.[...] Accidentul constituie în basm 
esenta. Aşezarea în timp şi în spațiu, detaliul senzorial şi moral conferă 
fără sforțări a treia dimensiune. 

Colecţiile de basme populare româneşti, începând cu însemnarea 
manuscrisă Istoria unui voinic înțălept întrebându-se din ponturi cu o 
fată de împărat (1797) şi terminând cu înregistrările sonore, realizate în 
ultimele decenii şi aflate în arhivele institutelor de cercetare, reprezintă 
un corpus uriaş de texte, mărturisind extrema bogăţie a repertoriului 
naţional (circa 600 de tipuri, aproximează Ov. Bârlea, dintre care 
aproape jumătate "nu figurează în catalogul internațional"). Culegerile 
acoperă toate provinciile, respectiv marile zone etno-folclorice 
româneşti (vezi Bârlea 1976, 101-113; Nişcov 1996, 13-39; 
Constantinescu 2004, 397-398). 

Narațiunea Tinerețe fără bătrânețe şi viață fără de moarte a fost 
publicată de Petre Ispirescu mai întâi în ziarul “Țăranul român” nr. 11 
din 1862, apoi într-o broşurică din 1862; a treia oară în Legende sau 
basmele românilor, de un culegător-tipograf, Partea l-a, 1872, cu 
menţiunea Povestit de tata, şezător în Bucureşti, mahal. Udricani, între 
1838-1844. 

Mărcile epicului de factură populară sunt evidente aici. Naratorul spune 
de la început, în formula introductivă, că ceea urmează este o poveste 
(A fost odată ca niciodată; că de n-ar fi, nu s-ar mai povesti [...]; de 
când se potcovea purecele la un picior cu nouăzeci şi nouă de oca de 
fier şi s-arunca în slava cerului de ne aducea poveşti [...]), ceva 
întâmplat într-un trecut îndepărtat, imprecis sau imposibil (de când se 
băteau urşii în coade) şi care s-a întrupat în poveste spusă spre 
ascultare (lar eu încălecai p-o şa şi vă spusei dumneavoastră aşa), 
cum sună formula finală a basmului. 

Personajele au consistenţă considerabilă, din rândul lor detaşindu-se, 
desigur, Făt-Frumos, a cărui procreație (Luând împăratul şi 
împărăteasa leacurile, s-au întors veseli la palat şi peste câteva zile 
împărăteasa s-a simtit însărcinată) şi naştere miraculoasă (Mai înainte 
însă de a veni ceasul naşterii, copilul se puse pe un plâns, de n-a putut 
nici un vraci să-l împace. Atunci împăratul a început să-i făgăduiască 
toate bunurile din lume, dar nici aşa n-a fost cu putință să-l facă să tacă. 
[...] în sfirşit, dacă văzu că nu tace, îi mai zise: «-Taci, fătul meu, că ti-oi 
da Tinerețe fără bătrâneţe şi viață fără de moarte») îl plasează, 
dintru început, într-o altă lume, deosebită de a celor din jur, lumea 
fabulosului sau a fantasticului. Urmîndu-şi destinul anunţat de 
'unchiaşul dibaci', care îi avertizase pe părinţi când le-a dat leacurile 
miraculoase (...dar numai un copil o să aveți. El o să fie Făt-Frumos şi 
drăgăstos, şi parte n-o să aveti de el), eroul porneşte în aventura eroică 
(- Dacă tu, tată, nu poți să-mi dai, apoi eu sunt nevoit să cutreier toată 
lumea până voi găsi făgăduinţa pentru care m-am născut), parcurge, 

învăţat de calul său, o serie de probe (lupta cu Gheonoaia, cu Scorpia) 
şi ajunge în teritoriul Tinereţii fără bătrânețe şi al vieții fără de moarte, 
unde se şi însoţeşte cu fata mai mică, final obişnuit al oricărei naraţiuni 
populare de tip basm. 

Celelalte episoade (interdicţia de a trece în Valea Plingerii, vînătoarea, 
încălcarea interdicției, dorul de casă, întoarcerea - în spaţiu şi în timp) 
au, de asemenea, un pronunţat caracter epic, dar scot povestirea din 
categoria basmului popular propriu-zis, deşi narațiunea lui Ispirescu 
este reținută de majoritatea antologiilor de basme şi manualele şcolare 
au consacrat-o definitiv, căci conflictul, personajele şi întâmplările 
(reale, imaginare sau ipotetice) aparţin basmului popular. 

Odată ajuns pe tărîmul Tinereţii fără bătrânețe..., la palatul celor trei 
femei una ca alta de tinere, eroul obține ceea ce căutase şi petrece 
acolo vreme uitată, fără a prinde de veste, fiindcă rămăsese tot aşa de 
tânăr, ca şi când venise. Urmărind un vânat derizoriu (un iepure), el 
trece hotarul împărăției utopice a tinereţii fără bătrânețe şi a vieţii fără 
de moarte: Dară, nefericitul, în învălmăşeală, nu băgase de seamă că, 
alergând după iepure, trecuse în Valea Plângerii. De aici începe drama 
eroului, pe care deodată îl apucă un dor de tată-său şi de mumă-sa. În 
ciuda rugăminţilor şi avertismentelor celor trei zâne (“măies-tre”), Făt- 
Frumos hotărăşte să părăsească tărâmul tinereţii veşnice şi să se 
întoarcă la ai săi. Chiar calul năzdrăvan, înainte de a-l transporta 
îndărăt, îi spune fără echivoc că el nu are de gind să-l însoțească până 
la capăt şi că îl va lăsa acolo dacă el va voi să rămână la palatul tatălui 
său măcar un ceas. 


Întoarcerea înseamnă refacerea, în sens invers, a drumului inițiatic 
parcurs de Făt-Frumos în căutarea idealului său, tinerețea fără 
bătrâneţe. Timpul, suspendat în împărăţia celor trei zâne, îşi urmase 
cursul inexorabil în lumea aceasta, încât, pe drumul de întoarcere, 
semnele trecerii vremii se simt din plin. Eroul însuşi recuperează timpul 
(sau timpul curgător îl recuperează pe el) şi, pe măsură ce se apropie 
de casă, de locul naşterii, îşi schimbă treptat înfăţişarea: mai întâi, 
barba şi părul îi albesc fără a băga de seamă, apoi, după ce trece de 
moşia Gheonoaiei plecă cu barba albă până la brâu, simțind că îi cam 
tremură picioarele, pentru a ajunge la palatul părintesc cu barba albă 
până la genuchi, ridicându-şi pleoapele ochilor cu mâinile şi abia 
umblând”. Nu numai omul suportă consecințele trecerii timpului, ci şi 
locurile: într-o parte, pădurile se schimbaseră în câmpii, palaturile erau 
dărâmate şi cu buruieni crescute pe dânsele, girliciul pivniţei se 
astupase de dărimăturile căzute. Toate aceste semne ale degradării 
fizice scot în evidenţă lucrarea nemiloasă a timpului. Însăşi Moartea se 
uscase de se făcuse cârlig în chichiță şi vorbeşte cu un glas slăbănogit, 
zicînd eroului: Bine ai venit, că de mai întârziai, şi eu mă prăpădeam. 
Să observăm că este o moarte personalizată (Moartea lui) care 
împlineşte destinul implacabil: O palmă îi trase Moartea lui [...] şi căzu 
mort, şi îndată se şi făcu ţărână. 


Acest final face din naraţiunea Tinerețe fără bătrânețe şi viață fără de 
moarte din colecţia lui Petre Ispirescu un “basm atipic” sau un “mit 
disimulat”, pentru că, de regulă, basmele româneşti se încheie cu 
victoria eroului asupra unui adversar supradimensionat (zmeu, balaur) 

şi cu căsătoria ori înscăunarea lui în tronul împărăției. Dimpotrivă, aici 
eroul moare. Dar să fie moartea aceasta o înfrângere, ori să fie ea tot 
semnul unei victorii, al unui “triumf”, de alt fel decît al celorlalți Feţi- 
Frumoşi din basmele româneşti? Ultima ipoteză pare mai plauzibilă, 
eroul acestei naraţiuni obținând, o dată, tot ce şi-a dorit, depăşindu-şi 
astfel condiția umană, de muritor, dar rămânând, totuşi, până la capăt 
fidel acestei condiţii, pe care încearcă să o redobândească chiar cu 
prețul vieții. 

Basmul  nuvelistic  („Novelle/Romantic Tale? în clasificarea 
internaţională, ATh 850-999) se aseamănă, structural, cu basmul 
fantastic sau propriu-zis, dar se separă de acesta prin absența sau 
estomparea până la dispariție a elementelor fantastice, a 
supranaturalului. Se apreciază chiar că basmul nuvelistic este mai nou 
decât cel fantastic, după modelul căruia a fost plăsmuit (Bârlea 1976, 
60), dominante fiind personajele umane în conflict cu altele de aceeaşi 
condiţie, victoria fiind obținută adesea nu prin luptă, prin violenţă, ci prin 
inteligență, bunătate, viclenie. Se înscriu aici poveştile despre ursită, 
despre noroc şi sărăcie, despre femeia isteață, despre fata moşului cea 
cuminte etc. (Nişcov 1996, 92). 


Basmele cu şi despre animale au în centrul lor, aşa cum arată şi 
numele, animale, sălbatice sau domestice (ursul, lupul, vulpea, câinele, 
pisica), dar şi unele plante, obiecte, uneori şi oameni, în raport cu cele 
dintâi. În aceste narațiuni, animalele îşi păstrează calităţile lor „native 
(forța, şiretenia), nu sunt substitute, „măşti' pentru oameni, cum se 
întâmplă în fabula clasică şi în fabliaux medievale. Originea lor pare a fi 
foarte veche, unii cercetători asociindu-le cu credințele şi povestirile 
totemice, primitive. Mai puţin productiv decât basmul propriu-zis, teme 
din basmul despre animale pot fi regăsite în legende, în snoave, în 
basmele cu formule sau umoristice (Bârlea 1981, 208-229). 


9.3 Legenda populară: funcții, tipologie, statut estetic 


Legenda (din lat. legendum, „partea din biografia unui sfânt care trebuia 
citită în ziua comemoartivă”, apoi, în lat. medievală, legenda, -ae, „viaţa 
scrisă a unui sfânt”) este termenul ştiinţific care denumeşte o specie a 
epicii populare în proză, în timp ce în mediul folcloric naraţiunile de 
acest tip sunt numite „poveşti? sau „tradiţii”. Diferită de basm şi de 
snoavă prin funcţia, structura şi mijloacele de realizare artistică, 
legenda se înfăţişează ca o categorie neomogenă, deşi, principial, ea 
răspunde unei funcţii etiologice (explică un fenomen extraordinar sau 
un eveniment memorabil), cumulând, totodată, şi alte funcţii — de 
învăţare (comunică învățătura tradițională şi cunoştinţe către tineri şi 
neinitiati), educativă (sfătuieşte oamenii cum să acţioneze în situații 
critice şi le atrage atenţia să nu facă lucruri rele), de informare a 
oamenilor despre un fapt important, înarmându-i cu cunoştinţe despre 
pericolele din interiorul mediului lor cultural (Degh 1972, 74; cf. şi 
Sokolova, apud Ispas 1997, 22, nota 21: funcţia de bază a legendei era 
una informativă şi edificatoare). 

Din observaţia lui B. Malinovski după care legenda trebuie să 
informeze, este considerată adevărată, conţine informații factologice. 
[...] rolul său este de a furniza cunoştinţe, care pot fi transmise în orice 

moment al zilei sau al anului, când cineva vrea să se informeze (Cf. 
Ispas 1997, 17) rezultă natura conversaţională a speciei, funcţia de 
informare, caracterul ei neritual (poate fi spusă „în orice moment al zilei 
sau al anului”). De aici, accentul pus pe conţinut, forma mai puţin 
şlefuită, variabilitatea extremă, caracterul local, în raport cu 
universalitatea basmului, deşi, alături de aşa numitele „legende locale” 
există şi „legende migratorii”, cunoscute pe arii geografice largi, rod al 
poligenezei sau al împrumuturilor culturale. 

În raport cu funcţia şi cu originea (contextul cultural care le-a generat), 
legendele pot fi (a) etiologice - „explică facerea lumii (cosmosul, 
plantele, vieţuitoarele), apoi geneza şi caracteristicile diferitelor 
localități, forme de relief şi altor elemente geografice”; (b) mitologice 
care „se ocupă de ființele care prezidează soarta omului, de morţi 
(strigoi şi stafii), apoi de celelalte ființe fantastice din natură (din apă, 
munţi, mine, de pădure, aeriene, de noapte şi de zi), vârcolaci şi 
pricolici, diavol, vrăjitoare şi solomonari şi de alte ființe fantastice 
(balauri, pitici, uriaşi) şi plante miraculoase (iarba fiarelor), precum şi de 
comori”; (c) religioase, în legătură cu „figurile biblice”, cu sfinții şi 
sărbătorile religioase; (d) istorice, despre viaţa şi faptele conducătorilor 
şi ale altor personalități memorabile din trecut (Cf. Bârlea 1976, 213- 
227; Bârlea 1981, 47-139). 


Zicerea ei în anumite contexte situaționale sau conversaţionale face ca 
legenda să aibă o compoziţie mai laxă, mai puţin elaborată decât a 
basmului, redusă uneori la expunerea nudă a informaţiei, deşi se 
întâlnesc şi forme complexe, datorate, adesea, intervenţiei culegătorilor 
sau chiar a povestitorilor, influenţaţi de forma complexă a basmului. 


9.4  Snoava populară: functii, tipologie, personaje, modalități de 
realizare a comicului 

Snoava (din slav. iznova, „nou”), cunoscută în diferite zone ale ţării şi 
sub numele de „jitie”, „palavre”, „bazaconii”, „glume” etc. aparţine 
„formelor simple” ale epicii populare în proză, fiind grupate în catalogul 
internaţional ATh în Cap. III, „Jokes and Anecdotes”, tipurile 1200-1999. 
Cele 800 de tipuri înregistrate indică extraordinara diversitate tematică 
a speciei, ca şi legenda, snoava trăgându-şi sevele din realitatea 
imediată, marile şi micile defecte omeneşti stând în centrul acestor 
naraţiuni scurte, uniepisodice de obicei, încheiate cu o poantă, având 
un final neaşteptat, producător de râs. Prostia, viața de familie, 
conflictele dintre soți, soția îndărătnică, fetele bătrâne, viclenia, hotia, 
minciuna, defectele fizice (surzenia, bâlbâiala) şi morale (curvia, beţia, 
lenea,  lădăroşenia,  avariţia, frica), conflicte sociale, categorii 
profesionale fac obiectul snoavelor, numărul tipurilor aproximate din 
repertoriul românesc fiind de circa 4000. Mulțimea snoavelor atestă 
încă o dată înclinarea românului spre satiră şi pornirea de a specula 
situațiile pline de umor ... (Bârlea 1981, 252). Uriaşa varietate tematică, 
practic imposibil de prins într-o „tipologie”, fie ea şi „bibliografică” 
(Sabina C. Stroescu 1969 înregistrează 3029 de tipuri de snoave, 199 
de tipuri de anecdote, numărând peste 10.000 de variante), nu a fost 
niciodată (sau, în orice caz, foarte rar) pusă în relaţie cu ocazia zicerii, 


>» a 


cu „contextul plin de viaţă” în care aceste narațiuni au fost şi mai sunt 

încă performate. Asta şi pentru că vechile, ca şi noile culegeri de 
snoave s-au dezinteresat de acest aspect sau posibilitatea surprinderii 
pe viu a fenomenului nu stat prea adesea la dispoziţia cercetătorilor 
care au consemnat rareori datele elementare ale contextului zicerii — 
performer, ascultători, ocazii, cadrul temporar şi spaţial, reacții la cele 
povestite etc. De asemenea, la fel de sporadic s-a făcut trimiterea 
necesară la referentul real, la împrejurarea concretă de viaţă pe care o 
comentează snoava, în timp ce dependența acesteia de contextul 
genetic, contextul-sursă a fost permanent pusă în lumină. Sabina C. 
Stroescu (1969 I, XII) sublinia, urmându-l pe L. Röhrich, că „C'est la 
facetie surtout qui est la narration populaire s'adaptant avec le plus de 
rapidite aux realites sociales”. La fel, Ovidiu Bârlea nota, în termeni 
generali: Cuprinderea tematică a snoavei îmbrățişează tot câmpul vieții 
în resorturile ei sociale şi psihologice, de aici şi bogăția simptomatică a 
repertoriului. 


În Antologie de proză populară epică, 3 vol., EPL, 1966, se găsesc, 
totuşi, sporadic, note privitoare la ocaziile de povestit ale snoavei şi 
scurte indicaţii în legătură cu „contextul zicerii', nefolosite în măsura 
cuvenită de exegeţi. Povestirea „Aşa cap, aşa căciulă” (Antologie 1966 
III, 158-9), culeasă de la Gh. M. Rădoiaş din Bătrâni-Teleajen are un 
referent real cunoscut de povestitor: ... un om de la noi odată, prăsise 
porci mulţi şi a dat o molimă în iei, zicea : «- Tot aşa am păţit şi eu ca 
ăla, ...t-o-n ... pe mă-sa! », iar varianta „Spumă de mare”, de la acelaşi, 
era cerută de băieți, la stână, care ziceau: -A venit ăla cu spuma? Că, 
ştii, cân' mulge, să face spumă (Idem, 132). 


Cu toate acestea, marea majoritate a studiilor despre snoavă s-au 
bazat pe textele nude ale acestora, aşa cum apar ele în colecții, în 
publicaţii, în literatura de colportaj, extrem de bogată, de altfel, şi una 
dintre căile de răspândire a povestirilor satirice-umoristice de acest fel. 


Multitudinea împrejurărilor (contextelor) care generează şi solicită 
zicerea snoavelor presupune şi o mare diversitate a structurilor 
narative în care se concretizează nenumăratele teme atrase în 
repertoriul acesteia, dar un „model poetic” al categoriei este greu de 
elaborat. Un reper l-ar putea constitui personajul, clar diferit în basm, în 
legendă, în povestire şi în snoavă. Datele personale ale personajului de 
snoavă (vârsta, sexul, îndeletnicirea, naționalitatea, statutul marital şi 
relația de rudenie cu ceilalți actanţi, condiţia socială, chiar cea 
intelectuală sunt extrem de importante în modul de articulare a 
discursului narativ, dovadă că ele se regăsesc în tipurile de conflicte pe 
care le dezvoltă snoava. 

Cât priveşte stilul formular al snoavei, părerea comună atestă absența 
acestuia, dar şi aici, lipsa culegerilor de snoave în context lasă loc 
aproximărilor, pentru că e de presupus că, în cazul transmiterii orale, 
directe, de la performer la ascultător(i), formulele, mai ales cele iniţiale 
şi finale, s-ar fi arătat mai ferme decât apar ele în colecţiile destinate 
cititului. 


În fine, din punctul de vedere al tipului de discurs, snoava pune în 
valoare categoria comicului, rezultat din situaţii, replici, comportamente. 

E un comic de sorginte populară, avându-şi, poate, rădăcinile în 
mentalitatea arhaică sau primitivă care accepta umorul macabru al 
personajului Păcală care „curăță” copilul popii scoțându-i măruntaiele, 
ucide câinii acestuia, Cimbru şi Mărar, şi pe pune coada în ciorbă 
pentru că a poruncit să dreagă zeama cu „mărar şi cimbru”, taie caprele 
stăpânului şi le aşează alternativ cu burta şi cu spinarea în sus, pentru 
că i s-a spus să facă un pod cu „o călcătură moale şi una tare” etc. (Cf. 
Bârlea 1981, 236-237). De regulă, obiect al satirei sau măcar al 
zeflemelei este „celălalt”, străinul altul decât noi, fie că aparţine altei 
etnii, altul sat, altei vârste, altei poziţii sociale sau profesionale, de unde 
marea frecvenţă a snoavelor despre ţigani, popi, boieri şi alţii ca ei. 


Test de autoevaluare 9.2 

Încercuiți răspunsul corect pentru a completa afirmaţiile de mai jos. 
Pentru fiecare propoziţie este corect un singur răspuns: 

1. Teoria difuzionistă despre originea basmului fantastic susține că 
acestea: a) au o sursă unică; b) provin din două surse; c) au o sursă 
difuză. 

2. Conform teoriei lui V.I. Propp, funcţia reprezintă: a) o cumulare de 
motive narative proprii basmului; b) o unitate minimală de semnificaţie 
din interiorul basmului; c) un element de utilitate explicativ pentru 
supraviețuirea basmului. 

3. Legendele etiologice: a) decodează preceptele morale ale unei 
comunități tradiționale; b) impun un model formativ al eroului legendar; 
c) explică originea elementelor naturii, apelând la fabulosul mitic. 

4. Subcategoria epicii populare în proză cu cele mai multe formule este: 
a) basmul; b) legenda; c) povestirea. 

5. Metamorfozele de la un regn la altul, întâlnite în legenda etiologică, 
sunt: a) reversibile; b) ireversibile; c) atât ireversibile, cât şi reversibile. 
6. Funcţia principală a snoavelor este cea: a) estetică; b) comică; c) 
moralizatoare. 


Citiţi rezolvarea la finalul unităţii de învăţare 9. 


Răspunsuri şi comentarii la temele de autoevaluare propuse 
9.1:aFl) bFM) cFM) dFF) eFl) 

a şi e sunt formule iniţiale pentru că fac distincţia dintre un plan al 
realităţii (ceea ce s-a întâmplat) şi un plan al povestirii (ceea ce putem 
să credem că s-a întâmplat), b şi c sunt formule mediane pentru că sunt 
secvenţe rimate, care caracterizează acţiunea (se referă la parcurgerea 
spațiului din basm sau la dialogul dintre femeia obsedată de propria 
frumuseţe şi oglinda fermecată) iar d este formulă finală pentru că 
aşează faptele povestite până atunci sub semnul unei îndoieli comice, 
readucând ascultătorul basmului din planul ficţiunii în planul realităţii 
cotidiene. 

Dacă nu aţi răspuns corect, recitiți secvenţa 9.2 


9.2 1a, 2b, 3c, 4a, 5b, 6b. 
Dacă nu aţi răspuns corect, recitiți Unitatea de învățare 9 

9.5 Lecturi complementare pentru Unitatea de învăţare 9 - Epica populară în proză: 
Silviu Angelescu, „Poetica legendei”, în Legende populare româneşti. Ediţie îngrijită de 
Octav Păun şi Silviu Angelescu. Studiu introductiv de Octav Păun. Postfaţă de Silviu 
Angelescu, Bucureşti, Editura Albatros, 1983: 231-255 

Ovidiu Bârlea, „Proza epică”, în Folclorul românesc |, Bucureşti, Editura Minerva, 1981: 
43-265 

Nicolae Constantinescu, „Basm”, în Academia Română. Dicţionarul general al literaturii 
române, Bucureşti, Editura Univers Enciclopedic, Vol | (A/B), 2004: 393-398 


Pt. 9.1 vezi Ovidiu Bârlea, op. cit., p. 139-146; Ovidiu Bârlea, Mică enciclopedie a 
poveştilor româneşti, Editura ştiinţifică şi enciclopedică, Bucureşti, 1976, p. 28-83, 213- 
227, 301-310, 350-370; 

9.2, Idem, p. 41-83; Nicolae Constantinescu, op. cit., p. 393-397; 

9.3 Ovidiu Bârlea 1981, p. 45-139; Silviu Angelescu, op. cit., p. 231-255; 

9.4 Ovidiu Bârlea, op. cit., p. 229-256 

10.5 Lecturi complementare pentru Unitatea de Învăţare 10. Epica populară în versuri.136 


Obiective educaționale 

La sfârşitul parcurgerii unităţii de învăţare 10, cursantii trebuie să obţină 

capacitatea de a: 

a. defini şi identifica epica populară în versuri ca o categorie majoră a 
literaturii populare 

b. distinge între principalele subcategorii ale acesteia (cântecul epic 
propriu-zis, balada nuvelistică, jurnalul oral), în raport cu funcţiile, 
modelele structurale specifice, ocaziile şi modul de interpretare 

c. identifica şi comenta marile teme ale epicii populare româneşti în 
versuri (Mioriţa, Meşterul Manole, Toma Alimoş, Soarele şi Luna) 
din perspectiva teoriei folcloristice moderne 


10.1 Cântecul epic propriu-zis şi balada nuvelistică — particularități 
structural-funcționale, distribuţie zonală, mod de interpretare (execuție) 


Epica populară în versuri reprezintă o clasă distinctă a epicii orale care 
se diferenţiază, prin forma metrificată şi cântată, de epica populară în 
proză, deşi în practică se constată că în producţiile în proză se află o 
serie de formule versificate, selectate ca atare de G. Dem Teodorescu 
şi incluse în celebra sa colecţie Poezii populare române (1885), după 
cum în epica în versuri există secvenţe recitate, necântate, „băsmite”, 
cum zic cântăreții, adică asemănătoare basmului, ilustrând aşa-numitul 
stil „parlato”, subliniate grafic de Al. | Amzulescu în colecţia sa Cântece 
bătrâneşti, 1974. Mai mult, colecţiile înregistrează o serie de teme epice 
realizate atât în versuri cât şi în proză, fie că este vorba de teme 
legendare (Soarele şi Luna există atât ca legendă în proză cât şi ca 
baladă în versuri cântate; la fel, motivul „jertfa zidirii” cunoaşte variante 
în proză, mai ales sub forma unor legende locale, cât şi variante în 
versuri, balade şi chiar colinde), sau de teme fantastice ilustrate prin 

aşa-numitele balade-basm (Broasca-Roasca, tipul 32 la Amzulescu 
1964, tratând tema soției/ soțului animal, sau Ardiu-crăişor, tipul 20(30) 
la Amzulescu 1981, pe o temă apropiată de aceea din bine-cunoscutul 
basm Prâslea cel voinic şi merele de aur) ori familiale (de comparat 
balada Mizil-crai, tipul 13(19) la Amzulescu 1981 cu basmul Din fată 
fecior). 

Definitorii pentru epica populară în versuri sunt narativitatea, povestea 
spusă în versuri cântate, adresate unor ascultători, în contexte 
neceremoniale, încât categoriei îi aparţine ceea ce folcloriştii au numit 
cântecul povestitor de ascultare. 


În ceea ce priveşte ocaziile zicerii cântecului epic sau baladei, printre 
cele mai frecvent menţionate de cercetători sunt (erau) mesele sau 
ospețele domneşti, popasurile la hanuri, cârciumi şi târguri şi, mai ales, 
petrecerea de la „masa mare” de la nuntă; în sudul Dunării, epica în 
versuri era performată cu predilecție la cafenea, un spațiu exclusiv 
masculin, ceea ce trebuie să fi avut importanţă în alegerea temelor şi 
orientarea mesajului, confirmând teza cu privire la calitatea contextului 
situațional de a fi interpretantul textului folcloric. „Zicerea” cântecului 
epic într-o ocazie ceremonială (nunta) susține, de asemenea, teza de 
mai sus, principalele teme atrase în repertoriul de nuntă al lăutarilor 
având legătură cu evenimentul celebrat, unele cântece manifestând 
chiar tendinţa de a se ceremonializa, precum Letinul bogat, tipul 15(21) 
la Amzulescu 1981, cunoscut şi sub numele de „cântecul nunului”, sau 
Moşneagul, tipul 133(290) la Amzulescu 1983, zis în onoarea socrului 
mare. 


„Zicerea” cântecului epic presupunea un anumit meşteşug, chiar 
profesionalism, un rol important revenind în crearea şi transmiterea lui 
lăutarilor, care îl învățau „la ureche”, de regulă în familie sau în grupul 
profesional. Se cunosc adevărați maeştri în interpretarea baladei, 
precum Petrea Creţul Şolcanu, „lăutarul Brăilei”, posesorul unui 
repertoriu fabulos de balade şi al unui stil interpretativ unic, de la care a 
cules G. Dem. Teodorescu (1885), dar şi interpreţi din timpuri mai 
apropiate de noi, precum Burcea Matei (Mitică Burcea) din Merenii-de- 
Sus, Teleorman, de la care s-au cules 36 de piese, Mihai Constantin 
(Lache Găzaru) din Desa, Dolj, cu 35 de piese, Marin Dorcea 
(Modeleanu) din Ciuperceni, Teleorman, cu 45 de piese, Stan Şerban 
(Stănică lăutarul) din Hotarele, Ilfov, cu 42 de piese (Cf. Amzulescu 
1974, 517-532). Repertoriul lui Constantin Stan Staicu (Costică 
Pelcaru) din Blejeşti, Teleorman, cu peste 20 de piese în Arhiva I.E.F., 
„interpret excepțional de cântece bătrâneşti (atât instrumental cât şi 
vocal)” (Idem, 529-530) a făcut obiectul unei teze de doctorat elaborată 
sub îndrumarea profesorului Albert B. Lord şi susținută la Universitatea 
Harvard din S. U. A. în 1984 (vezi Margaret Hiebert, Ora/ Compositional 
Style in Romanian Traditional Narrative Poetry: the Songs of Constantin 
Staicu, Harvard University, PhD; vezi, de asemenea, Beissinger 1991) 


Să observăm că toţi aceşti interpreţi sunt bărbaţi şi aparţin zonei sudice 
a ţării, zona de răspândire a „epicii mari” în care s-a impus un stil de 
execuție special căruia îi sunt caracteristice introducerea instrumentală 
numită „taxâm”, formula verbală cu funcția de a atrage atenţia 

ascultătorilor asupra cântecului care va fi zis (Frunză verde mărăcine,/ 
Ascultati, boieri, la mine,/Să vă spun pe Corbea bine...), cântecul 
propriu-zis, în care pasajele cântate alternează cu altele recitate, 
„băsmite” („parlato”) sau spuse pe acelaşi ton („recto-tono”), interludii 
muzicale care marchează fiecare secvenţă narativă a cântecului, uneori 
chiar pauze muzicale de mai mari dimensiuni, „umplute” cu melodii de 
joc, cîntece de dragoste sau texte umoristice, pentru ca încheierea să 
fie marcată printr-o formulă de mulţumire ori de cerere a răsplăţii (Mai 
ziceti, boieri, amin,/Daţi cu oala să bem vin,/Să cântăm altu mai 
bun./Mă plătii cu cântecul/Ca şi lupul cu crângul ...) şi de o frază 
muzicală ritmată, având, mutatis-mutandi, o funcţie similară cu formula 
finală a basmului, aceea de a încheia mesajul şi de a-l readuce pe 
ascultător în lumea reală, în atmosfera de petrecere şi bună dispoziţie a 
nunții, de exemplu. 


Acest stil interpretativ este propriu cântăreților lăutari din Oltenia, 
Muntenia, în parte sudul Moldovei şi Dobrogea, în timp ce în 
Transilvania (mai puţin partea de nord, Maramureşul), dar şi în 
Bucovina, temele epice sunt cântate pe melodii cu formă fixă, de cântec 
propriu-zis, aceleaşi melodii pe care se cântă în genere textele lirice 
(Amzulescu 1964 |, 81). 


Se impune, astfel, o distincţie zonală în interpretarea epicii populare în 
versuri, care atrage după sine şi o diferenţiere categorială: zonei sudice 
îi este propriu cântecul eroic, cu toate variantele lui, în timp ce 
Transilvania, unde baladele sunt cântate şi de femei, arată un mai mare 
interes baladei familiale sau nuvelistice. Cercetătorii au observat că, 
uneori, acelaşi text se cântă cu melodii diferite. Unele variante ale 
baladei haiduceşti Radu Anghel circulă pe recitativul epic, stilul clasic 
propriu cântecului bătrânesc, altele, pe melodii de doină, de cântec 
propiu-ziS, sau chiar pe melodii de joc. Mioriţa, de asemenea, apare în 
variante adaptate la stiluri muzicale diferite, de la recitativul epic la 
cântecul propriu-zis, cu formă fixă, strofică (Idem, 80). 


Modul de interpretare şi distribuţia zonală devin criterii de delimitare a 
principalelor subcategorii ale epicii populare — cântecul epic propriu- 
zis şi balada nuvelistică — dar decisiv este tot criteriul funcțional- 
structural. Cântecele răspunzând, în esenţă, unei funcţii eroice sau de 
eroizare dezvoltă un model eroic, apropiat de acela al basmului 
fantastic, cu două variante tipologice distincte: (a) „eposul eliberării - 
răzbunării”, cuprinzând fapte întinse, în terminologia lui V. |. Propp 
([1928]1970), între „prejudiciere” (A) şi „remediere” (R), şi (b) „eposul 
încumetării”, cu fapte cuprinse în arcul dintre „lipsă' (A) şi 
„remediere/non-remediere” (R/-R). În ambele se poate vorbi despre un 
„epos eroic propriu-zis”, în care apare obligatoriu perechea de funcții 
„luptă”-„victorie (L-V), şi „eposul aventurii eroice”, în care funcţia „luptă” 
poate să lipsească (Cf. Amzulescu 1981, 18-33). 


Răspunzând în esenţă unei funcţii etice, moralizatoare, balada 


nuvelistică sau familială dezvoltă un model etic, apropiat, într-o măsură, 
de acela al legendei, traseul narativ urmat de aceasta fiind: | (impas) 

—P (probe) —R (remediere) sau — R (non-remediere) (Cf. Amzulescu 
1981, 49-56). 

O tradiţie încă până nu de mult vie, cântecul epic (balada) s-a îmbogăţit 
cu teme inspirate din evenimente contemporane, dezvoltând o specie 
nouă, aşa-numitul jurnal oral, cronică efemeră a unor întâmplări 
senzaţionale de dată recentă: incendiul din noaptea de Paşti de la 
biserica din Costeşti, accidentul de tren de la Balota, mireasa înecată în 
Siret etc. (vezi Călin 1993) 


10.2 Subcategoriile cântecului epic propriu-zis: cântecul epic 
fantastico-mitologic, eroic, istoric, haiducesc 


Repertoriu 
tematic al 

cântecului 
epic 


Se înțelege că funcţiile diferite şi modele narative decurgând din 
acestea vor atrage, în repertoriul celor două sub-categorii majore ale 
epicii populare în versuri, teme diferite, „poveşti cântate” de diverse 
origini şi aparținând unor straturi culturale distincte. 


Aparţin, astfel, stratului celui mai vechi, arhaic, teme precum căutarea 
soției în lovan Iorgovan, tipul 5(6) în Catalogul subiectelor narative şi al 
variantelor (Amzulescu 1981, la care trimit cifrele din paranteze), 
combinată aici cu lupta cu monstrul prezentă şi în Scorpia [(3(8)] sau în 
Trei frați cu nouă zmei [4(9)], şi cu tema incestului, care se regăseşte în 
Soarele şi Luna, încadrată în categoria baladelor familiale şi înregistrată 
sub numărul 1(1) (Amzulescu 1983). Tema încălcarea unei interdicții şi 
pedeapsa apare în Antofiţă al lui Vioară [7(11)] sau în Gerul [1(4)]; tema 
destinului implacabil se găseşte în Şarpele [(6(7)], baladă populară care 
are măreţia unei tragedii antice: Copilul din pântece sau din leagăn nu- 
şi conteneşte plânsul; de aceea mama îl blesteamă să fie supt de 
şarpe. După ce creşte, e prins pe câmp de şarpele care crescuse sub 
talpa casei odată cu pruncul. Şarpele nu-l poate înghiţi decât pe 
jumătate, din pricina armelor şi a curelelor din cingătoare. Apare un 
voinic călăreț care, la rugămintea voinicului în suferință, se apropie şi 
loveşte balaurul fără a-l putea ucide. Cuprins de furie, şarpele 
urmăreşte pe călăreț şi e gata să-l prindă, când viteazul, scăpărând din 
amnar, dă foc câmpului. Şarpele e cuprins de flăcări şi tăiat în bucăți. 
Revenind la voinic, călărețul salvator îl scaldă în baie de lapte, fără ca 
totuşi să-l poată salva de la moarte, în unele variante. În alte variante, 
cei doi se găsesc fraţi înstrăinaţi sau se prind frați pentru viitor 
(Amzulescu 1981, 64). Este, cum se vede, un cântec epic de mare 
complexitate, în care se pot desprinde elemente de mentalitate arhaică 
străveche, primitivă chiar: credinţa în forța magică a cuvântului, puterea 
de neînvins a blestemului de mamă, încumetarea eroică şi 
implacabilitatea destinului. 


Stratului mai nou, ‘istoric’, s-ar putea spune, al cântecului epic eroic îi 
sunt proprii teme în legătură cu conflictele medievale: lupta pentru 
putere, încercarea de uzurpare a autorităţii domnului feudal, încălcarea 
de teritorii etc. Illustrative în acest sens sunt cântecele despre Corbea 
[85(88)], Toma Alimoş [86(89)], Miu haiducul [88(91)]. De o mare 
complexitate, cântecul despre Corbea se înscrie perfect în paradigma 
“eposului eliberării şi răzbunării”. Eroul zace de mulţi ani în închisoare: 

În temnicioara de piatră/Zace-mi, vere, zace-mi, dragă,/Zace Corbea 
haiducu',/Zace Corbea tâlharu'/De nouă ani şi jumătate/Şi nu-i mai iese 
dreptate./ Căci pe el când mi l-a-nchis/Era tinerel copil/Şi-acum e 
moşneag bătrân/Tinerel fără mustață/Şi-acum e cu barba creată, 
/Barba-i bate braţele/ Şi chica călcâiele. Unele variante sunt explicite în 
ceea ce priveşte motivul întemniţării - încercarea celui închis de a 
uzurpa autoritatea domnului feudal. La rugăminţile mamei prizonierului 
de a-l elibera, voievodul (uneori numit Ştefan sau Ştefăniţă-Vodă) o 
linişteşte spunându-i că în curând îl va căsători pe fiul ei cu Jupâneasa 
Carpena/Din pădurea Coacăna,/Că-i din bardă bărduită/Şi din secure 
cioplită/Şi la vârf mi-e ascuţită/Pentru Corbea stă gătită. Bătrâna mamă 
îi aduce cu bucurie lui Corbea vestea cea bună, dar acesta înțelege că, 
de fapt, domnitorul îi anunță moartea, ‘mireasa’ descrisă astfel nefiind 
decât teapa, instrument de pedeapsă bine cunoscut în acela timpuri: - 
Maică, măiculița mea,/Aia nu-i mireasa mea,/Şi-aia este teapa mea/Să 
mă pună hoțu-n ea! La sfatul fiului, mama scoate dintr-un grajd 
subpământean pe Roşu, calul nezdrăvan al lui Corbea, pe care nu-l 
poate încăleca nimeni, în afară de stăpânul său. Doritor să vadă calul 
minunat strunit de cineva, domnitorul cade în capcana întinsă de 
adversarul său, îl scoate din temniţă, îl îmbracă în haine boiereşti şi îl 
lasă să încalece calul. Cu toate măsurile de precauţie luate de domnitor 
(Ştefan-vodă nu şedea/Porţile le zăvorea/Cu fiarele plugului/Puterea 
pământului), eroul încalecă pe Roşu, o înşfacă pe mamă-sa de brâu şi 
sare zidurile cetăţii, redobândindu-şi libertatea: EI pe lângă mă-sa se 
da,/Mâna-n brâu că i-o-nfigea,/Sus pe cal că mi-o punea/Pe sus porțile 
sărea/Şi din guriță striga:/-Rămâi, Ştetane, sănătos,/Ca un trandafir 
frumos/La bună mână ti-am fost/N-ai ştiut să mă păstrezi.... Mai muult, 
eroul pune în aplicare şi un teribil plan de răzbunare: travestit în 
cerşetor, el este primit la palat şi, în absenţa părinţilor, îl răpeşte pe 
coconul domnesc, trăgându-l în teapa pregătită pentru el: Dară Corbea 
ce făcea?/ Dacă-n casă se vedea,/La legăior se ducea/Şi copilul mi-l 
lua/Şi-n teapa lui îl punea. (Amzulescu 1981, 486-494). 


Alte tensiuni şi conflicte care îşi găsesc ecoul în cântecul epic eroic 
românesc sunt cele legate de lupta contra cotropitorilor turci şi tătari. 
Viteji înzestrați cu puteri excepţionale se confruntă cu cetele mai 
numeroase ale turcilor, mai ales în zonele de graniţă, de-a lungul 
Dunării. Exemplar în acest sens este Badiul sau Badu Cârciumarul 
[42(52)] despre care o variantă spune că era ziua cârciumar şi noaptea 
măcelar, cârciumarul Frâncilor,/ măcelarul Turcilor. Prins de aceştia din 
urmă, pe când se odihnea, după o beţie straşnică, la el acasă, este 
legat Scurt, cu mâinile-ndărăt/De mi-i plesnea pieptu' tot,/C-o frânghie 
de mătase/Toată varga-n cinci şi-n şase/ Taie carnea pân’ la oase. 
Soţia celui prins cheamă în ajutor pe Nicolcea, fratele Badiului, care 
vine cuprins de furia eroică’ (/acă Nicolcea sosea/ Ochii pe dos 
întorcea,/Din picioare că bătea /Pulbere-n cer ardica/Gardurile le 
frângea/Şi câinii din sat fugea...) la locul supliciului. Printr-un şiretlic (O 
oca de vin că lua/La-ăl vinovat se ducea/ Cu dreapta vin că mi-i da/Cu 
stânga ştreangu' rupea) îl eliberează pe Badu şi împreună, aplicând o 
strategie de mult cunoscută (Tu să bati marginile/Eu să bat 
mijloacele/Că le ştiu soroacele) cei doi îi măcelăresc pe turcii agresori 
(Cu tăierea se punea/Ei tăia până-n chindie/Tăia Badu şapte mie,/Dar 

Nicolcea nu se ştie...) şi dau foc cadavrelor (Cu tăierea că-i sfârşea/ În 
podu' casei îi căra/Pe delături mai punea/Foc de la uşă le da...) 
(Amzulescu 1981, 383-388). 


Încă mai aproape de timpurile moderne se situează cântecele epice de 
haiducie, glorificând faptele eroice ale unor răzvrătiți locali (lancu Jianu, 
Radu lu' Anghel, Pintea Viteazul, Bujor, Darie etc.) sau cântecele 
istorice despre presonalități publice cunoscute, precum domnitorul 
Constantin Brâncoveanu sau Aga Bălăceanu. 


Repertoriul cântecelor epice eroice româneşti cuprinde 211 teme 
(subiecte), fiind astfel unul dintre cele mai bogate din Europa şi din 
întreaga lume. 


10.3 Balada nuvelistică (familială). Teme universale în spațiul cultural 


românesc 


Repertoriu 
tematic al 
baladei 
familiale 


Balada familială constituie o categorie (sub-categorie) aparte, tratând 
teme internaţionale sau locale, în centrul cărora stau raporturile de 
familie, relaţiile (şi conflictele) dintre îndrăgostiţi precum Logodnicii 
nefericiti (92.1) (cifrele din paranteze trimit la Catalogul subiectelor 
narative şi al variantelor, Amzulescu 1983), Mândra semeață - înşelată 
[92(240, 253)], iubitul otrăvit (Vălean) [94(241)], Proba iubirii [95 (242, 
258, 29, 243)]; dintre soţi precum Nevasta vândută [130(287)], Nevasta 
fugită [131(288)], întoarcerea soţului (Moşneagul) [133(290)], Femeia 
necredincioasă [134(291)]; dintre părinţi şi copii, precum uciderea fiului 
întors pe neaşteptate acasă (Tudor Dobrogean) [148(304)] sau Soacra 
rea [150(306)] etc. (în total, 173 de subiecte). 


Multe dintre temele baladei familale sunt de circulaţie internaţională, dar 
subiectul lor este adaptat realităţilor româneşti. Aşa se întâmplă, de 
exemplu, cu subiectul 93(240, 253), Mândra semeaţă-înşelată, Tip l: 
lencea Sibiencea, corespondentul românesc al tipului K 1321.1; K 
1343.1; K 1361.1 din Motif-Index of Folk-Literature: Man disguised as 
woman admitted to women’s quarters: seduction. Man disguised as 
woman carried into princess’ room: marries her. Transformed person 
sleeps before girl's door, at foot of the bed, in the bed. Is disenchanted 
upon admission to the bed. “Povestea” îşi găseşte întruparea în balada 
românească despre lencea Sibiencea/Simiencea, cu peste 50 de 
variante publicate în colecții şi în periodice (Amzulescu 1983, 50-51). În 
unele versiuni, fata, “Ana Bălgrădeana”, îl provoacă pe voinic, încheind 
cu el un rămăşag, sub formă de jurământ: - Ano, Ano, dragă Ano,/Dacă 
nu te-oi săruta,/lancu nu m-a mai chema,/Să dea dragul Dumnezeu/Să 
nu-ncalec calul meu!/ Ana dacă-mi auzea/Şi ea mi se cam jura/ - 
lancule şi dragule,/Dacă tu mi-i săruta/Să dea Maica Precesta/ Să nu- 
mbrac rochița mea! Balada urmează “schema epică” bine cunoscută: la 
sfatul mamei, băiatul se travesteşte în femeie, se plânge că a fost 
bătută şi alungată de soţ de acasă, este primit în casă şi culcat în pat 
de către “fata semeaţă” care, nebănuind înşelătoria, adoarme. În somn 


ea este sărutată de către cel travestit care îi va deveni, astfel, soț. Într-o 


Proiectul pentru Învățământul Rural 125 


Epica populară în versuri 


126 


variantă mai recentă, culeasă în 1951, voinicul, un Don Juan balcanic, 
suferă un eşec de care se plânge mamei sale: Din câte fete-n 
Țarigrad/Pe toate le-am sărutat/ Numai una mi-a scăpat/Stăncuţa din 
Țarigrad,/E fată de sârb bogat/ epoata-mpăratului/Strănepoata hanului! 
Imbrăcat, la sugestia mamei sale, femeieşte, lencea Simiencea cere 
găzduire fetei: Dară Stanco, soro Stanco,/leşi de mă bagă-năuntru/Că 
mi-a venit tata beat/Afar' pe uşă m-a dat! Primit în casă şi acceptat în 
pat, tânărul îşi ia partea, cum sugerează, cu umor, cântăreţul: Peste 
noapte se scula/Şi să vezi ce se-ntâmpla/Cum se-ntinde ogăreşte,/Se 
zgârceşte/ iepureşte..., lăsând-o pe fată cu “inima rea”. 


Dacă aici „povestea'” are un caracter mai de grabă anecdotic, în alte 
cazuri conflictul familial capătă o dezvoltare dramatică, luând, pe 
alocuri, accente tragice. Subiectul din Ghiţă Cătănuţă, înregistrat de 
Amzulescu 1981 în cap. V „Familiale”, sub nr. 205(286) oferă un astfel 
de exemplu. Cântecul are o largă răspândire, fiind înregistrate nu mai 
puţin de 347 de variante, din toate provinciile şi ţinuturile româneşti, din 
Banat şi Caraş-Severin până în Bucovina şi din Dobrogea până în 
Maramureş, acoperind, deci, ambele stiluri de interpretare şi ambele 
modele funcţionale cunoscute epicii populare româneşti în versuri. 
Amzulescu optează pentru includerea subiectului în clasa cântecului 
epic eroic, dar natura conflictului (soţ-soţie) şi structura narativă 
(Impas—Probe— Non-Remediere) ţin de balada familială, deşi, forțând 
puţin lucrurile, se poate admite şi că, prin cântecul ei, femeia comite un 
hybris care atrage după sine mânia şi pedeapsa (nemesis) din partea 
soțului. 

În orice caz, cântecul constituie o prezență constantă în repertoriul 
cântăreților de balade, din a doua jumătate a sec. al XIX-lea (variantele 
Alecsandri şi Anton Pann) până în anii '70 ai secolului al XX-lea, ceea 
ce înseamnă ca a fost intens solicitat de-a lungul timpului. 


În mare (vezi rezumatul la Amzulescu 1981, tipul 205[286]) cântecul 
narează despre călătoria soţilor Ghiţă Cătănuţă si Vidra (Vida) prin 
munți sau prin codri, cel mai adesea mergând la casa părinţilor femeii, 
cărora li se duc daruri tradiţionale — colaci şi covrigi pregătiţi de tânăra 
nevastă. Pe drum, soțul îşi roagă soția să cânte un cântec: Alelei, 
mândruța mea,/De când, mândro, te-am luat,/Nici un cântec n-ai 
cântat;/Cântă-ţi, mindro, cântecu/Că mi-e drag ca sufletu'/Fie cât de 
mititel,/C-am s-ascult cu drag la el/Că sînt tânăr voinicel (Amzulescu 
1981, 693-694). Femeia refuză, motivând că glasul ei puternic ar putea 
fi auzit de Gruia, arambaşa (şeful, conducătorul cetei de haiduci), care 
ar putea să le pricinuiască mult rău, pentru că ea i-a fost „ibomnicea” 
(adică iubită) de când eram mititea. Aceeaşi este motivaţia şi în varianta 
de o lungime cvasi-epopeică (455 de versuri) culeasă de G. Dem. 
Teodorescu de la renumitul rapsod Petrea Creţul Şolcan, „lăutarul 
Brăilei”, în care femeii i se atribuie un soi de precocitate erotică, ea 
iubindu-se cu „başa”, conducătorul haiducilor, când el era de ai (ani) 
şapte,/eu de ai şapte/ amândoi fac paisprezece (sigur că aici avem de-a 
face cu o formulă poetică, ținând de o aritmetică a oralităţii: amândoi de 
paisprezece/cînd copilul se-ndrăgeşte. Soțul nu ţine sema de 
avertismentele femeii şi insistă ca ea să cânte. Soţia se supune sau 
ascultă rugămintea bărbatului, dar forța glasului ei, condensată în 

cântec, are un efect cosmic: Codrii verzi se răsturna,/Maluri mari că se 
surpa,/ Apele se tulbura,/Vântu-n cale se oprea... lnevitabilul se 
produce şi fostul pretendent (iubit, ibovnic) se arată, dorind să se 
răzbune pentru afrontul pe care femeia i l-a adus, părăsindu-l. 


În conformitate cu schema epică a cântecului eroic, urmează secvenţa 
luptei, a confruntării celor doi într-o luptă dreaptă, voinicească. În acest 
episod apar diferenţele între variante/tipuri de variante, căci în unele 
soțul îşi testează soția, dezlegându-şi singur brâul, şi o roagă pe 
aceasta să-l ajute, în altele brâul se desface accidental, iar voinicul cere 
ajutor soției, să i-l lege. În ambele situaţii femeia refuză, formula folosită 
de ea exprimând limpede punctul de vedere al lăutarului bărbat şi al 
audienței sale masculine, pentru că aruncă o lumină cu totul 
nefavorabilă asupra tinerei femei care zice: oricare o biruiftot un 
bărbățel mi-o fi, sau, într-o variantă mai recentă: Car pe care v-oz 
răzbi/tot d-un bărbățel mi-o fi! 


În majoritatea variantelor, Ghiţă Cătănuţă, soţul, îşi învinge rivalul, îl 
ucide şi o pedepseşte crunt pe soția necredincioasă — dacă este vorba, 
într-adevăr, de aşa ceva. Căci, în unele variante, femeia îşi motivează 
non-intervențţia foarte tranşant: că mi-e drag cine-i voinic/şi se luptă făr- 
a cere/agiutor de la muiere. Este posibil, cum s-a sugerat, ca o astfel de 
atitudine să aparţină unui strat mai vechi, în care accentul era pus pe 
eroic, subliniind o etică a onoarei, a cavalerismului, a bărbăţiei, în timp 
ce variantele care susțin „trădarea femeii şi justifică pedepsirea ei în 
cel mai crunt mod posibil (uciderea, decapitarea, tăierea sânilor — 
simboluri ale feminităţii, maternității, fertilităţii, dar şi ale sexualităţii, sau 
a părului, a cosițelor — simboluri, şi acestea, ale feminităţii, ale tinereții 
şi vieţii, căci femeile, în trecut, nu-şi tăiau niciodată părul) să pună 
accentul pe etic, răspunzând funcţiei moralizatoare a baladei nuvelistice 
sau familiale. 


Se vede din nou cum contextele situaţionale, performative şi-au pus cu 
vigoare amprenta asupra conţinutului, semnficaţiilor cântecului. La 
nunţi, el suna ca un avertisment adresat femeilor măritate să-şi 
respecte soțul, să nu iasă din cuvântul lui, oricare ar fi consecinţele. La 
ospețele bărbaţilor, cântecul le dădea acestora încă un argument 
pentru a-şi exercita cu străşnicie şi fără milă prerogativele puterii. 


10.4 Marile teme ale epicii populare româneşti în versuri 
Prin bogăţia tematică şi prin imensul număr de variante, culese, 
arhivate şi publicate de la V. Alecsandri până astăzi, prin "umanitatea 
ce se agită” în interiorul ei, cuprinzând personaje “de la marii eroi 
imaginari (victorioşi în lupta lor cu stihiile naturii) până la omul de toate 
zilele, cu marile sau mai micile lui bucurii sau suferinţe”, prin structurile 
şi mijloacele narative utilizate de cântărețul-lăutar şi rapsod, epica 
populară reprezintă o secţiune extrem de importantă şi originală a 
literaturii populare româneşti. În cadrul folclorului nostru, alături de 
basm, dar mai mult decât basmul, cântecul epic tradițional înseamnă 
cea mai mare şi mai înaltă realizare artistică de care ne putem prevala. 
Cântecul epic însumează probabil cea mai vastă experiență posibilă a 
poporului, în conditiile oralității” (Fochi 1985, 460). Se confirmă, astfel, 

opinia lui D. Caracostea 1969 Il) care spunea că, alături de limbă, 
balada este a doua mare instituţie creată de români. 


lar între pilonii de susținere a acestui edificiu se înscriu câteva 
capodopere ale epici populare în versuri — Miorița, Meşterul Manole, 
Soarele şi Luna, Toma Alimoş 

Aparţinând fondului străvechi al culturii noastre populare, balada sau 
Cântecul Mioarei a avut şansa să fie recuperată şi pusă la îndemâna 
învățaţilor într-o variantă completă, una dintre cele mai izbutite dintre 
multele care vor fi circulat la vremea aceea în lumea românească, de 
doi dintre cei mai prestigioşi oameni de cultură ai epocii de la '48, Alecu 
Russo şi Vasile Alecsandri. Aura romantică în care a fost îmbrăcată 
povestea descoperirii ei, în 1846, de către Russo, în timpul surghiunului 
său la Soveja, şi împrejurările publicării baladei de către Alecsandri, în 
colecții de poezii populare care purtau ca subtitlu, prima, cea din 1852, 
"adunate şi îndreptate", a doua, cea din 1866, "adunate şi întocmite”, 
precum şi notele şi comentariile poetului care însoțesc textul poemului 
folcloric au contribuit şi ele, mult, la creşterea prestigiului Mioritei. 


Dar nu este nici o îndoială că destinul cu totul special al acestei creații 
folclorice în cultura românească se datorează baladei înseşi, 
conținutului ei ideatic, de o remarcabilă profunzime, şi imaginilor 
poetice, de o incontestabilă expresivitate. 

După ce publicase, în urma unor îndelungate cercetări şi eforturi, 
volumul monografic Miorița. Tipologie, circulaţie, geneză, texte (Fochi 
1964), cuprinzând un studiu de peste 400 de pagini şi alte 500 de 
pagini de texte, întrunind 930 de variante, de pe întreg spaţiul locuit de 
români, Adrian Fochi reia şi sistematizează, în 1980, principalele 
probleme pe care marele text mioritic le ridicase în fața învăţaţilor 
români şi străini de-a lungul timpului. El selectează câteva adevăruri 
ştiute la modul absolut sigur. Între acestea, larga răspândire a 
cântecului Mioarei la români, unde este cunoscut în peste o mie de 
variante, culese din absolut toate regiunile țării şi chiar de la românii de 
peste hotare (Fochi 1980, 5-6). Mircea Eliade constata şi el 
«adeziunea» întregului popor la această capodoperă folclorică" şi 
considera că nu se poate concepe o istorie a culturii româneşti fără o 
exegeză a acestei solidarități (Eliade 1980, 250). 


A doua certitudine, al doilea fapt ştiut cu precizie şi consemnat ca atare 
de Adrian Fochi, priveşte faptul că, sub aspect funcţional, tema centrală 
din Miorita se concretizează, grosso modo, în două tipuri diferite de 
variante: tipul colind, în interiorul arcului carpatic, în Transilvania deci, şi 
tipul baladă, cântec bătrânesc, cântec epico-liric, în zona extra- 
carpatică, în Moldova, Muntenia, Oltenia, Banat, Dobrogea. Procesul 
continuu al transformărilor care au loc în folclor, în cadrul acelor aşa- 
numite mutații funcţionale care asigură permanenta şi vitalitatea creației 
populare, a atins, nici nu se putea altfel, şi Miorița, care, în Maramureş, 
de exemplu, s-a deritualizat, a ieşit din contextul ritual al colindatului şi 
se zice astăzi ca "hore", adică simplu "cântec", după cum părţi ale 
complexului mioritic sunt înregistrate sub formă de cântece lirice sau 
bocete, de tipul Ciobănaş de la miori. 

Difuzarea Mioriţei — varianta baladă prin mijlocirea şcolii, a manualelor 
şcolare, în care poezia populară a pătruns şi a rămas de peste un 
secol, îl făcea pe Mircea Eliade să tragă trei concluzii: 7) că 
perfecțiunea literară a versiunii lui Alecsandri nu contrazice canonul 
estetic popular; 2) că procesul creator, început cu secole în urmă, 
continuă şi în zilele noastre; 3) că şi revalorizările mai recente ale 
baladei în cultura română modernă se înscriu pe aceeaşi direcţie a 
procesului creator şi, într-un fel, îl prelungesc (Eliade 1980, 250). 


În conştiinţa publicului larg, trecut prin şcoala generală sau chiar prin 
liceu, a rămas singură varianta care începe cu Pe-un picior de plai/Pe-o 
gură de rai, are în centrul ei un Mânaru ciobănel/ Tras ca prin inel 
avertizat de o Oiţă bârsană Că l-apus de soare ar urma să fie omorât 
de Baciul ungurean/Şi cu cel vrâncean; el imaginează o nuntă Cu o 
mândră crăiasă,/A lumei mireasa, dar căutat de o Măicuţă bătrână/Cu 
brâul de lână, aceasta nu trebuie să afle că la nunta sa A căzut o stea. 


Tipăriturile, cărțile eludează, însă, un alt adevăr "absolut sigur", anume 
că Miorița este un cântec, un cântec bătrânesc sau baladă, în părțile 
sudice şi estice ale teritoriului României, un colind, deci tot o poezie 
cântată, în Transilvania. Mioriţa, baladă sau colind, se cânta pe melodii 
proprii, studiate din păcate mult mai puţin decât textul poetic în sine, a 
cărui exegeză a devenit o permanenţă a culturii româneşti. 


Privirea retrospectivă descoperă câteva orientări în studiile de 
“mioriţologie”, sintetizate de către Octavian Buhociu în cinci direcții 
principale: 7. Păstorească (V. Alecsandri, B. P. Hasdeu, Ovid 
Densusianu, D. Caracostea, lon Diaconu, Gheorghe Vrabie); 2. 
Comparatistă şi tracică sau geto-dacică (Odobescu, Mozes Gaster, G. 
Coşbuc, Theodor Speranţia, Radu Dragnea, H. Sanielevici, Dan Botta); 
3. Ritualistă şi sociologică (din nou Densusianu şi Caracostea, dar mai 
ales Constantin Brăiloiu, lon Muşlea, H. H. Stahl, Adrian Fochi); 4. 
Estetico-filozofică (Lucian Blaga, G. Călinescu, Leo Spitzer). În fine, 
poziția a cincea este ocupată de Mircea Eliade singur cu sinteza sa 
Oaia năzdrăvană, publicată în versiunea franceză a volumul De la 
Zalmoxis la Genghis-Han, Paris, 1970 (Buhociu 1979, 435-445). 


Luarea în consideraţie a naturii folclorice a Cântecului mioarei sau a 
Colindei păcurariului face inutilă şi improprie întrebarea în legătură cu 
creatorul cântecului în discuţie. Concluzia lui Fochi (1980, 8): genialul 
creator al Mioriţei nu va fi niciodată aflat este un truism şi e oarecum de 
mirare cum folcloristul l-a lăsat pe mioritolog să se hazardeze într-atât. 
Ştim însă, nu atât cât ar trebui să ştim, dar ştim totuşi câte ceva despre 
performerii-interpreţi ai unor variante care pot sta şi stau alături de 
varianta publicată de Vasile Alecsandri în 1850, fie aceştia lăutari de 
talent, precum Petrea Creţul Şolcan, "lăutarul Brăilei", informatorul de 
excepție al lui G. Dem Teodorescu, sau Gheorghe Avasilioaei, din 
Goeni, laşi, ori neprofesionişti, păstori, ca Afloarei lordache din 
Bărcăneşti, Neamţ, sau simpli săteni precum Constanda Păun din 
Spineşti-Păuleşti, Vrancea, ca să dăm doar câteva exemple. Sigur că 
personalitatea cântăreţului îşi pune pecetea asupra textului, rezultând 
astfel nişte modele poetice regionale, locale sau individuale distincte. 

A doua întrebare căreia, credea, poate pe bună dreptate, Adrian Fochi, 
nu i se poate da un răspuns ferm, priveşte locul genezei subiectului. 
"Descoperirea" ei în Vrancea nu înseamnă, cum s-a încercat să se 
susțină, că Mioriţa a originat neapărat în Vrancea. După cum vechimea, 
arahaicitatea mai mare a variantelor colind din Transilvania nu impune 
neapărat concluzia că locul său de naştere a fost spaţiul intracarpatic 
transilvan. La fel, constatarea de ordin demografic după care oierii din 
respectiva zonă a Vrancei au fost veniţi din Muscel, iar nu poate fi 
adusă ca argument în favoarea originii munteneşti, muscelene a 
Mioriței. Dar, o spunem încă o dată, întrebarea nu-şi are rostul. Ea 
rezultă, ca şi cea dinainte, din privirea textului folcloric, oral, nefixat şi, 
în ultimă instanţă, efemer, ca poezie scrisă, de autor, condiționat de un 
spațiu definit şi de un timp măsurabil, istoric. 


Tot în sfera imposibilității de a primi un răspuns categoric se situează şi 
întrebarea în legătură cu timpul genezei Mioriţei. Nu vom şti niciodată 
când s-a născut Mioriţa, deoarece nimic din cuprinsul său nu trimite cu 
certitudine la o perioadă istorică anume, afirma net Adrian Fochi acum 
25 de ani. Şi în acest caz, nu răspunsul este acela care deranjează, ci 
întrebarea însăşi. Vechea şi neîncheiata controversă în legătură cu 
istoricitatea cântecului epic poate fi mutată şi pe teritoriul Mioriței, dar 
cu ce folos? 


În sfârşit, şirul întrebărilor tulburătoare, dar cărora nu li se poate da un 
răspuns hotărât îl cuprinde şi pe "cum": cum s-a întrupat Miorița, care a 
fost nucleul în jurul căruia s-a construit marele cânt mioritic, alcătuit din 
sute şi sute de cântece, balade şi colinde, bocete şi hore? Ceea ce ne 
spun toate acestea, aproape fără excepţie, este că din întruchipările lor 
concrete nu lipseşte un motiv, sau o temă, care constituie nucleul, 
secvenţa de bază şi inalienabilă a textului, anume testamentul: Şi de-a 
fi să mor/În câmp de mohor,/Să spui lui vrâncean/ Şi lui ungurean/Ca să 
mă îngroape/Aice pe-aproape,/În strunga cu oi,/Să fiu tot cu voi,/În 
dosul stânii/Să-mi aud cânii. Unul sau altul dintre celelalte - cadrul epic 
inițial, oaia năzdrăvană, clarvăzătoare, alegoria moarte-nuntă, maica 
bătrână care îşi caută fiul - pot lipsi şi chiar lipsesc din diferitele variante 
concrete ale Mioriței. Astfel, de exemplu, în multe variante din 
Transilvania, hotărârea de omor este adusă la cunoştinţa ciobanului de 
chiar tovarăşii săi, uneori rude, "veri primari"; lipseşte oița bârsană, 
avem, deci, o Mioriţă fără de mioară. Nici natura conflictului nu este 
întotdeauna de ordin economic (Că are oi mai multe/Mânare şi cornute, 
cum specifică varianta Alecsandri), nici nunta cosmică (Soarele şi 
luna/Mi-au ținut cununa./Brazi şi păltinaşi/l-am avut nuntaşi,/Preoți, 
muntii mari,/ Paseri lăutari,/Păsărele mii/Şi stele făclii!) nu se regăseşte 
în majoritatea variantelor, nici maica bătrână nu hălăduieşte în toate 
formele concrete ale cântecului întrebând de fiul efigial: Cine-au 
cunoscut,/Cine mi-au văzut/ Mândru ciobănel /Tras printr-un inel?/ 
Feţişoara lui/Spuma laptelui;/ Musteţioara lui/ Spicul grâului,/ Perişorul 
lui/Peana corbului,/ Ochişorii lui/Mura câmpului! 

Şi totuşi, numai luate împreună, numai privite ca un tot, cele aproape 
2000 de variante cunoscute ale Mioriţei pot să dea răspunsuri fiecăreia 
dintre întrebările amintite mai sus şi, de ce nu, pot să stârnească alte 

întrebări, alte gânduri, lărgind mereu aria de cuprindere a acestei creații 
emblematice a culturii româneşti. 


Test de autoevaluare 10.1. 

Citiţi cu atenţie cele două fragmente de cântec epic de mai jos, extrase 
din două variante diferite ale Mioriței. Identificați trei deosebiri de 
conţinut între cele două fragmente şi explicaţi, într-un paragraf, de ce 
apar aceste deosebiri şi care este semnificaţia lor pentru înțelegerea 
Mioriţei ca text folcloric. Folosiţi spaţiul liber din dreapta versurilor. 

Citiţi răspunsul la sfârşitul unităţii de învăţare 10 


1) „Stăpâne, stăpâne, |Şiti-oiarunca | 
iți cheamă ş-un câne, În mijlocu stânii, 

Cel mai bărbătesc În zburdu oilor 

ŞI cel mai frățesc, Şi-n jocu mieilor, 

Că l-apus de soare Şi-n verdeaţa câmpului, 
Vreau să mi te-omoare Şt la umbra codrului, 
Baciul ungurean În florili câmpului. 

Şi cu cel vrâncean! Cân vântu mi-a bati, 

-  Oiţă bârsană, Codru când a cadi 

De eşti năzdrăvană, Şt umbră t-a faci, 

Şi de-a fi să mor Cân vântu mi-a aburi 

În câmp de mohor, Miros di flori t-a veni 

Să spui lui vrâncean ŞI noi toati ti-om boci. 


Şi lui ungurean 

Ca să mă îngroape 
Aice, pe-aproape, 
În strunga de oi, 

Să fiu tot cu voi; 

În dosul stânii, 
Să-mi aud cânii. 
Aste să le spui, 

lar la cap să-mi pui 
Fluieraş de fag, 
Mult zice cu drag; 
Fluieraş de os, 

Mult zice duios; 
Fluieraş de soc, 
Mult zice cu foc! 
Vântul, când a bate, 
Prin ele-a răzbate 
Ş-oile s-or strânge, 
Pe mine m-or plânge 
Cu lacrimi de sânge! 
2) „Stăpâni-aş tăcea 
Dacă mi-aş putea, 
Că io-u-am auzit 

Di doi veri primari 
Ca să ti omoari, 

ŞI să mi ti iei 

Din zburdu oilor, 
Din jocu mieilor, 

Şi să mi ti-omoari 
ŞI să mi ti-ngroapi 
Din dosu stânii, 
Undi zaci cânii. 

lo nu ti-oi lasa 
Stăpâni, stăpâni, 

În braţă ti-oi lua 

ale epicii 
populare în 
versuri: 


Meşterul 


Manole 
(jertfa zidirii) 


132 


Tema de circulaţie universală a „jertfei zidirii”, înregistrată ca atare de 
Stith Thompson în Motif-lndex of Folk-Literature sub „S. 261. 
Foundation sacrifice. A human being is buried alive at the base of the 
foundation of a building or bridge”, s-a concretizat în forme literare 
diferite, în primul rând legende, aflate oriunde credinţele şi practicile 
legate de sacrificiul uman la temelia unei construcții sunt cunoscute, 
legende locale, în relaţie cu anumite edificii mai relevante din anumite 
zone, şi balade, naraţiuni în versuri cântate. Sub această înfăţişare, 
subiectul are o circulaţie mai intensă în sud-estul Europei, la albanezi, 
aromâni, bulgari, greci, români şi sârbi, popoare la care formele epice în 
versuri au o veche şi puternică tradiție. Sub formă de baladă, tema a 
iradiat spre vest, fiind atestată şi în folclorul maghiarilor. 


Într-o situație mai deosebită se află subiectul „jertfa zidirii” în folclorul 
românesc unde, alături de povestirile în proză cu caracter legendar şi 
de balade (cântece epice), el se găseşte şi în folclorul ritual, în poezia 
colindelor de Crăciun şi de Anul Nou, cu o răspândire restrânsă la 
arealul nord-vest transilvănean. Această împrejurare a deschis noi 
orizonturi cercetării şi a declanşat noi teme de dezbatere. 


Cu toate acestea, atenția majorităţii cercetătorilor a fost reținută de 
versiunea baladă, covârşitor prezentă în mintea celor mai mulţi dintre 
noi, datorită atât intrării sale timpurii, ca şi Miorița, în manualele şcolare, 
în almanahuri, în antologii, scrisul dovedindu-se a fi un vehicul 
important în transmiterea, în „popularizarea” unor producții folclorice, 
orale, cât şi datorită „carierei” remarcabile pe care subiectul (sub forma 
baladei) a făcut-o în literatura română „de autor”, în poezie, proză şi 
dramaturgie. 


Pentru folclorişti, capitală a fost, la început, chestiunea „originii” şi 
„Circulaţiei” temei, în Balcani, în primul rând, dar şi la alte popoare, 
această preocupare nefiind străină de orientarea generală a studiilor din 
acea vreme, în care cercetarea genetică şi metoda comparatist-istorică 
predominau. De cele mai multe ori, „vechimea” mai mare sau 
„desăvârşirea estetică”, „frumuseţea” unei anumite versiuni naţionale 
erau aduse ca argumente ale specificului etnic, în procesul constituirii şi 


consolidării tinerelor state naţionale din sud-estul Europei. 


„Povestea” spusă în versuri cântate de către rapsozii locali, lăutari sau 
țărani, clerici sau zidari, dăruiți cu har a făcut obiectul a numeroase 
studii semnate de Vasile Alecsandri, Al. |. Odobescu, Lazăr Şăineanu, 
Petru Caraman, D. Caracostea (1969), G. Călinescu, Mircea Eliade, 
Mihai Pop, lon Taloş (1973, 1997), Al. I. Amzulescu şi alţii prin care se 
încearcă deschiderea unei căi de acces către una dintre cele mai 
fascinante şi mai frumoase creaţii folclorice româneşti. O astfel de cale 
propune Mircea Eliade (1943, 1980), care consideră că povestea 
construirii de către meşteri a bisericii repetă, de fapt, un „model 
arhetipal” echivalând cu mitul cosmogonic. Această metafizică a realului 
este susținută cu argumente etnologice, cu date concrete, găsite în 
culturile diferitelor popoare, europene şi extra-europene, primitive şi 

moderne, despre riturile de construcţie, despre obiectul sacrificiului 
(„moartea celui dintâi”), acordându-se o atenţie specială (în consens cu 
teoria morţii sacrificiale a cuiva care „nu şi-a consumat toate 
posibilitățile, care nu şi-a îndestulat destinul”) „copilului” şi „orfanului”, 
dar şi „substitutelor” şi „obiectelor” care au luat locul, în diversele culturi, 
oamenilor vii, în carne şi oase (animale, oase sau cranii omeneşti, aur, 
argint, perle, vegetale, umbra, măsura omului etc.). 


Toate acestea constituie contextul larg cultural din care cresc 
elaboratele literare, textele folclorice — legende, colinde, balade, 
povestiri — care, la rândul lor, le conservă şi le perpetuează, prin 
mijlocirea cuvântului, încât dacă ritualul jertfirii unei ființe omeneşti la 
temelia unei construcții ar fi dispărut cu totul din practicile curente — aşa 
cum s-a şi întâmplat de altfel — textele literare, formele de artă verbală 
ar fi rămas ca mărturii sigure ale unor astfel de practici şi ca documente 
suficient de credibile pentru reconstituirea vechilor comportamente şi 
mentalități legate de ridicarea unui nou edificiu. 


A separa textele folclorice pe tema „jertfa zidirii” de contextul lor genetic 
primordial, a nu ţine seama de fondul de credinţe şi practici arhaice, 
străvechi, primitive din care au crescut producțiile folclorice respective 
înseamnă a te plasa dintru început pe o linie de interpretare paralelă 
sau chiar opusă sensului originar al legendei sau baladei despre 
sacrificiul meşterului zidar. Dar aceasta nu înseamnă că acceptarea 
unui punct de vedere exclude posibilitatea altor lecturi ale marelui text 
despre „jertfa zidirii”, investit, la români, cu valoarea unui mit — mitul 
creaţiei, mitul jertfei creatoare. Asemenea lecturi, diferite de cele 
devenite clasice, nu lipsesc şi se vor înmulţi pe măsura înaintării în 
timp. Căci, deşi subiectul ca fapt de folclor a încremenit, aproape, în 
pagini de carte sau în rafturi de arhivă, el nu este închis, nu şi-a epuizat 
sensurile, ci — dimpotrivă — ca orice capodoperă, ca orice operă de artă 
adevărată rămâne deschis, lasă loc mereu unor noi şi noi interpretări. 


Ca şi Mioriţa, şi cântecul despre “jertfa zidirii” a făcut obiectul unor studii 
monografice (Taloş 1973, 1997); aceluiaşi lon Taloş îi datorează 
folcloristica românească monografia unei alte teme mari culturii 
tradiționale româneşti — “cununia fraţilor şi nunta Soarelui — incestul 
zădărnicit în folclorul românesc şi universal!” (Taloş 2004), în timp ce 
balada Toma Alimoş a găsit în lordan Datcu un remarcabil exeget (O 
capodoperă... 1989). 


Test de autoevaluare 10.3 

Recitiți cu atenție unitatea de învățare 10 şi încercuiți răspunsul corect 
pentru a completa afirmaţiile de mai jos. Pentru fiecare propoziţie este 
corect un singur răspuns. 

Răspunsurile corectese află la finalul unităţii de învăţare 10. 


1.Eposul fantastico-mitologic constituie, din punct de vedere istoric: a) 
cel mai recent strat al cântecului epic; b) cel mai vechi strat al 
cântecului epic; c) nu poate fi încadrat din punct de vedere istoric. 

2. Zona de răspândire a cântecului epic eroic pe teritoriul României 
este: a) nordul ţării; b) centrul ţării; c) sudul ţării. 


Proiectul pentru Învățământul Rural 133 


Epica populară în versuri 


134 


3 Balada familială este considerată o subcategorie a: a) cântecului epic; 
b) baladei feudale; c) cântecului epic eroic. 

4. Motivul literar nelipsit din orice variantă a Mioriţei este: a) motivul oiţei 
năzdrăvane; b) motivul testamentului; c) motivul morţii ca nuntă. 

5. Problema istoricităţii unui cântec epic este: a) fundamentală; b) 
parţial rezolvată; c) irelevantă. 

6. Versiunea baladă a cântecului despre jertfa zidirii este atestată: 

a) numai în folclorul românesc 

b) în primul rând în folclorul balcanic 

c) cu deosebire în folclorul sud-dunărean 

7. În Transilvania, întâlnim motivul jertfei pentru zidire în versiunea: 

a) baladă 

b) basm 

c) colind 

8. În repertoriul tematic al cântecului epic, tema incestului: 

a) este specifică subcategoriei baladei familiale 

b) aparţine stratului tematic celui mai vechi (arhaic) 

c) şi a) şi b) sunt adevărate 

9. Printre cântecele epice preluate în repertoriul de nuntă, se află 
frecvent: 

a) Letinul bogat 

b) Corbea 

c) Miorița 

10. Printre subiectele internaţionale adaptate în baladele familiale 
româneşti, se află: 

a) sacrificarea iubirii 

b) mândra semeaţă înşelată 

c) petitul eroic 


Răspunsuri şi comentarii la testele de autoevaluare propuse 
10.1Trei deosebiri de conţinut între cele două fragmente (există şi alte 
posibiltăți corecte de răspuns): 

1. În primul fragment, locul îngropării este stabilit de cioban „în dosul 
stânii”, în timp ce în al doilea fragment, mioara năzdrăvană spune că va 
muta mormântul stăpânului „în mijlocu stânii” 

2. În primul fragment apare motivul celor trei fluiere, iar în al doilea 
lipseşte. 

3. În al doilea fragment este mai accentuată prezența naturii 
mângâietoare care ocroteşte mormântul ciobanului. 

Deosetbirile de conţinut care apar între secvenţe similare (ce prezintă 
motivul testamentar) din cele două fragmente ale Mioriţei citate mai sus 
se explică prin modul oral de existenţă al creaţiei folclorice. Oralitatea 
determină prezența multiplelor variante ale aceluiaşi text, realizate 
diferit, în funcţie de datele contextuale şi funcţionale ale interpretării 
cântecului epic. Cu toate acestea, deosebirile de conţinut pe care le 
remarcăm între cele două fragmente nu afectează sensul unitar al 
textului mioritic, acesta reflectând poetic, asemenea tuturor textelor 
folclorice, mentalitatea tradițională cu privire la experiențele umane 
fundamentale, în cazul de faţă proiecția morţii nefireşti a unui tânăr 
păstor, al cărei tragism este compensat de elementele mediului 

ocupațional (stâna cu oile, câinii şi fluierele şi natura cu florile, codrul şi 
vântul). 
Dacă nu aţi răspuns corect, recitiți din secvenţa 10.4 paragrafele despre 
Mioriţa. 


10.2 1b, 2c, 3a, 4b, 5c (problema istoricităţii cântecului epic este 
irelevantă din perspectiva interpretării textului folcloric ca formă de artă 
orală; se poate discuta de relevanţa istoricităţii cântecului epic doar 
dacă îl considerăm un document de mentalitate tradițională; cântecul 
epic nu poate fi considerat în nici un caz document istoric propriu-zis). 
6b, 7c, 8c, 9a, 10b (şi peţitul eroic este un subiect internaţional, dar nu 
este specific baladei familiale, ci cântecului epic eroic) 

Dacă nu aţi răspuns corect, recitiți Unitatea de învăţare 10. 


Lucrarea de verificare 4 

a) Alegeţi din sutele de variante ale baladei Ghiţă Cătănuță (Vezi 
Amzulescu 1981, 161-166, indicaţii complete la bibliografie) două 
variante specifice zonei în care locuiţi (v-aţi născut, o cunoaşteţi mai 
bine sau o preferați) şi specificaţi sursa variantelor alese (de exemplu: 
“varianta Ghiţă Cătănuţă din G. Dem. Teodorescu, Poezii populare 
române ediție apărută la Ed. Minerva, Bucureşti, 1982, pag.:678-682"). 
b) Realizaţi câte un rezumat al celor cele două variante alese, urmărind 
schema epică a acestora (principalele acţiuni în succesiune şi 
consecinţele lor asupra destinului personajelor). Pe baza acestor 
rezumate, decideţi dacă variantele aparțin modelului eroic sau nuvelistic 
şi notaţi dedesubtul rezumatelor realizate ME (model eroic) sau MN 
(model nuvelistic). 

c) Comentaţi, în câte un paragraf, finalul fiecăreia dintre variantele 
selectate, referindu-vă la relaţiile dintre personajul principal (Ghiţă) şi 
celelalte personaje. 

d) Consideraţi că personajul principal (Ghiţă) are dreptate să-şi 
pedepsească soția? Argumentaţi-vă opinia într-un paragraf, ţinând cont 
şi de reflectarea codului moral tradițional în eposul familial. 

Rezolvaţi punctele b), c) şi d) ale lucrării în 500-600 cuvinte. 

Pentru rezolvarea corectă a acestei lucrări, citiţi, în special, paginile din 
bilbliografie recomandate pentru 10.3. 

Criteriile de evaluare a lucrării se află la sfârşitul unităţii de învățare 10. 


Criterii de evaluare a lucrării de verificare 4: 

1% trimiterea lucrării 

1,5% indicarea corectă a surselor celor două variante ale baladei pe 
care le-aţi ales 

1,5% capacitatea de selecţie a principalelor elemente epice necesare 
pentru realizarea rezumatelor baladelor; 

1,5% identificarea relaţiilor interpersonale relevante pentru codul etic al 
familiei tradiţionale 

2,5% furnizarea a cel puţin trei argumente pertinente care să susțină 
opinia exprimată la punctul d) al lucrării 

1% redactarea corectă 

1% originalitatea interpretărilor personale. 

10.7 Lecturi complementare pentru Unitatea de învățare 10. Epica populară în 
versuri: 

Al. |. Amzulescu, Cântecul nostru bătrânesc. Cuvânt înainte de lordan Datcu, Bucureşti, 
Editura Minerva, 1989, p. 1-41, 97-124, 289-340 

Adrian Fochi Cântecul epic tradițional al românilor, Bucureşti, Editura Ştiinţifică şi 
Enciclopedică,1985. 

Gheorghe Vrabie, Balada populară română, Bucureşti, Editura Academiei, 1966. 


Pt. 10.1 Al. |. AMzuLescu 1981, Cântecul epic eroic. Tipologie şi corpus de texte poetice, 
Bucureşti, Editura Academiei Republicii Socialiste România:18-33, 49-56. 

10.2. Amzulescu, 1981 op. cit.: 383-388, 486-494. 

10.3. Amzulescu 1989 op. cit.:289-340. Al. I. AMzuLEscu 1983, Balada familială. Tipologie 
şi corpus de texte poetice, Bucureşti, Editura Academiei Republicii Socialiste România: 
50-51. 

10.4. Fochi op. cit. 450-460. Mircea ELIADE 1980, De la Zalmoxis la Genghis-Han. Studii 
comparative despre religiile şi folclorul Daciei şi Europei Orientale. Traducere de Maria şi 
Cezar Ivănescu, Bucureşti Editura ştiinţifică şi enciclopedică:235-250. 

Cuprins 
Obiective:edücationale sc sep scz moeciu tem Gu ietie eei Cad ic Dieu 137 
11.1 Speciile liricii populare: cântecul de leagăn, doina, cântecul propriu-zis, strigătura; 
criterii de delimitarea, caca aa a a aa e aa ai i a a 2 0 a a 137 
11.2 Orizontul tematic al cântecului liric românesc: cântece de dragoste şi de dor, de 
înstrăinare, de jale şi urât, de cătănie şi război, satirice... 142 
11.3 Imagini, metafore, simboluri specifice liricii populare româneşti .............................. 147 
Răspunsuri şi comentarii la testele de autoevaluare propuse... 150 
11.4 Lecturi complementare pentru Unitatea de învăţare 11... 150 


Obiective educaționale 

La sfârşitul parcurgerii unităţii de învăţare 11, cursantii trebuie să obțină 

capacitatea de a: 

a. distinge între epic şi liric şi de a surprinde specificitatea lirismului 
popular 

b. identifica, pe baza unor criterii intrinseci folclorului, speciile (sub- 
categoriile) liricii populare 

c. identifica marile teme, motive, procedee şi imagini poetice proprii 
liricii populare 


11.1 Speciile liricii populare: cântecul de leagăn, doina, cântecul 
propriu-zis, strigătura; criterii de delimitare 


În conformitate cu esteticile clasice, poezia lirică este opusă epicii. 
Lirica are drept conținut subiectivitatea, lumea interioară, sufletul agitat 


Liric de sentimente, sufletul care, în loc să acţioneze, persistă în 
Versus interioritatea sa şi, în consecință, nu poate avea drept formă şi scop 
epic decât destăinuirea subiectului, tendința lui de a se exprima (Hegel, 


Estetica). „Subiectivitate”, „interioritate”, „auto-exprimare” sunt trăsături 
ale expresiei lirice în formele ei scrise, „culte”, şi orale, populare, chiar 
dacă modul de realizare poate fi — şi este — diferit. Cert este că încă de 
la început lirismul a fost asociat poeziei însoţite de muzică, numele 
genului fiind dat chiar de instrumentul muzical care însoțea cântecul — 
lira (gr. lyra— lyrikos). Dacă în arta cultă poezia s-a desprins de 
muzică, sentimentul fiind transmis exclusiv prin mijlocirea cuvintelor 
(deşi există şi aici specii sincretice precum, de exemplu, /ied-ul, 
romanța şi altele), în folclor textul poetic este indisolubil legat de 
componenta sa muzicală, care contribuie, cum vom vedea, la 
diferenţierea speciilor sau sub-categoriilor liricii populare. 


Ca şi epicul care traversează diferite categorii ale literaturii populare, 
structuri narative fiind prezente în specii rituale (colind, oraţii) şi 
nerituale (basm, baladă), şi liricul (lirismul) este prezent în diferite 
categorii folclorice, altele decât cele subsumate strict „genului” liric. 

Astfel, balada nuvelistică sau familială, aparținând necondiţionat epicii 
populare în versuri, este caracterizată prin puternice note lirice, fiind 
adesea numită „cântec epico-liric”. Chiar motivul central al poemului 
mioritic, testamentul, dă glas unei atitudini individuale, unui sentiment 
profund omenesc -— grija tânărului cioban ameninţat cu moartea pentru 
destinul său postum, pentru cei dragi (maica bătrână): Şi de-o fi să 
mor,/În câmp de mohor ..., după cum eroul din balada Toma Alimoş, 
purtând, altminteri, toate semnele epicului (conflict, luptă, răzbunare), 
aflat şi el în pragul sfârşitului, lasă cu limbă de moarte, calului său, 
ultimele dorințe: - D-alelei, murgutule,/D-alelei, drăguţule,/Ce-am 
gândit/Am izbândit,/Dar şi ceasul mi-a sosit./ Sapă-mi groapa din 
picior/Şi-mi aşterne fânişor,/lar la cap şi la picioare/Pune-mi, pune câte- 
o floare,;/ La cap, floare/De bujor,/Să mi-o ia mândra cu dor,/La picioare/ 
Busuioc,/ Să mă plângă mai cu foc. 


Note lirice apăsate apar în unele colinde, mai ales în cele de fată, în 
descântece (specie, nota bene, necântată), ca şi în unele cântece din 
repertoriul de nuntă (Cântecul miresei, Cântecul ginerelui la bărbierit) 
sau de înmormântare (bocetele, definite de C. Brăiloiu ca revărsări 
libere ale durerii). 


Funcţia şi contextul diferenţiază lirica populară propriu-zisă de toate 
aceste realizări concrete ale poeziei populare în care întâlnim puternice 
note lirice. Se impune astfel distincţia dintre textele lirice ceremoniale şi 
cele neceremoniale. Primele, strict dependente de un context ritual 
(ceremonial), răspund unor funcţii ritual-practice bine definite (la 
Cântecul miresei, rostit la împodobirea ei de către tinerele fete de care 
se desparte prin căsătorie, funcţia de despărțire, de pregătire pentru 
trecerea din categoria fetelor de măritat în categoria nevestelor, 
femeilor măritate: Cununiţa ta cea verde/Cum te scoate dintre fete/Şi te 
trece-ntre neveste...; la bocete, tot de despărțire, de luat rămas-bun de 
către cei rămaşi de la cel care pleacă, de la dalbul de pribeag, cum este 
numit acesta în cântecele ceremoniale funebre). Celelalte, 
independente de un context ceremonial, arată o mai mare sau mai mică 
dependență de anumite contexte situaționale sau performative şi 
răspund cu totul altor funcții, în primul rând funcţiei de comunicare a 
unei stări sufleteşti, a sentimentului, a trăirii individuale, provocând 
descărcarea prin cântec, cum spunea C. Brăiloiu. 


În raport cu funcția şi contextul zicerii, multiplele realizări concrete ale 
lirismului se pot grupa în mai multe sub-categorii sau specii. 


Prima care se detaşează prin câteva particularități funcțional- 
contextuale este cântecul de leagăn. Zis în exclusivitate de femei 
(mamă, bunică, soră mai mare, doică, mătuşă), adresat în exclusivitate 
copiilor de vârstă foarte mică, „de ţâţă”, „de leagăn”, cu scopul de a-i 
linişti, de a-i calma, de a-i adormi, în cadre spaţiale relativ limitate (în 
casă, în mediul familial), cântecele de leagăn dezvoltă teme specifice 
funcţiei lor şi vârstei „destinatarului”. Pe lângă funcţia practică de 
adormire, de alinare a plânsului copilului, în care un rol precumpănitor îl 
au gestul (legănatul) şi melodia, întotdeauna caldă, liniştitoare, ele 
transmit şi sentimente dintre cele mai diverse. Răzbate dorința mamei 

de a-şi vedea copilul mare, ca să-i fie „de-ajutor”, împlinit, căsătorit, la 
casa lui, bucuria de a-l vedea crescând „văzând cu ochii: Nani, 
nani,/Puiul  mamii,/Ferici-te-ar Dumnezeu/ca să creşti pe gândul 
meu,;/Să fii oacheş şi frumos/Ca un soare luminos,/Fetele să te- 
ndrăgească,/Flori în calea ta să crească. În raport cu „destinatarul, 
imaginile se schimbă: Nani, nani, copiliță,/Draga mamei garofiță,/Că 
mama te-a legăna/Şi pe față te-a spăla/Cu apă de la izvoare,/Ca să fii 
ruptă din soare... (Capodopere...2003, 51) 


Într-o poziţie similară, din punctul de vedere al dependenței contextuale, 
a se află strigăturile, mici formule versificate şi ritmate, amputate de 
Strigăturile melodie (Rădulescu 1990, 44), zise în anumite împrejurări, care le şi 
diferenţiază. Se poate face, astfel distincţia între strigăturile de joc (este 
vorba despre jocurile — dansuri tradiționale, de la hora satului, de la 
târguri şi nedei, petreceri, şezători şi clăci) şi de strigăturile de nuntă, 
cadru festiv primitor pentru un ansamblu de manifestări folclorice, strict 
ceremoniale  (oraţiile, cântecele de despărțire) şi ne-ceremoniale 
(cântece lirice şi epice, jocuri/dansuri, strigături etc.). 


Strigăturile de joc se zic pentru a indica mişcările şi ritmul dansului — 
aşa-numitele strigături comenzi la joc, între care unele subliniază chiar 
necesitatea, obligativitatea zicerii strigăturilor în timpul jocului: Cine 
joacă şi nu strigă /Face-i-s-ar gura strâmbă,/C-aşa-i jocul românesc,/ 
Obiceiul bătrânesc ..., solicită dansatorii la joc: Hai la joc, la joc, la 
joc/Nu vă uitaţi că nu-i loc!, indică tipul jocului care urmează: l-auzi 
brâu, trece râu,/Şi mândruţa, potecuța; Joacă sârba, n-o lăsa/lar 
aşa!/Joacă sârba pe săltate,/Nu gândi că nu se poate!, Două fire, două 
paie/la ciuleandra la bătaie, atrage atenţia dansatorilor asupra „figurilor” 
care trebuie executate: Tot pe loc, pe loc, pe loc,/Să răsară busuioc; 
Foiliță ş-o alună,/Să-nvârtim hora pe-o mână/Foiliță baraboi,/Să-nvârtim 
hora-napoi! (Capodopere ... 2003, 435-436). Strigăturile de joc, fie că e 
vorba de strigături de comandă sau de strigături despre joc (Bârlea 
1982, 138) se apropie, fără a se confunda cu ele, de cântecele de joc, 
texte poetice zise pe melodii de joc, interpretate fie de către dansatori, 
fără acompaniament instrumental (Purtate ale fetelor sau ale 
nevestelor, din Centrul Transilvaniei sau din Nordul Moldovei), fie de 
către interpreţi vocali cu acompaniament instrumental (Învârtite, Brâie, 
Hore etc., în majoritatea zonelor ţării). Cântecele de joc sunt cântece 
executate în mişcare de fetele de prin sudul Transilvaniei, sârbele 
vocale acompaniate de taraf ale lăutăreselor din Oltenia, țâpuriturile de 
dant oşeneşti, ciuiturile melodizate ale dansatorilor din partea nord- 
vestică a Câmpiei Transilvaniei etc., care dau relief ritmului muzical şi îl 
imprimă celor prinşi în joc (Rădulescu 1990, 44) 


Tot hora, jocul, petrecerea cu dans este cadrul propice pentru 
performarea  strigăturilor erotice şi strigăturilor satirice.  Adresate 
urechilor tuturor celor prezenţi în „bătătură” (locul unde se făcea hora 
duminicală), strigăturile erotice aveau, adesea, un „destinatar” precis, 
drăguța sau drăguţul, care, uneori, chiar îşi răspundeau în versuri 
chemărilor,  elogiilor,  îndemnurilor sau  reproşurilor:  Dragu-mi-i 
mândruța-naltă,/Că-mi dă gura peste poartă,/Şi mi-i dragă mândra 
mică,/Că se suie pe opincă/Şi-mi dă gurita de frică/Şi strigă că e 

voinică!; Haide, mândro, să fugim,/Ca-acuma-i vremea de fugă,/Până-s 
holdele în pârgă: /Unde calci/urme nu faci,/Unde şezi/urme nu vezi! 
(Capodopere ... 2003, 451) sau Place-mi mândra conăşea/Că mi-i fală- 
n târg cu ea!; Asta mie mi-o plăcut,/Numai maică-sa n-o vrut;/ Astea 
mie mi-o plăcea,/Numai maică-sa n-o vrea.../Vai, tuna-te-ar, lume rea! 
(Jarnik-Bârseanu 1964, 214-215). Absența sau precaritatea informațiilor 
în legătură cu ocaziile concrete în care diferite strigături au fost 
performate fac dificilă discernerea, între strigăturile satirice, a acelora 
zise la joc de acelea zise la nuntă. Cert este că acelea zise la nuntă se 
adresează unor anumite categorii de nuntaşi, „prioritate” având soacra 
mare: leşi afară, soacră mare,/Că-ţi vine scărpinătoare./Pe unde te-o 
scărpina,/ Şapte ani nu te-o mânca! sau Soacră, soacră,/poamă 
acră,/De te-ai coace/ cât te-ai coace, /Poamă dulce nu te-i face;/ De te- 
ai coace-un an şi-o vară,/Poamă acră rămâi iară!, nănaşul şi nănaşa, 
uneori mirele şi mireasa: lu-iu-iu pe dealul gol,/Că mireasa n-are ţol,/Da' 
i-a face mirele/ Când a tunde cânele;/Şi l-a tunde după cap,/Ca să-i 
pară tolul lat/Şi l-a tunde la spinare,/Ca să-i facă tolul mare 
(Capodopere ... 2003, 445). În afară de funcţia de divertisment, 
strigăturile satirice de nuntă au şi menirea de a detensiona atmosfera, 
răsturnând raporturile ierarhice impuse de ritualul nupţial însuşi şi de 
speciile ceremoniale (oraţiile, cântecele de despărţire), coborându-i 
puţin de pe soclul lor pe socrii mari (mai ales pe soacra mare), pe nunii 
mari şi chiar pe cei doi protagonişti — mirele şi mireasa. Cele de la joc 
au destinatari mai diversificaţi: fetele/ femeile leneşe care nu fac 
treburile gospodăreşti la timp — Cânepa ei de-astă-vară/Şade-n pod ca 
o cocoană/Şi i-o toarce-o coțofană.../l-au rămas două fuioare/Şi le-a dat 
la torcătoare şi Astă-vară, la săpat,/Şapte fete-au degerat/Stând în 
cizme şi-n cojoc,/ După vatră, lângă foc!, fetele care fac abuz de 
produse cosmetice pentru înfrumusețare - Fuge mândra în cămară/La 
oala cu rumeneală.../ Mândra-i tare supărată/Că şi-o aflat oala spartă/Şi 
rumeneala vărsată (Idem, 444-445) şi Vai, mândră, frumoasă eşti/Vara 
când te rumeneşti;/Dar când eşti nerumenită/ Eşti ca via neplivită sau 
Arză-te focul, potică (=.farmacie, drogherie)/Că faci pe lelea voinică/În 
potică cum se bagă,/Ea de rumenele-ntreabă/Şi de cumva nu găseşte,/ 
Doamne, rău se necăjeşte (Jarnik-Bârseanu 1964, 260). 


Dar în centrul categoriei largi în discuţie aici stă cântecul liric, cu cele 
două (cel puţin) variante muzicale ale sale: cântecul (propriu-zis) şi 
doina. Deşi în vorbirea obişnuită a nespecialiştilor cei doi termeni 
(„cântec popular” şi „doină”) se află în comutație liberă, folcloriştii 
muzicologi, mai ales, au trasat clare linii de separație între ele. 
Etimologic, doina (daina), de veche origine, dacă îi dăm crezare lui B. 
P. Hasdeu — şi demonstraţia lui are o remarcabilă coerenţă şi putere de 
convingere — este una din moştenirile cele mai frumoase ale 
primordialei limbi ario-europene, care ne arată pe străbunii noştri 
comuni cu mult înainte de cele mai vechi inscripțiuni monumentale, 
numind poezia „cugetare” şi „viziune”, după cum numeau pe Dumnezeu 
„luminos” (Hasdeu [1882] 2003, 326-327). Dacă „dacismul” doinei (al 
cuvântului şi, pe cale de consecinţă, al poeziei cântate ca atare) nu 
poate fi contestat, în ciuda multor opinii divergente, dar mai puţin 
consistente, caracteristicile acestei specii (sub-categorii) a literaturii 
orale nu se găsesc în textul poetic, ci în modul de zicere, de 

interpretare a acestuia, în componenta lui muzicală. Cercetătorii muzicii 
populare româneşti definesc doina ca un stil melodic prin excelență liric, 
o melopee de formă deschisă, bazată pe improvizație, prin folosirea 
unor elemente melodice tipice, mai mult sau mai puțin variabile (Oprea 
1998, 7). Doinele pot fi interpretate vocal, instrumental sau vocal- 
instrumental, în acest ultim caz fiind cântate simultan, monodic 
(heterofonic), de voce şi instrumente tradiționale (voce-fluier) sau 
acompaniate de taraf (tipurile mai evoluate şi „de dragoste”) (Idem, 14). 
Muzicologii au identificat mai multe „straturi” în evoluţia doinei. Primul, 
cel mai vechi, arhaic, se păstrează încă în Maramureş, Oaş, unde doina 
mai este numită şi „hore lungă”, „pa lungu”, „horea trăgănată din 
bătrâni”, în Năsăud, Bucovina, Oltenia subcarpatică, cu diferenţe locale 
marcate. Al doilea cuprinde tipuri mai evoluate, prezente atât în zonele 
menţionate mai sus, dar şi în unele părţi din Transilvania, Oltenia, 
Muntenia, Moldova. Al treilea, numit „de dragoste”, e prezent în 
Muntenia, inclusiv Dobrogea şi în Oltenia de sud (Idem, 15). 


Celălalt model muzical îl reprezintă cântecul, cântecul propriu-zis, care 
Interpretarea În realitatea folclorică vie este cel mai prezent, înfățişându-se şi el în 


muzicală a mai multe variante tipologice pe scara timpului. Stilul vechi se 
liricii actualizează prin melodii de cântec cu ambitus redus, profil rezistent în 
populare esență dar lesne alterabil în detalii, ornamentaţie densă şi complexă, 


structură ritmică dependentă în principal de parlando rubato sau giusto 
silabic, tempo de execuţie larg şi liber. Melodiile sunt cântate cu voci de 
piept puternice, aspre, colorate eventual cu atacuri de glotă. Forma lor 
arhitectonică este fie concisă — alcătuită din unul, două, maximum trei 
rânduri melodice diferite — fie extinsă şi ceva mai elastică, apropiată 
întrucâtva de a doinelor, din care este posibil să fi provenit (Rădulescu 
1990, 63). De reținut această alăturare a cântecelor propriu-zise de 
doine, din punctul de vedere al structurilor melodice, care poate să 
explice şi comunitatea textelor poetice, unul şi acelaşi text putând fi 
cântat fie pe o melodie de doină, fie pe una de cântec. Reciproc, există 
posibilitatea ca pe aceeaşi melodie să fie cântate mai multe texte, cu 
observaţia că asocierea nu se face la întâmplare, că, deci, nu se poate 
cânta un text satiric pe o melodie gravă, de jale şi invers, un cântec de 
despărţire pe o melodie de joc. 


În evoluția istorică a stilurilor cântării se constată existența unui strat 
mai nou (cântecul modern), caracterizat prin ambitus melodic simţitor 
extins, profilul melodic ceva mai inflexibil, ornamentația mai simplă şi 
mai rarefiată, ritmul divizionar sau bazat pe pulsatia constantă a unui 
timp unic, execuţia mai mişcată. Forma arhitectonică relativ complexă, 
dar în acelaşi timp şi stabilă. Ele sunt interpretate cu timbruri vocale mai 
impersonale şi puţin diferențiate regional (Idem). Specialiştii în etno- 
muzicologie afirmă că există şi un stil premodern, care combină în 
proporții aleatorii particularităţile stilurilor vechi şi modern (Ibidem). Ce 
se întâmplă cu stilurile de interpretare ale cântecului în 
contemporaneitate, în condiţiile agresiunii mijloacelor de comunicare în 
mase, rămâne de văzut. 

Test de autoevaluare 11. 1 
Alegeţi răspunsul corect, încercuind una dintre literele a), b) sau c): 


1. Asocierea dintre partea verbală şi partea muzicală a unui 
cântec poartă numele de: a) sincronism; b) sincretism; c) simbioză 

2. Cuvântul românesc doină este de origine: a) traco-dacă; b) 
slavă; c) latină 

3: Contribuţii importante la desluşirea originii cuvântului doină a 
adus: a) G. Călinescu; b) Titu Maiorescu; c) B. P. Hasdeu 

4. Citiţi cu atenție textele poetice inserate în acest capitol şi 
spuneți dacă rimele sunt: a) încrucişate; b) împerecheate; c) îmbrăţişate 
5. Distincția între doină şi cântec (cântecul propriu-zis) se face pe 


baza criteriului: a) funcțional; b) contextual; c) muzical 
Citiţi răspunsurile corecte la sfârşitul unităţii de învăţare 11. 


11.2 Orizontul tematic al cântecului liric românesc: cântece de dragoste 
şi de dor, de înstrăinare, de jale şi urât, de cătănie şi război, satirice 


142 


Preocupat de găsirea unei definiţii a doinei şi a cântecului popular în 
general, B. P. Hasdeu făcea trimitere la un text cules şi publicat de 
Vasile Alecsandri, larg difuzat prin manualele şcolare şi ca atare bine 
cunoscut (Doină, doină, cântic dulce,/ Când te-aud nu m-aş mai 
duce./Doină, doină, viers cu foc,/ Când răsuni eu stau pe loc), aşezat 
adesea în fruntea antologiilor de lirică populară şi dat ca exemplu 
pentru categoria tematică a „cântecelor despre cântec”. Citându-l 
integral, Hasdeu conchidea: /ată, deci, admirabila definiție a poporului, 
care ne arată cum doina exprimă toate nuanțele sentimentului, 
începând de la sentimentul de jale şi terminând cu sentimentul de 
bucurie (Hasdeu [1893-1894] 2003 |, 437). 


Într-adevăr, în această „enciclopedie a vieții poporului român” care se 
consideră a fi folclorul, cântecul liric, cu toate variantele lui stilistice, 
stadiale şi regionale de interpretare, desenează o hartă 
atotcuprinzătoare a trăirilor şi reacţiilor sufleteşti ale omului din popor, în 
raporturile lui cu semenii, cu sine, cu mediul natural, cu evenimentele 
istorice. Răspunzând, ca şi cântarea, cântatul, actul zicerii cântecului, 
unor funcţii precise, „în plan psihologic şi infrapsihologic”, cântecul 
(partea verbală şi cea muzicală laolaltă) are menirea de „echilibrare 
emoţională”, „de rememorare a unor evenimente şi trăiri emoţionale”, 
„de compensare” a unor privaţiuni, „de exorcizare” a răului etc. (Cf. 
Rădulescu 1990, 39). Din acest punct de vedere lirica erotică se 
integrează ansamblului folclorului cu ale cărui părţi întreţine raporturi de 
comunicare, de complementaritate şi de adiacenţă. 


Pluralitatea funcţională şi complexitatea planului referenţial au ca 
rezultat o poezie de o mare diversitate tematică având în centrul ei Jirica 
erotică, cântecul de dragoste şi dor. lubirea, ca o constantă a sufletului 
uman, alcătuieşte substanţa unei „antropologii a sentimentelor” pe care 
cântecul liric o conturează prin mijlocirea imaginilor poetice. Se pot 
reconstitui, din poezii disparate, „nenumărate romane de dragoste” (Cf. 
Papadima 1968, 131), cu „personaje” (,„iubitul”, „iubita”, „drăguțul”, 

„drăguța”,  „mândrul”, „mândra”), aflate, pe rând, în postura 
„emiţătorului” sau a „destinatarului” mesajului liric, cu faze şi praguri ale 
iubirii, cu conflicte şi rezolvări dramatice, de la „începutul dragostei” la 
„mustrări şi blăstămuri” (vezi Jarnik-Bârseanu [1885] 1964). 


Cântecul poate fi zis de o femeie (Neculaie, pui păun,/Din tara cu vinul 
bun,/Chica ta-i toată inele,/Gura ta-i fagur de miere,;/Chica ta-i numai d- 
un păr,/Buzele de călăpăr; /Chica ta-i numai d-un fir,/Buzele de 
trandafir) sau de un bărbat (leşii seara pe uliță/ Şi-mi văzui mândra-n 
portiță/Gata ca o păuniță:/Mândra mea, pe lume una,/Cumu-i între stele 
luna!/Părul ei mătase moale,/Ca şi inul când înfloare;/Împănată cu 
scumpie,/ Tuturor dragă ... şi mie!) (Idem). „Capitole? ale acestui 
„roman” cuprind „începutul dragostei” (Dragostea din ce se face ?/Din 
fecioru-care-mi place; Dac-ai şti, dac-ai pricepe,/Dragostea din ce se- 
ncepe/De la buze subţirele,/Muşcare-ar neica din ele/.../Din clipitul 
ochilor/Şi din strânsul mâinilor), elogiul frumuseţii, „vârstele dragostei” 
etc (Papadima 1968, 130-141). 


Pandant nelipsit al dragostei, dorul poate fi cauză, consecinţă, dublet al 
iubirii. El are o „biografie” şi o bibliografie cuprinzătoare, intrând în 

Accepții atenţia învăţaţilor de timpuriu, înainte de a fi reținut, „adjudecat” de 

ale dorului folclorişti. Filosoful Constantin Noica se arăta nemulţumit de faptul că, 
într-un proiectat dicționar al limbilor europene (care nu ştim să fi apărut 
vreodată), fuseseră reținute, ca ilustrative pentru limba română, 
cuvintele dor, doină, colindă, care, era de părere autorul, rămân totuşi 
pe linia sentimentului, păstorescului, folclorului, a culturii moştenite. 
Deşi admite că termenii aceştia [sunt] admirabili fireşte[...] cel de „dor” 
purtând în el şi înțelesuri adânci (Noica 1987, 264), filosoful propune 
alte vocabule, mai profunde, după părerea sa, şi opinează chiar că ar 
trebui să sfârşim cu dorul, să ne despărțim de el, poate. [...] Am vorbit 
prea mult despre el, de vreo sută de ani încoace, uitând de rest, de 
popoarele lui, de cuvintele limbii noastre. Dar după această pledoarie 
pentru „despărţirea de dor” îi închină acestuia un mic poem filosofic, în 
concluzia căruia scrie: [Dorul] are o splendidă suveranitate în el — dar e 
un cuvânt al inimii numai, şi nu al gândului, după cum e un cuvânt al 
visului, şi nu întotdeauna al faptei (Idem, 319). Cuvânt „al inimii” şi „al 
visului”, dorul îşi circumscrie astfel teritoriul în zona liricii populare, deşi 
o lectură atentă a textelor folclorice l-ar repera fără dificultate şi în 
altele. 


Pe urmele lui Ovid Densusianu, filologul Tache Paphagi notează: Dor 
(lat. do lu s): iată un cuvânt cu un semantism propriu limbii române 
nord şi sud-dunărene, despre care am putea spune că e oarecum 
indefinibil în mod precis, întrucât nuanțele lui semantice sunt elastice ... 
Dintre înțelesurile abstracte ale lui — alături de cel concret care e „mal, 
duleur” —, menționăm următoarele: „désir; nostalgie; désir ardent, 
passion, amour ...”, pentru a conchide că structura şi existența 
sufletească a românului nu se poate concepe fără dor ... (Papahagi 
1967, 59-60). 

Test de autoevaluare 11.2 

11.2. Extrageţi din trei dicţionare curente ale limbii române sensurile 
cuvântului „dor'. Căutaţi echivalentele lui în trei dicţionare bilingve 
(pentru limbile moderne cunoscute). Alcătuiţi o fişă de o pagină pe 


care notaţi cele mai frecvente sensuri ale cuvântului „dor” şi o altă fişă 
pe care notați echivalentele cuvântului „dor” în cele trei limbi străine 
accesibile prin intermediul dicţionarelor consultate. 

Citiţi indicaţii de rezolvare la sfârşitul unităţii de învăţare 11. 


„Dorul”şi „dragostea” fac adesea un „cuplu” indisociabil, după cum cel 
dintâi se regăseşte, ca sentiment dominant, în cântecele de înstrăinare, 
generate de situaţii de viață concrete precum, în primul rând, căsătoria 
fetei „în străini”, în condiţiile respectării riguroase, în satul tradiţional, a 
regulii exogamiei, adică a căsătoriei în afara grupului consangvin, în 
afara neamului, apoi plecarea tinerilor la muncă, dincolo de hotarele 
satului, ca slugi, la oraş sau chiar în alte ţări, la şcoli înalte, la armată 
(„în cătane”) sau la război. Contextul cultural care a determinat 
elaborarea unor astfel de cântece este conservat de textele poetice, din 
colecţii sau din arhive, chiar dacă realităţile respective au dispărut sau 
şi-au schimbat radical conţinutul. „Înstrăinată” se socotea fata care 
părăsea casa părintească şi îşi urma soţul, conform regulii aşezării la 
casa bărbatului („reşedinţa virilocală”), în acelaşi sat sau în satul vecin, 
unde se simţea dezrădăcinată: - Măicuțo, când m-ai făcut,/C-un picior 
m-ai legănat,/Cu gura m-ai blestemat,/Să n-am parte de-al meu sat. 
Imaginea părinţilor necunoscuţi, străini şi răi contrastează violent cu 
aceea idilică din colindele de peţit în care, conformă codului poetic şi 
etic al poeziei de urare şi felicitare, fetei i se spune: - Nu te duc roabă 
să-mi fii,/Ci te duc doamnă să-mi fii,/ Doamna curților,/Nora părinților,/ 
Cumnăţica fraţilor,/Fraţilor, surorilor,/Stăpâna argaților (pentru detalii 
vezi Constantinescu 2000, 167-169). Încă mai dramatică este soarta 
celor plecaţi la lucru în străini: Rău e, Doamne, prin streini,/Ca descult 
prin mărăcini,/Prin mărăcini, tot te-ncalţi,/Da-n streini n-ai ce să faci./Că 
streinu ie strein/De i-ai face apa vin,/Tot nu-i faci voia deplin;/De i-ai 
face apa bere,/To' nu-i faci a lui plăcere. Sentimentul se amplifică în 
raport cu depărtarea, plecarea în alte ţări, inclusiv în America — 
fenomen pe care românii transilvăneni l-au experimentat încă de la 
sfârşitul secolului al XIX-lea şi s-a amplificat imediat după primul război 
mondial — declanşând adevărate strigăte de durere şi de jale: D-auzit- 
am o minciună,/ C-America-i ţară bună,/Țară bună şi bogată/Şi de bani 
este-ncărcată/ ... /- Bate, Doamne, bate, bate,/Bate frunza mărului/Şi 
țara englezului;/Căci englezu-i câne rău/ Ne pune la lucru greu/Şi strigă 
«goled» [engl. go ahead] mereu (Antologie 1980). 


O altă realitate social-istorică care se regăseşte în imaginile poetice ale 
cântecului liric este cătănia. Serviciul militar impus românilor 
transilvăneni (bănăţeni, bucovineni) aflaţi în granițele fostului Imperiu 
Habsburgic a marcat profund sufletele celor încorporaţi cu forța, 
despărțiți de familie, depărtaţi de locurile natale, luaţi de la uneltele şi 
munca lor, supuşi unor umilinţe teribile, între care tăiatul părului, 
purtatul uniformei în locul straielor strămoşeşti şi altele: Decât slugă şi 
cătană,/Mai bine-n codru cu peană,;/Decât slugă şi biriş,/Mai bine colo 

pe Criş!/lan ieşi, maic-afar' din sat;/De vezi cum mă duc legat,/Cu 
curele  de-ncălțat/ Cu curea  braşovenească,/ Minteni să mă 
cătănească!/Cătăni-i-ar frigurile/Ca pe mine gândurile,/Ca pe maica 
lacrimile! şi De unde cătana pleacă,/Rămâne casa săracă,;/ Rămân boii 
înjugaţi/Şi părinții supăraţi;/Rămân boii în restele/Şi părinții-n dor şi jele! 
(Capodopere ...2003, 386-7). Introducerea milităriei în Principate a 
declanşat aceleaşi reacţii, mai puţin, poate, frustrarea de a fi între 
străini de neam, vorbitori ai unei limbi necunoscute: Frunză verde trei 
dudăi,/Sărmanii bieții flăcăi,/Cum mi-i strânge de pe văi,/Cu primari, cu 
vătăjei,/Şi mi-i duce dinapoi/Ca pe-un tamazlâc de boi,/Şi mi-i vâră prin 
odăi/Şi mi-i tunde ca pe oi! (Idem, 391). 


„Dorul” şi „jalea” celor plecaţi ca şi al celor rămaşi erau amplificate în 
perioadele de război, când bărbaţii — tineri, necăsătoriți, sau maturi, 
oameni la casa lor, cu neveste şi copii — erau târâți în conflicte 
sângeroase, cu urmări grave pentru viaţa lor şi a celor dragi: S-au 
umplut câmpiile/De oşteni cu miile/Şi plouă şrapnelele/De umplu 
vâlcelele/Şi zboară granatele,/Bată-le păcatele!/Pier oşteni cu miile,/De 
umplu  câmpiile,/Şi vin supărările/Pe toate cărările/Şi bat jalnic 
morțile/Pe la toate porțile (Idem, 406). 


Tot în planul realităţii sociale îşi găsesc sursa şi cântecele de sărăcie şi 
revoltă, categorie tematică înregistrată sub acest nume în antologia 
Flori alese...1967 şi susținută cu argumente istorice şi ideologice în 
studiul introductiv semnat de Mihai Pop: Revolta țăranilor împotriva 
celor ce îi exploatează şi îi asupresc ia forme categorice în cântecele 
populare ce s-au creat mai cu seamă în ultimele două veacuri şi care 
au circulat până în vremurile noastre (Flori alese ... 1967 |, XXI). 
Cântecele de sărăcie şi revoltă sunt înrudite cu cele de haiducie 
reținute, ca o clasă tematică distinctă, în vechile şi mai noile colecții şi 
antologii de folclor (vezi, de ex., Teodorescu [1885] 1982, „B. Cântece 
sociale 3. Haiduceşti”, 337-346; Jarnik-Bârseanu [1885] 1964, „Doine 
haiduceşti”, 181-186; Tocilescu —[Țapu] [1900] 1981 Ill, „Cântece de 
haiducie”, 21-42), Cu cât cânt ... 1963, „XXV. Haiducia”, 463-478; 
Antologie ...1980, „Cântece de haiducie', 545-568; Capodopere ... 
2003, „Sociale: de haiducie; de proletarizare”, 357-384). lată o mostră: 
Foaie verde de năut,/De mă duc, de nu mă duc,/Tot am nume de 
haiduc./Nu mă duc de haiducie/Şi mă duc de sărăcie,/ C-aşa vrea 
duşmanii  mie,/Să-mi vază casa pustie,/Şi  copilaşii-n deal la 
vie,/Degeaba, fără simbrie./Foaie verde de năut,/De mă duc, de nu mă 
duc,/Duminică sunt la un loc,/Să pui la un bordei foc,/Să arză cu grinzi 
cu tot... (Tocilescu-[Țapul, op. cit., 21). 


Fenomene sociale de dată încă mai recentă (munca în străinătate, 
războaiele din secolul trecut, răscoalele ţărăneşti , „proletarizarea”, 
mişcările sociale ale muncitorilor de la oraşe) au fost înregistrate, în 
forme poetico-muzicale de către cântecul liric, nu în sensul unor 
reconstituiri istorice, ci pur şi simplu ca fundal sau sursă a unor trăiri 
sufleteşti intense — dor, jale, suferință, speranţă, bucurie, deznădejde. 
Ar fi instructiv de comparat, în acest sens, un cântec epic şi un cântec 
liric haiducesc, sau un jurnal oral despre răscoalele populare şi un 
cântec liric având drept suport documentar aceeaşi realitate istorico- 

socială. S-ar putea observa că în cele dintâi domină tonul relatator, 
„povestea”, „întâmplarea”, în celelalte — trăirea, sentimentul, reacţia 
psihică. 

În aceeaşi situație se află şi cântecele al căror conţinut trimite către 
principalele ocupaţii ale românilor (agricultura şi păstoritul), în special 
cea de a doua lăsând impresia a se detaşa, a se individualiza, printr-un 
repertoriu de cântece, dar şi de dansuri şi obiceiuri tradiţionale proprii. A 
contribuit la impunerea acestei opinii şi pledoaria lui Ovid Densusianu 
din studiul Vieaţa păstorească în poezia noastră populară în care se 
opera o distincţie netă între poeziile „plugăreşti”, ale agricultorilor, şi 
compunerile poetice ale păstorilor. Comentariile cu privire la modul de 
tratament al motivului „Primăvara, mama noastră” în producțiile 
„plugăreşti” şi în cele ciobăneşti susțin că în cele dintâi sunt versuri 
sărace, prozaice, trăgănate, cu umpluturi, cu amănunte care le fac să 
lâncezească şi ne aduc aminte de lucruri puţin poetice din vieata de la 
țară; în schimb, cât suflet şi câtă concentrare, cât lirism de izbucnire în 
câteva cuvinte a unei dorințe neliniştitoare, a aşteptării frenetice după 
ce trebuie să aducă mari bucurii am văzut că ne aduc doinele unde 
primăvara e cântată în legătură cu păstoritul (Densusianu [1922, 1923] 
1966, 270). 


Ferindu-ne de exagerări, trebuie, totuşi, să recunoaştem existența unui 
folclor al ocupaţiilor, şi nu doar al celor fundamentale, cultivarea 
pământului şi creşterea animalelor, aflate într-un clar raport de 
complementaritate, dar şi al celor anexe, al meşteşugurilor şi al 
industriei casnice. Studiat mai îndeaproape folclorul ocupaţiilor, inclusiv 
formele lirice, ar scoate la iveală nu doar o informaţie etnografică 
extrem de importantă pentru reconstituirea unor unelte şi practici 
dispărute, odată cu trecerea timpului, cu modernizarea mijloacelor 
tehnice, dar şi stări afective şi atitudini definitorii pentru identitatea 
grupului creator. Moara, ca topos special al satului, morarul şi morăriţa, 
ca personaje marcate ale lumii satului, nu lipsesc din producțiile lirice 
populare: Frunzuliță şi-un dudău,/Şapte morişti pe-un pârâu,/Toate 
macină la grâu./La morişca cea din jos,/Toarnă bădițuca-n coş./Morăriţa 
mi-l opreşte/Şi din gură-aşa-i vorbeşte:/-Stai, bădiţă, nu turna,/Până nu 
m-ei săruta,/lar dacă mi-i săruta/Ţi-oi mai da încă ceva (Cu cât 
cânt... 1963, 399), dar şi alte îndeletniciri sau profesii (fierăria, 
potcovăria, plutăritul, dogăritul, mineritul, cărăuşia etc.), unele dintre ele 
azi dispărute, îşi află locul în producţiile lirice populare. 


O altă categorie tematică cu un statut incert cuprinde cântecele despre 
natură — anotimpuri, păsări, plante, flori, fenomene meteorologice etc. 
Dar într-un mesaj liric ca acesta: La fântânuța din Lotru/Se certa cucu 
cu corbu/Care să rămâie-n codru./Cucu are pene verzi,/Intră-n codru de 
nu-l vezi;/Corbu are pene negre,/Intră-n codru şi se pierde./La fântână, 
la făget/Zis-a badea să-l aştept./L-aşteptai până la prânz,/Tot cu lacrimi 
şi cu plâns;/L-aşteptai pân’ la amiaz,/Tot cu lacrimi pe obraz (Antologie 
lirică ..., 1980, 445) deşi cele două secvenţe poetice comunică într-un 
plan simbolic foarte subtil, referirile la „cuc“, „corb”, „codru” nu susțin cu 
necesitate clasarea textului în grupul cântecelor de natură. La fel, 
„barocul floral” din cântecele româneşti de dragoste, despre care 

aminteşte Ovidiu Bârlea, nu impune neapărat trecerea acestora în 
categoria liricii despre natură. 


Este adevărat că extraordinara diversitate a cântecului liric popular cere 
găsirea unor criterii de grupare a formelor lui concrete în anumite clase 
tematice, asemenea grupări funcţionând ca utile instrumente de lucru în 
procesul cunoaşterii ştiinţifice a domeniului. Fără a fărâmiţa categoria şi 
a-i submina unitatea, clasele tematice conturate în urma unui demers 
ştiinţific responsabil, pe baza unor criterii alese cu grijă, nu se constituie 
în nişte monade, în nişte unităţi închise, ci comunică viu între ele, trec 
din una în alta, se întrepătrund, se influențează reciproc, dând astfel 
întregului coerenţă şi integritate. 


Test de autoevaluare 11.3 

Citiţi integral capitolul „Cântecul dorului” din Papahagi 1967, 59-106 
(indicaţii complete la bibliografie) 

Alegeţi o ipostază a dorului menţionată de Tache Papahagi, şi scrieți un 
scurt eseu de 250-300 cuvinte, cu tema „O ipostază a dorului în lirica 
tradițională românească”. 

Citiţi indicaţii pentru structurarea eseului la finalul Unităţii de învăţare 
11. 


11.3 Imagini, metafore, simboluri specifice liricii populare românești 


lar coerenţa amintită se datorează, pe de o parte, stării lirice care 
domină produsele poetice înglobate în această importantă categorie a 
folclorului românesc, lirismului, definit ca centrare asupra eului, asupra 


sinelui, caracteristică proprie poeziei moderne, dar de care nu este 
străină nici poezia populară. Esența poeziei ca expresie a lirismului 
constă în traducerea în cuvinte şi imagini a sentimentelor individuale, a 
trăirilor personale cele mai intime — prietenie şi dragoste, insatisfacție şi 
ură, bucurie sau tristețe, neliniște, plictiseală, alean, entuziasm, revoltă, 
disperare etc. Gama sentimentelor omeneşti fiind atât de largă, se 
poate spune nesfârşită, în raport cu „stimuli care le produc, şi 
multiplicată la infinit de mulțimea indivizilor care trăiesc aceste stări 
emoționale, universul tematic al poeziei lirice este practic limitat. 
Încercarea de grupare a acestor infinite reacții omeneşti în câteva clase 
tematice, sistematizate, pentru creaţia cultă, „de autor”, astfel: a) „cele 
care exprimă pure stări ale eului interior indiferent de cauza care le-a 
produs (de la bucurie la suferință cu toate variantele posibile); b) cele 
care exprimă relaţia eului cu ceilalți oameni (singurătate, dragoste, 
prietenie, înstrăinare); c) cele axate pe relaţia dintre eu şi lume (natură, 
creație, religie)” poate fi transferată, cu bune rezultate, şi în planul 
literaturii populare, căci iubirea, speranţa, nefericirea sunt sentimente, 
trăiri general omeneşti, fac parte din ceea ce am numit „fondul 
antropologic”. 


Modul însă de concretizare a unor abstracţiuni precum nostalgie, 
tristețe, spleen, din lirica modernă, sau dor, jale, urât din lirica populară 
este supus altor canoane, altor reguli, care ţin de modul propriu de 
existenţă a fiecăreia dintre ele. Este o constatare plină de adevăr aceea 

făcută de B. Şt. Delavrancea, în discursul său de recepție la Academia 
Română (1913) după care estetica noastră populară este la fel, în legile 
ei fundamentale, cu estetica operelor de cea mai înaltă cultură (Elogiu 
... 1969, 174). În acelaşi sens trebuie reţinută observaţia privitoare la 
retorica instinctivă a poporului român al cărei fond „se reduce la retorica 
universală”: idealizarea realului şi realizarea (= concretizarea n. n.) 
idealului, două fiind, după părerea sa, operațiunile cari se petrec în 
mintea creatorilor, cunoscuţi sau anonimi, în legătură cu viaţa 
cuvintelor:  spritualizând ceea ce e prea cunoscut şi brutal, 
materializând ceea ce e prea subtil şi greu de închipuit (Idem, 187). 


Mai mult decât aceste principii de estetică universale, creatorul popular 
este condus de reguli de creaţie ferme, impuse de modul propriu de 
existenţă a folclorului care a dus la elaborarea unei „estetici a oralității” 
(Fochi 1980) ale cărei jaloane le fixau, cu o intuiţie sigură, un Hasdeu 
sau un Delavrancea cu mult înainte: limba, după o frământare seculară, 
ajunse la un depozit comun de rime ... şi la perechi de versuri, unele 
rechemând pe altele. Un mare arsenal national care, pe lângă aceste 
arme, cuprindea epitetele cristalizate, construcțiunile consacrate, 
încrucişarea emistihurilor, şi altele, pe cari orice inspirat, crescut în 
armonia străveche, le deprindea şi le întrebuința ca elemente ajutătoare 
(Delavrancea în Elogiu ... 1969, 176). 

Unul dintre aceste „elemente ajutătoare”, ilustrând o trăsătură a 
literaturii orale, anume caracterul formalizat (vezi ante Cap. 3) îl 
reprezintă formula iniţială a cântecului popular în general, a cântecului 
liric în special — frunză verde. 


"Frunză verde", "foaie verde" intră, într-adevăr, în categoria structurilor 
verbale  formalizate ale folclorului, a modelelor, a tiparelor, a 
prefabricatelor la care rapsodul, cântărețul popular recurge în procesul 
de creaţie şi de transmitere a mesajului său poetico-muzical. Căci, fără 
îndoială, "frunză verde" se mulează perfect în tiparele versului popular 
românesc cântat, constituind un hemistih de patru silabe într-un vers de 
opt măsuri. Cea de-a doua jumătate a versului poate fi 'umplută', 
complinită, cu combinaţii dintre cele mai diverse, dintre care unele 
susțin teza concordanţei dintre formula de început şi conţinutul 
cântecului, altele - cele mai multe - sunt neutre din acest punct de 
vedere, ajungându-se chiar la combinaţii neaşteptate, unele construite 
în manieră contrastantă, pe principiul oximoronului, relevând opoziția 
verde-uscat, (Frunză verde lemn uscat, ... păr uscat, ...lemn pârlit etc.), 
altele chiar aberante, s-ar zice, după logica obişnuită, de tipul Frunză 
verde de lăcustă, Frunză verde untdelemn, Frunză verde nu ştiu este şi 
altele (Cf. Bârlea 1983, 251). 


O investigaţie, fără pretenţii de exhaustivitate, a prezenţei formulei de 
început în Antologie lirică ... 1980, alcătuită din cântece lirice culese 
între 1950-1980 şi aflate în Arhiva Institutului de Etnografie şi Folclor 
din Bucureşti, relevă că prezența formulei de început este destul de 
redusă. lată câteva exemple din primele 120 de texte: Foaie verde trii 
aluni dar şi Foileană trei alune, Frunzuliță ca năutu, Foaie verde alior, 
Frunză verde de cicoare dar şi Şi iar verde ş-o cicoare/ca cicoarea, 
Foicică trei lalele dar şi Foaie verde şi-o lalea, Foaie verde poamă 

neagră, Foaie verde foaie neagră, Foaie verde şi-un bujor(3), Foaie 
verde viorea, Frunzuliță trei migdale dar şi Şi-am zis verde trei migdale, 
Frunză verde trei spanace(5), Foaie verde fir mărar, Foaie verde murile 
(2), Foaie verde fir şi nalbă, Foaie verde mărăcine (2), Foaie verde grâu 
mărunt, Foaie verde ostrățel(2), Foaie verde didițel (3), Foaie verde trei 
granate(2), Foaie verde măr sălciu, Foaie verde măr domnesc (2), Şi iar 
verde fir cu fir, Foaie verde salbă moale, Foaie verde foi trei vreji, 
Frunză verde de trifoi, Frunză verde măghiran. Se poate observa, pe 
de o parte, alternanța frunză verde/foaie verde cu diminutivele 
frunzulițăl foileană, precum şi prezenţa, în doar câteva cazuri, a 
formulei respective în interiorul cântecului, marcând "pseudo-strofele" 
sau subunitățile de conţinut ale acestuia. În mare, 30% din cele 120 de 
texte luate ca eşantion încep cu formula consacrată. 


Statisticile pe colecţii de poezii populare din ultimele două secole arată 
o frecvenţă oscilantă a versului de început al cântecelor, în funcţie de 
regiuni şi de culegători, de la 90% în culegerile lui C. Rădulescu-Codin 
(Muntenia) la doar 7%, în colecţia lui Vasile Bologa (Transilvania) sau 
8% în aceea a lui lon Bârlea (Maramureş) (Cf. Idem), dar sintagma 
frunză verde rămâne în conştiinţa tuturor cunoscătorilor (şi chiar a 
necunoscătorilor) emblematică pentru cântecul popular românesc. 


A cântecului popular, deci, şi nu a tuturor formelor poeziei cântate, ci 
doar a formelor lirice (mai ales), dar şi epice, din folclorul românesc. 
Căci nu vom întâlni aproape niciodată "frunză verde" la începutul altor 
poezii cântate, precum colindele, paparuda, caloianul, bocetele, 
cântecele ceremoniale de înmormântare. Aşadar frunză verde 
funcţionează şi ca o marcă de gen, categorială, departajând prin 
urmare, în interiorul speciilor cântate, pe cele ceremoniale de cele 
neceremoniale, sau, după un alt criteriu, pe cele strict dependente de 
un context ceremonial (ritual) de cele independente de un asemenea 
context. Excepţie fac unele cântece ale miresei, din ceremonialul 
nuptial, dar cu cel fel de "frunză verde" încep ele? Frunză verde 
lăcrimioară/lado, lado, surioară" şi Frunză verde mărăcină/ la-ți, 
mireasă, ziua bună.... Accentul semantic cade, desigur, pe partea a 
doua a versului de început, a cărei alegere este dictată de conținutul 
general al textului, de micro-context, cu alte cuvinte, observându-se o 
specializare în raport cu clasele tematice şi cu sistemul imagistic al 
fiecăreia dintre acestea. 


Se impune un alt aspect, legat de estetica poeziei populare, anume un 
fel de corelație semantică între formula de început şi conţinutul 
cântecului: Astfel, când cântecul este eroic, când el cuprinde faptele 
unui viteaz, poetul alege frunzele de arburi sau de flori ce sunt în 
potrivire cu puterea sau cu tinerețea, precum frunza de stejar, frunza de 
brad, frunza de bujor, căci voinicii baladelor sunt înalţi ca brazii, tari ca 
stejarii, şi rumeni ca bujorii. Cântecele de iubire se încep cu frunzele de 
lăcrimioară, de sulcină, de busuioc, pentru că aceste flori, după 
crederea poporului, au o menire fermecătoare. Când e cânticul de 
durere sau de moarte, el preferă frunzele de mărăcină, de mohor etc." 
(Alecsandri (1866) 1965 II, 83) 

Hasdeu subscrie necondiţionat la observaţia antecesorului său, 
constatând şi el că mai niciodată alegerea plantei nu este arbitrară, ci 
servă generalmente în modul cel mai ingenios a indica subiectul sau cel 
puțin caracterul cântecului, aserţiune ilustrată prin câteva exemple bine 
alese: cu "Frunză verde de năgară" începe o doină "despre nenorocirile 
tărei"; "trista salce figurează în cântecul orfanilor”; "Frunză verde şapte 
brazi" se potriveşte unui cântec haiducesc; "amarul pelin caracteriză pe 
cei înstrăinaţi”; urzica "merge în armonie cu suferința”; "iluziunile 
perdute se manifestă în aguridă". Trebuie adăugate acestei mărci 
categoriale alte structuri retorice, proprii poeziei folclorice, dar duse la 
rafinament în cântecul liric, precum paralelismul, după cum specificul 
acestuia este dat de un sistem imagistic original şi complex. Lirica 
populară a parcurs drumul de la notația realistă la metaforă şi de aici la 
simbol şi mit, dovedind extremul rafinament al creatorilor populari din 
trecutul cel mai îndepărtat până azi. 


Răspunsuri şi comentarii la testele de autoevaluare propuse: 
11.1: 1. b; 2. a; 3. c; 4. b; 5. c 
Dacă nu ati răspuns corect, recitiți secvența 11.1. 


11.2 :Ambele fişe trebuie să conţină: 

- Indicarea completă a surselor (denumirea dicţionarelor, editura, 
localitatea, anul de apariţie, paginile la care se află explicaţia sau 
echivalentul cuvântului „dor”) 

Prima fişă trebuie să conţină toate sensurile cuvântului „dor'”, aşa cum 
apar în cele trei dicționare, cu indicarea clară a dicționarului de unde a 
fost extras un anumit sens. 

A doua fişă trebuie să conţină echivalentul (echivalentele) cuvântului 
„dor” în cele trei limbi străine alese, cu menţionarea limbii străine şi 
indicarea dicționarului folosit pentru găsirea  echivalentului 
(echivalentelor). 


11.3: Structura eseului „O ipostază a dorului în lirica tradițională 
românească” trebuie să respecte următoarea schemă: 

a) Identificarea, în studiul lui Tache Papahagi, a unei ipostaze a dorului 
despre care doriți să scrieți; 

b) Prezentarea şi exemplificarea ipostazei dorului pentru care ați optat; 
c) Prezentarea unui comentariu personal în legătură cu respectiva 
ipostază a dorului (fie formularea unei critici fată de ideile exprimate în 
studiul lui Tache Papahagi, fie o paralelă între prezenţa acelei ipostaze 
a dorului în lirica populară şi expresia unui sentiment comparabil în 
lirica de autor, fie o încadrare a ipostazei dorului pe care aţi ales-o în 
repertoriul amplu de semnificaţii ale dorului în lirica populară). 


11.4 Lecturi complementare pentru Unitatea de învățare 11 -. Lirica populară: 
Ovidiu Bârlea, Folclorul românesc Il, Bucureşti, Editura Minerva, 1983: 168-312 


Pt. 11. 1 vezi Ovidiu Bârlea, op. cit, p. 168-179; Mihai Pop — Pavel Ruxăndoiu, Folclor 
literar românesc, Bucureşti, Editura Didactică şi Pedagogică, 1991, p. 339-352; 

11.2 Bârlea, op. cit., p. 179-221; Pop- Ruxăndoiu, op. cit., p. 353-365; 

11.3 Idem 

Obiective educaționale 

La sfârşitul parcurgerii unităţii de învăţare 12, cursantii trebuie să obțină 

capacitatea de a: 

a. opera cu concepte precum “cultură populară”, “folclor”, “identitate”, 
“alteritate”, “mentalitate” 

b. recunoaşte şi comenta critic cele mai cunoscute stereotipii în 
legătură cu specificul românesc 

c. identifica în operele literaturii “de autor” teme, motive, structuri 
poetice de origine folclorică 


12.1 Cultura populară şi identitatea etnică; principii teoretice 


Are forța evidenţei şi constituie un loc comun, reluat de toţi cei care, în 
anumite epoci istorice şi în diverse contexte ideologice, s-au pronunțat 
în acest domeniu, faptul că formele culturii populare tradiţionale poartă 
în ele semnele cele mai sigure şi mai greu de contestat a ceea ce se 
cheamă specificul naţional sau identitatea etnică. 


Se ştie bine că meritul ‘descoperiri? folclorului, culturii populare în 
“Descoperirea” general, revine romantismului, a cărui afirmare coincide cu începutul 
folclorului formării, emancipării şi constituirii propriei identități a tinerelor state 
naţionale din Europa de la sfârşitul secolului al XVIII-lea şi începutul 
secolului al XIX-lea. În acest proces, concepte intens colorate ideologic 
precum popor, popular, poporan, specific național, caracter etnic etc. 
au deţinut o poziţie centrală. Nu întâmplător se vorbea, chiar înainte de 
conturarea principiilor romantismului, depre glasuri ale popoarelor în 
cântece (Stimmen der Volker im Liedern), de posibilitatea, deci, de a 
afla, în cântecul popular, notele specifice, definitorii, particulare, 
individualizatoare, ale fiecărei naţiuni în parte. Johann Gottfried Herder 
milita, cu o extraordinară energie, cu ardoare, în favoarea naţiunii 
germane, aflată ea însăşi, atunci, într-un susţinut proces de 
emancipare: Puneti mâna, frații mei, se adresa el contemporanilor săi, 
şi arătaţi națiunii noastre ce este ea şi ce nu este, cum gândea şi 
simțea, sau cum gândeşte şi simte. J. G. Herder insistă, printre cei 
dintâi, dacă nu chiar primul, asupra rolului cântecului popular în 


Proiectul pentru Învățământul Rural 151 


Folclorul şi viziunea românească a lumii 


Cultură 

tradițională 
şi identitate 
românească 


152 


constituirea identităţii proprii a fiecărui popor: Toate popoarele 
necivilizate cântă şi acţionează; ceea ce fac transpun în cântece, şi 
cântă ceea ce au înfăptuit. Cântecele lor sunt arhiva poporului, 
comoara ştiinţei şi religiei lor, a teogoniei, a cosmogoniilor, a faptelor 
părinților şi a întâmplărilor din istoria lor, o copie a inimii şi o imagine a 
vieții lor de familie în clipa de bucurie şi de durere, în ceasul cununiei şi 
la mormânt (...) (Herder 1973, 88). 


Considerarea folclorului, culturii populare, ca expresia cea mai limpede 
şi mai convingătoare a modului de a fi al poporului român nu lipseşte, 
ca atare, din aprecierile cărturarilor români, începând cu deschizătorii 
de drumuri în folcloristica românească, cu Vasile Alecsandri, Alecu 
Russo, Cezar Bolliac şi alţii. Vasile Alecsandri, la care facem, de 
regulă, referire, când vorbim despre începuturile studierii sistematice a 
folclorului la noi (culegere, comentare), susținea o adevărată prelegere 
despre folclor şi identitatea etnică atunci când scria, în studiul Români; 
şi poezia lor (gazeta “Bucovina”, 1849): Am multă sperare în acest 
neam a cărui adâncă cuminție e tipărită într-o mulțime de proverburi, 
unele mai înțălepte decât altele; a cărui închipuire minunată e zugrăvită 
în povestele sale poetice şi strălucite ca înseşi cele orientale; al cărui 
spirit satiric se vădeşte în nenumăratele anecdote asupra tuturor națiilor 
cu care s-au aflat el în relaţie; a cărui inimă bună şi darnică se arată în 
obiceiul ospeției pe care l-au păstrat cu sfințenie de la strămoşii săi; al 
cărui geniu în sfârşit luceşte atât de viu în poeziile sale alcătuite în 
onorul faptelor mărețe. Adâncă cuminție, adică înţelepciune, închipuire 
minunată adică fantezie, spirit satiric, inimă bună şi darnică, geniu 
poetic sunt câteva dintre trăsăturile românilor extrase de poet din 
poezia populară, poezie pe care el cel dintâi o scosese la lumină şi o 
făcuse cunoscută popoarelor Europei. 


Mai târziu, chiar fondatorii folcloristicii ca disciplină de sine stătătoare 
făceau apel la creaţia folclorică pentru a susţine teze inspirate de 
orientările ştiinţifice ale timpului. Este cunoscută definiția dată folclorului 
de Ovid Densusianu în cunoscuta sa lecţie introductivă la un curs de 
filologie romanică, publicată sub titlul Folclorul - cum trebuie înțeles 
(1909), altminteri des citată. 


În perioada imediat următoare, D. Caracostea îşi orienta cercetarea în 
acelaşi sens, propunându-şi ca prin studiile sale să fixeze locul 
poporului român în cadrul folclorului european (formularea nu e cea mai 
fericită, dar ideea este inteligibilă!) La fel, contemporanul său, Petru 
Caraman, de la laşi, găsea în studiul folclorului calea cea mai adecvată 
pentru adevărata cunoaştere de sine ca popor, urmărind prin studiile 
sale să determine personalitatea etnică a neamului românesc, prin ce 
are el mai propriu şi mai original în cultura sa tradițională (Caraman 
1989, 280). Tot din creaţia folclorică îşi extrage Lucian Blaga 
elementele construcției sale de filosofia culturii din Spațiul mioritic, aici 
află gânditorul Mircea Vulcănescu argumente pentru a schița 
Dimensiunea românească a existenţei (1943); la folclor, acest neobosit 
laborator de miracole, face apel Ovidiu Papadima pentru a contura O 
viziune românească a lumii (1942) în care scrie: Departe de a înfățişa 
idealizări de stupidă cromolitografie, folclorul ne defineşte sufletul rural 

prin ceea ce are el mai bun, e adevărat, însă prin ceea ce are el real 
oriunde şi oricând de preţ, şi nu prin accidentalul meschin şi degradat, 
chiar când e frecvent. (Papadima [1942] 1995, 20). 

Etnografia, la rândul ei, era definită, de chiar întemeietorul său la noi, 
geograful George Vâlsan, ca disciplina care studiază ființa poporului în 
înfăţişarea sa fizică şi în însuşirile sale sufleteşti, îndatorirea 
etnografului fiind să caute caracteristicile (subl. aut.) vieții şi sufletului 
popular, de orice natură ar fi ele (Vâlsan [1926] 2001, 26) 


Nu lipsesc, desigur, în timp, nici încercările de sinteză, precum aceea, 
poate prea timpurie, dar având meritul de a fi cea dintâi, a lui Jean 
Crationesco (lon Crăciunescu), Le peuple roumain d'apres ses chants 
nationaux, Paris, 1874, sau aceea a lui D. Drăghicescu, Din psihologia 
poporului român, 1907, tributară, desigur, vederilor vremii. După marea 
Unire de la 1 Decembrie 1918, efortul de autodefinire a prins contururi 
strălucite în scrierile lui C. Rădulescu-Motru, |. Petrovici, Lucian Blaga, 
Mircea Vulcănescu, Ovidiu Papadima, Liviu Rusu şi alții. 


Dar, vom vedea, nu este vorba doar de atitudini romantice ori de rosturi 
politice conjuncturale, ci chiar de atitudini ştiinţifice actuale, moderne, 


Folclor, — față de folclor, văzut în calitatea lui de marcă inconfundabilă a identităţii 
patrimoniu, etnice. Două definiţii relativ recente şi, mai ales, având un caracter 
identitate oficial şi internaţional, atâta timp cât au fost elaborate din iniţiativa 


UNESCO, cu scopul găsirii căilor de protejare a tezaurului culturii 
populare din întreaga lume, cultură populară supusă unor puternice 
presiuni din partea altor tipuri de cultură, de non-cultură ori de pseudo- 
cultură, insistă tocmai asupra calităţii folclorului de a constitui expresia 
cea mai evidentă a identităţii sociale şi culturale a grupului care l-a 
creat şi îl perpetuează: Folclorul (în sens larg cultura populară şi 
tradițională) este o creaţie de grup sau individuală, orientată către grup 
şi bazată pe tradiţie, reflectând aşteptările comunității ca expresia 
adecvată a identităţii sale sociale şi culturale; şi, mai departe, Folclorul 
reflectă viziunea despre lume (‘world-view’) a diferitelor grupuri, 
contribuind la întărirea identității acestor grupuri (Lauri Honko 1987, 8) 


Aflată, în ultimele decenii, în atenţia specialiştilor din diferite domenii 
ale culturii (sociologi, filozofi, antropologi, psihologi, istorici, istorici ai 
mentalităților etc.), problema identităţii individuale sau de grup i-a atras, 
nici nu se putea altfel, şi pe folclorişti. Într-o sinteză privind Definirea 
identităţii prin folclor, savantul american Alan Dundes punctează 
corelația dintre identitatea personală şi identitatea de grup, în ambele 
cazuri fiind imposibil să vorbeşti despre asemănare fără să ţii seama de 
diferenţe: Nu poate exista sinele fără celălalt, nici identitatea grupului A 
fără grupul B. (...) Recunoaşterea de către alţii este tot atât de 
relevantă pentru definirea identității etnice sau a altor forme de grupare 
ca şi pentru identitatea personală. (...) Aşa cum nu poate exista sinele 
(self) fără altul, tot astfel nu poate exista înțelesul de grup fără 
existenţa altui grup. (Alan Dundes 1989, 3) 


Deşi cei care s-au ocupat de identitate înaintea lui Dundes nu au folosit 
explicit termenul folclor (aşa cum nu-l folosiseră, din alte motive, nici 
paşoptiştii la noi), ci vorbiseră despre muzică, dansuri, personaje eroice 

(Spicer), despre obiceiuri (Max Weber) sau tradiţii (De Vos), despre 
simboluri etc., se înțelege că toate acestea se subsumează sau 
constituie chiar folclorul, în înțelesul cel mai larg şi mai comun al 
termenului, luat adesea ca substitut pentru cultura populară în general. 
Pe scurt - scrie George De Vos - identitatea etnică a unui grup de 
oameni consistă în folosirea subiectiv simbolică sau emblematică a 
oricărui aspect al culturii, cu intenţia de a se diferenţia ei înşişi de alte 
grupuri. [...] Trăsături etnice ca limba, sau vestimentația, sau 
alimentaţia pot fi considerate embleme, pentru că ele le arată celorlalți 
cine eşti şi cărui grup aparti?’ (George De Vos 1975, 116) 


Ne aflăm, de fapt, în fața unui loc comun, expus ca atare în toate 
sintezele privitoare la mişcarea de idei din folcloristica europeană, 
sinteze care raportează creşterea disciplinei la dezvoltarea mişcărilor 
naţionale romantice de-a lungul şi de-a latul Europei la sfârşitul sec. al 
XVIII-lea şi în sec. al XIX-lea. Din această perspectivă folclorul a fost 
unealta unei politici naționale, în care patria, limba ‘nativă’ a regiunii şi 
tradiţiile colecționate în acea limbă erau privite ca fiind organic legate 
una de cealaltă (Roger D. Abrahams) 


Încă mai aproape de realitățile în care s-a constituit folcloristica 
românească (şi cea sud-est europeană) se află analiza intreprinsă, din 
perspectiva etnologiei europene, de Marianne Mesnil: ...se pare că 
folclorul (ca disciplină ştiinţifică, folcloristica deci - n. n. N. C.) se naşte 
în aceste regiuni în acelaşi timp cu naşterea conştiinţei poporului 
însuşi, a conştiinţei sale naționale, a revendicărilor unei existente 
politice. Activitatea folclorică (folcloristică - n. n. N. C.) face atunci parte 
din militantismul naţionalist, fie el de dreapta sau de stânga. Acesta 
încearcă să dovedească, mai presus de orice, şi în ochii celor de care 
depinde soarta lui, că formează o entitate prin specificitatea limbii sale, 
a trecutului său îndepărtat, comun, a modului său de a trăi şi de a simți. 
[...] (Marianne Mesnil 1997, 26). 


Dar nu este, totuşi, suficient să constatăm că în cultura unui grup 
oarecare există anumite elemente care îi sunt proprii, specifice şi îl 
diferențiază de alte grupuri, dându-i o anumită identitate, făcându-l să 
fie sau să pară altfel decât celelalte. Trebuie să vedem şi de ce şi cum 
a ajuns grupul respectiv la crearea, la selectare, la încorporarea în 
imagini artistice sau în simboluri a anumitor date ale realului, la 
asumarea şi la perpetuarea anumitor atitudini, concepte, imagini şi 
chiar procedee retorice care ajung să-l definească, să-l particularizeze. 
În trasarea graniţelor etnoculturale se ține seama, cântărind, desigur, 
foarte bine lucrurile, de diferenţele biologice dintre oameni (fără a 
cădea în exagerările rasiste), de habitatul natural (fără a cădea în 
determinism), de factorul demografic şi de cel istoric. Referindu-se cu 
un secol şi mai bine în urmă la domeniul etnografiei, Mihai Eminescu 
observa, cu ascuțimea inegalabilă a minţii sale, mulţimea factorilor care 
se interferează şi contribuie la constituirea spiritualităţii unui popor: 
Neapărat că şi zona-n care locuieşte, şi natura părinţilor din cari se 
coboară, şi încrucişările trebuie să se fi înmagazinat în spiritul poporului 
şi în limba lui într-o formă oarecare; neapărat că altfel se va fi deprins el 
de a privi serii întregi de lucruri.... Şi, cu spirit practic, marele poet 

constată pe bună dreptate că E însă mai uşor a deosebi frunzele şi 
roadele decât a le descrie esenţa, a le reduce la germenele primitiv 


Diversitatea culturilor şi identitatea fiecăreia dintre ele derivă, totodată, 
din chiar natura umană sau, mai exact, din considerarea (unanim 
acceptată) a omului ca producător (creator) de cultură, de valori 
culturale şi din reconsiderarea raporturilor dintre om şi cultură. Se 
afirmă, în acest sens, că relația dintre om şi cultură este [...] la fel de 
variată ca modalitățile de a considera omul însuşi” şi că “într-un sens 
diversitatea culturilor este o dovadă durabilă a varietății modurilor în 
care omul s-a conceput pe sine (Daya Krishna 1986, 324; v. şi p. 343). 
Este vorba aici, cum se poate uşor sesiza, mai mult de considerarea 
omului ca fiinţă umană, ca ins, ca individ în sens filozofic, dar în 
practica social-istorică omul s-a gândit pe sine nu izolat, ci ca parte a 
unui întreg, a unui grup, a unei comunități. Pornind de la premisele 
antropologice ale conştiinţei primare, elementare de grup s-a ajuns la 
conştiinţa apartenenţei etnice care stă la baza conştiinţei naţionale de 
mai târziu. 


Sigur că în toate aceste etape ale făuririi identității (de grup social, 
profesional, etnic sau naţional) cultura populară a jucat un rol esenţial, 
mai ales în cazul societăţilor tradiționale în care, după Peter L. Berger, 
există un grad mai înalt de simetrie între individ ('self') şi societate, între 
identitatea trăită subiectiv şi identitatea instituțional impusă, şi în care 
identitatea trece succesiv de la o generație la alta (Peter Niedermuller 
1992, 111). Şi aceasta cu atât mai mult în situaţia culturii populare 
româneşti care a fost, pe durata mai multor secole, singura modalitate 
de manifestare a spiritualităţii poporului român, un popor de săteni, de 
agricultori şi păstori, făuritori ai unei culturi de mare originalitate şi 
vigoare, păstrată încă şi astăzi, în ciuda agresiunii la care a fost 
supusă, în timpurile mai recente, atât din partea culturii oficiale, de stat, 
comuniste, care îşi fixase ca obiectiv “formarea omului nou etc.”, cât şi 
din partea culturii de consum, importată împreună cu Coca-Cola şi 
restaurantele MacDonald's şi difuzată cu tenacitate, cu agresivitate 
chiar, pe toate canalele mass-media (televiziune, în primul rând, radio, 
film, casete, reviste), promovând violența, sexul, pornografia, 
satanismul, mostre, de fapt, de non-cultură sau chiar de anti-cultură. 


12.2 Note specifice ale culturii tradiționale a românilor 


Fondul genetic 
traco-dac 
şi roman 


Fondul genetic, de bază, al culturii române îl constituie culturile traco- 
dacă şi romană, din sinteza cărora s-a conturat o cultură nouă, cu 
particularităţi proprii, care a devenit expresia unei noi ființe etnice - 
poporul român. Temeliile acestei culturi fuseseră aşezate încă înainte 
de începutul romanizării efective a dacilor, date fiind contactele intense 
pe care aceştia le avuseseră cu lumea greacă şi apoi cu cea romană la 
Pontul Euxin, la gurile Dunării, în interiorul Peninsulei Balcanice. 
Tendinţa de unitate culturală s-a manifestat puternic prin chiar fondul 
autohton, de substrat (vezi cazul doinei din magistrala demonstraţie 
hasdeeană, dar şi, poate, acela al căluşului ori al riturilor funerare şi al 
poeziei lor), la care s-a adăugat elementul latin ca factor unificator şi de 
continuitate. 

Constituită odată cu poporul român însuşi, şi cu limba română, cultura 
populară şi, ca parte integrantă a acesteia, folclorul, în multiplele lui 
ipostaze - literatură, muzică, dans, obicei, datină, credinţă etc. - a 
înglobat în producții artistice şi în manifestări ritual-ceremoniale date 
esenţiale ale ethosului românesc, chiar dacă la origine unele dintre 
acestea au rădăcini mult mai adânci, venind din timpuri imemoriale, din 
lumea culturii primitive ca şi din aceea a culturilor arhaice cu care 
strămoşii poporului nostru au venit în contact de-alungul veacurilor. 
Rezultă de aici o trăsătură definitorie a culturii populare şi a folclorului 
românesc, anume capacitatea de adaptare, de autohtonizare, de 
înglobare într-un sistem coerent a unor elemente de sorginţi diferite, 
asimilarea fiind atât de perfectă, încât identificarea surselor genetice 
ale unor teme sau motive din creaţia artistică românească presupune 
un imens efort comparativ şi o uriaşă erudiție. Capacitatea de sinteză, 
care dă o notă de marcată originalitate culturii româneşti în ansamblu, 
îşi are originea în însăşi tradiţia noastră folclorică, în forța culturii 
populare de a asimila elemente exterioare, dar de a rămâne cu 
consecvență ea însăşi, ca un răspuns sau ca o soluție găsite 
permanentei confruntări dintre cultura autohtonilor daco-romani şi 
valurile succesive ale celorlalte etnii şi culturi cu care aceasta a venit în 
contact de-a lungul mileniilor. 


Conştiinţa naţională, ideea unităţii de neam, surprinsă ca un dat 
fundamental al poporului nostru de către cei dintâi cărturari care au 
reflectat asupra etniei române, au inculcat locuitorilor acestor pământuri 
un extraordinar sentiment de statornicie. Scria, cu entuziasmul tipic 
romanticilor, dar şi cu neascunsă mândrie patriotică, poetul Vasile 
Alecsandri, culegătorul şi comentatorul dintâi al Mioritei: ...Românul îşi 
iubeşte pământul unde s-a născut, ca un rai, din care nici tiraniile cele 
mai crude nu sunt în stare a-l goni. Câte năvăliri de barbari au trecut 
biata tară! Câte palme dumnezeieşti au căzut peste bietul român! Şi cu 
toate acestea, poporul a rămas neclintit pe locul său, păstrându-şi 
naționalitatea în mijlocul aprigelor nevoi şi zicând spre mângâiere: apa 
trece, pietrele rămân. 


Mai mult, poate, decât alte specii folclorice, proverbele condensează, în 
formulele lor lapidare, sentimentul de mândrie patriotică al românului 
(Acest nume de român/Însemnează că-i stăpân), vorbesc despre 
calitățile oamenilor acestor locuri - hărnicia (La plug se cunoaşte 
românul), demnitatea (Românul ştie multe suferi, dar nu uită), 
rezistența morală şi fizică (Românul nu piere). Un mare număr de 
proverbe vorbesc despre ataşamentul românului față de locurile natale: 
Mai bună e hula din satul tău, decât lauda din satul străin. De altfel o 
seamă de proverbe se construiesc chiar pe opoziția acasă/departe de 
casă, străinătatea fiind văzută ca o cauză a nefericirii, a neîmplinirilor, a 
durerii. Remarcabilă este sugestia transmisă de proverbul Din pumni 
străini nu te saturi când bei apă sau distihul, preluat, se pare, dintr-un 
cântec de înstrăinare, categorie tematică atât de amplu reprezentată în 
folclorul românesc: Românu-n țară străină/Duce dorul şi suspină, ca şi 
Mila străinului/Ca umbra spinului, sau De-ar fi pâinea cât de bună/Tot 
se face clei în gură/Dacă e-n tară străină. (Vezi Zanne 1895-1903 I-X) 


Proiectul pentru Învățământul Rural 


Mondializare 
şi 

identitate 

culturală 


Folclorul şi viziunea românească a lumii 


Într-un plan mai înalt, întreaga creaţie populară românească stă sub 
semnul unificator al dorului (vezi ante, Cap. despre Lirica populară) şi 
omeniei, ambele cuvinte greu traductibile, greu de transpus în alte limbi 
şi chiar greu de înţeles pentru cei care nu le trăiesc în înţelesul lor 
metafizic, tocmai pentru că sunt atât de româneşti. (vezi pentru 
amănunte şi alte exemple, Constantinescu 1988, 9-14). 

Conservată cu grijă, de generaţii şi generaţii de învăţaţi, folclorişti şi 
etnografi, în colecţii, arhive, monografii, muzee, albume fotografice, 
filme şi cărţi, cultura populară românească s-a păstrat într-un mod 
uimitor, inexplicabil pentru unii, miraculos, magic, s-ar putea spune, 
până în zilele noastre, dând culturii româneşti moderne, contemporane, 
o notă particulară, pe care unii se sfiesc să o scoată în lumină cât ar 
trebui, dacă nu se întâmplă chiar să o ascundă, să o treacă sub tăcere 
sau chiar să o denigreze, ca pe un balast care ne-ar ţine departe de 
lumea “civilizată”, ne-ar împiedica să intrăm într-o Europă post- 
industrială şi post-modernă, care s-ar fi debarasat de mult de propria ei 
tradiţie țărănească, folclorică sau etnografică. 


De fapt, trebuie să se înțeleagă că lumea de azi, o lume în schimbare, 
în care domină tendinţele de ‘integrare’ (europeană, euro-atlantică), de 
‘globalizare’, de “mondializare', pune cu acuitate problema păstrării 
identităţii culturale. Căci, se ştie, pentru noi, ca şi pentru alte popoare 
europene şi extra-europene, cultura populară (folclorul, etnografia, arta 
populară) a fost şi a rămas semnul cel mai puternic al identităţii etnice, 
al specificului naţional. În acest context apare ca un postulat ideea că 
învățarea, cunoaşterea propriei culturi reprezintă calea cea mai sigură 
pentru cunoaşterea de sine, dar şi pentru cunoaşterea şi înțelegerea 
mai exactă, mai adevărată a culturii celorlalţi. În loc să creeze o 
tensiune între noi şi ei (ceilalți), sau o piedică în calea integrării, 
cunoaşterea culturii noastre reprezintă premisa absolut necesară a 
înțelegerii culturii celorlalți şi, nu mai puţin, o cale sigură pentru 
integrare şi cooperare. Dar, în timp ce în societatea tradiţională, cum 
bine se ştie, cultura grupului era învățată în chip genuin, se transmitea, 
cum se zice, 'din generaţie în generaţie, astăzi aceasta trebuie 
cunoscută, luată în posesie în cadre instituționalizate. 


Un alt aspect care trebuie de asemenea subliniat priveşte existenţa 
simultană, concomitentă, pe durata mai multor veacuri, a două sau mai 
multe tipuri de cultură (cultura populară, ‘tradițională’, ‘rurală’ ‘minoră’, 
pe de o parte, şi cultura ‘academică’, 'savantă”, 'cărturărească, 
‘majoră’, ‘oficială’, ‘mediatică’, pe de alta), ceea ce constituie o 
trăsătură specifică a culturii româneşti, o temă perpetuă a cercetării 
ştiinţifice româneşti care a căutat (şi caută încă) trăsăturile specifice, 
care le delimitează, dar şi zonele de confluență, punctele de contact, 
influenţele reciproce dintre diferitele zone culturale. 


Pe de altă parte, în societăţile industriale şi post-industriale de astăzi se 
constată o tendinţă de marginalizare, chiar de înlocuire a formelor 
culturii populare fie de către formele culturii 'oficiale' (cazul culturii 
‘socialiste’, la noi şi în celelalte state aparținătoare fostului ‘lagăr 
socialist"), fie de cele ale culturii de ‘consum’ (cazul culturii moderne şi 
post-moderne). Se poate vorbi chiar de o agresiune a culturii 'de 

consum' (filme, casete, producţii TV, tipărituri promovând violenţa, 
pornografia, sexul, satanismul etc.) asupra culturii populare, care 
îndepărtează, mai ales tânăra generaţie, de propria sa cultură. De 
aceea, odată cu schimbările inevitabile, fireşti, care au loc la nivelul 
fenomenului culturii populare, se impune şi o schimbare a strategiei de 
cercetare şi de învăţare a acesteia. 


În prezent studierea culturii populare are alte îndemnuri, alte obiective. 
Dacă acum o sută cincizeci de ani şi mai apoi era vorba despre 
afirmarea identităţii naţionale, acum se pune mai degrabă problema 
conservării, păstrării acestei identități, în condiţiile progresului gândirii 
ştiinţifice în acest domeniu şi în raport cu obiectivele prioritare, la un 
moment dat, într-o societate sau alta, într-o cultură sau alta. Din 
constatarea că folclorul reprezintă moaul în care poporul gândeşte şi îşi 
exprimă gândurile sale în poezia, obiceiurile şi credințele populare; [...] 
este modul de exprimare a atitudinilor şi valorilor care, poate, nu sunt 
acceptate când sunt afirmate direct, dar care sunt încă dominante şi 
direcționează acțiunile oamenilor (Ulrika Wolf-Knuts, Finlanda, “REF”, 
tomul 41, nr. 3-4, 1996, p. 300) rezultă că învăţarea culturii populare azi 
nu reprezintă un scop în sine, ci are în primul rând funcţia de a-i face 
pe cei care o studiază să să se înțeleagă mai bine pe ei înşişi şi cultura 
căreia îi aparțin, să vadă cu alţi ochi ceea ce li se părea că ştiu din 
contactul nemediat sau mediat prin şcoală cu cultura tradițională, 
folclorică. Este, de fapt, chiar finalitatea studiilor de antropologie 
modernă, care nu-şi pun numai problema descrierii culturii celorlalti, ci 
şi, poate chiar prioritar, înțelegerea propriei culturi: A sosit poate timpul 
- scrie Louis Dumont, cercetător avizat al sistemului castelor din 
societatea indiană - să întoarcem către noi înşine oglinda pe care 
antropologul o îndreaptă către societăţiile străine, să încercăm a 
formula propriile noastre instituţii într-un limbaj comparativ. Vreau să 
spun - scrie antropologul francez - într-un limbaj care să țină seama de 
ceea ce am aflat despre aceste societăţi, oricât de incompletă ar fi 
această cunoaştere” (Louis Dumont, Homo hierarchicus. Le systeme 
des castes et ses implications, Gallimard, 1966, p. 375, apud Vasile 
Tonoiu, Ontologii arhaice în actualitate, EŞE, 1989, p. 195). 

Schimbând ceea ce este de schimbat trebuie să spunem că astăzi 
învățarea culturii populare de către tânăra generaţie impune 
profesorilor un efort egal cu acela pe care îl fac antropologii pentru a ne 
învăţa pe noi cultura popoarelor celor mai îndepărtate, în timp şi spaţiu 
de noi. Căci se produce, neîndoielnic, sub ochii noştri, o profundă 
alienare a tinerei generaţii de cultura populară tradiţională, cu efecte 
nebănuit de grave în chiar procesul edificării sale intelectuale şi în 
acţiunea de înțelegere a culturii majore, moderne, de care par să fie, 
totuşi, ceva mai ataşaţi. Dar e greu de imaginat cum se poate ajunge la 
esența gândirii şi artei unui Creangă, Eminescu, Blaga, Arghezi, 
Voiculescu, Sadoveanu, Sorescu, Fănuş Neagu - ca să amintim numai 
câteva nume din zona literaturii - fără cunoaşterea culturii, artei, 
literaturii populare româneşti. 

Test de autoevaluare 12.1 

Recitiţi cu atenţie secvenţa 12.2 (Note specifice ale culturii 
tradiționale a românilor) şi completaţi spaţiile punctate cu unul dintre 
cuvintele sau sintagmele din lista de mai jos: 

cunoaşterea, sinteză, conservarea, fondul genetic, dor şi înstrăinare. 
1. Culturile traco-dacă şi romană constituie al culturii române. 

2. Tradiţia folclorică românească se caracterizează prin capacitatea de 
aeren enT a unor elemente de origini diferite într-un sistem coerent. 

3. Sentementele de .......... exprimă, în folclorul românesc, conştiinţa 
identităţii naţionale. 

A INSERA propriei culturi reprezintă o cale sigură pentru înțelegerea unei 
culturi diferite de a noastră. 

5. culturilor tradiționale (populare) este un obiectiv prioritar în 
contextul integrării europene şi al mondializării. 


Citiţi răspunsul corect la finalul unităţii de învăţare 12. 


12.3 Bazele folclorice ale literaturii române culte; câteva exemple 


Dicotomia popular-cult nu a fost, desigur, posibilă, decât în momentul în 
care cultura însăşi a deevnit obiect al reflecției ştiinţifice, cu alte cuvinte 
relativ recent, în pragul epocii moderne care coincide cu începutul 
culegerii, publicării, valorificării conştiente a folclorului de către creatorii 
culți. Este momentul când creația populară, literatura şi muzica 
“țărănească”, au fost resimţite ca altceva decât cultura (literatura, 
muzica, arta) pe care tinerii intelectuali români le asimilaseră prin 
mijlocirea cărţilor, textelor scrise, muzeelor şi concertelor din saloanele 
aristocratice sau burgheze. “Descoperirea” folclorului a fost posibilă 
numai în măsura în care cultura noastră (scrisă, individuală, inovatoare, 
deschisă influențelor din afară) a fost suficient de clar constituită pentru 
a se delimita de cultura /or, orală, anonimă, conservatoare, mai puţin 
deschisă influențelor. Până la un moment dat, întreaga societate 
românească era relative omogenă din punct de vedere cultural, toți 
membrii ei, de la vlădică până la opincă, împărăşind acelaşi tip de 
cultură, acelaşi sistem de valori, arătând aceleaşi preferințe estetice, 
chiar dacă diferențerile de ordin social se adânceau pe măsură ce ne 
apropiem de timpurile moderne. Chiar scriitorii şi cărturarii “începutului 
de drum” trăiau într-un dublu sistem cultural, erau receptivi şi 
cunoscători a două modele culturale, unul tradiţional, autohton, 
folcloric, altul modern, de influenţă occidentală, cărturăresc, savant. 


Este sigur că Vasile Alecsandri avea conştiinţa diferenţelor care 
separau poezia scrisă de el (la început, în limba franceză) de poezia 
“zisă”, cântată de baciul Udrea, pe care îl asculta extaziat, dar aceasta 
nu-l împiedica să “colaboreze” cu creatorul popular, să dea drept culese 
“din gura poporului” texte făcute de el însuşi, în manieră folclorică, să 
confecţioneze, la rigoare, balade sau “hore” pe care nu le auzise 
niciodată, dar pe care le prezenta ca autentic populare. Situaţia nu 
trebuie văzută exclusiv ca o chestiune de metodă, de tehnică a culegerii 
ştiinţifice a folclorului, de neînțelegere a conceptului de autenticiate, nici 
numai ca o atitudine tipic romantică, ci şi ca o chestiune de mentalitate, 
de poziție culturală. Rafinatul, clasicul, învățatul, boierul, diplomatul, 

omul de salon, “veselul” Alecsandri trăia încă, cu o parte a ființei sale, în 
spiritul şi în atmosfera culturii populare, săteşti. “Indreptarea” şi 


ca 


întocmirea” poeziilor populare îşi găsesc astfel justificarea. 


Alecsandri şi contemporanii lui fac pasul următor, la prelucrarea temelor 
şi motivelor folclorice în opere originale, aşezate la temelia literaturii 
române moderne. Unele dintre ele — Traian şi Dochia de Gheorghe 
Asachi şi Zburătorul de |. H. Rădulescu — au fost “consacrate” prin 
includerea lor, de către G. Călinescu, între “miturile fundamentale” care 
“au fost şi sunt încă hrănite cu fervenţă crescândă, constituind punctele 
de plecare mitologice ale oricărui scriitor naţional”. De fapt, nu există 
moment, etapă din literatura română “de la origini până în prezent” în 
care să lipsească operele de “inspiraţie folclorică”, identificarea 
“rădăcinilor”,“surselor”,'filoanelor”, “zăcămintelor” făcând obiectul a 
numeroase studii, monografii, teze de doctorat din care amintim, 
orientativ, doar câteva: Al. Dima, Zăcăminte folclorice în poezia noastră 
contemporană, 1936; |. D. Bălan, Influențe folclorice în poezia noastră 
actuală, 1955; lon Rotaru, Eminescu şi poezia populară, 1965; D. 
Cesereanu, Arghezi şi folclorul, 1966; Ovidiu Bârlea, Poveştile lui 
Creangă, 1967; Izvoare folclorice şi creație originală. Sub îngrijirea 
ştiinţifică a dr. Ovidiu Papadima, 1970, cuprinzând studii despre Mihail 
Sadoveanu, Octavian Goga, Gala Galaction, lon Pillat, Lucian Blaga, 
lon Barbu, Vasile Voiculescu; Temelii folclorice şi orizont european în 
literature română. Sub îngrijirea dr. Ovidiu Papadima, 1971, cuprinzând 
studii semnate de |. C. Chiţimia, O. Papadima, T. Vârgolici, G. Muntean 
ş. a; Adrian Fochi, G. Coşbuc şi creația populară, 1971; Al. Bistriţeanu, 
Teorie şi inspiraţie folclorică la predecesorii lui V. Alecsandri, 1977 etc., 
etc. 


Descoperirea surselor folclorice, populare ale unor mari creaţii ale 
literaturii române “de autor” înseamnă nu doar o adâncire în opera 
respectivului scriitor dar şi, reciproc, o deschidere către semnificaţii 
nebănuite ale folclorului însuşi. Căci unii scriitori se dovedesc a fi 
extrem de atenţi nu doar la formele, la manifestările spectaculare ale 
folclorului, dar şi la subtextul acestora, la semnificaţiile lor de 
profunzime. Un Eminescu, un Creangă, un Sadoveanu, un V. 
Voiculescu pot fi oricând reţinuţi de istoria folcloristicii româneşti (cum 
au şi fost, de altfel, vezi Datcu 1998 I-II), nu doar în calitatea lor de 
culegători, de editori de texte folclorice, de comentatori ai fenomenului 
folcloric, dar şi de exegeţi extrem de fini ai acestuia prin opera lor. Am 
considerat integrarea originală a datelor culturii populare în opere 
scrise, “de autor”, ca o modalitate specială de lectură a textului folcloric, 
alături de “lectura exegeză”, “lectura apreciere” realizată mai ales de 
out-siders, inşi aflaţi în afara mediului folcloric şi recurgând la un alt cod 
de comunicare decât cel al culturii populare (Constantinescu 1986, 123- 
177). 


Oricât de multă monedă s-a bătut pe “țărănia” lui Creangă şi oricât de 
multă crezare i-am da lui Arghezi care se proiecta în descendența 
directă a “bătrânilor” ţărani care au adunat printre plăvani/Sudoarea 
muncii sutelor de ani, amândoi aparţin culturii “înalte”, “savante”, 


P 


cărturăreşti”, sunt creatori individuali de opere scrise, “adunate pe-o 

carte”, destinate cititului, rezistente la trecerea timpului şi nesupuse 
schimbării, modificării, variaţiei. Ei se află în afara culturii tradiționale, 
chiar dacă au trăit un timp în interiorul acesteia şi i-au arătat o 
consecventă preţuire. Din multe puncte de vedere, lon Creangă poate fi 
socotit un in-sider, un ins folcloric, “poveştile” lui fiind luate drept mostre 
de basm popular, când ele sunt, cum s-a demonstrat, operă de autor 
(vezi Bârlea 1967; Constantinescu 1983). Cunoscător remarcabil al 
fondului culturii populare, Creangă nu s-a mulțumit a fi un simplu 
reproducător al acesteia, nici măcar un prelucrător de basme, de 
anecdote sau de snoave populare, ci a supus informaţia folclorică unui 
profund proces de transformare, de investire cu noi sensuri, de 
interpretare sui-generis a ei, încât, din nou, identificarea sursei şi 
detectarea prefacerilor devine un exerciţiu de virtuozitate ştiinţifică. Fără 
a avea această intenţie (sau, cine ştie!?), el procedează ca un etnolog. 
Astfel, când evocă, într-o pagină memorabilă din Amintiri din copilărie 
jocul copilăresc cu băţul de lemn în rol de cal (Ce-i pasă copilului, când 
mama şi tata se gândesc la neajunsurile vieții, la ce poate să le aducă 
ziua de mâine, sau că-i frământă alte gânduri pline de îngrijire) scriitorul 
realizează şi o sumară lecţie de etnologie cu subiectul “jocurile de 
copii”. Este subliniată, mai întâi, clara situare a copiilor în raport cu 
adulții, în speţă în raport cu părinţii, neta deosebire dintre preocupările, 
gândurile, obligaţiile maturilor (neajunsurile vieții, gânduri pline de 
îngrijire) în raport cu nepăsărea copilului. Apoi, contrar părerii comune, 
consemnează seriozitatea jocului copilului, chiar gravitatea cu care el 
îşi joacă rolul, într-un 'scenariu' construit ad-hoc sau învăţat, prin 
imitație, de la alți copii: Copilul încălecat pe bățul său gândeşte că se 
află călare pe un cal din cei mai straşnici, pe care aleargă cu voie bună, 
şi-l bate cu biciul, şi-l struneşte cu tot dinadinsul, şi răcneşte la el din 
toată inima, de-ţi ie auzul; şi de cade jos, crede că l-a trântit calul, şi pe 
băț îşi descarcă mânia în toată puterea cuvântului... Jocul pare, doar, a 
fi o activitate gratuită, deşi, pe de altă parte, nu i se poate nega în nici 
un chip, rolul important pe care îl are în dezvoltarea fizică, psihică, 
intelectuală a copilului şi în integrarea lui socială. Chiar simplul fapt că 
jocul, luat fie ca destindere, fie ca întrecere, competiţie, presupune 
existența unor reguli şi respectarea lor strictă de către participanți, îi 
conferă o funcţie socială şi educativă extraordinară, o funcţie formativă, 
pregătindu-l pe copil pentru viaţă, pentru respectarea convențiilor 
stabilite, pentru acceptarea ierarhiilor ş.a.m.d. Gratuitatea actului nu 
exclude, ci, dimpotrivă, impune angajare; libertatea presupusă de joc 
cere, totuşi, supunerea la reguli; bucuria destinderii impune acceptarea 
canonului, eliberarea prin joc se face numai cu condiţia respectării 
normei, a legii. 

Activitate de lux care presupune timp liber (Caillois), jocul este altfel 
decât viața obişnuită (Huizinga), ceea ce îl scoate din sfera profanului, 
a cotidianului, fără a-l trimite neapărat în zona ritului sau a sacrului, deşi 
regulile acceptate de bună voie şi obligatorii, condiţie sine qua non a 
jocului, îl apropie pe acesta de ritual. Acelaşi J. Huizinga vorbeşte, la un 
moment dat, despre caracterul ludic al manifestărilor rituale şi 
caracterul ritual al celor ludice. Se susţine, pe de altă parte, că, genetic, 
unele forme ale jocurilor de copii (dacă nu chiar toate, în opinia 
ritualiştilor) şi-ar avea originea în acte şi practici rituale, a căror amintire 

s-a păstrat, s-a perpetuat, printr-o mecanică subtilă, până în zilele 
noastre. 


Scos din contextul său tradițional de viață, căluţul de lemn apare ca 
jucărie şi în spaţiul urban. lată-l pe lonel din schița Vizita de |. L. 
Caragiale care, dintre jucăriile grămădite... într-un colț al salonulu i... 
alege o trâmbiță şi o tobă. Atârnă toba de gât, suie pe un superb cal 
vânăt rotat, pune trâmbiţa la gură şi, legănându-se călare, începe să 
bată toba cu o mână şi să sufle din trâmbiţă. De data aceasta, este 
vorba despre o jucărie, confecţionată la oraş şi cumpărată, 
presupunem, din magazin, iar spaţiul de joc nu mai este ograda casei 
sau ulița satului, ci un salon dintr-o casă boierească din Bucureştii 
sfârşitului de veac XIX. Jocul apare aici golit de orice semnificaţii mitico- 
rituale, el fiind doar un simplu prilej de descărcare a energiilor tânărului 
maior de roşiori, spre admiraţia mamei sale şi stupoarea vizitatorului. În 
absența grupului de copii, a fraţilor, el fiind unicul copil al familiei 
Popescu, şi a vecinilor, a megieşilor, lonel se joacă de unul singur, sau 
antrenează în joaca lui persoanele mature - pe jupâneasa care serveşte 
cafeaua şi pe care o atacă, în joacă, cu sabia, pe musafirul căruia îi 
cere un foc să-şi aprindă ţigara şi căruia îi toarnă în galoşi cheseaua cu 
dulceaţă. Rezultă de aici că jocurile de copii îşi au timpul şi spaţiul lor 
bine determinat şi că, scoase din aceste cadre spaţio-temporale, îşi 
pierd o parte din semnificaţii şi îşi anulează în mare măsură funcţia. 


Seriozitatea cu care acţionează copilul călărind bățul de lemn poate fi 
pusă, eventual, în legătură cu originea mitic-rituală a jocului, către care 
trimit versurile de invocare, rostite uneori de către micii călăreţi: Calul 
sare, sare,/Pân' la soare. Să notăm, deci, că jocul - încălecarea băţului, 
alergarea, întrecerea dintre copiii-călăreți - era însoțit de o formulă 
poetică, un fel de încurajare, un îndemn pentru cal, sau poate o 
descriere succintă a mişcării ascensionale făcute de cal şi de călăreț. 
Pe baza acesteia, Ivan Evseev sugerează sau chiar susține o ipoteză 
interesantă privind analogiile posibile dintre scenariul ludic infantil în 
care evoluează patrupedul simbolic şi mitologiile astrale.... Caii şi călutii 
din jocurile copiilor - scrie profesorul de la Timişoara - fac parte din 
marea familie a cursierilor solari din folclorul românesc care populează 
basmele şi colindele, animă sărbătorile agrare, patronează numeroase 
praznice din calendarul poporului (Ivan Evseev, Jocurile tradiționale de 
copii, Timişoara, Editura "Excelsior", 1994, p. 82) 

Într-adevăr, simplul băț călărit de copil, în curtea gospodăriei sau pe 
ulița satului, trimite la alte manifestări folclorice de mare vechime, cum 
ar fi, de exemplu, obiceiul încurarea cailor, întrecerea flăcăilor călăreți, 
pe ulițele satului, în ziua de Bobotează (6 ianuarie) şi, nu mai puţin, la 
obiceiul căiuților larg răspândit în Moldova şi practicat cu ocazia 
sărbătorilor de Crăciun şi de Anul Nou, şi, mai departe, la că/uş, ritualul 
căluşarilor, în a cărui denumire se păstrează numele animalului - cal-, 
obicei practicat în apropierea solstițiului e vară, la Rusalii. Comun 
tuturor acestor manifestări folclorice de mare vechime este calul, fie 
unul real, în carne şi oase, la încurarea cailor, fie un substitut simbolic 
al acestuia - un mascoid, la căiuţi, şi un substitut simbolic la căluşari ale 
căror ciomege, bețe aveau încrustat la partea de sus un cap de cal. 
Băţul încălecat de copil reprezintă forma esenţializată a animalului, 

abstractizare maximă şi totuşi o prezenţă cât se poate de concretă. Cât 
timp se joacă, copilul tratează bucata de lemn, coada de mătură, 
nuiaua de alun ca pe o vietate, o hrăneşte şi o adapă, o îngrijeşte, o 
laudă când învinge în cursă sau o ceartă pentru că l-a trântit. 


Un substrat mitic-ritual poate fi găsit şi jocurilor de grup al căror 
Jocurile şi scenariu figurează lupta dintre un prădător (lup, uliu, gaie) şi un vânat 
sistemul (oi, miei, porumbei, pui de cloşcă); miza este protejarea de către păstor, 
mitico-ritual  cloşcă etc. a 'vânatului'. Că modelul unor astfel de jocuri se află în 
practicile de protejare a animalelor mici împotriva prădătorilor, deci într- 
o experienţă de viaţă transferată prin imitație în zona jocului, pare 
perfect plauzibil (vezi lon Muşlea, Problema jocurilor noastre 
copilăreşti, în Cercetări etnografice şi de folclor. Ediţie îngrijită, cu 
studiu introductiv, bibliografie, registrul corespondenţei de specialitate, 
indice de lon Taloş, Bucureşti, Editura Minerva, 1972, vol. II, p. 421) 


Jocul De-a porumbeii reface modelul într-un spirit mai apropiat jocului 
propriu-zis. La joc participă copii de la vârsta de 7 ani până la zece ani, 
băieți şi fete. Unul dintre copii e porumbar, altul uliu, iar restul jucătorilor 
sunt porumbei. Porumbarul trimite câte un 'porumbel' la plimbare. Uliul 
îl fugăreşte. Atunci se dă drumul unui 'porumbel fugaci' care încearcă 
să atragă asupra sa uliul, dându-i posibilitatea copilului urmărit de uliu 
să se întoarcă la 'coteť. Când porumbelul este, totuşi, prins, uliul se 
preface că-l 'ciocăneşte' la cap şi îl duce la un loc unde rămâne până la 
sfârşitul jocului. Apoi se ia după un alt porumbel şi tot aşa până îi prinde 
pe toți (Petre Ispirescu, Jocuri şi jucării de copii [1889], în Opere, 
Editura Minerva, Bucureşti, 1971, vol. II, p. 426 


La prima vedere, şi luând în consideraţiile versiunile curente sau cel 
puţin mai noi ale jocului, cunoscut în mediul urban ca Hoţii şi vardiştii, 
substanţa lui ludică, accentul pus pe competiţie, pe proba de alergare, 
rezistență, solidaritate şi cooperare nu pot fi puse la îndoială. Nu 
resping, însă, posibilitatea ca încă de la origini jocul să se fi încărcat şi 
cu anumite semnificaţii mitico-magice, atâta timp cât spaţiul protejat 
este figurat întotdeauna printr-o horă, un cerc, pe care copiii (păstorul şi 
oile, cloşca şi puii, porumbarul şi porumbeii) îl închid, ţinându-se de 
mâini, încearcă să-l facă impenetrabil pentru urmăritorul din afara lui 
(lup, uliu) şi îl deschid pentru cel urmărit, care îşi găseşte refugiul în 
acest spaţiu de siguranţă. 

Nu ştiu cât de clară ar fi, pentru un necunoscător al acestei părți a 
culturii tradiționale româneşti, semnificaţia titlului unui poem al lui Tudor 
Arghezi, din volumul Flori de mucigai (1931) - Pui de găi.... Construit în 
maniera relatatoare pe care o prezintă majoritatea pieselor incluse în 
acest ciclu, cronici rimate ale unor fapte diverse, încărcate de 
semnificaţii umane extrem de profunde, poemul narează o întâmplare: 
într-o noapte întunecoasă (În ceața groasă, întuneric beznă/nu se 
vedea până la gleznă), un ţăran împreună cu fiica lui se întorc de la târg 
(Dar treaba era gata./Omul şi fata/Vânduseră toate găinile). Ei sunt 
atacați de un grup de hoţi (Cinci oameni de cositor...) care îl ucid pe 
bărbat (cu un cuțit/Măruntaiele şi buzunarele omului le-au scotocit). 
Fata reuşeşte să scape, furişându-se în noapte (Şi, nevăzută, fata s-a 
strecurat în pâcla stătoare/Şi a orbecăit, târâş ca o lipitoare/Pe dihania 

nopții, vreme lungă...). Ea ajunge la o casă, unde este primită de o 
bătrână, căreia îi povesteşte cele întâmplate. Baba o culcă pe străină în 
acelaşi pat cu propria sa fiică (Avea şi mătuşa o fată/ despieptănată). 
Peste noapte, tâlharii (Cinci oameni de plumb) se întorc la casa 
bătrânei căreia îi spun că omul pe care îl uciseseră n-avea la el nici un 
ban. Bătrâna îi linişteşte, informându-i că banii erau la fată şi fata 
doarme în pat împreună cu propria sa fiică. Străina aude conversaţia şi 
hotărârea de omor, înțelegând, cum spune poetul, Că baba era gazda 
şi ceilalţi erau hotii. Străina schimbă locul cu fiica babei, tâlharii o ucid 
în întuneric pe aceasta, iar fata ajunsă din întâmplare la gazda hotilor 
fuge: Atunci, pe-ntuneric berechet,/ Brațele, mâinile, degetele, hoţii, 
baba/Înăbuşiră fata lor, o târâră în beci, degeaba,/ Pe când fata noastră 
fugi, pe ceață,/Până se făcu dimineaţă. Cei vinovaţi de crimă sunt 
judecaţi şi condamnaţi: Baba miorlăie acum după fată-n închisoare,/Şi 
hoațele de la femei o scuipă şi o târnuie./Tâlharii taie-n ocnă la sare,/Şi 
capul lor cârciumarul Cârnu e. 


Ce legătură este, ne putem întreba, între povestirea în versuri de o 
extraordinară forță sugestivă a unui fapt divers cu tâlhari la drumul 
mare, două asasinate, pruncucidere şi titlul ales de poet - Pui de găi.... 
Trebuie să ne întoarcem la jocurile de copii din categoria celor amintite 
mai înainte, unele cunoscute chiar sub numele de "Puia Gaia", "De-a 
puia gaia", "Baba-Gaia", "de-a Moaşa-Gaia", "Mama-Gaia" sau simplu 
"Gaia" (Ivan Evseev, op. cit. p. 170) 

Sensul formelor elementare ale acestor jocuri era acela de apărare, de 
către mama-cloşcă, a puilor ameninţaţi de păsările răpitoare - eretele, 
uliul, gaia. Sintetic, jocul prezintă confruntarea dintre Cloşcă (mama 
puilor) şi Baba-Gaia; puii stau înşiraţi în spatele mamei care poartă un 
dialog, conținând ameninţări şi cereri între cei doi protagonişti. Intenţia 
gaiei este de a desprinde pe ultimul copil din şirul format în spatele 
mamei-cloşcă. Dacă reuşeşte să prindă un puişor, Baba gaia îl 
desprinde de şir, îl duce la o parte şi-l ciocăneşte cu cioclan]ul. Jocul 
continuă până [nu] sunt prinşi toți puii (Idem) 


În poetizarea, de către Arghezi, a acestui fapt divers dramatic (tâlhărie, 
crime, pruncucidere) relaţia cu jocul de copii, către care ne trimite titlul, 
se realizează prin mijlocirea maicii bătrâne, gazda hoţilor, care joacă 
practic un dublu rol: o dată pe acela de mamă ocrotitoare (cloşcă), faţă 
de propria sa fiică, pe care o protejează, culcând-o în pat la perete, 
locul cel mai ferit, în ordinea realului, dar locul cel mai expus, în logica 
jocului, a cărui finalitate era răpirea, de către gaie, a ultimului copil din 
şirul alcătuit în spatele mamei cloşcă, a doua oară pe acela de gaie, de 
prădător, de pasăre a morţii, în raport cu fata străină, pe care o aşează, 
în ordinea realului, într-o poziţie vulnerabilă, la îndemâna asasinilor, dar 
într-o poziție ferită, după scenariul jocului, căci copiii aflaţi în apropierea 
mamei-cloşcă erau printre ultimii la care ajungea pasărea răpitoare 
(gaia, uliul, eretele): Şi câteştrele femeile s-au suit în pat/Şi s-au 
culcat:/Întâi, cele două fete/Fata babii la perete./Şi baba desfăcu un 
cojoc/Şi cuprinse fata noastră la mijloc. Auzind hotărârea de omor (Ai 
să te duci şi tu, fetică, după tattu), fata străină schimbă locul cu fiica 
babei (Dar, vorba lui Terchea-Berchea/Fata trăsese cu urechea./Se 
strecură pe lângă fata mătuşii/Ce dormea ca duşii/De pe lume, şi-i luă 

locul încet) aceasta devenind, în întunericul nopții, victima. Dacă 
făptaşii bărbaţi ai celor două crime sunt aproape depersonalizați, ei 
apărând ca nişte executanţi robotizaţi, mineralizaţi (cinci oameni de 
cositor, cinci oameni de plumb), femeia este stigmatizată, purtând toate 
atributele răului. Ea este, în primul rând, baba, femeia bătrână, 
acumulând toate semnificaţiile malefice pe care aceasta le poartă în 
mentalul popular, iar pornirea sa criminală o îndepărtează de condiţia 
umană, animalizând-o: Şi baba se linse pe buze,/Cu pofta de sânge a 
unei mâţe lehuze, şi, mai departe, când îşi plânge fiica ucisă, baba 
miorlăie, rămânând, astfel, în acelaşi plan al animalităţii. 


Titlul poemului - Pui de găi - face, neîndoielnic, trimitere la jocurile de 
copii descrise mai înainte, dar cu schimbarea radicală a semnelor, atâta 
timp cât, spre deosebire de mama (cloşca) din jocurile de copii, al cărei 
rol era să-şi protejeze puii, mama (baba, gazda hoţilor) instigă şi 
participă ea însăşi la uciderea unui 'pui”, o fiinţă tânără, care se 
întâmplă să fie, printr-un joc al şansei, chiar propria fiică. Arghezi a 
modificat, cum se vede, numele jocului din "de-a puia-gaia" în "Pui de 
găi”, ceea ce ar putea conduce şi către o altă interpretare, nu mult 
îndepărtată de cea precedentă, accentul fiind pus pe "gaie", pl. "găi", 
"pasăre răpitoare de zi... puternică, crudă, rapace, invincibilă ..." al 
cărei nume vine din sunetele scoase în zilele caniculare, când cheamă 
ploaia ("ga! ga!”), devenită, în mitologia populară, o zeitate a morții. 
Expresiile populare "A da de Gaia" sau imprecaţia "Lua-te-ar Gaia!”, 
precum şi prezenţa unei reprezentări mitice ("Cocoş Gaia" sau "Cocoş 
Gaiul”) în cântecele ceremoniale de înmormântare confirmă această 
semnificaţie de pasăre a morţii sau chiar de reprezentare a morii, 
atribuită ei de lon Ghinoiu. Ca atare, formula din titlu, "pui de găi" s-ar 
referi la cei cinci tâlhari şi la baba ucigaşă ca progenituri ale morții, 
aducători de moarte. 


Scrierile beletristice care incorporează elemente ale culturii populare 
solicită exegetului de astăzi solide cunoştinţe de etnografie şi folclor, de 
istorie literară şi de istorie a mentalităților, antropologia textului literar 
fiind una dintre căile cele mai fertile întru înțelegerea şi interpretarea 
literaturii astăzi. 


pih Test de autoevaluare 12.2 
F=] de Elaboraţi un eseu de 500-600 cuvinte pe tema “Folclor şi 
literatură”, pe baza operei unui scriitor contemporan aflat în programele 
şcolare în vigoare. 

Principalele repere de structurare a eseului se află la răspunsurile de la 
finalul Unităţii de învăţare 12. 

Răspunsuri şi comentarii la testele de autoevaluare propuse 

12.1 1. fondul genetic; 2. sinteză; 3. dor şi înstrăinare; 4. cunoaşterea; 
5. conservarea. 

Dacă nu aţi răspuns corect, recitiți secvența 12.2 


12.2 Eseul trebuie să conțină obligatoriu: 

a) selectarea unui autor a cărui operă are surse, motive sau univers 
folcloric şi argumentarea alegerii autorului respectiv prin câteva titluri 
relevante din opera lui (ei); 

b) prezentarea relaţiei dintre o operă a autorului respectiv, selectată de 
dv., şi folclor; 

c) comentarea modului în care autorul ales de dv. se raportează, în 
opera lui, la folclor. 

Un model de abordare a temei găsiţi în Silviu Angelescu, Mitul şi 
literatura (bibliografia recomandată). 


12.5 Lecturi complementare pentru Unitatea de învățare 12.- Folclorul şi viziunea 
românească a lumii. Bazele folclorice ale literaturii române culte 
Nicolae Constantinescu, Lectura textului folcloric, Bucureşti, Editura Minerva, 1986, p. 


123-225 


Silviu Angelescu, Mitul şi literatura, Bucureşti, Editura Univers, 1999 


Pt. 12.1 Constantinescu, op. cit., p. 137-140; Silviu Angelescu, op. cit., p.5-10; 

12.2 Constantinescu, Idem, p. 140-177; Angelescu, Idem, p. 34-53; 

12.3 G. Călinescu, Istoria literaturii române de la origini până în prezent [1941], Ediţia a Il- 
a, îngr. De Al. Piru, Bucureşti, 1982, p. 37-39 

